
Turnje „Keršytojo tragedija“ 

y AE buvo mano tėvai, 


davę man tokį kvailą vardą: Džianeta. Pats vardas gana gra- 
žus, tačiau jis atkuria vaizduotėje riebokas damas 1š ne pa- 
čių geriausių Ticiano drobių, ir, nors turiu pripažinti, kad 
man taip pat nestinga spalvų, kurios sudomintų šį Veneci- 
jos meistrą, vis dėlto esu suvaržytas vaikas, išauklėtas An- 
glijos kaimo pastoriaus namuose. Ir nežinau, kas galėtų bū- 
ti svetimesnis Ticiano viduriniojo periodo bagn10 (besimau- 
dančioms) veneroms. 

Privalau būti tėvams teisinga ir atvirai pripažinti, kad 
mūsų šeimai buvo būdingas toks veneriškas bruožas, be 
abejo, puikiai tikęs praeityje, bet išlikęs iki dabar. Mano 
mama buvo tokia išsiblaškiusi, meniška ir sentimentali, 
kad nesibodėjo pavadinti dukrą Vikseno Veneros, dailio- 
sios rudaplaukės Džianetos Foks, vardu, - moters, kadai- 
se sužavėjusios Londoną, ir tikros Gražuolės tais laikais, 
kai šis Žodis buvo rašomas didžiąja raide, o pačios gražuo- 
lės buvo linkusios manyti, kad grožis ir kapitalas — tas pats. 
Dailioji Džianeta buvo niekas; jos motina, regis, buvo pu- 
siau italė, ir nors mergaitė žinojo, kas jos tėvas, šis duk- 
ters niekada nepripažino. Ji patekėjo kaip Venera iš Vikto- 
rijos laikų Vaitčepelio purvyno ir 1858 metų pavasarį su 
trenksmu nusileido Londone. Jai buvo tik septyniolika. Kai 

sulaukė dvidešimties, ją jau buvo nutapę visi žymesnieji 
dailininkai (vienintelis Lendsieras susilaikė) visomis įma- 
nomomis alegorinėmis pozomis, be to, žmonės šnekėjo, 
kad ji buvo kiekvieno jų meilužė. Čia aš taip pat būčiau 
linkusi išteisinti Lendsierą, nesant pakankamai įkalčių. 
1861 metais jos nepaprastos dorybės buvo tinkamai įver- 
tintos ir ji ištekėjo už baroneto. Šiam pavyko sulaikyti ją 
šeimoje, kol ji pagimdė jam du vaikus. Tada ji pabėgo pas 
itin šiuolaikišką prancūzų mokyklos dailininką, kuris spe- 
cializavos1 tapydamas nuogus kūnus. Ji paliko sūnų ir duk- 
rą sero Čarlzo globai, kėlusiai visų pasipiktinimą; berniu- 
kas ir buvo mano senelis iš mamos pusės. 

Taigi mano mieloji išsiblaškiusi menininkė motina, ku- 
rios gyvenimas pastoriaus namuose Kotsvolde slinko lip- 
dant mažyčius puodelius ir dubenėlius ir degant juos kros- 
nyje sodo gale, pavadino mane ne itin garbingos (bet gar- 
sios) prosenelės vardu, net nesusimąsčiusi apie galimus 
padarinius, kai šįsyk jau aš pakliūsiu į Londoną 1945-aisi1ais. 

Man buvo devyniolika, vos prieš aštuonetą mėnesių at- 
sisveikinau su mokykla, o dabar ką tik užbaigiau Vest Endo 
manekenių kursus ir modelių namuose naiviai pradėjau dra- 
bužių modelio karjerą. Turėjau kambarį, kuris buvo ir mie- 
gamasis, ir svetainė, nedidelę sąskaitą banke (tevo dova- 
na), du žiestus puodus ir peleninę (mamos dovana) ir kny- 
gutę užsakymams (brolio Liucijaus dovana). Jaučiausi kaip 
devintame danguje. 

Vis dar jaučiausi kaip devintame danguje, kai Morelio ga- 
lerija įsigijo Zolnerio drobę „Miledi Žaliarankovė“, o Mar- 
kas Morelis - tas pats Markas Morelis - nusprendė sukelti 
sensaciją. Tikriausiai pamenate tą triukšmą? Man regis, kad 
Morelio idėja buvo surengti nedidelę meno grįžimo šventę, 
pasibaigus karo žiaurumams ir nepritekliams. Vargu ar jis 
galėjo rasti tam tinkamesnį kūrinį. Paveiksle „Miledi Žalia- 

rankovė“ atsispindėjo visa Zolnerio 1860-ųjų periodo bra- 
vūra: žavinga liūdinti dama, nutapyta visu ūgiu paveikslo 
viduryje tarp įmantriai blizgančių brangakmenių, plunksnų 
1r siuvinėto šilko. Nemanau kada nors buvus tobuliau per- 
teiktą medžiagos faktūrą, nei šis žvilgantis didžiulių žalių 
rankovių damastas. Tai buvo tikrai iškalbinga asketiško vaiz- 
davimo priešingybė. Net mirguliuojantis Zolnerio spalvų 
siautulys nenustelbė moters gyvybiškumo ir nenuslopino 
jos liepsnojančių plaukų ugnies. Šis paveikslas buvo pasku- 
tinis, kuriame Džianeta Foks nutapyta su drabužiais, ir ji 
pasistengė išspausti iš to visa, kas įmanoma. 

Tą patį stengėsi daryti ir Morelis bei jo pusbrolis Hugas 
Montefjoras, drabužių modeliuotojas,pas kurį aš dirbau. Nie- 
kas neprieštaravo Montefjoro idėjai atkurti suknelę su gra- 
žiosiomis žaliomis rankovėmis, kurią aš turėjau demonst- 
ruoti ir kuri turėjo tam tikruose sluoksniuose sukelti sen- 
saciją, atnešiančią daug naudos pusbroliams. O gal ir man, 
nors, atvirai sakant, aš net nepagalvojau apie tai, kai Hugas 
atskleidė man savo sumanymą. Jaučiausi pamaloninta, su- 
sijaudinusi: ir nežmoniškai nervinausi. 

Taigi per demonstravimą vilkėjau Žaliarankovės sukne- 
le, Morelis sulaukė savo sensacijos, o aš taip bijojau ele- 
gantiškosios minios, kad prakalbinta atsakinėjau susikaus- 
čiusi, negyvu balsu, tikriausiai skambėjusiu kaip paskutinis 
nuobodaus nervingo pašnekesio žodis. Tiesą sakant, matyt, 
atrodžiau ir kalbėjau kaip blyški arogantiškosios damos iš 
Zolnerio drobės, kabojusios man už nugaros, kopija, nes Ni- 
kolas Draris, žinoma, tokia mane ir palaikė, kai pagaliau pri- 
siyrė iki manęs per minią ir prisistatė. Be abejo, buvau gir- 
dėjusi apie jį, bet tai nepridėjo man pasitikėjimo. Tuo metu, 
sulaukęs dvidešimt devynerių, jis jau buvo išleidęs tris nuo- 
stabiai gerus romanus ir pelnęs aštrialiežuvio reputaciją. Aš 
taip išsigandau, kad visiškai sustingau lyg kvailė, o nuo jo 

pašaipaus žvilgsnio lemenau kažkokius moksleiviškus nie- 
kus, kuriuos jis, ačiū Dievui, palaikė koketavimu. Po trijų 
mėnesių mudu susituokėme. 

Visai nenoriu daug pasakoti apie trejus tolimesnius me- 
tus. Žinoma, buvau įsimylėjusi jį pašėlusiai, beprotiškai, ak- 
lai, kaip kvailutė garsenybės pakerėta paauglė, panardinta į 
visai nepažįstamą ir gąsdinantį gyvenimą. Netrukus paaiš- 
kėjo, kad Nikolas irgi jautėsi nesmagiai. Vesdamas jis tikė- 
josi gauti šių laikų Džianetą Foks, santūrią rafinuotą mote- 
rį, sugebančią savarankiškai tvarkytis judrioje visuomenė- 
je, prie kurios jis buvo pripratęs; o iš tikrųjų gavo tik 
Džianetą Bruk, neseniai baigusią mokyklą, ką tik išėjusią 
laikysenos pamokas Montefjoro salonuose ir Meifero mo- 
delių fabrike. 

Mūsų mažosios tragedijos priežastis buvo ne tik šis pir- 
masis apsiskaičiavimas; meilė stato tvirtus tiltus ir iš pra- 
džių atrodė, kad tai, ką jautėme vienas kitam, gali užpildyti 
kiekvieną spragą. Nikolas stengėsi ne mažiau negu aš. Žvelg- 
dama atgal dabar tai aiškiai matau; jei aš įgijau rafinuotumo 
1r truputį išminties, tai Nikolas kovojo, bandydamas atgai- 
vinti savyje švelnumą. Bet buvo per vėlu; jau tada, kai susi- 
tikome, buvo per vėlu. Spraga prieš mus suirusiame laike 
pasirodė pernelyg plati - ne tas mūsų dešimties metų skir- 
tumas, o tūkstantmetis pasaulinio karo tarpsnis, teužkliu- 
dęs patį mano gyvenimo paviršių, įsispausdamas paauglės 
prisiminimuose, tačiau Nikolą iki šiol keldavęs iš miego bai- 
siais košmarais, jo sąmonėje paliekančiais randus, kurie tuo 
metu dar tik vos vos buvo pradėję trauktis. Ar galėjau aš, 
karo nepaliesta devyniolikmetė, suvokti, kokia jausmų naš- 
ta slegė Nikolą? Ir ar galėjo jis atspėti, kad giliai po mano 
apsimestinio pasitikėjimo paviršiumi tūno klastingos visa 
griaunančios netikrumo ir baimės bacilos? 

Kad ir kokia buvo priežastis, lūžis netruko įvykti. Po dve- 
jų metų santuoka jau buvo iširusi. Kai Nikolas vykdavo į 
kelionę ieškoti medžiagos knygai, jis vis dažniau rasdavo 
priežastį neimti manęs drauge, ir kai pagaliau sužinojau, kad 
jis keliauja ne vienas, visai nenustebau, tik jaučiausi įskau- 
dinta ir pažeminta, tad —- juk esu rudaplaukė - kalbėjau at- 
virai Ir audringai. 

Jei norėjau neprarasti Nikolo, turėjau laikyti liežuvį už 
dantų. Neprilygau jam kaip priešininkė mūšio lauke, kur mei- 
lė virto trūkumu, o išdidumas liko vienintelis ginklas nuo 
šiurkštaus ir neatremiamo cinizmo. Jis laimėjo labai leng- 
vai, bet pats nesuprato, kaip Žiauriai... 

Mes išsiskyrėme 1949-aisiais. Dėl mamos, kuri (anot tė- 
vo) pamaldumu norėjo prilygti popiežiui, aš pasilikau Niko- 
lo pavardę ir tebemūvėjau vestuvinį žiedą. Po kurio laiko 
netgi grįžau į Londoną pas Hugą Montefjorą, kuris buvo man 
angeliškai geras, vertė mane dirbti, kol mirtinai nuvargda- 
vau, ir nė karto nepaminėjo Nikolo vardo. Neminėjo ir visi 
kiti, išskyrus mamą; toji retkarčiais pasiteiraudavo apie jį 
laiškuose, o porą kartų pasidomėjo, ar neketiname gausinti 
šeimos... Po metų ar vėliau šie dalykai jau linksmino mane, 
išskyrus tas akimirkas, kai būdavau nusidirbusi ir pavargu- 
s1, ir tada švelnus mamos ir Tenč Abaso pastoriaus namų 
amžinumas tapdavo nepakeliami. 

Taigi, praėjusių metų gegužės viduryje, kai Londonas jau 
keletą savaičių duso nuo gausybės Žmonių, suvažiavusių į 
didžiąją Karūnavimo šventę, vieną rytą Hugas Montefjoras 
atidžiai pažvelgė man į veidą kartą, kitą, ir tuoj pat liepė 
porai savaičių išvažiuoti. Paskambinau į Tenč Abasą ir pa- 
kviečiau prie telefono mamą. 

— Atostogos? — nustebo mama. - Birželio pradžioje? Kaip 
miela, brangioji. Ar atvažiuojate pas mus, ar Nikolui čia bus 
pernelyg nuobodu? 

— Mama, aš... 

— Žinoma, televizoriaus neturime, - pareiškė mama išdi- 
džiai, - bet galėsime klausytis šventės per radiją... 

Žvilgtelėjau pro Montefjoro salono langą į didingą Re- 
gento gatvės vaizdą. 

— Būtų labai smagu, - atsakiau aš. - Bet mama, mieloji, 
ar neprieštarausi, jei iš pradžių nuvažiuosiu kur nors kitur? 
Kuo toliau nuo visko... na, ten, kur tik kalnai, vanduo, paukš- 
čiai Ir panašūs dalykai. Galvojau apie Ežerų kraštą. 

— Jis nepakankamai toli, - tuojau atsakė mama. - Geriau 
tiktų Skai. 

Pažindama mamą, akimirką pagalvojau, kad ji siūlo man 
dangų, kaip esantį pakankamai toli. Bet ji pridūrė: 

— Tavo tėvas kalbėjosi apie tą vietovę per pobūvį Danhi- 
lų sode. Visą laiką lijo, todėl mes sėdėjome viduje... kaip 
žinai, mieloji, per pobūvius Danhilų sode visada lyja. Toks 
oras primena man pačią Meisę Danhil. Kartą jie išlaukė ten 
dvi savaites, bet lijo kasdien. 

— A, - pasakiau aš, staiga suvokusi jos žodžius. — Skai. 

— Be to, - užbaigė mama, - ten nėra televizijos. 

— Tokios vietos man ir reikia, — pareiškiau aš be i1roni- 
jos. - Ar ponia D. davė tau adresą? 

— Štai ir vėl pypsi, - išsiblaškiusi tarė mama. - Negali- 
ma nė trijų minučių ramiai pasikalbėti. Jie žino, kaip tas 
pypsėjimas išmuša mane iš vėžių. Apie ką mes... a, tiesa, 
apie Danhilus... žinai, mieloji, jie nusipirko naują automo- 
bilį, didžiulį, jis vadinasi „Šakalas“, o gal „Jėgeris“ ar dar 
kitaip, ir... 

— „Jaguaras“, mama. Bet tu ketinai duoti man adresą vieš- 
bučio, kuriame Danhilai buvo apsistoję. 

— Taip, tikrai. Bet Žinai, pulkininkas Danhilas niekada ne- 
važiuoja greičiau nei trisdešimt penkias mylias per valandą, 
o tavo tėvas sako... ką, mielasis? 

Jos balso fone išgirdau tėvą, kažką neaiškiai murmantį. 

Tada vėl prabilo mama. 

— Tavo tėvas, brangioji, turi jį užsirašęs. Tiesiog neži- 
nau, kaip... a, štai jis. „Kemes Fjonarido“ viešbutis. 

— Koks viešbutis, mama? 

— „Kemes“... tuoj padiktuosiu paraidžiui. - Ji padikta- 
vo. —- Nemanau... nepamenu... turėtų būti tas. Ką sakei, 
mielasis? 

Klausimas vėl buvo skirtas tėvui. Ji nusisuko nuo rage- 
lio ir paliko mane baimingai klausytis pypsėjimų, dėl kurių 
mamos įprastas mielai išsiblaškęs kalbėjimas visada pavirsta 
padriku veblenimu. 

— Tavo tėvas sako, kad tai keltiškas pavadinimas, jis ta- 
riamas „Kemesaneris“, — paaiškino mama, - o ta vieta - vi- 
siškas užkampis, todėl važiuok ten, mieloji, ir smagiai pra- 
leisk laiką tarp paukščių ir... vandenų, ar kaip tu ten sakei. 

Sėdėjau, spausdama ragelį, skrajodama aukštai virš Re- 
gento gatvės triukšmo. Vaizduotėje man prieš akis iškilo 
šaltas 1r tolimas lietaus nuplautų kalnų vaizdas. 

— Žinai, — tariau aš iš lėto, — manau, kad važiuosiu ten. 

— Tai nutarta, - pasakė mama patenkinta. - Tokios vie- 
tos tau ir reikia. Kaip pravertė tas adresas! Užsirašėme jį 
tarsi žinodami. 

Džiaugiuosi galvodama, kad mama niekada nesuvoks vi- 
so tos pastabos ironiškumo. 


Taigi vėlyvą šeštadienio popietę, 1953 metų gegužės 30 
dieną aš pradėjau paskutinį savo kelionės į „Kemes Fjona- 
rido“ viešbutį Skai saloje etapą. Paaiškėjo, kad mama buvo 
teisi, sakydama, jog tai tikras užkampis. Paskutiniąją atkar- 
pą turėjome plaukti laiveliu, nes sausuma iš Streterdo į „Ke- 
mes Fjonaridą“ vedančio prasto lauko keliuko vienišas prie- 
miestinis autobusas neįveiktų. Tas pats autobusas atgabe- 

no mane iki Elgolio, esančio rytinėje Skeveigo įlankos pu- 
sėje, ir, galima sakyti, išvertė su visais lagaminais ant kran- 
to. Čia valtininkas šiek tiek mandagiau įlaipino mane į savo 
laivelį, sukrovė mano daiktus ir dabar drauge su dar vienu 
keleiviu plukdė per žvilgančią įlanką į tolimąjį Kemesane- 
rio užutėkį. 

Ramesnę vietą sunku įsivaizduoti. Jūros įlanka plytėjo 
kaip milžiniškas užutėkis, Atlanto fiordas, supamas kalnų 
pusračio. Elgolio žvejų kaimelis, apjuostas viržių kalvomis, 
buvo viename pusračio gale; kitame statmena dantyta sie- 
na iš jūros kilo kalnai, raudonai apšviesti besileidžiančios 
saulės. Tai Kulino kalnai, Miglų salos milžinai. 

Vanduo, apglėbtas didžiulėmis kalnų rankomis, tvyrojo 
lygus kaip nublizgintas skydas, tamsesnėmis mėlyna ir auk- 
sine spalvomis atspindintis dangaus ir kalvų grožį... Tik 
plonutė spindinti juosta, žvilganti kaip rapyra, virpuliavo 
tarp realybės ir povandeninio pasaulio. Mūsų laivelis yrė- 
si pirmyn palei artimesnįjį įlankos krantą, stumiamas mie- 
guistai murkiančio variklio. Vanduo švelniai pleškeno į lai- 
velio priekį ir ribuliavo į šalis. Atoslūgis jau buvo įpusė- 
jęs, bangelių raizginys prie kranto po truputį nyko. Jūrų 
žolės, juodos, raudonos 1r žalios, siūbavo, judinamos sū- 
raus vandens, 0 viršun kilo aštrus ir svaiginantis jūros kva- 
pas. Krantas slydo pro mus; žvirgždas ir viržiai, apkloti 
vasariniais beržų šešėliais, plaukė pro šalį, o mūsų laive- 
li0 priekio vagiamas vanduo sklido vario ir indigo spalvos 
ribuliais. 

Ir štai priešais mus, pačiame kalnų lanko viduryje, pa- 
mačiau užutėkio ruoželį, kur žalias slėnis nuo kalnų leidosi 
iki jūros. Žinojau, kad virš slėnio yra ežeras, ten susigrūdę 
kalnai laikė vandenį giliame ir siaurame baseine. Iš jo tekė- 
jo upė; pastebėjau ją mirguliuojant, kai tolumoje, kol kas 
vos įžiūrimas, pasirodė beržų apsuptas baltas namas, atskir- 

tas nuo jūros blykčiojančių seklaus vandens plotelių. Lai- 
velis nesustodamas plaukė artyn. Dabar jau mačiau dūmus, 
kylančius iš viešbučio kaminų, vinguriuojančius tamsiai mė- 
lyname kalvų fone. Saulei leidžiantis žemyn vandens bliz- 
gesys nyko, ir didysis Kulinas užtemdė visą slėnį. Viena i1š- 
didi uola, išsiveržusi į saulę, metė ant pusės įlankos įstrižą 
šešėlį. 

— Garsvenas, — paskelbė antrasis keleivis greta manęs. 
Aš krūptelėjau. Buvau taip pasinėrusi į aplinkos vaizdus, 
didžiulės kalvos kėlė man tokį stiprų nuošalumo pojūtį, kad 
pamiršau, jog plaukiu ne viena. 

— Atsiprašau? 

Jis nusišypsojo. Dabar pastebėjau, kad tai buvo malonios 
išvaizdos apie trisdešimties metų vyras, neįprastos tamsiai 
auksinės spalvos plaukais, didelėmis mėlynomis akimis. Jis 
buvo aukštas ir lieknas, bet atrodė stiprus ir tvirtas, veidas 
įdegęs, tarsi jis didžiąją laiko dalį leistų atvirame ore. Ant 
kažkada gero tvido kostiumo jis vilkėjo senamadišką platų 
apsiaustą su diržu. 

— Tikriausiai tai jūsų pirmoji kelionė, - pasakė jis. 

— Taip. Vaizdai tiesiog užburia, ar ne? 

Jis nusijuokė. 

— Be abejo. Pažįstu tas vietas kaip savo penkis pirštus, 
bet vis tiek jie man kas kartą užgniaužia kvapą. 

— Jie? 

— Kulino kalnai. - Jis ištarė tą vardą taip, kaip tikriausiai 
jį taria vietiniai žmonės. Jo žvilgsnis nuslydo pro mane ir aš 
nusekiau jį. - Garsvenas, —- prabilo jis vėl. — Štai tas, pats 
tolimiausias kalnas, šaunantis iš jūros tiesiog neįtikėtinu 
kampu. - Jo ranka per mano petį rodė į tą pusę. - Ten Sgur 
nan Egas. O tas didysis, kuris užstoja saulę, - Smailioji vir- 
šūnė — Sgur Bjorachas. 

— Jūs kalbate apie Sgur Alesderą, - staiga įsiterpė valti 

ninkas mums už nugaros. Tai buvo kresnas Skai salos gy- 
ventojas tamsiu kampuotu veidu, kalbantis švelniu saliečių 
balsu. Jis atsainiai vairavo laivelį ir retkarčiais nusispjauda- 
vo pavėjui. - Sgur Alesderas, - pakartojo jis. 

Šviesiaplaukis vyras nusišypsojo, kažką pasakė keltų kal- 
ba ir valtininkas atsakydamas nusišiepė plačia šypsena. Ta- 
da jis kreipėsi į mane. 

— Merdas, žinoma, teisus. Žemėlapyje jis pažymėtas kaip 
Alesderas, perkrikštytas kažkokio alpinisto vardu. Bet man 
labiau patinka senieji pavadinimai. Tai Sgur Bjorachas, o šalia 
jo Sgur Dergas, Raudonoji viršūnė. - Jo smilius nuslinko 
prie paskutinės viršukalnės, juoduojančios saulėlydžio fo- 
ne. - Sgur nan Gilenas. - Jis nuleido ranką ir nusišypsojo 
man tarsi atsiprašydamas, kaip tikras britas apgailestauda- 
mas dėl atvertų jausmų. Tada linksmai pridūrė: - Sunku įs1- 
vaizduoti geresnes sąlygas pamatyti visa tai pirmą kartą. 
Saulėlydis, Vakarinė žvaigždė —- tikras meno kūrinys, nuta- 
pytas garsiosiomis „Technikolor“ spalvomis. 

— Jūs tikriausiai alpinistas, — pasakiau aš. 

— Alpinistas? Taip, šiek tiek. 

— Jis puikiai karstosi po kalnus, tas ponas Grantas, - pa- 
sakė Merdas. 

Grantas išsiėmė cigaretes, pasiūlė man ir Merdui, 0 su- 
degusį degtuką įmetė į vandenį. Tada kreipėsi į mane. 

— Ar ilgam atvykote? 

— Savaitei ar dešimčiai dienų. Priklausys nuo oro. Jei liks 
toks kaip dabar, čia bus rojus. 

— Neliks, - pareiškė jis nedvejodamas. - Kaip manai, 
Merdai? 

Valtininkas metė tiriamą žvilgsnį į pietvakarius, kur 1|- 
gas žvilgantis Atlanto ruožas susiliejo su tamsiai mėlynu 
dangumi. Jis mostelėjo nykščiu į tą pusę ir pareiškė trum- 
pai ir tiksliai. 

— Lietus, - ištarė jis. 

— O Dieve. 

Aš nusiminiau. Dabar, kai jau atsidūriau čia, šių auksinių 
spalvų troškau labiau nei savo išsvajotų lietaus nuplautų kal- 
nų. 

— Nieko baisaus, - linksmai pasakė ponas Grantas. - Ge- 
riau kibs žuvys. — Tikriausiai atrodžiau sutrikusi, nes jis pri- 
dūrė: - Jūs, be abejo, Žvejojate? 

— O, ne. - Pati nustebau, kad pasakiau tai tarsi atsiprašy- 
dama. — Bet... bet galėčiau pasimokyti. 

Jo susidomėjimas augo. 

— Tai laipiojat po kalnus? 

— Irgi ne. - Staiga pasijutau tikra miestietė iškylauto- 
ja. - Tiesą sakant, atvykau... pailsėti, pasidžiaugti ramybe. 
Ir viskas. 

Jo akys užkliuvo už mano lagaminų. 

— Iš Londono? - Jis nusišypsojo. — Jei norėjote pabėgti 
nuo minios, pasirinkote tinkamiausią vietą. Čia nebus jokių 
kaimynų, tik Juodasis Kulinas, o artimiausias iš jų... — Jis 
staiga nutilo. 

— Artimiausias? — Aš žvilgterėjau į jau gerokai priartėju- 
sį viešbutį, panašų į salą žaliame slėnyje, kuris didžiulio vie- 
nišo kalno iš rytų pusės fone atrodė mažesnis, nei buvo iš 
tikrųjų. - Šitas kalnas? Ar jis irgi vienas iš jų? Jūs nieko 
apie jį nesakėte. Kaip jis vadinasi? 

Jis susimąstęs padvejojo. 

— Tai Bleivenas. 

Valtininkas išsiėmė 1š burnos cigaretę ir nusispjovė į Van- 
denį. 

— Bla-venas, - ištarė jis švelniu kalniečio balsu. - Hmm, 
hmm. 

— Mėlynasis kalnas, - pasakė Grantas beveik atsainiai. 
Tada vandenyje užgesino cigaretę ir greitai paklausė: - Ar 
Londonas tikrai toks sausakimšas? 

— Taip. Ir ištisus mėnesius jame vis daugėja žmonių bei 
pramogų. Dabar jis panašus į didžiulį puodą, kuris kaista 
ant lėtos ugnies ir tuoj tuoj užvirs. 

Merdas pasuko laivelio smaigalį tiesiai į upės žiotis. 

— Ar Londonas? - Jo balse pasigirdo naivi nuostaba. - Ne- 
norėjote likti pažiūrėti Karūnavimo, ponia? 

— Iš dalies norėjau. Bet... šiek tiek persidirbau, taigi pa- 
maniau, kad bus geriau, jei išvyksiu atostogų. 

— Kas jus privertė atvažiuoti čia? — paklausė Grantas. Jo 
akys tebebuvo įsmeigtos į Mėlynąjį kalną. 

— Į Skai? O, nežinau. Visi nori bent kartą pabūti Skai sa- 
loje, ar ne? O aš norėjau rasti ramybę ir visiškai pakeisti 
aplinką. Ketinu daug vaikštinėti po kalvas. 

— Viena? — Kažkas Merdo balse privertė mane atidžiau 
pažiūrėti į jį. 

— Na taip, - atsakiau nustebusi. 

Pamačiau, kaip jiedu su Grantu susižvalgė, tada Merdo 
žvilgsnis slystelėjo į šalį ir jis ėmė stebėti artėjantį molą. 
Aš nusijuokiau. 

— Aš nepaklysiu, - pasakiau. — Taip toli nevaikštinėsiu. 
Nepamirškit, kad esu miesto paukštis. Nemanau, kad nuei- 
siu už ežero ar už žemutinių kalno - Bleiveno, ar ne? - šlai- 
tų. Man nieko neatsitiks! —- Aš atsigręžiau į poną Grantą. — 
Ar Merdui atrodo, kad aš paklysiu migloje arba mane nusi- 
vilios vandenis? — Staiga nutilau. Jo mėlynose akyse, žvel- 
giančiose į manąsias, pastebėjau keistą išraišką, tik šešėlį, 
ne daugiau, bet sudvejojau, pajutusi nenusakomą nerimą. 

Grantas nuleido žvilgsnį. 

— Manau, kad Merdas norėjo pasakyti... 

Bet Merdas išjungė variklį ir staiga stojusi tyla kaip spro- 
gimas nutraukė mūsų pokalbį. 

— Londonas... - tarė Merdas, susimąstęs žiūrėdamas į va- 
riklio vidų. — Koks tolimas kelias! Iš tiesų, koks tolimas ke- 
lias iki čia... 

Jo balse vėl išgirdau nekaltą nuostabą, bet nemaloniai 
jutau jį kalbant bet ką, kas atsitiktinai šovė į galvą. Be to, jo 
kalnietiškas naivumas buvo aiškiai perdėtas; supratau, kad 
šiam Žmogui netrūksta įžvalgumo. 

— Sako, kad tai puikus miestas. Vestminsterio abatija, Pi- 
kadilio aikštė, Zoologijos sodas. Mačiau nuotraukas... 

— Merdai, - pasakiau aš įtariai, kai mūsų laivelis dunks- 
telėjo į prieplauką, ir greitai pridūriau: — Kada paskutinį kartą 
buvote Londone? 

Jis pažvelgė man į akis savo skaidriu žvilgsniu, drauge 
padėdamas išlipti iš laivelio. 

— Prieš aštuonerius metus, ponia, - atsakė švelniu bal- 
su, - grįždamas 1š Rytų, iš Birmos. 

Vyras, pasivadinęs Grantu, paėmė mano lagaminus ir ėmė 
kilti takeliu į viešbutį. Sekdama iš paskos jaučiau, kad, prieš 
grįždamas į laivelį, Merdas ilgai žiūrėjo mums įkandin. Ką 
reiškė šis paprasto Skai saliečio poelgis? Ar tai kokia prie- 
danga? Bet - ką reikėjo slėpti? Kodėl jis taip nekantravo 
pakeisti pokalbio temą? 

Takelis suko aplink viešbutį ir vedė prie pagrindinių du- 
rų, atsiveriančių į slėnį. Kai sekiau paskui savo vadovą pro 
pastato kampą, nesusilaikiau dar kartą nepažvelgusi į di- 
džiulį vienišą kalno luitą rytuose, kaip vanagas nutūpusį ant 
slėnio. 

Bleivenas? Mėlynasis kalnas? 

Nusigręžiau nuo jo ir įėjau į viešbutį. 


2 
G raėjo valanda. Aš nusiprau- 


siau, iššukavau iš plaukų geležinkelio dūmų kvapą, persi- 
rengiau. Sėdėjau viešbučio svetainėje ir mėgavausi vienat- 

vės akimirka, kol kiti svečiai rinkosi pietų. Iš lėto gurkšno- 
jau puikų cheresą, maloniai ištiesusi kojas į ugnį, o didingų 
kalnų vaizdas iš trijų kambario pusių buvo tarsi skirtas man 
vienai gėrėtis. Jaučiausi puikiai. 

Viešbučio verandos durys atsivėrė ir trinktelėjo, ir tuoj 
pat pro stiklines svetainės duris pamačiau, kaip dvi mote- 
rys perėjo holą ir nuskubėjo prie laiptų. Viena, kaip spė- 
jau, buvo maždaug mano vienmetė; neaukšta, tamsi, stam- 
boka, lygiai, vyriškai apkirptais plaukais, o alpinistės uni- 
forma - kelnės, batai ir storas nertinis —- dar labiau pabrėžė 
jos vyriškumą. Antroji buvo apie dvidešimties metų mer- 
gina, labai graži, skaisčiai raudonais skruostais ir lygiais 
juodais plaukais. Ji toli gražu neatrodo laiminga, pamaniau. 
Pečiai palinkę į priekį nuo sunkios kuprinės, kaip labai pail- 
susio žmogaus. Jiedvi užlipo pirmąjį laiptų maršą ir dingo 
už kampo. 

Maždaug po minutės paskui jas nusekė pagyvenusių žmo- 
nių pora, abu aukšti, laibi, truputį susikūprinę, švelniais 1š- 
auklėtų žmonių veidais ir su pasibaisėtinomis skrybėlėmis. 
Jie abu iškilmingai nešė laiptais tuščią pintinėlę Žuviai, o 
jiems įkandin ėjo dar viena moteris, giliai susikišusi rankas 
į plataus palto kišenes. Nemačiau jos veido, bet nusmukę 
pečiai ir vangus žingsnis bylojo apie depresiją ar nuobodulį. 

Aš nusižiovavau, ištiesiau kojų pirštus į liepsną ir vėl 
siurbtelėjau chereso. Tingiai perverčiau po ranka gulinčio 
aukštuomenės savaitraščio puslapius. Tie patys blykstės nu- 
šviesti ir be gailesčio išryškinti veidai per medžioklių va- 
karienes ar labdaros pobūvius spoksojo į mane iš Žvilgančių 
puslapių... gražūs Žirgai, negražios moterys, puikiai apsi- 
rengę vyrai... Londono telefonų knyga būtų įdomesnė, pa- 
maniau. Sklaidžiau lapus. Štai ir įprasta mano nuotrauka. Šį 
kartą aš rymau prie nestilingo židinio, apsivilkusi viena iš 
geriausiai pavykusių Hugo Montefjoro suknių... Gerai ją pa- 

menu, puiki vakarinė suknelė. Štai teatro puslapis; Alekas 
Ginesas su nenusakoma barzda, Vivjena Ly, šalia kurios vi- 
sos moterys atrodo negražios, Marsija Meling, besišypsan- 
ti prieš objektyvą savo garsiąja trikampe šypsenėle ir spok- 
santi į tuštumą tomis nuostabiomis akimis... 

Verandos durys plačiai atsivėrė ir švilptelėjusios vėl ty- 
liai užsitrenkė. Marsija Meling įėjo į vidų, atsisėdo priešais 
mane ir paskambino, kad atneštų gėrimo. 

Mirksėdama stebeilijau į ją. Negalėjau suklysti. Tie pa- 
tys lygūs medaus gelsvumo plaukai, didelės mielos akys, 
nedidelė aristokratiška nosis ir visai nearistokratiška bur- 
na - tai tikrai buvo ta pati žvaigždė, kurios sėkmė ilgoje 
meilės nuotykių virtinėje nuo pat pirmųjų karo metų už- 
griuvo vieną iš didžiųjų Londono teatrų ir jis iki šiol negali 
nuo jų atsigauti. 

Atnešė gėrimą. Marsija Meling pakėlė taurę, paragavo, 
pažiūrėjo į mane ir nerūpestingai nusišypsojo. Palaipsniui 
šypsena virto atidžiu žvilgsniu. 

— Prašau atleisti, — ištarė ji gerai pažįstamu kimiu bal- 
su, — bet ar mes nebuvome susitikusios? Aš tikrai jus pa- 
žįstu. 

Aš nusišypsojau. 

— Jūs labai drąsi, tai sakydama, panele Meling. Manau, 
kad dažniausiai jums tenka gintis nuo žmonių, kurie teigia 
pažįstą jus. Ne, mes nebuvome susitikusios. 

— Neabejoju, kad esu jus mačiusi. 

Pabarbenau nagu žurnalo puslapius. 

— Gali būti. Aš demonstruoju drabužius. 

Ji atpažino. 

— Šit kaip! Tai štai kur jus mačiau. Dirbate pas Montefjo- 
rą, ar ne? 

— Gan dažnai. Bet esu ir laisva menininkė. Mano pavar- 
dė Drari. Džianeta Drari. Jūsų pavardę, be abejo, žinau. Ir, 

žinoma, mačiau jūsų spektaklį. Taip pat ir ankstesnįjį, ir dar 
ankstesnį... 

— Iki seniausių laikų, mieloji. Žinau. Bet labai miela iš 
jūsų pusės. Tikriausiai dar pynėt kasytes, kai mes statėme 
„Laukinę gražuolę“. 

Aš nusijuokiau. 

— Aš jas anksti nukirpau. Turėjau užsidirbti gyvenimui. 

— Ir jums puikiai sekėsi. —- Marsija gėrė džiną ir stebėjo 
mane. - Bet pamenu, kur mačiau jus paskutinį kartą. Ne 
nuotraukoje, o praėjusių metų Ledako žiemos madų šven- 
tėje. Aš nusipirkau tą nuostabią kokteilio suknią... 

— Iš topazo spalvos aksomo. Pamenu ją. Dieviška suknelė. 

Jos veidą virš taurės iškreipė grimasa. 

— Gali būti. Bet tai buvo klaida. Jūs žinote ne blogiau už 
mane, kad ta suknia buvo skirta ne šviesiaplaukei. 

— Jūs ir nebuvot šviesiaplaukė, kai ją pirkot, - atrėžiau 
nesvarstydama. — Atleiskit, - greitai pridūriau. — Aš... 

Bet ji nusijuokė maloniu kliuksinčiu juoku. 

— Tikrai. Pamiršau. Tada mano plaukai buvo kaštonų spal- 
vos. To reikėjo spektakliui „Mici“. Ir plaukai man netiko, ir 
„Mici“ patyrė nesėkmę. - Ji ištiesė savo nuostabias kojas ir 
nusišypsojo man savo garsiąja trikampe šypsena. - Džiau- 
giuosi, kad jūs atvykote. Aš čia viešiu tik tris dienas, bet 
jau pasiilgau miesto. Pirmą kartą po to, kai išvykau iš jo, 
galiu kalbėtis apie tokius civilizuotus dalykus kaip drabu- 
žiai, nes aš juos garbinu, o jūs? 

— Žinoma. Bet kadangi jie yra mano darbo dalis... 

— Žinau, — pasakė ji. - Bet bėda ta, kad čia visi kalba vien 
apie žvejybą ir kopimą į kalnus, o man tos kalbos tiesiog 
nykios. 

— Tai ką tuomet čia veikiate? — Klausimas išsprūdo neti- 
kėtai, pernelyg greitai, kad būtų mandagus, bet ji nedvejo- 
dama atsakė. 

— Ilsiuosi, mieloji. 

— Suprantu. - Bandžiau apsimesti supratinga, bet Marsi- 
ja Meling pakėlė antakius ir vėl nusijuokė. 

— Ne, - pasakė ji. - Aš kalbu rimtai. Ilsiuosi iš tikrųjų, 
ne šiaip ištrūkau iš darbo. Spektaklis įvyko prieš savaitę. 
Adrianas pasakė, kad privalau atsikvėpti. Kaip tik buvau per- 
skaičius nuostabią knygą apie Skai salą, ir štai aš čia. 

— Ar Skai atitiko tai, ką apie ją skaitėte? 

— Iš dalies. Kalvos tikrai baisiai gražios, kaip ir visa kita, 
be to, vakar mačiau elnę su žavingu mažyliu, tik bėda ta, 
kad neįmanoma pasidairyti plačiau. Jūs mėgstate vaikščio- 
ti? Turiu omenyje, vaikščioti nelygia vietove? 

— Tiesą sakant, mėgstu. 

— Aš ne. O Fergiusas griežtai atsisako važiuoti automo- 
biliu šitais keliais. 

— Fergiusas? Vadinasi, jūs čia atvažiavote su vyru? — Vel- 
tui stengiausi prisiminti, kas yra dabartinis Marsijos Me- 
ling vyras. 

— Mieloji, aš nesu ištekėjusi. Šiuo metu. Ar ne nuostabi 
permaina? - Ji švelniai sukikeno, palenkusi galvą virš raus- 
vo džino, ir aš pajutau, kad atsakau jai šypsena. Jos žavesys 
buvo toks apčiuopiamas, spinduliuojantis ir sodriai gyvas, 
kad net kvailiausios frazės ir pasenę pokštai šildė sielą ne 
mažiau kaip tarp mūsų liepsnojanti ugnis. - Ne. Fergiusas 
mano vairuotojas. 

— Marsija! - Nepajutau, kaip kreipiausi į ją vardu. Neat- 
sispyriau jos žavesiui. - Nejaugi atsivežėte čia automobilį 
su vairuotoju? Ir tai vadinate poilsiu? 

— Ką gi, aš nemėgstu vaikščioti, - pasakė ji rimtai. - Bet 
mes neketiname likti čia visą laiką. Aš keliauju po aukštu- 
mas ir salas. Išgerkime dar. Ne, aš vaišinu. - Ji ištiesė ran- 
ką ir paspaudė skambutį. - Iš dalies atvykau čia dėl Fergiu- 
so. Jis čia gimęs. Ne todėl, kad jis ilgėtųsi senųjų gerųjų 

laikų ar panašiai, tiesiog atvykti čia atrodė tiek pat smagu, 
kiek ir bet kur kitur. 

Aš spoksojau į ją. Negalėjau susilaikyti. 

— Jūs labai dėmesinga, - pasakiau. - Savo darbuotojams. 

Ji žvilgterėjo į mane. Šį kartą ji tikrai apdovanojo mane 
savo garsiąja šypsena iš labai nepadoraus spektaklio „Taip, 
brangusis“. 

— Ar ne? Bet Fergiusas... o, sauso chereso, taip? Ir dar 
vieną rausvojo džino. - Užsakiusi vėl atsigręžė į mane. - 
Ar žinote, kad jei šitaip kalbėčiausi su kitais viešbučio gy- 
ventojais, jie sustingtų kaip... kaip įdaryti upėtakiai. 

— Kas dar gyvena viešbutyje? 

— Tuoj pagalvosiu... Pulkininkas ir ponia Kaudrei-Simp- 
sonai. Jie kvailoki, bet gana mieli. Žvejoja dieną naktį, ta- 
čiau tikrai žinau, kad iki šiol nieko nepagavo. 

— Rodos, mačiau juos čia įeinančius. Pagyvenę žmonės, 
nešini tuščia pintinėle. 

— Taip, tai jie. Beje, jei jau kalbame apie žuvis, tai dar yra 
ponas ir ponia Korigenai ir ponas Breinas. 

— Ar kartais ne Alesteras Breinas? 

— Regis, jo vardas toks. - Ji klausiamai pažiūrėjo į ma- 
ne. - Draugas? 

— Pažįstu jį. Jis dirba reklamoje. 

— Jis čia atvyko drauge su Korigenais. Žinote, - pridūrė 
Marsija iš lėto, - jei sugebėčiau gailėtis moters, ištekėju- 
sios už tokio gražaus vyro kaip Hartlis Korigenas, tai šitos 
moters man tikrai būtų gaila. 

— Kodėl? - paklausiau susidomėjusi. Marsijos Meling po- 
žiūris į santuoką, ypač jos pačios pasakytas, buvo vertas dė- 
mesio. 

— Žuvys, - pasakė ji paprastai. 

— Žuvys? A, supratau. Vadinasi, žuvys? 

— Būtent. Jis 17 Alesteras Breinas tokie patys kaip Kaud- 
rei-Simpsonai. Rytą, dieną, naktį. Tik Žvejoja. O ji net ne- 
bando - visiškai nebando - pasipriešinti, nors akivaizdu, jog 
laiką leidžia baisiai, ir taip tęsiasi savaičių savaites. Ji vaikšto 
viena, nelaiminga, susibrukusi rankas į kišenes. 

Prisiminiau liūdnos išvaizdos moterį, lipusią laiptais 
Kaudrei-Simpsonams įkandin. 

— Manau, kad mačiau ją. Išties, ji toli gražu neatrodė lai- 
minga. Bet abejoju, - pasakiau susimąsčiusi, - ar atsirastų 
moteris, kuri sugebėtų nukonkuruoti žuvis, juolab jei šios 
yra užvaldžiusios vyro širdį. 

Marsija Meling savo gražiu kūnu patogiau įsitaisė krėsle 
1r paklausė: 

— Neatsirastų? 

— Na, gerai, - sutikau. - Galbūt jūs. Arba Rita Heivort. 
Ne prastesnė moteris. 

— Bet ji net nebando! —- piktinosi Marsija. - Na, tiek to. 
Kas dar? 

— Mačiau dvi moteris... - pradėjau aš. 

— O, taip, taip... koks tas žodis? Schwūrmerinen*, — pa- 
reiškė Marsija mielu kerinčiu balsu. - Jos... 

— Ne, Marsija! Geriau nereikia. 

Bet panelės Meling kryžeiviška dvasia pasirodė besanti 
labai tvirta. Jos akys sužibo. 

— Tas vaikas! —- sušuko ji. - Jai ne daugiau nei devynioli- 
ka, 0 toji nepakenčiama ūsuotoji moteriškė visur ją tampo! 
Mieloji, ji tikrai yra įbauginusi tą mergaitę! 

— Jei ta moteriškė jai taip nepatinka, - įterpiau aš ramiai, - 
kodėl ji atvažiavo su ja? 

— Aš gi sakiau. Jos... 


* Fanatikės (vok.). 

— Nereikia, Marsija. Tai jau apkalbos ar kažkas panašaus. 
Atminkite, kad čia meškeriotojų viešbutis Škotijoje, o ne 
teatralų kokteilių vakaras. 

— Manau, kadjūs teisi. - Ji atsiduso. - Tiesą sakant, jied- 
vi, regis, dirba vienoje mokykloje. Jaunoji tik pradėjo mo- 
kytojauti, o antroji dėsto kažkokią P K. ar K. K. Aš girdė- 
jau, kaip ji prisipažino. 

— Ką prisipažino? — paklausiau išsigandusi. 

— Kad dėsto kažkokią K. K. Ką tai reiškia? 

— Manau, kad kovingąją krikščionybę. 

— Na, matot, - pasakė Marsija paniurdama. 

— Kas dar gyvena viešbutyje? Plaukdama čionai laiveliu 
iš Elgolio, sutikau vyrą... 

— Tai tikriausiai Roderikas Grantas. Man atrodo, kad jis 
čia gyvena. Aukštokas, gan dailus, gražiais plaukais? 

— Tas pats. Mėlynos akys. 

— Ir kokios mėlynos! - jausmingai pritarė Marsija. - Jis 
1š tiesų įdomus, ir jei ne... - Ji nebaigė sakinio ir gurkštelė- 
jo džino. 

Jausdama vis augantį smalsumą pamatyti Fergiusą, aš pa- 
sakiau: 

— Spėju, kad tas Roderikas Grantas taip pat meške- 
riotojas. 

— Ką? O, taip. Visi jie čia tokie, — su kartėliu pareiškė 
Marsija. - Bet turiu pasakyti, kad jis žvejoja tik retsykiais. 
Didesniąją laiko dalį praleidžia vaikščiodamas ar ką nors ki- 
ta veikdamas. Viešbutyje niekada neužsibūna. 

— Jis alpinistas, — pasakiau pralinksmėjusi. 

— Gal. Čia yra dar vienas alpinistas, pavarde Byglas. 

— Ronaldas Byglas? 

— Atrodo. Dar vienas draugas? 

— Ne. Aš jo nepažįstu, tik girdėjau apie jį. Garsus alpi- 
nistas. 

Ji šiek tiek susidomėjo. 

— Iš tikrųjų? Kadangi jau prakalbote apie tai, prisiminiau, 
kad kiekvieną vakarą jis sėdi palinkęs prie žemėlapių arba 
prigludęs prie radijo 1mtuvo ir klausosi pranešimų apie eks- 
pediciją į Everestą. 

— Tai štai kas jis. Jis yra parašęs knygą apie Nanga 
Parbatą. 

— Ą, atsiliepė Marsija, bet mačiau, kad jai nebeįdomu. - 
Čia jis vaikšto drauge su kitu vyru, tokiu nediduku keistuo- 
liu Hubertu Hėjumi. Nemanau, kad jie atvyko kartu, bet, 
regis, Hėjus taip pat rašytojas. Jis mažiukas, apskritutis, tik- 
ras „sorbo“. 

— „Sorbo“? 

— Taip. Stangrutis. 

— Supratau. Koks keistas žodis. „Sorbo“... Itališkas? 

Ji žavingai nusikvatojo. 

— O Dieve! Štai ir paaiškėjo mano amžius, ar ne? Turiu 
būti atsargesnė. Ne, mieloji, žodis ne itališkas. Prieš kurį 
laiką, ketvirtajame dešimtmetyje, kai tu dar sėdėjai veži- 
mėlyje, vaikams būdavo pardavinėjami stangrūs guminiai ka- 
muoliukai. Juos vadino Sorbo šokliukais. 

— Jūs žaisdavote jais? 

— Brangioji, - vėl pasakė Marsija. - Kokia jūs miela... 
Šiaip ar taip, tas žmogutis tikrai panašus į „sorbo“ tiek vi- 
dumi, tiek išore, ir jis dėvi madingas liemenes. Yra dar vie- 
nas vyras, kurio pavardės nežinau. Jis atvyko vakar vakare. 
Nujaučiu, kad jis taip pat rašo. 

— O dangau! 

— Suprantu. Visas talentų žvaigždynas, ar ne? Nors tik- 
riausiai visi jie nieko neverti. Pavyzdžiui, Sorbo. Bet tas vy- 
rukas atrodo šio to vertas... toks tamsiaplaukis, 0 jau 
akys... - poetiškai pridūrė Marsija ir vėl niūriai įsistebeilijo 
į džiną. — Tik jis taip pat Žvejoja. 

— Koks intriguojantis žmonių sambūris, - pasakiau. 

— Tikrai? - atsiliepė ji šiek tiek dvejodama. — Tiesa, mie- 
loji, dar yra pagyvenusi dama, rodos, Kaudrei-Simpsono mo- 
tina, kuri be perstojo mezga iš siaubingų spalvų siūlų. Ir 
trys plikablauzdžiai jaunuoliai, kurie stovyklauja prie upės, 
ateina čia valgyti ir nešiojasi kūjelius, pjautuvėlius ir pana- 
šius daikčiukus. 

— Tikriausiai geologijos studentai, - pasakiau. - Ir aš ge- 
rokai suabejočiau dėl pjautuvėlių. Žinot, čia galėtų padėti 
tik viena. Teks ir jums pradėti žvejoti. Aš pradėsiu. Sako, 
kad žvejojimas labai ramina nervus. 

Ji metė į mane pasibaisėjimo, sumišusio su pagarba, ku- 
piną žvilgsnį. 

— Dieve mano! Jūs tiesiog nuostabi! Bet... - Jos žvilgs- 
nis užkliuvo už mano kairės rankos ir ji palingavo galva. — 
Kaip aš iš karto nesupratau. Jūs ištekėjusi. Tai jo įtaka. Na, 
jei ta vargšelė ponia Korigen... 

— Aš nesu ištekėjusi, - pasakiau. 

Ji susigriebė. 

— O, atleiskit, aš... 

— Aš išsiskyrusi. 

— Ooo... - Ji nurimo 1r žvaliai man nusišypsojo. - Jūs taip 
pat? Aš irgi, mieloji. 

— Žinau. 

— Jau trečią kartą, brangute. Pernelyg vargina, pasakysiu 
aš jums. Kokie pašlemėkai. 

— Atsiprašau? 

— Vyrai, mieloji. Pašlemėkai. 

— A, supratau. 

— Tik nesakykit, kad jūsiškis nebuvo pašlemėkas. 

— Buvo, - pasakiau aš. - Be abejonių. 

— Taip ir žinojau, - pasakė Marsija patenkinta. Pagalvo- 

jau, kad nesu mačiusi didesnio dviejų rausvojo džino taure- 
lių poveikio. —- Kuo jis vardu? 

— Nikolas. 

— Gyvulys, —- pareiškė ji kilniaširdiškai. Mačiau, kad joje 
vėl sukilo senasis kryžeiviškas instinktas. - Užsakykit dar 
po vieną, mieloji Dženete, ir pasakokit man viską. 

— Šį kartą aš vaišinu, - pasakiau tvirtai ir paspaudžiau 
skambutį. - O mano vardas Džianeta. Dži-a-ne-ta. Itališkos 
kilmės, kaip „sorbo“. 

— Gražus vardas. - Jos dėmesys nukrypo kitur. - Kodėl 
tave pavadino itališku vardu? 

— O, sena istorija... - Užsakiau gėrimus džiaugdamasi, kad 
pokalbis pasuko nauja linkme. — Mano prosenelės vardas bu- 
vo Džianeta. Ji iš tokių prosenių, kuriuos norėtųsi laikyti 
šeimos spintoje tvirtai užrakintus, tik mano prosenelė nie- 
kada nė akimirkai nesileido užrakinama. 

— Ką ji darė? —- paklausė Marsija susidomėjusi. 

— Žengė įprastu pražūties keliu. Dailininkų pozuotoja, dai- 
lininkų meilužė, ištekėjo už baroneto ir... 

— Kaip aš, - linksmai pareiškė Marsija. - Bet aš jį pali- 
kau. O ji? 

— Žinoma. Ji pabėgo su labai pažangiu jaunu dailininku į 
Paryžių, kur susikrovė nemažus turtus - tik neklauskite ma- 
nęs kaip - ir mirė vienuolyne, laimingai sulaukusi aštuo- 
niasdešimt septynerių. 

— Puikios buvo dienelės. — Marsijos balse aiškiai jautėsi 
ilgesys. —- Ne paskutinės, kur vienuolyne, žinoma, bet tos 
ankstesnės... Tu turėjai išties pagyrimo vertą prosenelę, 
ypač dėl turto ir titulo. 

Aš nusijuokiau. 

— Jų neliko. Mama buvo vienintelė jos anūkė, ir Džianeta 
visus pinigus paliko vienuolynui - tikriausiai kaip draudimą 
nuo gaisro. - Pastačiau tuščią taurę. — Todėl aš, priešingai 

nei mano prosenelė, velkuosi drabužius, kad užsidirbčiau 
pragyvenimui. 

Pro stiklines duris pamačiau, kad Kaudrei-Simpsonai lei- 
džiasi laiptais. Per holą į valgomąjį nuskubėjo kambarinė. 
Lauke tamsėjantis dangaus raudonis už stačios Sgur na Stri 
keteros virto variu, ir jo nušviesta aukštai iškilusi rantytoji 
uola įgijo aiškius kontūrus. Pamačiau tris jaunus vyrus, be 
abejo, stovyklautojus, ateinančius nuo upės; jie praėjo pro 
svetainės langus ir po akimirkos išgirdau, kaip atsivėrė ir 
vėl užsitrenkė verandos durys. 

Kažkur laikrodis išmušė septynias. 

— Išalkau, — pasakiau. — Ačiū Dievui, jau pietų metas. 

Atsistojau nuo kėdės ir priėjau prie lango, žvelgiančio į 
rytus. Priešais viešbutį plačiai driekėsi slėnis, beveik my- 
lia avių nuganyto durpyno, kurio lygų paviršių šen bei ten 
kirto siauri rusvi upeliai, čiurlenantys jūros link. Siauras 
vėžių išvagotas kelias ėjo per slėnį lygiagrečiai jūros kran- 
tui, toliau jo pilkas ruožas viržynais kilo į viršų ir dingo iš 
akių. Dešinėje pusėje šniokštė tamsiai pilka kaip švinas jū- 
ra, užtemdyta kalnų šešėlio. Toli kairėje, Bleiveno papėdė- 
je, vanduo žvilgėdamas atspindėjo varinį dangų. 

Sutarškėjo vėlyva kurapka ir vėl nutilo. Kiras ant kran- 
to ištiesė sparnus ir vėl suglaudė juos ant nugaros. Jūra 
atrodė rami. Vaizdas buvo gan rūškanas ir nykus: nei paukš- 
čių balsų, nei avių mekenimo, jokio judėjimo, tik paukščio 
sparno krustelėjimas ir neskubūs vėlyvo ateivio Žingsniai 
per žolę. 

Štai einantysis žengė ant žvyruoto keliuko. Batų girgž- 
dėjimas į šiurkštų tako paviršių trikdė tylą. Čia lesęs per- 
kūno oželis suplasnojo jam už nugaros ir pakilęs nuskrido 
virš siauro slėnio į žaibą panašiais zigzagais. Grėsmingame 
Bleiveno fone kartą, antrą sidabru tvykstelėjo jo sparnai ir 
jis dingo iš akių. 

— Bleivenas... - susimąsčiusi ištariau aš. - Įdomu... 

Už savęs išgirdau aštrų, šiurkštų Marsijos balsą. 

— (Gana apie tai, prašau tavęs. Sutinki? 

Nustebusi žvilgterėjau į ją. Ji baigė gerti paskutinius tre- 
čiosios džino porcijos lašus ir tuo pat metu vėrė man akis 
keistu žvilgsniu. Aš taip pat žiūrėjau į ją įdėmiai 1r su nuo- 
staba, jausdamasi truputį sukrėsta, kaip esti susidūrus su 
šiurkštumu. Žinau, kad gana savavališkai nukreipiau kalbą į 
Džianetą ir jos nuodėmes, bet aš tada nenorėjau kalbėtis 
apie Nikolą. Man atrodė, kad pokalbis ją domino. Jei būtų 
buvęs nuobodus... bet ji tikrai nenuobodžiavo. Atvirkščiai. 

Ji atsiprašydama nusišypsojo. 

— Nesusivaldžiau, - pasakė. - Bet geriau apie tai nekal- 
bėkime. Prašau. 

— Kaip norit, - sutikau aš, vis dar įsitempusi. —- Atleiskit. 

Nusigręžiau į langą. 

Prieš mane stūksojo kalnas, didžiulis ir grėsmingas. Pa- 
žvelgiau į jį 1r man staiga palengvėjo. Bleivenas. Juk pami- 
nėjus Bleiveną, o ne Džianetą, Marsija griebėsi džino ir pa- 
sislėpė jame kaip sraigė kiaukute. Roderikas Grantas, tada 
Merdas, dabar Marsija Meling... O gal mano vaizduotė per- 
nelyg laki? 


Žvelgiau į tirštėjančias sutemas, kuriose vėlyvasis atei- 
vis jau baigė įveikti paskutiniuosius dvidešimt jardų, liku- 
sių iki viešbučio durų. Įsmeigiau į jį akis. Akimirką sustin- 
gau, įsižiūrėjau atidžiau... 

— (O) Dieve, - ištariau piktai ir atšokau nuo lango kaip 
Žirnis nuo sienos. 

Sustojau ant kilimėlio priešais akis išpūtusią Marsiją ir 
giliai giliai įkvėpiau. 

— O Dieve brangus, —- pakartojau. 

— Kas atsitiko? Ar dėl manęs... 

— Ne dėl jūsų, - atsakiau nusiminusi. —- Dėl vyro, kuris 
tuoj įžengs pro viešbučio duris. 

— Dėl vyro? - Ji suglumo. 

— Taip. Dėl jūsų minėtojo bevardžio, to tamsiaplaukio, 
anot jūsų, „tokiomis“ akimis rašytojo... tik man jis nėra be- 
vardis. Jo vardas Nikolas Draris. 

Ji žioptelėjo. 

— Negali būti! Ar nori pasakyti, kad... 

Aš linktelėjau. 

— Būtent. Mano vyras. 

— Tas... pašlemėkas? 

Aš nelinksmai šyptelėjau. 

— Tikrai taip. Jūs teisi. Atostogos, — pridūriau aš pilnu 
abejonių balsu, — žada būti įdomios. 

buo štai jis, arogantiškas juo- 
das parašas lankytojų knygoje: Nikolas Draris, Londonas, 
1953 metų gegužės 29 diena. Akimirką Žžvelgiau į jį, pri- 
kandusi lūpą, tada mano akį patraukė kitas įrašas tuo pa- 
čiu braižu ankstesniojo lapo pradžioje: Nikolas Draris, Lon- 
donas, 1953 metų balandžio 28 diena. Vadinasi, šį pavasarį 
jis jau čia buvo. Įtemptai svarsčiau, ką jis galėjo veikti Skai 
saloje. Žinoma, galėjo rinkti medžiagą knygai, nes vargu 
ar būtų pasirinkęs tokią vietą kaip ši atostogauti. Atšiau- 
rūs kalnai, upėtakiai, ūkanoti viržynai, vyrai apspurusiais 
tvido drabužiais niekaip nederėjo prie Nikolo, kokį jį paži- 
nojau. Paėmiau plunksnakotį, jausdama, kokia netvirta ma- 
no ranka. Visa mano stropiai įgyta poza buvo bejėgė padėti 
man sutikti Nikolą Drarį su draugišku abejingumu, kaip, 

be abejo, buvo madinga elgtis tarp išsiskyrusių jo aplinkos 
porų Londone. 

Pamerkiau plunksną į rašalą, akimirką susvyravau ir 
pagaliau parašiau: Džianeta Bruk, Tenč Abaso pastoriaus 
namai, Vorvikšyras. Tada gan sunkiai nusitraukiau nuo 
piršto jungtuvių žiedą ir įmečiau jį į rankinę. Būtų tekę 
aiškinti majorui Persimonui, viešbučio valdytojui, kodėl 
ponia Drari staiga virto panele Bruk. Bet man atrodė, kad 
iškiltų ir daugiau nepatogumų žinant, kad tame pačiame 
viešbutyje gyvena ponas ir ponia Drariai. Marsija Meling 
jau buvo man pažadėjusi nieko nesakyti. O Nikolas tegu 
nežino, kad aš netapau panele Bruk prieš ketverius me- 
tus. Kai susitiksime, jis tikriausiai irgi susinervins, pasi- 
jus nejaukiai ir stengsis, kad šis keblus susitikimas pra- 
eitų kiek įmanoma laisviau. Stengsis, kad ir kaip ten bū- 
tų, raminau save, nudžiovindama rašalą ir užversdama 
knygą. Tačiau, gerai pažinodama savo gražųjį ir nenuspė- 
jamąjį vyrą, jaučiau, kad labai menkai galiu pasikliauti geru 
Nikolo Drario elgesiu. 

Staiga kaip nervinga katė pašokau išgirdusi už nugaros 
vyrišką balsą. 

— Dženetė Drari, kaip mane gyvą matai! 

Aš greitai atsisukau ir pamačiau vyrą, lipantį laiptais Žže- 
myn link manęs. 

— Alesterai! Kaip malonu vėl tave matyti! Kur buvai din- 
gęs šitiek metų? 

Alesteras Breinas suėmė abi mano rankas ir plačiai šyp- 
sojosi. Tai buvo aukštas, stambus vyras, galingais pečiais, 
nuolat susivėlusiais rusvais plaukais ir nuginkluojančia šyp- 
sena, slepiančia skvarbų protą. Jis atrodė visai ne toks, koks 
buvo iš tikrųjų — vienas iš daug Žadančių negailestingo re- 
klamos pasaulio atstovų. 

— Daugiausia Amerikoje, trumpai Brazilijoje ir Pakista- 
ne. Ar žinai, kad dirbau Pergamono firmoje? 

— Taip, pamenu. Seniai grįžai? 

— Maždaug prieš šešias savaites. Man suteikė poros mė- 
nesių atostogas, taigi atvykau čia su keletu bičiulių pa- 
žvejoti. 

— Kaip džiugu vėl tave matyti, - pakartojau ir pridūriau: — 
Įdegimas tau labai tinka, Alesterai. 

Jis man nusišypsojo. 

— Gaila, kad negaliu apie tave to pasakyti, Dženete, ma- 
žule. — Jis greitai pasitaisė: — Ne, ne, man irgi malonu tave 
matyti, bet tu tapai pernelyg panaši į tikrą Londono mies- 
tiete, jei galiu taip pasakyti. Kur dingo mokinukės veide- 
liai? Gal Nikas tave muša? 

Aš spoksojau į jį, bet atrodė, kad jis mano išraiškoje ne- 
pastebi nieko keisto. Jis žvaliai pridūrė: 

— Tai nelemtas slapukas, jis nepasakė man, kad ir tu čia 
atvažiuosi. 

— O Viešpatie, - tariau. - Alesterai, tik nesakyk man, kad 
nieko nežinojai. Mudu išsiskyrėme. 

Naujiena jį nustebino, net pritrenkė. 

— Išsiskyrėte? Kada? 

— Jau daugiau nei prieš ketvertą metų. Ar tai reiškia, kad 
nieko apie tai negirdėjai? 

Jis papurtė galvą. 

— Visiškai nieko. Aišku, visą laiką gyvenau užsienyje, be 
to, esu labiausiai nevykęs, koks tik begali būti, laiškų rašy- 
tojas, o 1r Nikas nedaug nuo manęs atsilieka, taigi matai... — 
Jis užsikirto ir pro dantis pašvilpavo trumpą fraze. - Ką gi, 
atleisk, Dženete. Vis dėlto, turiu pasakyti, aš ne itin nuste- 
bau. Ar tavęs nepiktina tokios mano kalbos? 

— Pakaks apie tai. —- Mano balsas skambėjo laisvai ir žva- 
liai ir, mano manymu, nebūtų padaręs gėdos nė vienai iš 

Nikolo atsitiktinių londoniškių gražuolių. - Mūsų santuoka 
buvo toks sumanymas, kokie paprastai nesusiklosto sėk- 
mingai. Dėl to niekas nekaltas. Matai, jam tiesiog atrodė, 
kad esu visai kitokia. Dirbdamas tokį darbą kaip mano, pri- 
valai atrodyti tvirtas ir, sakyčiau, nublizgintas, net jei iš tik- 
rųjų toks ir nesi. 

— Tu ir nesi. 

— Na, tada nebuvau, - atsakiau. - Bet dabar jau sugebu 
geriau apsimesti. 

— Per trejus metus, nugyventus su mano puikiuoju drau- 
gu Nikolu, - pasakė Alesteras, - išmoktų gudrauti net ir ves- 
talė. Apgailestauju, Dženete. Bet leisk paklausti, ką tu čia 
veiki? 

— Atostogauju, kaip ir tu, pasprukau nuo minios, suplū- 
dusios į Karūnavimo šventę. Turbūt nereikia nė sakyti, kad 
nežinojau, jog čia sutiksiu Nikolą. Buvau pavargusi, man rei- 
kėjo ramios vietelės ir per šeimos draugus sužinojau apie 
šitą viešbutį. 

— Ramios vietelės! - Jis trumpai nusikvatojo. - Kad ma- 
ne kur! Ir turėjai kaktomuša susidurti su Niku! 

— Dar nesusidūriau, - atsakiau niūriai. - Šis malonumas 
dar laukia mūsų abiejų. 

— Dieve, Dieve, - apgailestaudamas tarė Alesteras, bet 
netrukus jo veidą nutvieskė šypsena. — Nebijok, vaikuti. Ni- 
kas tavęs nesuės. Nervintis turėtų jis, o ne tu. Klausyk, 
Dženete, ar leisi man šįvakar pietauti prie tavo stalo? Aš 
sėdžiu su vedusia pora, ir, manau, jiems nepakenktų pabūti 
vieniems. 

— Būtų labai malonu, — dėkingai sutikau. — Tačiau kaip, 
po galais, Nikolas galėjo nepapasakoti tau apie mus? 

— Tiesą sakant, mačiau jį labai trumpai. Jis keliauja po 
Skai salą, renka savo knygai folklorą ir panašiai, keldamasis 
iš vienos vietos į kitą, o šis viešbutis yra jo pagrindinė ba- 

zė. Čia jo beveik nebūna. Gali neabejoti, aš jo pasiteiravau, 
kaip tu laikaisi, o jis atsakė: „Ji gyvena puikiai. Tebedirba 
pas Hugą. Netrukus vyks naujų madų pristatymas“. Man 
nė į galvą netoptelėjo. 

— Kada tai buvo? 

— Kai pirmą kartą atvykau ir radau jį jau apsistojusį. Maž- 
daug gegužės dešimtą. 

— Tiesą sakant, tuomet mes tikrai ruošėmės naujam pri- 
statymui. Bet iš kur jis galėjo žinoti? 

— Manęs neklausk, - linksmai atsakė Alesteras ir pasi- 
suko pasveikinti poros, einančios skersai holą prie mūsų. 
Moteris buvo liekna, juodbruva ir beveik neapibūdinama, 
jei ne jos nuostabios rudos akys su pailgais vokais, paryš- 
kintos šešėliais su aukso dulkelėmis. Suknelė atrodė su- 
kirpta nerūpestingai, siūta iš niūraus žalio atspalvio medžia- 
gos. Plaukai buvo be žvilgesio, lūpos gaižiai karojo. Ją lydė- 
jęs vyras darė visiškai priešingą įspūdį. Jis taip pat buvo 
tamsiaplaukis, bet jo lieknas raumeningas kūnas spindulia- 
vo ištverme ir gyvybingumu. Akys mėlynos, tamsaus airiš- 
ko mėlynumo, ir nepaprastai dailus veidas, nors kelios raukš- 
lės aplink jausmingą burną liudijo apie per dažnai prasiver- 
žiantį nežabotą būdą. 

Aš greitosiomis pasakiau: 

— Mano pavardė Bruk, Alesterai, ne Drari. Nepamiršk. 
Pamaniau, kad gali būti nepatogu... 

— Kaip kažin ką, sutinku. Na, — kreipėsi jis į priėjusią 
porą, — Hartai, Alma, čia Dženetė Bruk. Dženete, susipa- 
žink su ponu ir ponia Korigenais. 

Murmtelėjome mandagias frazes. Mačiau ponią Korigen 
nenuleidžiant akių nuo mano suknelės. Jos vyro mėlynos 
akys akimirką abejingai stabtelėjo ties manimi su tariamu 
susidomėjimu, tada nuklydo prie svetainės durų, tarsi kaž- 
ko laukdamos. 

— Ketinu per pietus palikti jus, Alma, jei atleisit man, — 
atsiprašė Alesteras. — Panelė Bruk ir aš esame seni bičiu- 
liai, norime apie daug ką pasikalbėti. 

Ponia Korigen atrodė truputį įsižeidusi, ir vieną aki- 
mirksnį maniau, kad ji pakvies mus prie savo stalo, bet 
supratau, kad ji stengiasi pasirinkti mažesniąją blogybę: 
arba pavojų, kurį gali sukelti kita moteris, atsidūrusi šalia 
jos vyro, arba vyro bičiulio draugijos netektį. Tiesą sakant, 
ji buvo panaši į žmogų, kuriam jau seniai reikia nuolat štai 
šitaip smulkmeniškai skaičiuoti. Man buvo jos gaila. Ales- 
terui maloniai plepant visokiausius niekus, aš dirstelėjau į 
Hartą Korigeną i1r spėjau pamatyti jo veido išraišką, kai 
svetainės durys už manęs atsivėrė ir su „Šanel Nr. 5“ de- 
besėliu įplaukė Marsija Meling. Gailestis Almai Korigen 
staiga tapo dar aštresnis. Ji atrodė visiškai beginklė. Tik 
stovėjo ten tokia senamadiška, paniurusi, neslėpdama pa- 
giežos, kai Marsija, kreipusis į mus visus linksmu klausi- 
mu: „Na, kaip sekėsi žvejoti, mielieji?“, apgaubė visą gru- 
pę šiltu savo asmenybės gyvybingumu. Taip, visą grupę, 
bet stebėdama ją ir klausydamasi jos parodijuojamos kvai- 
los istorijos apie žvejus, pamaniau, kad ji kažkokiu būdu 
išskyrė Hartlį Korigeną iš bandos ir gražiai įviliojo jį į dien- 
daržį, tarsi ji būtų avių suvarymo čempionė kalė, o jis - 
veislinis avinas. O iš aukštojo airio elgesio buvo aišku, kad 
nors jis ir bendravo su mumis visais, jautėsi, lyg jiedu čia 
būtų tik dviese. 

Pajutau, kad nenoriu sutikti Almos Korigen žvilgsnio, ir 
nusisukau. Laukiau, kada suskambės gongas. Dabar holas 
jau buvo pilnas žmonių: mačiau susirinkusius visus iš Mar- 
sijos sąrašo. Atėję Kaudrei-Simpsonai dėmesingai bendra- 
vo su senučiuke žilaplauke dama su klausos aparatu; kampe 
stovėjo abi keistai nederančios viena prie kitos mokytojos, 
tylios ir šiek tiek paniurusios; mano bendrakeleivis iš val- 

ties Roderikas Grantas tyrinėjo barometrą nuoširdžiai šne- 
kučiuodamasis su apkūniu žmogeliu, tikriausiai Ronaldu 
Byglu; ir, giliai paniręs į laikraštį, sėdėjo su niekuo nesu- 
painiojamas Hubertas Hėjus, dabitiškas, apvalutis, pasipuo- 
šęs geltoniausia iš visų regentiško stiliaus liemenių. 

Tada skubiu žingsniu iš už laiptų kampo išėjo Nikolas ir 
ėmė leistis paskutiniuoju laiptų maršu į holą. 

Jis iš karto mane pastebėjo. Beveik nevalingai stabtelė- 
j0, tada nulipo keletą likusių laiptelių ir per holą artėjo prie 
mūsų. 

— Alesterai, - tariau visiškai pašnibždomis, pykdama, kad 
gerklė užsigniaužė ir išdžiūvo. 

Alesteras atsisuko, pamatė Nikolą ir nėrė sklandžiai kaip 
olimpinis plaukikas. 

— Sveikas, Nikai! — pasakė jis. — Žiūrėk, kas čia. Prisi- 
meni Dženetę Bruk? 

Jis labai švelniai pabrėžė mano pavardę. Tamsūs Nikolo 
antakiai vos kilstelėjo, o akyse kažkas blykstelėjo. Tada jis 
pasakė: 

— Žinoma. Sveika, Džianeta. Kaip laikaisi? 

Aštriai dilgtelėjo širdį prisiminus, kad Nikolas vieninte- 
lis niekada nekeisdavo mano vardo. Įtempusi jėgas sutikau 
jo žvilgsnį ir palyginti ramiai atsakiau: 

— Ačiū, gerai. O tu? 

— O, kuo puikiausiai. Kaip matau, atostogauji, ar ne? 

— Tai tik trumpa pertrauka. Hugas išsiuntė mane... 

Nejaukioji, baisioji akimirka praėjo, dingo banalių šne- 
kų bangelėse tarp lengvų automatiškai tariamų mandagy- 
bių, kurios yra šis tas daugiau nei tuščias paprotys; jos yra 
antkeliai ir krūtinės šarvai, saugantys gyvą nervą. Dabar 
galėjome su palengvėjimu nusisukti vienas nuo kito ir su- 
siburti aplink Marsiją Meling, kuri ir toliau liko spindu- 
liuojančiu mūsų draugijos centru. Ji kalbėjosi su Hartliu 

Korigenu, bet mačiau, kad iš po blakstienų stebi Nikolą. 
Pasisukusi į mane, tarė: 

— Dar vienas senas bičiulis, mieloji? 

Akimirką pamiršau, kad ji aktorė, ir nustebusi spokso- 
jau įją. Kaip natūraliai ji sugebėjo paklausti! Tada jos akyse 
pastebėjau linksmą kibirkštėlę ir šaltai atsakiau: 

— Taip, dar vienas senas bičiulis. Londono gyvenimas at- 
sivijo mane net iki čia. Nikolai, leisk supažindinti tave su 
panele Marsija Meling, taip, ta pačia Marsija Meling. Mar- 
sija, čia Nikolas Draris. 

— Tas pats Nikolas Draris? — Marsija išburkavo šiuos žo- 
džius žemu balsu taip minkštai, kaip tik įstengė, ir nukrei- 
pė į jį savo žavesį, pasiekdama maždaug tokį poveikį, kokį 
galėtų turėti spindulinis šautuvas iš kosmoso, nutaikytas į 
žemišką būtybę. Bet Nikolas niekuo neišsidavė, nebuvo pa- 
našu, kad ketintų čia pat suirti į smulkiausias dalelytes. Jis 
sumurmėjo kažkokią įprastą frazę, ir atrodė, kad Marsijos 
žodžiai tik sužadino jo nepatiklumą. Supratau, kad jis jau 
buvo matęs tą linksmą Marsijos žvilgsnį. Jis visada reaguo- 
davo greitai kaip katė. Tada Hartlis Korigenas kažką pasakė 
Marsijai ir, man nespėjus nė mirktelėti, draugija jau kalbė- 
josi apie Žžvejojimą. Bent jau vyriškoji jos dalis; Marsija ste- 
bėjo Hartlį Korigeną, Alma Korigen stebėjo Marsiją, o aš 
pasijutau tyrinėjanti Nikolą. 

Per ketverius metus jis pasikeitė. Dabar jau turėtų būti 
trisdešimt šešerių, pamaniau, bet atrodė vyresnis. Jo savi- 
tas tamsus melancholiškas grožis nedingo, bet jis pats tapo 
lieknesnis ir, nors atrodė energingas, jo pečių laikysena bu- 
vo ne visai natūrali, o oda aplink akis įsitempusi, tarsi kaž- 
kieno per stipriai atitraukta nuo skruostikaulių link smilki- 
nių. Pajutau, kad svarstau, ką jis galvoja. Tai tikrai negalėjo 
būti tokia įtampa, kokią jaučia autorius, pradėjęs naują kny- 

gą, nors žinojau, kad kai kurie kūrybos etapai gali virsti tik- 
ru pragaru. Ne, gerai pažinodama jį supratau, kad turėjo bū- 
ti kažkas kita, kažkoks giliai užslėptas stresas, kurio nega- 
lėjau įspėti, bet kuris tikrai egzistavo. Kad ir kas atsitiko, 
pamaniau, šį kartą jau ne aš esu tokios jo nuotaikos prie- 
žastis, tad šį kartą man visai ir nėra ko rūpintis. 

Vos spėjau pasveikinti save, kad nebereikia jaudintis, kai 
nuskambėjo gongas ir mes visi suėjome pietauti. 

J pietų jau buvo visiškai aiš- 
ku, jog nejauki mano padėtis ne vienintelė kėlė įtampą šio- 
je keistai įvairioje draugijoje, susirinkusioje „Kemesanerio“ 
viešbutyje. Mano vaizduotė nebuvo pernelyg laki. Iš tikrų- 
jų po ramiu paviršiumi tekėjo povandeninės jausmų srovės, 
tik 1š pradžių aš nesuvokiau, kokios jos stiprios. Ir tikrai 
neįsivaizdavau, kad jos galėtų būti tokios pavojingos. 

Kai po pietų grįžau į svetainę, draugijos jau buvo iširu- 
sios ir persigrupavusios, ir, kaip įprasta mažuose kaimo vieš- 
bučiuose, visi įsitraukė į bendrą pokalbį. Su pašaipiu pasi- 
tenkinimu stebėjau, kaip Marsija Meling paliko Korigenus 
1r dabar sėdėjo šalia Nikolo. Gera permaina, pamaniau. 

Ji negalėjo neskrieti orbita aplink arčiausiai esantį įdo- 
mų vyrą, kaip negalėjo nekvėpuoti, bet aš norėjau, kad ji 
paliktų Hartlį Korigeną ramybėje. Tegu švaisto laiką Niko- 
lui; šis sugebės savimi pasirūpinti. 

Alesteras surado man kampe kėdę, atsiprašė ir išėjo sveI- 
ti bei rūšiuoti lašišų, kurias tą dieną buvo pagavęs. Mačiau, 
kaip Korigenas atsistojo ir, netaręs žmonai nė žodžio, išėjo 
paskui jį iš kambario. Alma Korigen sėdėjo nepakeldama 
akių, tik maišė ir maišė kavą. 

— Ar gersite kavos? Juodos ar baltos? 

Pažvelgiau aukštyn ir sutikau skaistų jaunesniosios mo- 
kytojos žvilgsnį. Ji stovėjo priešais mane su dviem puode- 
liais rankose. Buvo persivilkusi sauso chereso spalvos suk- 
nele, atlape segėjo jaspio akmenukų sagę. Suknelės spalva 
buvo pernelyg prabangi ir neturėjo jai tikti, bet vis dėlto 
tiko; ji atrodė kaip žavinga mergytė, pasipuošusi vyresnio- 
sios sesers drabužiais. Ji buvo kaip niekada jaunatviška ir 
iki graudulio pažeidžiama. 

Aš atsakiau: 

— Juodos. Labai ačiū. Bet kodėl mane aptarnauji? 

Ji padavė man puodelį. 

— Ak, čia niekas kavos nepaduoda. Atneša didžiulį pa- 
dėklą ir mes patys pasiimame. Jūs ką tik atvykote, tiesa? 

— Prieš pat pietus. — Parodžiau į šalia stovinčią kėdę. 

— Gal atsisėstum? Per tas žuvis likau čia viena. 

Ji dvejojo ir aš pastebėjau, kaip žvilgterėjo per kambarį į 
savo kompanionę, kuri buvo įnikusi į aukštuomenės žurna- 
14. Tada atsisėdo, bet tik ant kėdės kraštelio, tarsi pasiren- 
gusi tuoj pat nuskristi. 

— Čia tikrai gyvenimą reguliuoja žuvys, — sutiko ji. - Be- 
je, aš Roberta Saims. 

— O aš - Džianeta Bruk. Kaip suprantu, tu nežvejoji. 

— Ne. Mudvi mėgstame vaikščioti, Meriona ir aš... tai 
yra Meriona Bredford, ji ten. Mes atvykome kartu. Galima 
sakyti, kad esame šiokios tokios alpinistės. 

— Ką reiškia „šiokios tokios“? — paklausiau pralinksmė- 
jusi. Skai salos kalvos man neatrodė tokios, į kurias galima 
kopti „šiaip taip“. 

— Meriona tikra alpinistė, o aš ne. Tai ir norėjau pasaky- 
ti. Dėl to mes tik po truputį laipiojame, radome abiem pri- 
1mtiną sprendimą. — Ji nuoširdžiai žiūrėjo į mane. - Bet aš 
be galo trokštu išmokti. Norėčiau laipioti ne prasčiau už poną 

Byglą, norėčiau įkopti į kiekvieną Kulino viršukalnę, net į 
Nepasiekiamąją. 

— Kokios tuščios ambicijos, - ištarė balsas virš mūsų. Ro- 
derikas Grantas buvo priėjęs prie mūsų ir stovėjo su kavos 
puodeliu rankoje. 

Robertos akys išsiplėtė. 

— Tuščios? Ir tai sakote jūs? Kodėl, pone Grantai? 

Jis pasisuko ir rankos mostu parodė į vaizdą, matomą pro 
svetainės langą. 

— Pažiūrėkite į juos, - pasakė jis. — Pažiūrėkite. Prieš tris- 
dešimt milijonų metų jie iškilo Dievas žino iš kur, juos skaldė 
vėjas, ledas ir audros, kapojo ir suformavo tokius, į kuriuos 
šiandien bandote įkopti. Jie stūkso čia nesuskaičiuojamus 
amžius, tos pačios uolos, iškilusios virš to paties vandeny- 
no, gairinamos tų pačių vėjų. O jūs, pragyvenusi vos dvide- 
šimt metelių, kalbate apie tai, kaip koptumėte į juos vieną 
po kito, tarsi jie būtų... 

— Dantys, - užbaigė Roberta ir sukikeno. — Supratau, ką 
norėjote pasakyti. Greta jų pasijunti toks menkas, ar ne? 
Bet juk tuo rimtesnis iššūkis, tiesa? Tikri vyrai ir, deja, tik 
retkarčiais tikros moterys užkariauja tokius milžinus, kaip... 

- Everestas! — Pulkininko Kaudrei-Simpsono pastaba bu- 
vo taip laiku, kad aš net pašokau, o Roberta vėl sukikeno. 
„The Times“ šiugždėdamas nusileido colį ar du ir pulkinin- 
kas per laikraščio viršų pažvelgė į Nikolą, sėdėjusį arčiau- 
siai radijo aparato. - [junkite radiją, būkite geras, pone Drari. 
Pasiklausykime, kaip jiems sekasi. 

Nikolas pakluso. Žinios jau beveik baigėsi. Mums pasi- 
sekė, nes informacija apie konferencijas, streikus, naujau- 
sius atominius tyrinėjimus, paskutinius gandus iš SSRS jau 
baigėsi. Įsijungėme pačiu laiku ir dar sužinojome apie posė- 
dį Vestminsterio abatijoje, išgirdome Melo arkų aprašymą 
bei keletą žodžių apie visuotines linksmybes Londone, kun- 

kuliuojančiame jau dabar, iki virimo — Karūnavimo šventės — 
likus dar trims dienoms. Ir nė žodžio apie Everestą... 

Nikolas išjungė aparatą. 

— Manau, kad jie įkops, — pasakė jis. 

— Kaip tai jaudina, tiesa? — ramiai tarė Marsija. 

— Tai tikrai didingas bandymas, —- pasakė pulkininkas 
Kaudrei-Simpsonas. —- Ekspedicija užsitarnavo sėkmės. Ką 
pasakysi, Byglai? Kokio oro laukiama? 

— Gana palankaus. - Buvo matyti, kad Byglui nejauku, 
kai į jį šitaip viešai kreipiasi. Susidomėjimui augant prisi- 
miniau, kad šis neišvaizdus žmogutis buvo susijęs su anks- 
tesniu bandymu įkopti į Everestą. Bet atrodė, kad jis nebe- 
nori šia tema kalbėti. Pagraibęs švarko kišenėje, jis išsi- 
traukė pypkę ir staiga nukreipė pokalbį kitur. - Šiaip ar taip, 
ten jie gali tikėtis geresnio oro nei mes čia. Man nepatinka 
dangus. Anoje pusėje jau lyja. 

— Geriau kibs žuvys, — taikiai pareiškė ponia Kaudrei- 
Simpson, bet Roberta sudejavo. 

— O, ne! Rytoj kaip tik ketinau rimtai pradėti kopti į 
kalną. 

— Vadinasi, esate pasiryžusi užkariauti Kuliną, - pasakė 
Roderikas Grantas. 

— Žinoma! 

— Nuo kur pradėsite? 

— Nežinau. Tegu sprendžia Meriona. 

— Į Garsveną kopti nesunku, - pasakė kažkas, regis, Al- 
ma Korigen. - Iš Korusko pusės yra kelias į viršų... 

Meriona Bredford ją nutraukė. 

— Pirmą kartą geriausia kopti į Bruak na Fritą ir Sgur na 
Banakdiką, bet jie per toli. Garsvenas arti, bet jis juk gry- 
niausia nuobodybė. 

Jos kategoriškas balsas ir nenuolaidus elgesys, mano ma- 
nymu, buvo daugiau negu šiurkštūs. Alma Korigen atsilošė 

kėdėje suspaudusi lūpas. Roberta truputį paraudo ir pasi- 
lenkė į priekį. 

— Ak, Meriona, manau, kad ponia Korigen teisi. Kopti 
nesunku ir vaizdas nuostabus... 

— Nuo kiekvienos Kulino viršūnės atsiveria nuostabus 
vaizdas, —- atšovė Meriona. 

— Ar buvote į visas jas įkopusi? — maloniai pasiteiravo 
Roderikas. 

— Jei klausiate, ar žinau, apie ką kalbu, tai atsakau — 
„taip“, — rėžė Meriona Bredford. 

Stojo trumpa pauzė, per kurią visi pasijuto nejaukiai, o 
aš svarsčiau, kas verčia žmones šitaip elgtis be jokios prie- 
žasties. Pulkininkas ir ponia Kaudrei-Simpsonai grįžo prie 
„The Times“ kryžiažodžio, o Roderikas Grantas užsidegė 
cigarete, staiga tapęs toks tolimas ir mandagus. Nikolas 
atrodė nuobodžiaująs, bet aš žinojau, kad tai reiškia, jog 
jis suirzęs. Marsija Meling mirktelėjo man, kažką pasakė 
Nikolui ir jis vyptelėjo. Roberta sėdėjo tylėdama, skaisčiai 
paraudusi ir nelaiminga. Tobulas Gyvenimo pamokos pra- 
timas. 

Tada pirmą kartą prabilo Hubertas Hėjus, visiškai ne- 
kreipdamas dėmesio nei į Merionos Bredford šiurkštumą, 
nei į nutrūkusį pokalbį. Prisiminiau žodį, kuriuo Marsija jį 
apibūdino — „sorbo“, ir man pasidarė smagu. 

— Jumis dėtas, - linksmai pasakė jis Robertai, - paban- 
dyčiau kopti į Bed Stepą. Palaukit, kol prasidės potvynis, 
tada, jei ir nukrisite, nenusisuksite sprando. Tik nuskęsite. 
Sako, kad tai daug maloniau. 

Jo tylus balsas buvo neįprastai silpnas ir aukštas, o drau- 
ge su keistoka išvaizda nuteikė mus komiškai, ir visiems 
palengvėjo. Roberta nusijuokė. 

— Aš moku plaukti. 

— Su alpinisto batais ir kuprine? 

— Ak, tiesa. Tikriausiai ne. 

— Kas tas Bed Stepas? —- paklausiau aš. 

Hubertas Hėjus parodė į vakarinius langus. 

— Matote tą kalvą už upės žiočių, tarp mūsų ir Kulino? 

— Taip. 

— Tai Sgur na Stri. Tai aukštas kyšulys, skiriantis mus 
nuo įlankos. Jis Garsveno papėdėje. Galit pereiti jį trum- 
pesniu keliu, jei norite pasilaipioti. Bet jei ketinate krantu 
pasiekti Korusko fiordą ir Kuliną, jums reikės perkirsti Bed 
Stepą. 

— Skamba tiesiog baisiai. Ar tai kažkas panašaus į Įsimy- 
lėjėlių uolą? 

— O, ne. Tai tik gabro luitas, palinkęs bjauriu, apie še- 
šiasdešimties laipsnių kampu. 

— Gal ne tokiu dideliu, - pataisė Roderikas Grantas. 

— Ne? Galjūs ir teisus. Šiaip ar taip, jis kybo virš jūros ir 
jį reikia pereiti uolos plyšiu, kuriame nagiukai ras už ko už- 
sikabinti. 

— Nagiukai? — su siaubu paklausė Marsija. - Dieve ma- 
no! Ar tai reiškia, kad reiks rėplioti? 

Nikas nusišypsojo. 

— Ne, ponia. Jis kalba apie batų vinutes. 

— Kaip tik tai, ko man reikia, - žvaliai pareiškė Rober- 
ta. —- Pagaliau, ar svarbu, kad nuskęsime? Eikime pro ten, 
Meriona, o grįžkime per Sgur na Stri. 

— Aš jau nusprendžiau, kur eisime, - pareiškė Meriona 
kategorišku, atšiauriu, nelaimę pranašaujančiu balsu. - Kop- 
sime į Bleiveną. 

Staiga įsivyravo tyla. Greitai pakėliau akis. Vadinasi, ne- 
klydau manydama, kad kiekvieną kartą, paminėjus tą vardą, 
būdavo taip keistai reaguojama. Šį kartą tikrai neklydau. Ir 

iššūkis Merionos Bredford balse nebuvo mano vaizduotės 
padarinys. Ji žinojo, kad po jos pareiškimo kambarį prislėgs 
štai šitokia tyla. 

Tada nedrąsiai prabilo Ronaldas Byglas. 

— Ar tai tikrai... protinga, panele Bredford? Tas kalnas ne 
pradžiokams. 

— Iš šitos pusės užkopti iki keteros visai nesunku, - at- 
režė ji. 

— Gal ir taip. Bet jei oras prastas... 

— Truputis lietaus nepakenks. O jei užslinks rūkas, mes 
neisime. Tiek proto dar turiu. 

Jis nieko nebesakė ir kambaryje vėl trumpai įsivyravo 
tyla. Mačiau, kaip neramiai sujudėjo Nikolas, ir aš svars- 
čiau, ar jis, kaip ir aš, jautė tą aplink sklandančią nejauku- 
mo dvasią, daug aštresnę, nei būtų galėjęs sukelti Merio- 
nos Bredford šiurkštumas. 

Matyt, ir pati Meriona kažką pajuto, nes staiga nirčiai 
užgesino peleninėje cigaretę ir pakilo. 

— Man regis, — pradėjo ji sausu karingu balsu, - jau lai- 
kas išsklaidyti gandus apie šį prakeiktą nelaimių kalną. Ei- 
ni, Roberta? 

Ji išdidžiai išžygiavo iš kambario. Roberta nejaukiai šyp- 
telėjo man 1r atsistojo, ketindama sekti paskui ją. Akimirką 
norėjau sulaikyti ją, bet nusprendžiau, kad 1r kokios būtų 
tos besikertančios srovės, griaunančios mūsų sambūrio jau- 
kumą, geriau jų negilinsiu. Tad tik nusišypsojau jai ir ji 1š- 
ėjo paskui savo draugę. 

Neišvengiamai stojo kebli pauzė, kai visiems velniškai 
norėjosi apšnekėti Merioną Bredford, bet, suprantama, nė 
vienas nesiryžo. Tada Marsija, kuriai, kaip netrukau įsiti- 
kinti, neegzistavo jokios kliūtys, pasakė: 

— Na, išties. Turiu pasakyti, kad... 

Pulkininkas Kaudrei-Simpsonas skubiai kostelėjo ir pro 
ją kreipėsi į Ronaldą Byglą: 

— Kur siūlai eiti rytoj, Byglai? 

— Jei oras leis, gerbiamasis, ketinu kopti į Sgur nan Gil- 
jeną. Bet bijau... 

Aš pakilau. Man jau buvo viso to gana, po kelionės jau- 
čiausi sustingusi ir pervargusi. Jei Merdas ir Byglas nekly- 
do ir iš ryto tikrai pradės lyti, tai dabar pats laikas kokią 
valandą pasivaikščioti. Kai pasisukau pastatyti puodelio ant 
padėklo, su nerimu pamačiau, kad Nikolas taip pat atsistojo 
1r pasuko per kambarį prie manęs... Atrodė, kad jis tikrai 
ketina su manimi kalbėtis arba eiti drauge pasivaikščiot, ir 
aš pajutau, kad dabar pokalbis su Nikolu akis į akį mane 
visai sugniuždytų. Greitai pasisukau į arčiausiai stovinčią 
moterį, kuri pasirodė esanti Alma Korigen. 

— Ketinu trumpai pasivaikščioti, — pasakiau, - bet dar vi- 
sai nepažįstu šių vietų. Gal sutiktumėte eiti su manim? 

Ji atrodė nustebusi ir, manau, šiek tiek patenkinta. Bet 
tada jos veide atsirado senoji pagiežinga išraiška ir ji papur- 
tė galvą. 

— Mielai eičiau, - mandagiai, bet kategoriškai atsakė ji. — 
Bet prašau man atleisti, esu truputį pavargusi. Suprantate, 
mes visą dieną praleidome lauke. 

Jau prieš pietus ji buvo man sakiusi, kad visą dieną sė- 
dėjo ant akmens, kol vyrai žvejojo Strat na Kreithyče, todėl 
griežtas atsisakymas mane iš karto paveikė. 

— Suprantu, - atsakiau, jausdamasi kvaile. - Gal tuomet 
kitą kartą. 

Aš nusisukau ir šalia saves pamačiau Roderiką Grantą. 

— Ar galėčiau?.. — Jis nedrąsiai žvelgė į mane. - Prie įlan- 
kos galima labai maloniai pasivaikščioti. Ar leisite pabūti 
jūsų vadovu? O gal norite eiti viena? 

— Jokiu būdu, - užtikrinau jį. Kai Roderikas Grantas ma- 
ne prakalbino, Nikolas sustojo ir aš neabejojau, kad jis ne- 
patenkintas susiraukė. Aš nusišypsojau ponui Grantui. - La- 
bai ačiū. Jūsų draugija man bus labai maloni. 

Nikolas nepajudėjo. Eidama prie durų turėjau su juo pra- 
silenkti. Akimirką mūsų žvilgsniai susitiko. Jo akys, griež- 
tos ir be išraiškos, išlaikė prikausčiusios manąsias geras 
tris sekundes, tada jis kreivai šyptelėjo ir lėtai pasuko prie 
Marsijos Meling. 

Aš nuėjau atsinešti palto. 


5 


ių pusę dešimtos Hebri- 
dų salose dar tik pradeda temti. Tiksliau, išnyksta dienos 
žvilgesys, ryškios smėlio, žolės ir vandens spalvos prigęs- 
ta, bet tai dar tik pirmasis plonas melsvas šydas. Iš tiesų 
naktis yra ne kas kita, kaip dulsvesnė diena, sidabro plėve- 
lė ant vis dar šilto popietės aukso. 

Vakaras buvo labai tylus ir, nors lietaus debesys iš lėto 
rinkosi už mūsų pietvakariuose, likusioji dangaus dalis bu- 
vo giedra ir šviesi. Virš Sgur na Stri keteros, virš ir Že- 
miau dantytų Kulino viršukalnių rausvame ore vis dar tvy- 
rojo saulės šiluma. Per visą šią giedrą mėlynę driekėsi 11- 
ga debesies juosta, siauras violetinis šešėlis, susiliejęs į 
vientisą blizgantį šleifą, apšviestą iš apačios jau nebema- 
tomos saulės. 

Mes pasukome į šiaurę ir kilome slėniu, einant per 
trumpą avių nugraužtą žolę mūsų žingsnių tyloje visai ne- 
sigirdėjo. Lygi ganykla nuo upės žiočių siauru slėniu pusę 
mylios ėjo aukštyn, tada stačiu ir sueižėjusiu šlaitu kilo į 
viršų ir virto žemutinėmis Bleiveno kalno keteromis bei 

nedidelėmis kalvomis. Viena iš tokių kalvų, didžiausioji, 
stūksojo priešais mus. Tai buvo nedidukė akmeninga vir- 
žiais apaugusi kalva, kuri užstojo mums siauro slėnio vi- 
durį ir į kurią rėmėsi pietinis įlankos krantas. Kairėje pu- 
sėje ją juosė upė; rytuose uolų keteros ir viržynai susilie- 
jo su Bleiveno prieigomis. 

— Ar nėra tako palei upę? - paklausiau aš. 

— Yra, bet jei norite įkopti į Ant Sroną, aną kalvą prie- 
šais, ir pamatyti puikų įlankos vaizdą, geriau laikykimės to 
slėnio krašto, kuris arčiau Bleiveno. Ten toliau, prie upės, 
yra raistas, ne itin maloni vieta. 

— Ten pavojinga ar tik šiaip drėgna? 

— Ir viena, ir kita. Nežinau, ar raistas prasivers ir jus 
praris, bet žemė ten bjauriai linguoja, o jei kurį laiką ramiai 
pastovi, pradedi grimzti. Elniai raistą aplenkia. 

— Tada, - pasakiau nusipurtydama, - ir mes aplenkime. 
Kaip matau, turiu būti jums labai dėkinga, kad sutikote ma- 
ne lydėti. 

Jis nusijuokė. 

— Pasielgiau kaip tikras savanaudis. Kai myli vietovę, no- 
risi ja pasigirti. Negalėjau praleisti dar vienos progos pasi- 
didžiuoti šiais vaizdais. Tai vienas iš gražiausių pasaulio kam- 
pelių. 

— Ar turite galvoje šį kampelį, ar Skai salą, o gal visą 
salyną? 

— Šį Skai salos gabalėlį. - Jo rankos buvo giliai sukištos į 
kišenes, bet akys žvilgčiojo į tolimas viršukalnes ir į didžią- 
sias mėlynas Bleiveno keteras, stūksančias virš slėnio, ku- 
riuo ėjome. - Ir jas. 

— Ar čia jūsų namai, pone Grantai? 

Jis papurtė galvą. 

— Ne, aš gimiau kalnuose, bet visai kitokiuose. Mano tė- 
vas buvo mažytės Keirngormso parapijos pastorius. Tai ato- 

kus kaimelis, nugairintas šiaurės vėjų. Oklektis Bein a Bjuir- 
do papėdėje. Teko girdėti? 

— Kad gal ne. 

Jis plačiai nusišypsojo. 

— Dar nesutikau žmogaus, kuris būtų apie jį girdėjęs... 
Štai ten aš ir išmokau garbinti kalnus. Mamos nebeturėjau; 
tėvas buvo uždaras žmogus, jis neturėjo man laiko; į mo- 
kyklą reikėdavo eiti keletą mylių, todėl aš neretai laisvas 
lakstydavau po kalvas. 

— Tikriausiai buvote labai vienišas berniukas. 

— Tikriausiai. Nepamenu. Bet regis, kad vienišas nesi- 
jaučiau. - Jis vėl plačiai nusišypsojo. — Tiksliau, nesijaučiau 
iki to laiko, kai mirė dėdė, palikęs mums daug pinigų, ir 
tėvas privertė mane avėti batus ir lankyti bendruomenės 
mokyklą, kad išmokčiau gero elgesio. 

— Jums nepasisekė. 

— Aš, žinoma, viso to nekenčiau. Ypač batų. 

— O dabar leidžiate laiką kopdamas į kalnus. 

— Ir man labai smagu. Aš daug keliauju, bet atrodo, kad 
visos mano kelionės baigiasi čia, bent jau gegužį ir birželį. 
Tai patys geriausi mėnesiai Vakaruose, nors... — jis greitai 
žvilgterėjo per petį, - manau, kad mūsų bičiulis Byglas dėl 
oro neklydo. Rytoj tikrai pradės lyti, ir kai jau Kulino kalnai 
nutveria audrą, 1lgai jos nepaleidžia. 

— Vaje, - pasakiau. - O aš ketinau daug vaikščioti. Pra- 
dedu suprasti, kodėl žmonės čia žvejoja. Tai tik savisauga. 

— Gali būti. Dabar ženkite atsargiai. Temstant vaikščioti 
nesaugu. 

Tuo metu mes jau priėjome nedidelės kalvos, vadinamos 
Ant Sronu, papėdę ir ėmėme kopti uolėtu viržiais apaugu- 
siu šlaitu. Kažkur visai netoli plasnodama pakilo kurapka ir 
piktai čekšėdama nusklendė prie upės. Šviesa pastebimai 
blyško. Virš slėnio kaip grėsmingas audros debesis rymojo 


Vidurnakčio laužai 53 


Bleivenas, 0 už jo masyvios viršūnės kaip vaiduoklis kabojo 
mėnulis, besitraukiantis iš pilnaties fazės. 

Roderikas Grantas akimirką stabtelėjo ir susimąstęs žvel- 
ge aukštyn į klastingąsias dangų remiančias viršūnes. 

— Įdomu, ar tos dvi kvailos moteriškės tikrai rytoj kops į 
tą kalną? 

— Ar tai būtų pavojinga? 

— Ne, jei jos žinotų, kur eiti. Kopti tiesiai į pietinę viršu- 
kalnę būtų tik smagus pasivaikščiojimas. Bet net ir ten yra 
nelemtų vietų. 

— Panelė Bredford dievagojosi kelią žinanti, - pasakiau aš. 

Lengva šypsena nuslinko jo lūpomis. 

— Dievagojosi, ar ne? Nieko nepadarysi. 

— Tikriausiai ne. 

Mes jau buvome įkopę beveik iki mažosios kalvos vidu- 
rio. Toliau kelias darėsi vis statesnis ir sunkesnis. 

— Pone Grantai, - kreipiausi į jį, gaudydama kvapą. 

— Ką? 

Pasvarsčiau ir paklausiau tiesiai: 

— Ką panelė Bredford turėjo mintyje sakydama, kad Blei- 
venas neša nelaimę? Kas jame slypi? 

Jis sustojo ir pažvelgė žemyn į mane. Atrodė nustebęs, 
beveik apstulbęs. 

— Kas jame slypi? — beveik mechaniškai pakartojo mano 
klausimą. 

— Taip. Kodėl visi vengia atvirai apie jį kalbėti? Iš tikrų- 
jų. Aš negalėjau suklysti. O jei jau prakalbome apie tai, pa- 
sakykite, kas yra tiems žmonėms viešbutyje? Jiems tikrai 
kažkas yra, ir jei jūs nepastebėjote... 

— Tai jūs nežinote? 

— Be abejo, nežinau! —- atsakiau beveik suirzusi. - Juk tik 
ką atvykau. Bet net ir aš pajutau visą scenos nejaukumą, 
kaip prasidedant prastai probleminei pjesei. 

— Nedaug apsirikote, - pasakė Roderikas Grantas. — Tik 
pjesė jau įpusėjo ir panašu, kad problema niekada nebus 1š- 
spręsta. — Jis nutilo ir, gaubiamas prieblandos, rimtai žiūrė- 
jo į mane. — Tai gana bjauri problema, - pasakė jis. - Tiesą 
sakant, bjauresnės nebūna. Čia įvyko žmogžudystė. 

Man užgniaužė kvapą. 

— Žmogžudystė? 

Jis linktelėjo. Prieblandoje jo mėlynos akys po nuleistais 
vokais atrodė visai tamsios. 

— Ji įvyko prieš pustrečios savaitės, gegužės tryliktą die- 
ną. Bleiveno kalne buvo nužudyta vietinė mergaitė. 

— Suprantu. - Negalėdama tuo patikėti, pakėliau akis į 
didžiąją sieną, stūksančią priešais mane. Tada nusipurčiau 
1r skubiai pradėjau žingsniuoti pirmyn. - Įkopkime į šios kal- 
vos viršūnę, — pasakiau, — o tada, jei neprieštaraujate, pa- 
pasakosite man smulkiau. 


Mes sėdėjome ant uolos atbrailos ir rūkėme. Toli apa- 
čioje, apgaubta rausvo saulėlydžio, nugludinta sidabru švy- 
tėjo Kreithyčo įlanka. Virš jos nuskrido dvi antys, tik per 
dvi pėdas virš savo pačių atspindžio vandenyje. 

— Kas buvo ta mergaitė? — paklausiau. - Ir kas ją nu- 
žudė? 

Iš pradžių jis atsakė į antrąjį klausimą. 

— Mes dar nežinome, kas ją nužudė. Tai ir turėjau galvo- 
je sakydamas, kad problema bjauri. Policija... - Jis paniuręs 
žvelgė žemyn į cigaretę ir tarė: - Bus geriausia, jei pradė- 
siu nuo pradžios, tiesa? 

— Prašau, pasakokite. 

— Mergaitės vardas buvo Heter Makrėj. Jos tėvas yra 
smulkus fermeris, kuris vasarą viešbučio svečiams padeda 
žvejoti. Jūs dar tikriausiai jį pamatysite. Jo ūkelis yra už 


Vidurnakčio Iaužai 55 


keturių mylių aukštyn Strat na Kreithyčo upe, kuri įteka į 
tolimąjį šios įlankos kraštą. Taigi Heter Makrėj, regis, drau- 
gavo su vienu vaikinu iš savo kaimo, tokiu Džeimsiu Farlei- 
nu, tad kai ilgais pavasario vakarais juodu drauge kiek užsi- 
būdavo, artimieji visai nesijaudino. Jie buvo įsitikinę, kad 
žino, su kuo ji leidžia laiką. 

— Vadinasi, ji susitikinėdavo ne su Džeimsiu? 

— Džeimsis tvirtina, kad ne. Jis teigia tai be užuolankų. 
Kita vertus, - pridūrė Roderikas Grantas, - ką gi daugiau 
jam sakyti. 

— Jei ji susitikinėdavo ne su Džeimsiu, tai tuomet su kuo? 

— Džeimsis sako, kad juodu su Heter susipyko. Taip, jis 
visai to neslepia. Sako, kad ji pradėjo jo vengti, o kai galų 
gale jis ją rimtai prigriebė, ji supyko ir pareiškė, kad susiti- 
kinėja su šaunesniu vaikinu negu jis. Su džentelmenu, pa- 
sakiusi ji Džeimsiui. - Jis žvilgterėjo į mane. - Su džentel- 
menu iš viešbučio. 

— O, ne, - ištariau. 

— Manau, kad taip. 

— Bet tai nereiškia, kad tas vyras iš viešbučio 1r buvo... 

— Žudikas? Tikriausiai ne, bet galimybė nemaža, jei jis, 
taip sakant, iš viso egzistavo. Tai tik Džeimsio Farleino žo- 
džiai. Bet mes žinome, kad tą vakarą, gegužės tryliktąją, 
kad eina „į pasimatymą“. 

— Kuris, anot jūsų, turėjo įvykti Bleiveno kalne. 

Jis prabilo niūriu balsu. 

— Ši istorijos dalis ne itin patraukli, bet geriau papasako- 
siu jums. Tą vakarą apie vidurnaktį keletas vyrų, kurie žve- 
jo,o Skeveigo įlankoje - įtariu, kad jie brakonieriaudami gau- 
dė lašišas —- matė aukštai Bleiveno šlaite skaisčią liepsną. 
Juos tai suglumino, bet nesukėlė nerimo. Ten pliki akme- 

nynai, taigi vyrai nesibaimino, kad ugnis gali išplisti. Jie to- 
liau dirbo savo darbą, bet akies krašteliu sekė liepsną. Vie- 
nas iš jų pažiūrėjo pro naktinius žiūronus ir pasakė kitiems, 
kad ten liepsnos stulpas, panašus į aukštą laužą, bet paties 
ugniakuro nesimato, jį užstoja uolėtas skardis. 

Jis patylėjo. 

— Jų sumišimas vis augo. Kas galėjo taip aukštai užkurti 
laužą ir kurių galų ten jį degino? Gal jie po to įvykio susivo- 
kė, o gal ne, nežinau, bet vienas iš tų vyrų, Rodris Makdau- 
elas, dabar sako, kad stebėdami šokinėjantį liepsnos stulpą 
toje vietoje, kur jokia ugnis neturėtų degti, jie iš pradžių 
pasijuto nejaukiai, tada sunerimo ir galiausiai rimtai išsi- 
gando. Ir kai vaikinas su naktiniais žiūronais pareiškė, kad 
priešais liepsną mato judančią figūrą, jie nusprendė ištirti, 
kas ten dedasi. 

Jis niūriai žvilgterėjo žemyn į žvilgančią įlanką. 

— Kol jie ten užkopė, ugnis, žinoma, jau buvo išblėsusi, 
17 palei uolą, kuri buvo jiems orientyru, vyniojosi tik siaura 
dūmų juosta. Ant platokos atbrailos — ant jos nesunku buvo 
užlipti — jie rado suanglėjusias išvirtusių medžių ir beržų 
malkas bei apdegusius viržius, tarsi tyčia išbarstytus po vi- 
są uolą. Pačiame pajuodusio žemės lopo viduryje ant nuga- 
ros gulėjo Heter kūnas. - Jis giliai įtraukė dūmą ir vėl pra- 
bilo vienodu bespalviu balsu. - Ji buvo visai nedaug apde- 
gusi. Jis paguldė ją ant laužo jau mirusią. Visas jos kūnas 
buvo apibarstytas pelenais, o gerklė perpjauta. 

— O Dieve brangus, - pasibaisėjau. 

— Ji buvo su visais drabužiais, — tęsė jis tokiu pat bereikš- 
miu balsu, — gulėjo ramiai, rankas sukryžiavusi ant krūti- 
nės. Bet keisčiausia tai, kad ji buvo basa ir nuo jos buvo 
nuimti visi papuošalai. 

— Papuošalai? — paklausiau aš apstulbusi. - Bet, Dieve 
šventas... 

— O, ne, jie nebuvo pavogti, - pasakė jis greitai. - Vargšė 
mergaitė, iš jos nebuvo ko vogti, juo labiau ją dėl to žudyti. 
Viskas gulėjo ten, sudėta į nedidelę krūvelę ant atbrailos 
krašto: batai, odinis diržas ir visi jos papuošalai: žiedas, pigi 
apyrankė ir segė, auskarai, net pora plaukų segtukų. Keis- 
ta, ar ne? 

Bet aš galvojau ne apie padėties keistumą. Aš karštai 
tariau: 

— Vargšelė dėl jo pasidabino gražiausiais savo papuoša- 
lais, ar ne? 

Jis dirstelėjo į mane. 

— Dėl to dar nemaloniau, tiesa? 

— Žinoma. — Aš pakėliau akis ir nužvelgiau iškilusį pieti- 
nio Bleiveno kalnagūbrio linkį. - O policija? Kurį jie laiko 
nekaltu, Džeimsį ar tą džentelmeną iš viešbučio? 

Jis gūžtelėjo pečiais ir užgesino cigaretę į akmenį. 

— Vienas Dievas težino. Nuo tos dienos policija vis at- 
vyksta 1r išvyksta, vėl ir vėl verčia mus pergyventi viską iš 
naujo, — labai ramiai ir neįkyriai, bet be galo nuodugniai. 
Dabar suprantate, kodėl visų nervai tokie įtempti? 

— Dabar suprantu, - atsakiau paniurusi. - Bet man regis 
keistoka, kad majoras Persimonas neįspėja naujų svečių apie 
tai, kas vyksta. Gal jie net nenorėtų čia važiuoti. 

— Greičiausiai, — sutiko Roderikas Grantas. —- Bet jis, ma- 
tyt, įsitikinęs, kad Džeimsis šneka niekus, norėdamas apsi- 
ginti, ir kad viešbutis niekuo dėtas. Pagrindinė apklausa jau 
baigta, policija apie tai beveik nekalba. Juk negalite tikėtis, 
kad Bilas — majoras Persimonas - gadintų sau visą sezoną 
1r Žlugdytų savo viešbutį. 

— Tikriausiai ne. - Aš gesindama sumaigiau cigaretę ir 
pakilau. Jis taip pat atsistojo ir stovėjo, žiūrėdamas į mane. 

— Tikiuosi, kad ši istorija jūsų labai neprislėgė, - pasakė 
jis truputį nedrąsiai. 

— Jei ir prislėgė, - atsakiau, - juk tai nesvarbu, ar ne? 
Svarbu ta vargšė mergaitė, kuri lipo į kalną pasitikti mir- 
ties, pasipuošusi gražiausiais savo drabužiais... - Aš prikan- 
dau lūpą ir koja pajudinau kuokštą viržių, tada pakėliau gal- 
vą Ir pažvelgiau tiesiai į jį. - Pasakykite man tiksliai, —- pa- 
prašiau, — kurie „džentelmenai“ buvo viešbutyje gegužės 
tryliktą dieną? 

Mėlynos akys ramiai sutiko mano žvilgsnį. 

— Visi, — pasakė jis be jokios išraiškos, — kurie dabar ja- 
me yra, išskyrus panelės Meling vairuotoją. 

— O kurie iš jūsų, - tęsiau atkakliai, jausdamasi kartu ir 
nelaiminga, ir juokinga, - turite alibi? 

— Kiek žinau, nė vienas. — Nė menkiausia jo balso gaide- 
lė neišdavė to, kad jis suprato, jog įvardžio pakeitimas krau- 
piai priartino šią istoriją prie mūsų... - Du vaikinai iš tų, 
kurie stovyklauja prie upės, prisiekinėja buvę kartu; tre- 
čiojo nebuvo. Už pulkininką Kaudrei-Simpsoną ir Bilą Per- 
simoną liudija jų žmonos, bet tai, žinoma, nedaug tereiškia. 
Korigenas ir Breinas žvejojo Ateino įlankoje. - 

— Vidurnaktį? 

— Daug kas taip daro. Šiuo metų laiku čia niekada visai 
nesutemsta. 

— Vadinasi, jie buvo kartu? 

— Ne. Po vienuoliktos jiedu nuėjo į priešingas puses ir į 
viešbutį grįžo kiekvienas atskirai. Ponia Korigen teigia, kad 
jos vyras parėjo prieš vidurnaktį. 

Išgirdusi jo balse keistą gaidelę, tuojau stvėriausi jos. 

— Jūs ja netikite? 

— Aš to nesakiau. Tik manau, kad jis turėjo labai skubėti, 
jei norėjo grįžti į „Kemesanerį“ prieš vidurnaktį. Ateino įlan- 
ka yra už mylios nuo Kreithyčo galo, o kelias nelengvas. 

— Ar jis pats atsirakino duris į viešbutį? 

— Durys lieka atviros visą naktį. 

— Puiku, - pasakiau. - O ponas Hėjus? 

— Jis gulėjo lovoje. Jo alibi sunku paneigti. 

— Arba įrodyti. 

— Kaip pažiūrėsite. Mano alibi toks pat. 

— Atleiskit, - pasakiau ir staiga pasijutau bejėgė. — Tai 
atrodo tiesiog... neįtikima, ar ne? Negaliu patikėti... be to, 
kas man suteikė teisę klausinėti jūsų taip, tarsi būtumėt 
pagrindinis įtariamasis. Labai prašau atleisti. 

Jis nusišypsojo. 

— Viskas gerai. Turite teisę klausinėti, jei ketinate čia 
likti. Jūs turite nuspręsti, su kuriuo iš svečių, jei toks žmo- 
gus yra, jaustumėtės saugi. 

Priglaudžiau ranką prie skruosto. 

— O Viešpatie, - pasakiau. - Turbūt. Aš... aš nepagalvo- 
jau apie tai. 

Jis prašneko greitai, apgailestaudamas. 

— Kvailai pasielgiau, kad pasakojau, kol mes negrįžome 
ten, kur šviesu ir kur yra žmonių... Eime. 

Jis paėmė man už rankos, greitai nusigręžė ir nuvedė 
mane per akmenuotą pievą. 

— Grįšime į viešbutį. Ką gali žinoti, gal aš tikrai esu pa- 
grindinis įtariamasis. Suksime čionai - palei kraštą yra ta- 
kas. Eisime juo kalvos šlaitu, o vėliau nusileisime. 

Ėjau su juo, nejaukiai jausdama, kad širdis daužosi kaip 
pašėlusi. Aplink vakaras dar labiau sutemo. Už mūsų nuga- 
rų švytėjo vakaro gaisai, priekyje tamsėjančiame danguje 
tarsi šmėkla plaukė mėnulis, o galingas Bleivenas kūpsojo 
kaip Fausto kalnas, pasirengęs mus užgriūti. 

Jo grėsmingus kontūrus kartojo šešėlis, plytintis prie- 
šais mus, tiesiai ant tako... neaiškios kilmės krūva, sukrau- 
ta ant viržių, tarsi skirta kalvos viršūnei pažymėti. Roderi- 
kas Grantas vedė mane pro ją nesidairydamas, bet aš dvejo- 
dama atsigręžiau. 

— Kas tai? Akmeninis antkapis? 

Jis metė per petį atsainų žvilgsnį. 

— Čia? Ne. Tai laužavietė. 

Stabtelėjau kaip nudiegta ir paleidau jo ranką. Jis nuste- 
bes atsisuko. Staiga pajutau, kaip slėnyje tylu, tylu ir vieni- 
ša. Viešbučio šviesos atrodė labai labai tolimos. 

— Laužavietė? — paklausiau trūkčiojančiu balsu. 

Jis spoksojo į mane. 

— Taip. O kas yra? —- Jo balsas pasikeitė. — O Dieve, ir vėl 
aš kartojuosi, ar ne? Tikrai nenorėjau... tikrai neketinau jū- 
sų gąsdinti. Koks aš kvailys... - Jis Žengė porą žingsnių prie 
manęs ir uždėjo rankas man ant pečių. - Panele Dženete. — 
Abejoju, ar kuris iš mūsų tada pastebėjo, kaip jis taria mano 
vardą. —- Nebijokite. Tai tik vietinė Karūnavimo šventė. Jie 
rinko malkas laužui keletą savaičių. Ir tai blogiausia iš vis- 
ko, kas čia vyko. - Jis švelniai papurtė mane. - Ir patikėki- 
te, aš tikrai ne žudikas. 

— Nė akimirką neabejojau, - pasakiau netvirtai. - Kokia 
aš kvailė. Atleiskite man. 

Jis nuleido rankas ir prieblandoje aš mačiau, kad jis 
Šypsosi. 

— Grįžkime į viešbutį, gerai? 

Mes pasukome į „Kemesanerio“ žiburius. 


Dar nebuvo labai vėlu. Viešbutyje degė šviesos, buvo šilta 
1r saugu, vienas kitas gyventojas dar nemiegojo. Pro svetai- 
nės duris mačiau Hartlį Korigeną i1r Alesterą, baigiančius 
tuštinti paskutiniąją taurelę, o netoli jų ramiai skaitė Ronal- 
das Byglas. 

Mintis, kad vienas iš tų žmonių, su kuriais susipažinau, 
gali būti žudikas, buvo tokia atgrasi, tokia keista ir nereali, 
kad panėšėjo į beprotybę. Šiek tiek susigėdusi palinkėjau 
Roderikui Grantui labos nakties ir užlipau į savo kambarį. 

Laiptai baigėsi pačiame viršutinio koridoriaus centre. Ko- 
ridorius priminė E raidę, o visos trys jo atšakos baigėsi lan- 
gais, Žvelgiančiais į rytus virš viešbučio fasado. Mano kam- 
barys buvo pačiame pietrytiniame kampe, apatinėje E rai- 
dės atšakoje. Gretimas vonios kambarys buvo užimtas, taigi 
susisukau į savo baltąjį aksominį chalatą ir išėjau ieškoti 
kitos vonios. Pagaliau radau ją pačiame pagrindinio korido- 
riaus gale. Maudžiausi ilgai, o kai baigiau, viešbutis prieš 
naktį jau buvo visai nurimęs. Tyliai išėjau iš vonios ir nuty- 
kinau pritemdytu koridoriumi. 

Atsargiai ėjau per laiptų aikštelę ir, kai jau beveik pra- 
ėjau ją, supratau, kad kažkas tyliai ir ramiai stovi pačiame 
priešingo koridoriaus gale. Blausiame lange išsiskyrė silu- 
etas. Beveik krūptelėjusi pažvelgiau per petį. 

Ten buvo du žmonės. Jie manęs nematė dėl labai su- 
prantamos priežasties. Jiedu buvo apsikabinę ir aistringai 
bučiavosi. 

Moteris buvo Marsija Meling. Pažinau ją iš svyrančių 
šviesių plaukų, nors šnervės dar nepagavo jos kvepalų aro- 
mato. Pamenu, kaip šmėstelėjo mintis: „Fergiusas?“, 1r ta- 
da pažinau vyro pečius ir galvos formą. 

Ne Fergiusas. Nikolas. 

Paskubomis nusigręžiau ir tyliai nusėlinau pagrindiniu 
koridoriumi savo kambario link. 

Kažkur už manęs, kitoje koridoriaus pusėje, vos girdi- 
mai užsivėrė durys. 


6 


o lygiai pirma valanda 


keturiasdešimt aštuonios minutės nakties, kai nusprendžiau, 
kad vis tiek neužmigsiu. Atsisėdau lovoje, graibydama ap- 

link jungiklio. Mažytis šviečiantis mano kelioninio laikro- 
džio ciferblatas atkakliai spoksojo į mane nuo naktinio sta- 
lelio. Pirma valanda keturiasdešimt aštuonios minutės. Pik- 
tai pašnairavau į jį ir paspaudžiau jungiklį. Tamsu. Tada pri- 
siminiau, kad viešbutis pats gaminosi elektrą ir vidurnaktį 
ją išjungdavo. Prisiminiau, kad kažkur buvau mačiusi Žžva- 
kidę. Paieškojusi užčiuopiau ją ranka. Įbrėžiau degtuką ir 
užžiebiau žvakę. 

Vėl dirstelėjau į laikrodį ir išsliuogiau iš lovos. Buvau 
nusikamavusi, prislėgta ir jau pasiekusi tą būseną, kai ne- 
sėkmingas bandymas užmigti taip mane suerzino, kad už- 
migti tapo visai nebeįmanoma. Dar blogiau. Žinojau, kad tuoj 
prasidės veriantis galvos skausmas, kuris pastaruosius tre- 
jetą ar ketvertą metų negailestingai mane alino. Jaučiau pir- 
muosius požymius; prieš akis įspėjamai blyksėjo elektros 
linija, skausmas atsirasdavo ir laikinai išnykdavo, užleisda- 
mas vietą dar stipresniam. 

Sėdėjau ant lovos krašto, rankomis užspaudusi akis, ban- 
dydama nuslopinti skausmą, o mano spazmuojančiose sme- 
genyse sukosi ir grūdosi vaizdiniai, kurie, nutarę galutinai 
išvaikyti visus miegus, kankinančiomis srovėmis tekėjo ma- 
no nervais... Laužas vidurnaktį... liepsna ant Bleiveno... ir 
džentelmenas iš viešbučio. Korigenas? Roderikas? Aleste- 
ras? Nikolas? 

Mane nukrėtė šiurpas. Aš sudrebėjau ir atsistojau. Ne- 
ketinau laukti, kol skausmas įsismarkaus; ruošiausi nuslo- 
pinti jį stipriais vaistais, 19 kuo greičiau. Išganingosios tab- 
letės gulėjo rankinėje. Nušlepsėjau per kambarį paimti jos, 
grabinėdama tarp groteskiškų šešėlių, iškraipiusių kamba- 
rio kampus. Bet ant veidrodžio stalelio jos nebuvo. Nebuvo 
1r ant Židinio atbrailos. Neradau jos nei ant grindų šalia praus- 
tuvo. Nei prie lovos. Nei po lova, nors ieškojau jau karštli- 
giškai. Kambaryje jos niekur nebuvo. 

Vėl atsisėdau ant lovos ir prisiverčiau pripažinti tiesą. 
Aš nepasiėmiau rankinės, eidama pasivaikščioti su Roderi- 
ku Grantu. Palikau ją svetainėje. Mintyse mačiau ją, pasta- 
tytą ant grindų šalia kėdės, 0 joje tūnojo neįkainojamoji tab- 
lečių dėžutė, tokia nepasiekiama, tarsi ji plūduriuotų ant 
plausto Raudonosios jūros viduryje. Nes niekas, tvirtai ta- 
riau sau, suvirpėdama nuo naujo skausmo tvyksnio, niekas 
neprivers manęs išeiti iš kambario šią naktį. Jei kam ir už- 
tektų kvailumo slampinėti vidurnaktį po viešbutį, galimas 
daiktas, prikimštą žudikų džentelmenų, tai tik ne man. 

Su šia itin protinga mintimi grįžau į lovą, užpūčiau žvakę 
1r pasiruošiau kentėti. 

Po septyniolikos minučių atsisėdau, vėl įžiebiau žvakę, 
išsiropščiau iš lovos ir apgraibomis susiradau chalatą. Per 
tas septyniolika bangomis vis didėjančio skausmo minučių 
padariau dar protingesnį sprendimą, bet tik dabar galėčiau 
tiksliau pasakyti, ar jį padiktavo protas, ar neviltis. Spren- 
dimas buvo paprastas ir mane patenkino. Tariau sau, kad 
Heter Makrėj nužudė ne kas kitas, o Džeimsis Farleinas. O 
kadangi jis viešbutyje negyveno, vadinasi, aš galiu eiti ir 
visiškai saugiai atsinešti tabletes. 

Visiškai saugiai, tvirtai tikinau save, sprausdama kojas į 
šlepetes ir juosdamasi: chalato diržu, jei atliksiu tai labai grei- 
tai ir labai tyliai, O jeigu pamatysiu ar išgirsiu bent men- 
kiausią dalyką, imsiu rėkti kaip pamišusi... 


Net nestabtelėjusi1 apsvarstyti šio sprendimo logiškumo, 
čiupau žvakę, atsirakinau duris ir išėjau. 

Iš karto supratau, kad tai nebus klasikinis pasivaikščio- 
jimas name, kuriame vaidenasi žmogžudžiai... Nors švie- 
sos koridoriuje buvo išjungtos, pro rytinius langus sklin- 
danti brėkšma aiškiai rodė man kelią ir apšvietė tylią 1r pa- 
tikimą koridorių tuštumą, kurioje rikiavosi uždaros durys. 

Tyliai žengiau pagrindiniu koridoriumi, ranka pridengusi žva- 
kę, kol pasiekiau laiptų aikštelę. 

Laiptai skendėjo šešėliuose ir aš akimirką susvyravau, 
nevalingai per petį dirsčiodama į langą, prie kurio buvau ma- 
čiusi Marsiją ir Nikolą. Šį kartą ten nieko nebuvo; tuščias 
lango stačiakampis rėmino tik blyškią naktį. 

Beveik šviesiame migloto dangaus fone gana aiškiai dū- 
lavo masyvus Bleiveno kraštas. Mėnulis jau buvo dingęs. 

Tada išgirdau šnabždesį. Tikriausiai nesąmoningai klau- 
siausi jo tas keletą sekundžių, kol stovėjau čia, nes kai pa- 
galiau mano sąmonę pasiekė suvokimas, kad už durų į deši- 
nę nuo manęs šnibždasi du žmonės, supratau, jog tas gar- 
sas sklido jau seniai. 

Turėjau susiprasti, kad, be manęs, dar kažkas nemiega; 
nebuvo ko nei jaudintis, nei išsigąsti, bet kaip tik tai ir atsi- 
tiko. Žinoma, nebuvo jokios priežasties kitiems viešbučio 
gyventojams kentėti nuo nemigos. Jei pulkininkas Kaudrei- 
Simpsonas su žmona arba Korigenai nemiegotų ir tokią gū- 
džią valandą šnekėtųsi, jie stengtųsi nekelti balso ir nepa- 
žadinti kitų svečių. Bet šitas šnibždesys nejučiomis kėlė 
keistą nerimą. Atrodė, kad švelniuose, beveik dusliuose tam- 
soje aidinčiuose garsuose girdėtis beviltiškumas, Žmogiš- 
kas nekantrumas, kylantis iš pykčio, aistros ar baimės, jie 
sklido į mane pro uždaras duris, ir mano rankų oda pašiurpo 
kaip nuo šalto skersvėjo, traukiančio pro grindų plyšį. 

Pasisukau eiti ir nuo perkeliamo svorio sugirgždėjo grin- 
dų lenta. 

Šnibždesys liovėsi staiga, kaip varikliui sustabdžius ga- 
rą. Tyla nusileido kaip skraistė ir keletą sekundžių girdėtie- 
j1 garsai atrodė netikri, o pati tyla kirbėjo pilna šnabždesių, 
tokių pat nerealių. Bet net ir tyloje tebetvyrojo neviltis. At- 
rodė, kad ramybė tik sulaikė kvapą ir kiekvieną akimirką 
gali pratrūkti klyksmu. 

Sparčiu žingsniu besitraukdama užkliuvau už batų, pa- 
liktų koridoriuje ir laukiančių, kad kitą rytą juos nuvalytų. 
Kilimas buvo storas, bet net menkiausias garsas tokioje 
tylumoje dundėjo kaip griaustinis. Už durų pasigirdo dus- 
lus šūktelėjimas ir po jo kapotas, šnypščiantis klausimas 
springstančiu iš jaudulio balsu. Žemesnis balsas kažką at- 
sakė. 

Prie durų stovėjo tik viena pora batų, moteriškų. Grei- 
tai pakėliau tą, kurį buvau nuspyrusi, ir pastačiau šalia ant- 
rojo. Tai buvo rankų darbo siūti Laforgo batai, dailūs ir ab- 
surdiški, su keturių colių kulniukais. Jie priklausė Marsi- 
jai Meling. 

Už durų dabar buvo tylu. Aš kone tekina pasileidau laip- 
tais, nebesaugodama plevenančios žvakės, ir nėriau į dar 
juodesnę holo tamsą. Buvau supykusi ir susigėdusi, jaučiau 
šleikštulį, tarsi aš pati būčiau sugauta bedaranti kažką įtar- 
tino. Dievas mato, su kartėliu galvojau eidama per holą ir 
atidarydama stiklines svetainės duris, visa tai ne mano rei- 
kalas, tačiau vis vien... Juk ji tik šįvakar susipažino su Ni- 
kolu. O koks tuomet Fergiuso vaidmuo? Juk negalėjau su- 
klysti dėl jos užuominų apie Fergiusą. Ir ką bendra su visu 
tuo turi Hartlis Korigenas, svarsčiau aš, prisiminusi jo 
žvilgsnį ir, kas man pasirodė dar reikšmingiau, jo žmonos 
veido išraišką. 

Per skubėjimą ir neatsargumą suveriamos durys už ma- 
nes staiga užsitrenkė ir žvakės liepsna ištįso aitriu dūme- 
liu. Šešėliai priartėjo, jie puolė mane iš visų blausaus kam- 
bario kampų, tad aš sustojau ir ranka siekiau durų, pasiren- 
gusi ieškoti prieglobsčio saugiame savo kambaryje. Bet 
po.lsio kambaryje nebuvo nieko, tik tie šešėliai; blėstan- 
čios durpių žarijos apšvietė tuščią patalpą. Mečiau baimin- 
gą žvilgsnį pro stiklines duris į holą ir nuėjau per kambarį 
ten, kur turėjo būti mano rankinė. 

Marsija ir Nikolas... ši vardų pora vėl įkyriai lindo man į 
galvą. Keista buvo tai, kad maniau, jog Marsija Meling tie- 
siog negali nepatikti; bet tikriausiai jausčiausi kitaip, jei ir 
aš, kaip ponia Korigen, baiminčiausi netekti vyro. Turėjau 
suprasti, mąsčiau atsargiai aplenkdama kavos stalelį, turė- 
jau suprasti, kad Marsija kitaip negali. Tokias moteris kaip 
ji vadina 1lgu bjauriu žodžiu, bet prisiminusi jos gyvą ryškų 
kilnų grožį, kai stebėjau ją, sėdinčią priešais mane šitame 
pačiame kambaryje, negalėjau prisiversti jos nemėgti. Ji bu- 
vo nepakenčiama, ji buvo pasileidusi, bet tuo pat metu sma- 
gi, labai miela ir, pagalvojau aš, gera. Gali būti, kad ji savitai 
darė man gera, patraukdama į save Nikolo dėmesį, kai su- 
prato, kad aš stengiuosi jo išvengti, nors taip manydama tik- 
riausiai pervertinau nesavanaudišką ir kovingą panelės Me- 
ling dvasią. 

Nusišaipiau iš savęs, kai pasilenkus: ieškojau prie kė- 
dės savo brangiosios rankinės. Pirštai nieko neapčiuopė. 
Neramiai graibiau grindis, rankomis sukdama ratus, iš pra- 
džių mažus, tada, nieko nerasdama ir pradėdama jaudintis, 
vis didesnius 1r skubesnius... 17 tada pamačiau blausiai bliz- 
gant metalinę rankinės sagtį, bet ne ant grindų, o akių ly- 
gyje, kai buvau pritūpusi. Kažkas, matyt, pakėlė rankinę 
ir pastatė ant lentynėlės šalia kėdės. Čiupau ją, kartu nu- 
tverdama keletą žurnalų ir porą knygų, ir taip greitai nė- 
riau per kambarį, kad net mano drabužių skvernai plevė- 
savo. 

Atsidūriau prie svetainės durų ir jau ketinau stumti jas 
petimi, kai išgirdau, kaip labai tyliai atsidarė viešbučio ve- 
randos durys. Stovėjau kaip įbesta, spausdama knygas, ran- 
kinę ir užgesusią žvakę prie dunksinčios širdies. 

Kažkas tykiai įėjo į verandą. Girdėjau, kaip į grindų len- 
tas braižosi kaustyti batai, ir kitus silpnus garsus, įėjusia- 
jam atsargiai braunantis pro alpinizmo ir žvejybos reikme- 

nis, kuriais visada buvo užverstas šis kampas. Aš laukiau. 
Roderikas Grantas sakė man, kad viešbutis atviras visą nak- 
tį. Iš tikrųjų kas daugiau čia galėjo būti, jei ne užsibuvęs 
žvejys, kuris užėjo padėti savo reikmenų. Ir viskas. 

Kad ir kas jis buvo, neketinau jam matant eiti per holą ir 
lipti laiptais. Todėl laukiau, stengdamasi nutildyti širdies dū- 
žius traukdamasi nuo stiklinių durų, nes prisiminiau, kad 
mano chalatas baltas. 

Lauko durys atsidarė ir vėl užsidarė taip pat tykiai, kaip 
1r pirma, ir nakties tyloje aiškiai išgirdau, kaip ant takelio 
žvyro sušiugždėjo jo batai — kartą, antrą... Dvejojau tik aki- 
mirką, tada atstūmiau stiklines duris ir nulėkiau per holą į 
verandą, tikėdamasi pro langą įžvelgti išėjusį žmogų. 

Slėnį gaubė migla, pilna neryškių šešėlių, bet aš jį pama- 
čiau. Jis nužengė nuo žvyro ant žolės ir palenkęs galvą sku- 
biai žingsniavo kelio į Streterdą pakraščiu. Tai buvo laibas, 
aukštas vyras, jis žirgliojo pasilinguodamas. Mačiau, kaip 
jis kartą sustojo, kryptelėjo, metė žvilgsnį per petį, bet jo 
veidas liko tik neryški dėmė. Tada jis dingo šešėliuose. 

Atsigręžiau nuo lango į patalpos prieblandą ir ėmiau ati- 
džiai žvalgytis po mažąją verandą. Mano akys jau buvo apsi1- 
pratusios. Mačiau stalą, ant jo stovinčias svarstykles ir bal- 
tus emaliuotus padėklus Žuviai; ant pintų kėdžių buvo su- 
krautos kuprinės, batai, Žvejų tinklai; balti alpinistų virvių 
ovalai karojo ant kablių; apsiaustai ir striukės, šalikai ir ke- 
purės, meškerės ir alpinistų lazdos... 

Už manęs be garso atsivėrė durys ir iš nakties tyliai įžen- 
gė žmogus. 


Aš nesurikau. Tikriausiai nepajėgiau. Tik viskas, ką lai- 
kiau rankose, iškrito ant grindų ir, atrodė, supurtė viešbutį, 
o aš stovėjau netekusi žado ir tarsi suparalyžiuota, pražio- 
jusi burną. 

Verandos durys jam įėjus garsiai užsitrenkė. Jis krūpte- 
lėjęs nusikeikė, tada spragtelėjęs užsidegė žibintuvėlis ir 
jo spindulys akindamas ištraukė mane iš tamsos. 

Žmogus pasakė: 

— Dženete! - Ir nusijuokė. - Dieve, na, ir išgąsdinai ma- 
ne! Ką, po galais, veiki apačioje tokį vėlyvą metą? 

Aš mirksėjau prieš šviesą II jis ją užgesino. 

— Alesteras? 

— Aš pats. - Jis nusimetė nuo peties kelioninį krepšį ir 
ėmė vilktis neperšlampamą „Barberio“ lietpaltį. - Ką išme- 
tei? Atrodė, kad atominė bomba sprogo. 

— Knygas ir dar šį tą, - atsakiau. - Negaliu užmigti. 

— O, — jis vėl nusijuokė ir užmetė apsiaustą ant kėdės. — 
Su tuo baltu drabužiu atrodei kaip vaiduoklis. Tikrai mane 
išgąsdinai. Vos nesurikau. 

— Aš taip pat. - Pasilenkiau susirinkti daiktų. - Geriau 
grįšiu į lovą. 

Jis užkėlė koją ant kėdės. 

— Jei liktum pusę minutės ir pašviestum man, Dženete, 
aš kaip nors atsivarstyčiau tuos nelemtus batus. Raišteliai 
šlapi. 

Paėmiau žibintuvėlį. 

— Ar lyja? 

— Vis protarpiais užlyja 1r vėl nustoja. 

— Kaip suprantu, žvejojai? 

— Taip. Strate. 

— Kaip sekėsi? 

— Neblogai. Parsinešiau dvi ar tris didokas žuvis, o Har- 
tas pagavo tikrą gražuolę. Pusantro svaro. 

— Hartas? A, Hartlis Korigenas. 

— Mhm. Nejudink žibintuvėlio, brangute. 

— Atleisk. O ar ponas Korigenas dar negrįžo? 

— O Viešpatie, grįžo. Jis parėjo prieš porą valandų, bet 

man gerai kibo, todėl likau. Tai griežtai draudžiama, todėl 
neįskųsk manęs, gerai. 

— Draudžiama? 

— Juk šventadienis, mieloji. Ar pamiršai? Turėjau grįžti 
iki vidurnakčio kaip Hartas. 

Jis nusitraukė antrąjį batą ir išsitiesė. 

— Jo žuvų ant padėklo nėra, - pasakiau. 

— Ką? - Jo akys nusekė žibintuvėlio spindulį iki stalo. — 
Tikrai nėra... keista. 

— Alesterai. 

Mano balso tonas privertė jį staigiai atsisukti. 

— Ką? 

Aš drąsiai išrėžiau: 

— Prieš penkias minutes kažkas buvo įėjęs į verandą, pa- 
sisukiojo truputį ir vėl išėjo. 

— Ką? A... - jis nusijuokė. - Be reikalo jaudiniesi. Tai ga- 
lėjo būti Džeimsis. 

— Džeimsis? 

— Džeimsis Farleinas. Kartu žvejojome. Jis vaikšto spar- 
čiau už mane, be to, skubėjo. Jis gyvena tolokai nuo čia, 
prie Streterdo. 

— Supratau, - pasakiau ir sunkiai nurijau seilę. 

— Ar tau pasirodė, kad jis plėšikas? Nesijaudink dėl tokių 
miestiškų pavojų, Dženete. Salose niekas durų nerakina. Čia 
nėra vagių. 

— Taip, —- sutikau. Padėjau žibintuvėlį ant stalo ir pasisu- 
kau eiti. —- Yra tik žmogžudžių. 

Girdėjau, kaip jis staiga įtraukė orą. 

— Kas tau sakė? 

— Roderikas Grantas. 

— Aišku. Nerimauji? 

— Suprantama. 

— Be reikalo. Kad ir kas čia įvyko, su tavimi tai nesusiję. 

— Aš jaudinuosi ne dėl savęs. 

— Tai dėl ko? —- Klausimas nuskambėjo atsargiai. 

Aštriu balsu atsakiau: 

— Dėl Heter Makrėj, be abejo. Dėl pačios mergaitės... Ir 
jos artimųjų. Ką ji padarė, kad ją ištiko tokia baisi lemtis? 
Ką tai turėjo reikšti? Juk tai daugiau nei vien keista, Ales- 
terai. Negaliu paaiškinti, ką dėl to jaučiu, bet tai... kažkaip 
ypatingai niekšiška. 

Jis prašneko visai kitu tonu. 

— Žmogžudystė niekada nebūna maloni. 

— Bet ji gali būti paprasta, — atsakiau. — O ši nėra papras- 
ta nedora žmogžudystė. Juk jos nenudūrė ar nepasmaugė 
kas nors, apimtas žmogiškos aistros. Ji buvo nužudyta ap- 
galvotai, iš anksto pasirengus. Žmogžudystė buvo šalta- 
kraujiška, apskaičiuota ir... ir šėtoniška. Taip, šėtoniška. Ir 
įvykdyta čia, tokioje vietoje, kur joks iškrypėliškas pikta- 
dariškumas neturėtų egzistuoti. Štai kas neduoda man ra- 
mybės, Alesterai. 

Jis atsakė šiek tiek dvejodamas. 

— Policija vis dar tiria šį įvykį, 1r jie nenurims. 

Aš paklausiau: 

— Kaip manai, kas tai padarė? 

— Dženete... 

— Tu tikriausiai galvojai apie tai. Kas? Gal Džeimsis Far- 
leinas? 

— Aš... klausyk, Dženete... tavimi dėtas, aš mažiau kal- 
bėčiau apie tai... 

Atsakiau: | 

— Nori pasakyti, tuo atveju, jei kartais tas asmuo gyvena 
viešbutyje? 

Jis nejaukiai atsakė: 

— Na... 

— Ar tu manai, kad tai padarė kažkas iš viešbučio? 

— Aš nežinau. Aš ne-ži-nau. Jei tau čia baisu, mieloji, iš- 
važiuok kur nors kitur. Į Bredfordą, į Portrį, į... 

— Aš liksiu čia, - pasakiau. — Noriu būti čia, kai tas šėto- 
nas bus surastas, kad ir kas jis būtų. Kad ir kas jis būtų. 

Alesteras tylėjo. 

Aš tariau: 

— Labanakt, Alesterai. - Ir užlipau į savo kambarį. 


Tablečių man taip ir neprireikė. Vidurnakčio pasivaikš- 
'čiojimas tarp žmogžudžių paveikė kaip šoko terapija, kurios 
reikėjo mano vargšei galvai, nes kai grįžau į kambarį, su- 
pratau, jog skausmas visai praėjo. 

Įlipau į lovą ir peržvelgiau parsineštą laimikį. 

Pamačiau, kad pasiėmiau du žurnalo „Mano automobi- 
lis“ egzempliorius. Viena iš knygų vadinosi „Lamermuro 
sužadėtinė“, o antroji buvo sutrumpintas Freizerio „Auksi- 
nės šakos“ leidimas. 

„Lamermuro sužadėtinė“ užmigdė mane per dešimtį mi- 
nučių. 

Ka rytą, žinoma, lijo, dulkė 


smulkus, įkyrus, merkiantis lietus. Avys, besiganančios pie- 
voje netoli viešbučio, buvo šlapios ir kėlė gailestį, ir tegalė- 
jau matyti tik artimiausius ežiaženklius. Net Sgur na Stri, 
esantis čia pat už upės, vos dūlavo pilkoje migloje. 

Kai truputį pavėlavusi nulipau žemyn pusryčiauti, name 
buvo ramu, nors tai greičiau buvo šventadienio ramybė, o 
ne prasto oro sukeltas liūdesys. Mačiau Alesterą Breiną ir 
Korigenus, sėdinčius svetainėje su laikraščiais rankose, o 
ponia Kaudrei-Simpson bei senoji dama jau buvo išsitrau- 

kusios savo mezginius. Tačiau buvo aišku, kad net šlapias 
kalnų sekmadienis nepajėgus užgesinti kai kurių entuziaz- 
mo kibirkšties: pulkininkas Kaudrei-Simpsonas prie valdy- 
tojo kontoros pertvaros rimtai diskutavo apie muses su po- 
nu Persimonu ir aukštu kaimiečiu, vilkinčiu solidžiu juodu 
kostiumu; Meriona Bredford ir Roberta iš verandos spok- 
sojo į permirkusį peizažą; netoli jų Roderikas Grantas pa- 
linkęs stropiai adė virvele graibštą. 

Jis pakėlė akis, pamatė mane ir nusišypsojo. 

— Sveika. Kaip gaila, kad sekmadienis, ar ne? Juk mielai 
pažvejotum per dieną lietui lyjant, tiesa? 

— Ačiū, nenoriu, - atsakiau nedvejodama. —- Man regis, 
jūs, pamišę Žvejotojai, tokį orą vadinate idealiu? 

— O, puikiu! - Jis reikšmingai mirktelėjo apniukusiai to- 
lumai. — Net ir mėgėjams jis nebūtų pernelyg niūrus. Tokia 
diena kaip ši akimirksniu gali pragiedrėti. Panelė Saims pa- 
galiau galės kopti į savo kalnus. 

— Jūs taip manote? — žvaliai atsiliepė Roberta. 

— Visai įmanoma. Bet... — Jis šnairomis žvilgterėjo į Me- 
rionos Bredford nugarą, vis taip pat nepalenkiamai jam at- 
suktą. — ...jei eisite, būkite atsargios ir aukštai nekopkite. 
Migla kaip greitai pakyla, taip greitai gali vėl užslinkti... 

Jis kalbėjo negarsiai, bet Meriona Bredford išgirdo. Ji at- 
sisuko ir sviedė į jį naikinantį žvilgsnį. 

— Dar vienas geras patarimas? — paklausė įsitempusiu, 
įžūliu balsu, dėl kurio kiekvienas jos ištartas žodis skambė- 
jo kaip įžeidimas. 

Roberta greitai įsiterpė: 

— Gerai, kad ponui Grantui rūpi, Meriona. Jis žino, jog aš 
nieko apie tai neišmanau. 

Meriona Bredford dėbtelėjo taip, tarsi ketintų atsikirsti, 
bet tik suspaudė lūpas, nusigręžė ir liko toliau spoksoti pro 
langą. Roderikas nusišypsojo Robertai ir vėl ėmėsi graibš- 

to. Tada verandoje pasirodė ponas Byglas su kuprine ant 
pečių. 

— Žiūrėkite, - pasakė Roberta, - ponas Byglas išeina. Ar 
šitaip ketinate kopti į Sgur nan Giljeną, pone Byglai? 

— Tikiuosi, kad išsigiedrys, — atsakė Byglas. —- Eisiu į tą 
pusę. Jei po kokios valandos pragiedrės, kaip aš tikiuosi, 
būsiu pasirengęs kopti. 

Jis vos vos pamojavo mums ir išėjo į lietų. 

— Na, - tariau aš Robertai, — abu orakulai savo nuomonę 
išdėstė, tad tikiuosi, kad vis dėlto galėsite kopti. 

— Ar ir jūs eisite pasivaikščioti? 

— Mieloji, aš dar net nepusryčiavau. Ir jei nepaskubėsiu, 
visai negausiu valgyti. 

Bet beeinančią per holą į valgomąjį pusiaukelėje mane 
sustabdė majoro Persimono balsas, kviečiantis prieiti prie 
raštinės langelio. Aš priėjau. Aukštasis stambokas kaimie- 
tis vis dar buvo ten. Jis stovėjo pasilenkęs virš padėklo su 
grimzdais ir atsargiai sklaidė juos storais pirštais. 

Bilas Persimonas persisvėrė per langelį. 

— Man regis, jūs minėjote, kad norite išsinuomoti meš- 
kerę, ponia... ee... panele Bruk, ir truputį pažvejoti? 

— Taip, norėčiau, bet dar nenusprendžiau kada. Gal pa- 
lauksiu dieną kitą, apsidairysiu. 

— Žinoma, jūsų valia, tik... - Jis žvilgterėjo į kitą vyrą. — 
Jei tikrai norėtumėte pamatyti, kaip žvejojama, iš anksto 
susitarkite su štai šiuo žmogumi, Dugalu Makrėjumi. Aš ži- 
nau, kad jis mielai plauktų su jumis žvejoti. 

Stambusis vyras pakėlė galvą. Jo veidas buvo kampuo- 
tas, rudas, išvagotas gilių raukšlių, o nedidelės mėlynos akys 
paprastai turbūt žvelgė geraširdiškai. Bet dabar jos buvo vi- 
sai be išraiškos. 

Jis prabilo tuo nuostabiai švelniu saliečio balsu: 

— Mielai pamokyčiau ponią, kaip pasigauti žuvį. 

— Jūs labai malonus, - atsakiau. — Tai tebūnie... trečia- 
dienį? 

— Trečiadienis laisva diena. —- Dugalas Makrėjus palink- 
sėjo didele galva. - Taip, tinka. 

— Labai ačiū, —- pasakiau aš. 

— Kur plauksite? Kur jus užrašyti? 

Dugalas Makrėjus pasakė: 

— Į Kemesanerio upe, į aukštutinį žvejybos plotą. Jei jau 
ten nepagauni žuvies, dieną gali vadinti nevykusia. 

Jis išsitiesė ir pasiėmė nuo langelio didžiulę kietą šva- 
riai išvalytą skrybėlę. 

— Dabar turiu eiti, nes pavėluosiu į bažnyčią. Geros die- 
nos, ponia. Ir jums geros dienos, pone Persimonai. 

Ir jis išėjo į pilką rytą. Pasijutau žiūrinti jam įkandin. Mū- 
sų pokalbis buvo visiška banalybė, bet aš pirmą kartą iš arti 
susidūriau su nuostabiai paprastu kalniečio mandagumu, su 
natūraliu, bet beveik karališkai oriu smulkaus ūkininko el- 
gesiu, ūkininko, visą gyvenimą praleidusio tik Salose. Šis 
ramus Žmogus padarė man didžiulį įspūdį. Dugalas Makrė- 
jus. Heter Makrėj tėvas... 

Linktelėjau ponui Persimonui ir nuėjau valgyti savo vė- 
lyvų pusryčių. 

Aš baiminausi (galbūt visai kvailai) kito susitikimo su 
Marsija, todėl apsidžiaugiau, kai valgomajame jos neradau. 
Tiesa, dar nespėjusi išgerti pirmo puodelio kavos, pama- 
čiau, kaip didelis kremo spalvos automobilis lėtai pravažia- 
vo pro langą ir pririedėjes stabtelėjo prie verandos durų. 
Kone tą pačią akimirką iš viešbučio išskubėjo Marsija, to- 
kia kerinti ir miestietiška su savo prabangiu mėlynu apda- 
ru, O dailus uniformuotas vaikinukas pasodino ją automobi- 
lio priekyje ir labai rūpestingai apkamšė. Taip pat iškilniai 
1r lengvai automobilis nuvažiavo... 

Gėriau kavą ir apgailestavau, kad neturiu rytinio laik- 
raščio ir negaliu apsimesti, jog nematau Nikolo, kuris kartu 
su Hubertu Hėjumi buvo vieninteliai valgomojo svečiai. 

Iš jų dviejų netrukus pakilo vis dėlto antrasis ir priėjo 
prie mano stalo. 

Jis ėjo keistais tūpčiojančiais žingsneliais, kurie man 
priminė Marsijos šoklius guminius kamuoliukus arba orią 
raudongurklę. Pastarąjį palyginimą patvirtino apvalainas rau- 
dono nertinio plotas, pagyvinantis jau ir taip linksmai žalias 
tvido kelnes. Jo veidas irgi buvo apskritutis, burnelė maža 
1r daili, o blyškiai žydras akis supo daugybė išsišakojusių 
raukšlelių. Ant stropiai išpuoselėtų rankų vieno piršto mū- 
vėjo auksinį žiedą su juodu akmeniu. 

Jis man nusišypsojo ir jo burna blykstelėjo auksu. 

— Panelė... eee... Bruk? Mano pavardė Hėjus. 

— Malonu susipažinti, - sumurmėjau aš mandagiai. 

— Tikriausiai neprieštarausite, kad priėjau pasikalbėti su 
jumis, panele Bruk, nes iš tiesų... — Jis stabtelėjo ir nedrą- 
siai pažvelgė į mane. — ...1š tiesų aš norėjau jūsų paprašyti 
paslaugos. 

— Sakykite. —- Susidomėjusi laukiau, kas bus toliau. 

— Matote, - tęsė jis su ta pačia drovia išraiška, kuri ap- 
skritą jo veidą darė komišką. - Matote, aš esu Laisvūnas. 

— Kas jūs esate? — paklausiau krūptelėjusi. 

— Laisvūnas. 

— Jūs taip 1r sakėte. Bet... 

— Tai mano literatūrinis slapyvardis, - pasakė jis. - Aš 
rašytojas. - Raudonasis nertinis regimai išsipūtė. - Lais- 
vūnas. 

— A, supratau! Rašytojas. Kaip protingai sugalvota, pone 
Hėjau. Jūs rašote romanus, ar ne? 

— Kelionių knygas, panele Bruk, kelionių knygas. Atne- 
šu jums grožį tiesiai prie židinio, taip mes užrašome ant 

viršelių. „Jums į krėslą atnešu Anglijos peizažo grožybes.“ 
Ir Škotijos, - garbingai pripažino jis. - Dėl to esu čia. 

— Suprantu. Renkate medžiagą? 

— Vaikštinėju, —- atsakė Hubertas Hėjus paprastai. - Pa- 
vaikščioju ir rašau apie matytas vietas, kartu pridėdamas 
žemėlapį. Pagal vietovių sudėtingumą pažymiu jas raidė- 
mis A, Bir C, o pagal grožį — viena, dviem ar trimis žvaigž- 
dutėmis. 

— Kaip... kaip originalu, - išlemenau, jausdama, jog Ni- 
kolas sėdi pakankamai arti, kad girdėtų. - Tai turbūt užima 
nemažai laiko. 

— Bet labai lengva, - išpoškino Hubertas. — Žinoma, jei 
moki rašyti taip, kaip aš. O šito sugebėjimo man dar nieka- 
da nepritrūko. Be to, labai apsimoka. 

— Pasidairysiu jūsų knygų, - pažadėjau ir jis džiugiai man 
nusišypsojo. 

— Vieną atsiųsiu jums, būtinai. Paskutinioji vadinasi „So- 
merseto Saunteringas“. Jums turėtų patikti. Tam tikra pras- 
me jų net nepavadinsi tikromis knygomis. Jos popieriniais 
viršeliais. Manau, kad geriausiai man pavyko „Klajonės po 
Velsą“. Šitą jums taip pat atsiųsiu. 

— Labai ačiū. 

Tada pastebėjau, kad rankoje jis laiko du žurnalus: seną 
„Tatler“ numerį ir „Country Life“. Jis padėjo juos abu ant 
stalo ir pabarbeno per juos smiliumi. 

— Juose mačiau jūsų nuotrauką, - pasakė jis. - Juk ten 
jūs, ar ne? 

— Taip. 

Jis pervertė „Country Life“, kol rado tą nuotrauką. Joje 
tikrai buvau aš. Deivido Geljeno nuotrauka su manimi, vil- 
kinčia tvido kostiumu, ir pora dailių airių seterių, pritrau- 
kiančių kiekvieno dėmesį. Hubertas Hėjus pažvelgė į mane 
vėl susidrovėjęs. 

— Aš pats fotografuoju savo knygoms, - pradėjo jis var- 
žydamasis. 

Laukiau, jausdamasi visiškai bejėgė. Akies krašteliu ma- 
čiau, kaip Nikolas atsistojo ir neskubėdamas ėmė čiupinė- 
tis kišenėse tabako. Hubertas Hėjus skubiai tęsė: 

— Kai tie vaikinai, geologai, fotografuoja akmenį, jie pa- 
deda šalia plaktuką, kad paaiškėtų mastelis. Pagalvojau, kad 
fotografuodamas Kuliną, norėčiau jo fone pastatyti moterį - 
būtų matyti, kokios aukštos tos kalvos ir kaip jos toli. 

Nikolas šypsojosi. Greičiau jutau tai, nei mačiau. Huber- 
tas Hėjus žiūrėjo į mane per puikiai Deivido Geljeno su- 
komponuotos reklamos viršų ir ilgesingai tarė: 

— Jūs labai fotogeniška, iš tikrųjų. 

Nikolas lyg tarp kitko užsiminė: 

— Geriau iš anksto sužinok, kiek ji prašo. Manau, kad tau 
brangiai kainuos. 

Naivaus sumišimo kupinu žvilgsniu Hubertas Hėjus pa- 
žvelgė į jį, paskui vėl į mane. 

— Ar tikrai aš turėjau? 

Jis atrodė toks pasimetęs ir beprarandantis paskutinius 
pasitikėjimo savimi trupinius, kad aš pamiršau savo pačios 
sutrikimą ir stabą, kuris greičiausiai ištiktų Hugą Montet- 
jorą. Įširdusi įsmeigiau akis į Nikolą. 

— Ponas Draris juokauja, — pasakiau greitai. - Žinoma, ga- 
lite fotografuoti mane, jei tik norite, pone Hėjau. Man bus 
labai malonu, jei mano nuotrauką išspausdins jūsų knygoje. 
Kada fotografuosite? 

Jis raustelėjo iš malonumo, 0 jo raudonasis nertinis vėl 
išsipūtė iki savo įprastinio apvalumo, tapdamas panašus į 
raudongurklės pilvelį. 

— Išties jūs be galo, be krašto maloni. Man didelė garbė, 
tikrai didelė. Jei pragiedrės, gal šiandien po pietų? Ant Sgur 
na Stri, kad matytųsi Kulinas. 

— Puiku, —- atsakiau tvirtai. 

— Bilas Persimonas turi spanielį.- Labai mandagiai įsi- 
terpė Nikolas. 

— Tikrai? — Hubertas Hėjus džiaugsmingai priėmė Niko- 
lo žodžius už gryną pinigą. — Gal tai visai nebloga mintis. 
Eisiu 1r paklausiu, ar galėtume jį pasiskolinti. 

Jis žvaliai ištrepseno. Nikolas stovėjo ir žiūrėjo į mane 
su ta pašaipaus linksmumo išraiška, kurios taip nekenčiau. 

— Ką Hugas pasakys, kai pamatys tave knygiūkštėje 
„Trepsenimas po Skai salą“ ar panašiame meno kūrinyje? 

— Jis nepamatys, — kandžiai atšoviau, kildama nuo sta- 
lo. - Hugą domina vienintelis kelionių maršrutas: „Air Fran- 
ce“ linija į Paryžių ir atgal. 

Pasukau eiti paskui Hubertą Hėjų, bet Nikolas žengė 
žingsnį ir užstojo man kelią į duris. 

— Noriu su tavim pasikalbėti, Džianeta. 

Šaltai nužvelgiau jį. 

— Abejoju, ar turime ką vienas kitam pasakyti. 

— Vis tiek noriu su tavim pasikalbėti. 

— Apie ką gi? 

— Apie mus. 

Aš pakėliau antakius. 

— „Mūsų“ nebėra, Nikolai. Gal pamiršai? Mūsų niekas 
nebesieja. Tu atskirai esi ir aš esu atskirai, ir mūsų niekas 
negali sujungti. Net bendra pavardė. 

Jo lūpos susispaudė. 

— Aš puikiai tai Žinau. 

Nespėjusi suvokti, ką sakau, išpoškinau: 

— Ar tu vakar naktį buvai su Marsija Meling? 

Jo akys žybtelėjo ir vėl užgeso. 

— Taip. 

Praėjau pro jį ir išskubėjau iš kambario. 

Orakulai neklydo. Apie vienuoliktą valandą nustojo lyti 
1r debesys stebuklingai greitai pakilo aukštyn. Mačiau, kaip 
po pusvalandžio Meriona Bredford ir Roberta jau keliavo slė- 
niu aukštyn, o netrukus ir Nikolas nuėjo takeliu į Streterdą. 

Prieš pat vidurdienį išlindo saulė ir po akimirkos dangus 
jau buvo giedras ir mėlynas, o migla kaip sniegas tirpo nuo 
kalno viršūnių. Viksvos ir viržiai sužėrėjo brangakmeniais, 
o liauni voratinkliai, nusidriekę tarp viržių viršūnių, linko 
nuo pilkšvai sidabrinių deimantų svorio. 

Hubertas Hėjus ir aš išėjome tuoj po priešpiečių, pasiė- 
mę Bilo Persimono spanielį. Per nedidelį beržynėlį nusilei- 
dome prie akmenų, kuriais buvo išgrįstas takelis iki pat 
Kemesanerio upės. Beržai buvo seni ir kerpėti, bet lengvai 
svyravo vėjyje, barstydami giedrame ore lietaus lašus, pa- 
žyrančius saulės liūtimis, kurias mums teko aplenkti, 
einant trumpesniu keliu prie upės, atsargiai žengiant per 
šlapius mėlynojus, samanas ir išsibarsčiusias kerpes, nu- 
kritusias nuo medžių. 

Brasta akmenimis perėjome į kitą upės pusę ir valandą 
kilę stačiu, bet ne ypač sunkiu taku, pasiekėme Sgur na Stri 
keterą. Hubertas Hėjus, nors 1r apkūnus, kopė lengvai ir, 
mano nuostabai, pasirodė besąs smagus pašnekovas. Jo mei- 
likavimai ir gamtos pažinimas nebuvo tokie paviršutiniški, 
kaip rytinis mūsų pokalbis vertė mane manyti; jis su išma- 
nymu kalbėjo apie paukščius, elnius ir kalnų lapes ir, pasi- 
rodo, puikiai nusimanė apie augalus. 

Jis plepėjo rinkdamasis „vaizdą“ ir įtaisydamas fotoapa- 
ratą, ir, nors nesiliaudamas žarstė vien nuvalkiotas frazes, 
jaučiau, kad jo džiaugsmas, atsidūrus, kaip jis sakė, „gam- 
tos glėbyje“, buvo nuoširdus ir tikras. Jo panašumas į pasi- 
pūtusią raudongurklę kas akimirką vis didėjo, bet ta jo sa- 
vybė, kurią Marsija pavadino „sorbo“, kaip įsitikinau, kilo 
iš nevaržomo linksmumo, iš džiaugsmingo domėjimosi bei 

gėrėjimosi viskuo, o ne iš pasitenkinimo savimi. Tiesą sa- 
kant, jis buvo gan patrauklus žmogutis. 

Padarėme tris nuotraukas. Nuo Sgur na Stri viršūnės ga- 
lėjai matyti visus Juodojo Kulino kalnus, grėsmingą puslan- 
kį, besitęsiantį nuo Garsveno pietuose iki Sgur nan Giljeno 
šiaurėje, kaip taurėje laikantį Korusko įlanką, juodą it raša- 
las, tyvuliuojančią kalnų papėdėje. Aš pozavau su spanieliu, 
aristokratišku, bet neprotingu padaru, kalno, dangaus ir įlan- 
kos fone, o Hubertas Hėjus bruzdėjo aplink fotoaparatą ir 
strykčiojo iš vienos vietos į kitą, laidydamas mandagaus su- 
sižavėjimo šūksnius. 

Kai pagaliau jis baigė, mudu susėdome ant uolos ir užsi- 
rūkėme. Kažkokia mintis nedavė jam ramybės ir jis nervin- 
gai traukė dūmą. Tada tarė: 

— Panele Bruk, ar leisite man šį tą jums pasakyti? 

— Prašau. O ką? 

— Jūs čia atvykote viena, tiesa? 

— Taip. 

Jis rimtai pažvelgė į mane, o jo apvaliame veide atsispin- 
dėjo nerimas. 

— Neikite vaikščioti su niekuo, panele Bruk. Nieko blo- 
go, kad atėjote čia šiandien su manim, bet jūs negalėjote to 
žinoti. — Jo keistas balsas gąsdino savo įkarščiu. — Tik nei- 
kite su niekuo kitu. Tai nesaugu. 

Akimirką nieko nesakiau. Supratau, kad nuo šio ryto pus- 
ryčių aš visai pamiršau, kaip pavojinga vaikščioti po šias 
kalvas. 

— Nepyksite, kad perspėjau? — susirūpinęs paklausė Hu- 
bertas Hėjus. 

— Žinoma, ne. Jūs visiškai teisus. Pažadu jums, kad būsiu 
atsargi. 

Jo patarimas nuskambėjo šiek tiek ironiškai, jame pasi- 
kartojo vakarykštis Roderiko Granto įspėjimas. Ar galėjau 

išbraukti šiuos du įtariamuosius iš bendro „džentelmenų iš 
viešbučio“ sąrašo? O gal tie įspėjimai tebuvo tik dviejų su- 
manytas akių dūmimas? Jei ir vėl eisiu pasivaikščioti su 
„džentelmenais“, nėra abejonių, kad netrukus viską suži- 
nosiu. Lengvai nusipurčiau ir įtempiau ausis. 

— Ne itin maloni mintis, ar ne? 

Jo veidą išpylė tamsus raudonis. 

— Prakeikimas! Aš... prašau jūsų atleisti. Bet kito žodžio 
nerandu. Panele Bruk, - jis pasisuko į mane kažkaip keis- 
tai, įnirtingai mosteldamas ranka. - Ta mergaitė, Heter Mak- 
rėj - jai buvo tik aštuoniolika metų! 

Aš tylėjau. 

— Tą dieną buvo jos gimtadienis. — Jo juokingai aukšta- 
me balse išgirdau įtūžį. - Aštuonioliktasis gimtadienis. - Jis 
patraukė cigaretę ir prabilo tyliau. - Negaliu ramiai kalbėti, 
panele Bruk. Aš ją pažinojau. 

— Pažinojote ją? Gerai? 

— O Dieve, ne. Mes tik pasikalbėdavome. Keletą kartų, 
eidamas pasivaikščioti, buvau užsukęs į jų ūkį ir ji pavaiši- 
no mane puodeliu arbatos. Ji buvo graži mergaitė, linksma 
1r šiek tiek akiplėša, labai gyvybinga. Joje nebuvo nė kruo- 
pelės blogio. Ji nenusipelnė to... kas ją ištiko. 

— Ar jūs nenumanote, su kuo ji susitikinėdavo? 

Klausimas, suprantama, buvo visiškai kvailas, nes poli- 
cija jau buvo smulkmeniškai juos apklaususi, bet jis kan- 
triai man atsakė: 

— Ne, visai nenumanau. 

Bet jo balsas vos juntamai pasikeitė, todėl greit žvilgte- 
rėjau į Jį. 

— Kažką žinote? 

— Tai tik menka užuomina, - pratarė jis atsargiai. —- Papa- 
sakojau jai, kad rašau knygą, Ir ji, žinoma, susidomėjo. Žmo- 
nės dažniausiai susidomi... Ji pasakė, kad dėl vienos ar ki- 

tos priežasties į jų ūkį užsuka nemažai žmonių, besidomin- 
Čių vietiniais papročiais, prietarais ir panašiais dalykais. Pa- 
klausiau, žinoma, juokais, ar ji pati tiki kokiais nors prieta- 
rais. Ji atsakė netikinti, nes esanti šiuolaikiška mergina. Tada 
paklausiau, ar Salose iki šiol užsiimama magija kaip seno- 
vėje... —- Jis atgręžė į mane šviesias apvalias akis. - Ji užsi- 
sklendė kaip austrė kiaute ir beveik stumte išstūmė mane 
iš virtuvės. 

— Magija? — nusistebėjau. — Juk tai absurdas. 

Jis linktelėjo. 

— Žinau. Bet negaliu atsikratyti to įtarimo, kai galvoju 
apie žmogžudystę. Ji turėjo būti suplanuota. Jis turėjo ap- 
galvotai susinešti į kalną visa, kas buvo reikalinga laužui, 
daiktą po daikto. Ten rado viržių, durpių, beržo šakų, di- 
džiulį, beveik nesudegusį ąžuolo gabalą 1r daugybę sausų 
kempingrybių, kurie auga ant beržų. 

Aš aiktelėjau, bet jis manęs neišgirdo. 

— Kai viskas buvo paruošta, jis nusivedė mergaitę į kal- 
ną... Tik pagalvokite ir atleiskite man, kad vėl apie tai kal- 
bu... Laužas, batai ir kiti daiktai sudėti į tvarkingą krūve- 
lę, o mergaitė guli su perpjauta gerkle, sukryžiuotomis ran- 
komis, veidas apibarstytas pelenais. Juk tai panašu į... 
aukojimą! 

Pastarąjį Žodį jis ištarė piktai mosteldamas. Aš pašokau 
ant kojų 1r spoksojau į jį, 0 nugara nuėjo pagaugais. 

— Bet tai beprotystė! 

Jis pakėlė blyškias nerimastingas akis. 

— Taip ir yra, argi ne? Tas, kuris taip pasielgė, turėjo būti 
beprotis. Bet jis atrodo sveikas ir elgiasi taip, kaip jūs arba 
aš... išskyrus retus atvejus. - Jis atsistojo ir rimtai žiūrėjo į 
mane. — Dėl to, jumis dėtas, neičiau vaikščioti su niekuo. 

— Neisiu, - karštai sutikau. —- Tiesą sakant, pradedu svars- 
tyti, ar nebus geriau, jei grįšiu į Londoną. 

— Ne pati blogiausia mintis, jei norite žinoti, - atsakė jis, 
1mdamas fotoaparatą ir pasukdamas paskui mane kalvos šlai- 
tu žemyn. 

S (: vis dar svarsčiau, ar tik- 


rai nebūtų protingiausia išvykti iš viešbučio, kai vienas įvy- 
kis privertė mane apsispręsti bent laikinai čia likti. 

Tai įvyko svetainėje po pietų, kai ėmė ryškėti pirmieji 
vėl prasidedančio nejaukumo požymiai. Alesteras Breinas, 
nešinas kavos puodeliais, sustojo viduryje kambario ir šiek 
tiek nustebęs šūktelėjo: 

— Vaje! Ar mūsų alpinistės dar negrįžo? 

— Per pietus jų nebuvo, - atsakė Alma Korigen. 

Pulkininkas Kaudrei-Simpsonas pridūrė: 

— Gerasis Dieve, iš tikrųjų nebuvo. Tikiuosi, kad nieko 
neatsitiko. 

— Ta kvaila moteriškė! —- griežtai pareiškė ponia Kaud- 
rei-Simpson. — Kopti į kalnus tokią dieną! 

Alesteras ramindamas tarė: 

— Jumis dėtas, nesijaudinčiau. Gal jos nuėjo kiek tolė- 
liau, nei ketino. Be to, juk dar šviesu. 

Nikolas pakėlė galvą nuo laiško, kurį rašė. 

— Kai jos išėjo, oras sparčiai giedrėjo. Šią popietę virš 
Bleiveno miglos nėra. Joms nieko neatsitiks. 

— Jei tik toji siaubinga moteriškė, - įsiterpė Marsija Me- 
ling, —- neiškrėtė kokios kvailystės, kad padarytų įspūdį! 
Vargšelė Roberta... 

Roderikas Grantas ramiai pasakė: 

— Panelė Bredford yra tikrai labai patyrusi alpinistė. Ji 
nerizikuos, išsivedusi naujokę. Ir Draris dėl oro neklydo. 

Juk pagaliau ir Ronaldas Byglas šiandien lipo į Sgur nan G11- 
jeną, o jis tikrai nebūtų ėjęs, jei kas būtų buvę negerai. 

— Jis irgi dar negrįžo, - pastebėjo Hubertas Hėjus. 

Stojo trumpa tyla. Pajutau, kaip nejaukumas ir įtampa 
didėja. 

— Irgi dar negrįžo, - gan kvailai nutęsė Alma Korigen. 

— Na, aš manau... 

— O kur jūsų vyras? — paklausė ponia Kaudrei-Simpson. 
Klausimas nuskambėjo šiurkštokai, bet dėl jo Alma Kori- 
gen neturėjo taip skaisčiai parausti. 

— Jis... jis išėjo pasivaikščioti. 

Jos sumišimas buvo toks akivaizdus, kad ir kiti pasijuto 
sutrikę, patys nesuvokdami priežasties. Alesteras greitai pa- 
sakė: 

— Mes visi po priešpiečių buvome nuėję prie skardžio 
pažiūrėti į Slapino įlanką. Aš parlydėjau ponią Korigen na- 
mo, o Hartas nuėjo toliau. 

— O, jūs buvote toje pusėje? Tai gal matėte tas moteris 
ant Bleiveno? - paklausė pulkininkas Kaudrei-Simpsonas. 

— Ne. Tolumoje kažką matėme, tikriausiai Drarį, bet dau- 
giau nė gyvos dvasios. 

— Aš nebuvau ant Bleiveno, - pasakė Nikolas, - tad irgi 
jų nemačiau. 

Roderikas Grantas pastatė savo kavos puodelį ir atsi- 
stojo. 

— Dar nėra pusės devynių ir, man regis, nėra ko neri- 
mauti, nors jos jau tikrai turėjo būti grįžusios. Einu, šnek- 
telsiu su Bilu. Gal jos įspėjo jį, kad grįš vėlai. 

Jis sparčiai nužingsniavo į holą ir aš mačiau, kaip palinko 
prie administratoriaus pertvaros, rimtai kalbėdamasis su ma- 
joru Persimonu. 

— Nuovokus vaikinas, - pastebėjo pulkininkas Kaudrei- 
Simpsonas. — Dar nėra ko pradėti erzelioti. 

Bet Marsijos taip lengvai nesustabdysi. 

— Tai išties šiurpu, ar ne? Kaip manote, kas joms galėjo 
atsitikti? 

— Kulino kalnuose daug kas gali atsitikti, - pareiškė Al- 
ma Korigen gana tiesmukai. - Be to, daug kas ten pastaruo- 
ju metu 1r atsitiko. 

— Turite galvoje tą įvykį? - paklausė Alesteras. - Abejo- 
ju, ar yra koks nors ryšys... 

— Kalbu ne apie žmogžudystę, - kaip kirviu nukirto Al- 
ma. Išgirdau, kaip Marsija aiktelėjo. —- Kalbu apie nelaimin- 
gus įvykius, ištinkančius alpinistus. — Ji apžvelgė visus sa- 
vo gražiomis akimis, kuriose atsispindėjo lengvas išgąs- 
tis. — Ar suvokiate, kiek žmonių Kulinas nužudė vien šiais 
metais? 

Kalno suasmeninimas suteikė jos žodžiams keistą klai- 
kų skambesį ir aš pamačiau, kaip Marsija žvilgterėjo per 
petį į aukštus kalnus, stūksančius vakaro debesų fone. 

— Ar daug? - Jos balse pasigirdo baimingos pagarbos gai- 
delės. 

— Keturis, - atsakė Alma Korigen ir beveik išsiblaškiusi 
pridūrė: — Kol kas... 

Jaučiau, kaip sprandą nusmelkė šaltis, 1r buvau dėkinga 
pulkininkui, kai jis guviai įsiterpė: 

— Ką gi, - pasakė jis dalykiškai, — kol žmonės kops į tuos 
kalnus, menkai tenusimanydami apie alpinizmą, tol galima 
laukti nelaimingų atsitikimų. Dažniausiai nelaimės įvyksta 
tik dėl neišmanymo ir neatsargumo, bet manau, kad Byglo 
1r panelės Bredford nei vienu, nei kitu neapkaltinsi. Mes 
visai be reikalo keliame sąmyšį, tad geriau liaukimės apie 
tai kalbėti ir save gąsdinti. 

Jis pasisuko į Alesterą, kažką sakydamas apie rytojaus 
žūklę, ir po keleto minučių įtampa atslūgo, o žmonės pradė- 
jo ramiai šnekučiuotis apie bendrus dalykus. 

Atsigręžiau į Marsiją Meling. 

— Kur šiandien važiavote? 

— Į Portrį, mieloji, - jos veidas nušvito gerai pažįstamu 
išdykėlišku žavesiu. — Važiavau tiesiog žvėriškai bjauriais 
keliais, o vargšas Fergiusas visą kelią purškė kaip nepaten- 
kintas katinas, nes buvo ką tik nuplovęs automobilį. 

— Maniau, kad Brodfordo kelias labai geras. 

— O, taip, tačiau jis vingiuoja siaubingais U raidės vin- 
giais aplink uolas ir visokius akmenis... * 

— Bet Marsija, vaizdai... 

Mostelėjusi ranka, kurioje laikė cigaretę, ji tarsi nubrau- 
kė tuos vaizdus. 

— Be abejo, vaizdai dieviški, — greitai sutiko ji, — bet lijo 
lietus. O Portris sekmadienį - negyva skylė. Bet penkta- 
dienį nusipirkau ten puikaus tvido. Vakare tau parodysiu. 
Jis neryškios violetinės spalvos, nepaprastai puošnus. 

Bet tuo metu Roderikas grįžo į svetainę, dėl to pokalbiai 
pritilo 1r visų žvilgsniai nukrypo į jį. 

— Bilas Persimonas sako, kad nėra visiškai jokio pagrin- 
do nerimauti, — užtikrino jis raminančiai, bet kai per kam- 
barį ėjo prie manęs, man pasirodė, kad jo žvilgsnyje, mesta- 
me į dangų, pastebėjau susirūpinimą. 

Kažkas įjungė radiją ir į mūsų pokalbį nepastebimai įs1- 
brovė niūri oro prognozė. Pulkininkas Kaudrei-Simpsonas 
pasislinko arčiau, kad geriau girdėtų. 

— Laukia žinių iš Everesto, - paaiškino Roderikas šyp- 
sodamasis. - Everestas ir žuvų stygius upėse yra dvi pa- 
grindinės temos, kurios domina pulkininką. 

— Jis mielas žmogus, —- pasakiau, — ir labai nenorėčiau, 
kad nusiviltų, bet, žinote, Everestas man kelia keistą jaus- 

— Apgailestautumėt? - Jis smalsiai žiūrėjo į mane. - Ko- 
dėl gi? 

Aš nusijuokiau. 

— Gal ne visai. Bet aš visada įsivaizdavau jį kaip paskuti- 
nį neliestą tašką, kurio arogantiškasis žmogus dar neišpur- 
vino, kuris tebėra tolimas, baltas ir nepasiekiamas. 

Nesuterštas, štai tiksliausias žodis. Kažkodėl man būtų 
apmaudu pamatyti žmogaus pėdas jo sniege. 

— Nežinojau, kad tu poetė, Džianeta, - pasigirdo virš ma- 
nęs tingiai pašaipus Nikolo balsas. Jis buvo priėjęs prie lan- 
go ir atsistojo kaip tik už mano kėdės. 

Pajutau, kaip paraudau, o Roderikas truputį suirzo. 

— Iš kur galėtum žinoti? Nemaniau, kad pažįsti panelę 
Bruk. 

Jo balsas buvo atžarus. Akimirką Nikolas jį stebėjo. 

— Iš kur galėtum žinoti? — pamėgdžiojo jis piktokai ir nu- 
sisuko į langą. - Štai, jei neklystu, pagaliau grįžta mūsų bi- 
čiulis Byglas. 

— Vienas? — paklausė ponia Kaudrei-Simpson. 

— Taip... keista. 

— Kas keista? — paklausė Alesteras, prieidamas prie jo. 

— Jis ateina slėniu nuo Kreithyčo įlankos. Maniau, kad 
jis kopė į Sgur nan Giljeną, - atsakė Nikolas susimąstęs. — 
Ar jam nebūtų buvę lengviau nusileisti vakariniu slėnio pa- 
kraščiu ir eiti per upės brastą? 

— Čia nėra nieko nuostabaus, - tarė Alesteras. - Tas ke- 
lias, Žinoma, trumpesnis, bet labai sunkus, o iš Kreithyčo 
pusės nuo Bleiveno galima nusileisti taku. 

Roderikas pasakė: 

— Jei jis grįžta slėniu, tai galbūt matė abi moteris. Dar 
pakankamai šviesu, kad būtų galima įžiūrėti žmones ant pie- 
tinės keteros. 

Bet sugrįžęs Byglas paneigė ką nors matęs. Sunerimusi 
jo veido išraiška išgirdus, kad merginos dar negrįžo, vėl grą- 
žino blogą nuojautą, kurios mes stengėmės atsikratyti. Jis 

nuėjo persirengti ir pavalgyti vėlyvų pietų, o mes visi dar 
pusvalandį sėdėjome, protarpiais trumpai šnekteldami ir 
stengdamiesi pernelyg dažnai nežvilgčioti į langą, o mūsų 
nerimas vis augo. 

Pusę devynių jau buvo beveik visai tamsu. Lietaus de- 
besys ritosi didžiuliais tamsiai mėlynos spalvos kalnais per 
visą dangų, užguldami jį 17 nebepraleisdami net mažiausio 
atsitiktinio šviesos spindulėlio iš vakarų. Po aukštesniai- 
siais debesimis vėjo genami plaukė drėgnos miglos kuokš- 
tai ir gūsiais žėrė lietų į langų stiklus. Regis, dabar jau nie- 
kas neabejojo, kad abiem moterims kažkas atsitiko, ir kone 
palengvėjo, kai lygiai pusę dešimtos į svetainę įėjo Bilas 
Persimonas ir be įžangų pareiškė: 

— Manau, kad mums reikia eiti jų ieškoti. Ką tik grįžo 
ponas Korigenas su Dugalu. Jie sako, kad vis dar nematyti, 
kad jos leistųsi šlaitu. 

Visi vyrai pakilo. 

— Ar jos tikrai kopė į Bleiveną? 

Persimonas atsakė: 

— Tikrai. Jos... 

— Jos galėjo persigalvoti, - įsiterpė Nikolas. 

Man pasirodė, kad Bilas Persimonas keistai dėbtelėjo į 
jį. Jis lėtai tarė: 

— Jos tikrai nuėjo į Bleiveną. Jas ten matė. 

— Matė? —- paklausė Roderikas. —- Kada? Kokioje vietoje? 

— Prie Sputan Du, - sausai atsakė Persimonas. 

Ronaldas Byglas šoktelėjo į priekį. 

— Prie... bet Dieve, juk tas kalnas ne naujokei! Juodasis 
Stulpas! Į jį kopti velniškai sudėtinga. Ar jūs neklystate, 
Persimonai? 

Mes visi spoksojome į Bilą Persimoną, o mūsų įsivaiz- 
duojami būgštavimai palaipsniui virto baisia tikrove. 

— Kas jas matė? - greitai paklausė Nikolas. 

Bilas vėl žvilgterėjo į jį. 

— Dugalas Makrėjus. Jis matė jas apie ketvirtą valandą 
einančias dauba. Juos visus tris. 

Mano gerklė staiga išdžiūvo. Išgirdau save klausiančią 
keistu balsu: 

— Juos... tris? 

Jis linktelėjo ir nužvelgė susirinkusiųjų veidus, kuriuo- 
se jau pradėjo rastis kitokia baimė. Jis tarė: 

— Dugalas sako, kad jie buvo trise. Bet... visi mūsiškiai 
jau grįžo. Keista, tiesa? 

— Tikriausiai jos pasikvietė vadovą, —- pasakė Nikolas. 

— Išeidamos dar jo neturėjo, - atsiliepė Roderikas. 

Bilas Persimonas atbulomis priėjo prie sukamųjų durų ir 
stumtelėjęs petimi jas atidarė. 

— Aptarsime tai, kai rasime jas ir parsivesime namo, - 
pasakė jis. - Damoms patariu likti viešbutyje. Ar vyrai bus 
pasirengę po penkių minučių? Tada ateikite į virtuvę, mano 
žmona paruoš kavos 1r sumuštinių. 

Aš atsistojau. 

— Ar mes galėtume padėti virtuvėje? 

— Būtų labai malonu, panele. Žmonai pagalba tikrai pra- 
verstų. 

Ir jis išėjo pro duris, o kiti vyrai jam iš paskos. 

Kai galiausiai jie visi dingo tirštoje tamsoje, aš lėtai grį- 
žau į svetainę. Galvoje blaškėsi padrikos mintys apie Duga- 
lo Makrėjaus pasakojimą. Trys alpinistai? Trys? 

Nors, be abejo, jokio ryšio būti negalėjo, pasijutau be- 
svarstanti, kaip atrodo Džeimsis Farleinas. 


Alma Korigen jau buvo atsigulusi, o ponia Kaudrei-Simp- 
son užlipusi į viršų pas savo anytą. Mudvi su Marsija vėl 
likome vienos svetainėje. Užuolaidos buvo užtrauktos, kad 
užstotų audrą, bet liūtis tarsi saujomis pylė į langus vande- 

nį, O vėjas nirtulingai kaukė. Jo trūksmingų gūsių fone vie- 
nodai grumėjo jūra. 

Marsija krūptelėjo ir ištiesė kojas į ugnį. Jos akys buvo 
didelės ir išsigandusios. 

— Ar visa tai ne siaubinga? — paklausė ji ir aš išgirdau, 
kaip virpa jos balsas, pateikiant tokį nuvalkiotą ekstrava- 
gantišką klausimą. 

— Panašu, kad iš tiesų kažkas atsitiko, - pasakiau aš. — 
Žiūrėk, Marsija, atnešiau mums abiem išgerti. 

— O, tu tikras angelas. - Ji pakėlė taurę ir nugėrė didelį 
gurkšnį. - O Dieve, kaip man to reikėjo! - Ji palinko į prie- 
kį kėdėje. Jos ir taip didelės akys dabar atrodė dar dides- 
nės. —- Dženete, ar tu tiki, kad kalnai neša nelaimę? 

Aš nusijuokiau, bet tikriausiai ne itin įtikinamai. 

— Ne, žinoma, ne. Jos tikriausiai bandė kopti pernelyg 
sudėtingoje vietoje ir įstrigo. Taip neretai atsitinka. Jos tik- 
rai atsiras. 

— Bet... tas kitas alpinistas? 

— Kad ir kas jis buvo, - pasakiau tvirtai, - jis tikrai ne 
šmėkla. 

Ji lengvai atsiduso. 

— Ką gi, kuo greičiau jas suras, tuo anksčiau eisime mie- 
goti. Iš širdies tikiuosi, kad mažylei Robertai nieko neatsi- 
tiko. Ji gana miela, nors savitai graudi. 

— Man graudesnė pasirodė antroji, - pasakiau 1r staiga 
sukrėsta pagalvojau, kad kalbu apie ją būtuoju laiku. 

Marsija to nepastebėjo. 

— Ta baisuolė Bredford? Bet, mieloji, jį nepakenčiama! 
Žinoma, nelinkiu, kad jai kas nors atsitiktų, bet išties... 

- Ji tikriausiai labai nelaiminga moteris, - pasakiau aš, — 
jei šitaip elgiasi. Pati suvokia, kad verčia visus jos nemėgti, 
bet kažkoks velniukas nuolat ragina nuteikti prieš save kiek- 
vieną, su kuo tik ji susipažįsta. 

— Ji nusivylusi, —- negailestingai tėškė Marsija, - ir netgi 
labai. Ji įsimylėjusi Roderiką Grantą. 

Pastačiau taurę taip, kad net skambtelėjo, ir prabilau be- 
veik piktai. 

— Marsija! Tai absurdas! 

Marsija sukikeno. Ji atrodė kaip meili katė. 

— Visai ne. Ar nematei, kaip ji žiūri į jį? 

Griežtai ją sudraudžiau: 

— Nešnekėk nesąmonių. Ji buvo jam pasibjaurėtinai 
šiurkšti, tiek vakar vakare, tiek šį rytą. Pati girdėjau. 

— Aha, - sutiko Marsija dar pašaipiau. — Vis tiek atkreipk 
dėmesį, kaip ji žiūri į jį. Juk tai akivaizdu, lygiai kaip ir tai, 
kad jis visai į ją nežiūri, tik nužvelgia iš aukšto taip manda- 
giai ir išauklėtai, kaip tik jis vienas temoka, ir nepraleidžia 
progos pasikviesti tave pasivaikščioti. Tavimi dėta, mieloji, 
nesipainiočiau jai po kojomis. 

— O, nesąmonė, —- pakartojau, pasijutusi be galo nejau- 
kiai. Aš atsistojau. — Geriau eisiu miegoti. 

Marsija išsitiesė gyvatės judesiu ir išgėrė taurę iki dugno. 

— Ir aš eisiu. Tikrai neketinu sėdėti čia viena. Manau, kad 
girdėsime, kai jie sugrįš, ir tada sužinosime, kas atsitiko. 

Lipant laiptais į viršų ji įsikibo man į parankę ir kaltai 
nusišypsojo. 

— Pyksti ant manęs? 

— Žinoma, ne. Dėl ko turėčiau pykti? 

— Dėl to, mieloji, kad šneku tai, ko neturėčiau šnekėti. 
Beje, bijau, kad šįvakar tave išdaviau. Bet aš to nenorėjau. 

— Mane išdavei? Ką nori tuo pasakyti? 

— Pasakiau Roderikui Grantui, kad tu ir Nikis esate išsi- 
skyrusi sutuoktinių pora. Pamiršau, nuo ko kalba prasidė- 
JO... per šio vakaro sąmyšį, kai tu buvai virtuvėje. Labai ap- 
gailestauju, 1š tikrųjų. 

— Nesvarbu. 

Nikis, pagalvojau. Nikis. Neabejoju, kad jo vardą ji rašy- 
tų „Nikki“. 

— Tikiuosi, kad nesvarbu, - pasakė Marsija. 

Aš nusijuokiau. 

— Kodėl turėtų būti svarbu? Nemanau, kad Grantas kam 
nors pasakys. 

— Na, taip... - Mes pasiekėme laiptų viršų. - Tuomet ge- 
rai. Užsuk pažiūrėti mano tvido, kol dar nenuėjau miegoti. 

Nusekiau ją koridoriumi į jos kambarį. Šįvakar galinia- 
me lange matėsi tik riaumojanti pilkuma, kurioje atsispin- 
dėjo iškraipyti ir blyškūs mūsų siluetai. Marsija atidarė sa- 
vo kambario duris ir įžengė, ranka graibydama jungiklio. 

— Tuoj tuoj surasiu... 

Įsižiebė šviesa. Išgirdau, kaip ji aiktelėjo. Ji stovėjo tarsi 
suakmenėjusi, atgręžusi man nugarą, rankomis spausdama 
kaklą. 

Tada ji suklykė aukštu, širdį veriančiu balsu. 

Vieną siaubingą akimirką negalėjau nė krustelt, lyg bū- 
čiau paralyžiuota. Mano kūnas suledėjo ir aš stovėjau ne- 
kvėpuodama. 

Tada ji vėl suklykė ir staigiai atsisuko į mane, apimta 
siaubo, vieną ranką ištiesusi, kitą prispaudus: prie gerklės. 

Tuomet aš pajudėjau. Prišokau prie jos ir sugriebiau už 
rankos. 

— Marsija, dėl Dievo meilės, kas yra? - paklausiau. 

Ji Žiopčiodama gaudė kvapą. 

— Žudikas. O Dieve mano, žudikas... 

— Marsija, čia nieko nėra. 

Ji siaubingai drebėjo, įsikibusi man į ranką ir tvirtai ją 
laikydama. Parodė į lovą, o lūpos taip virpėjo, kad ji nepajė- 
gė aiškiai ištarti žodžio. 

Spoksojau į lovą ir mano nugara slankiojo šiurpuliai. Ant 
lovos užtiesalo gulėjo lėlė, neskoninga lėlė su parauktu si- 

jonu, kokias šio pasaulio marsijos mėgsta įkurdinti ant krėslų 
arba ant sofų tarp atlasinių pagalvėlių. Esu mačiusi tūks- 
tančius tokių kaip ši - lino spalvos plaukais, žydromis aki- 
mis, — rausvų, baltų 1r šilkinių. 

Bet ši lėlė buvo kitokia. 

Ji lygiai gulėjo ant nugaros, ištiestomis kojomis ir ant 
krūtinės sukryžiuotomis rankomis. Ant jos buvo išbarsty- 
tas visas peleninės turinys, o skersai kaklą, perpjautą nuo 
ausies iki ausies, žiojėjo didžiulė raudona žaizda. 

2 naktį jie nerado nei Merio- 
nos Bredford, nei Robertos. 

Naktis buvo tamsi ir audringa, ir po keleto valandų tuš- 
čio laipiojimo ir šūkavimo neperregimoje tamsoje, brėkš- 
tant ieškotojai pakrikai grįžo namo, truputį užkando ir nu- 
migo, kad vėl, iš nuovargio padėrusiomis akimis ir nusika- 
mavę, galėtų ieškoti toliau. Bilas Persimonas paskambino 
vietinei gelbėtojų komandai ir kitą rytą apie devintą valan- 
dą maždaug dvidešimties žmonių grupė ryžtingai dar kartą 
patraukė ten, kur dabar jau tikrai buvo galima laukti išvys- 
tant nelaimingo įvykio vaizdą. 

Šį kartą ir aš išėjau su jais. Nors ir nemoku kopti į kal- 
nus, dar viena pora akių jiems tikrai praverstų, be to, galė- 
čiau padėti jiems išnaršyti plačius žvirgždo ir šiurkščių vir- 
žių plotus palei Juodąjį Stulpą. 

Rytas (truputį nustebusi prisiminiau, kad tai Karūnavi- 
mo dienos išvakarės) išaušo pilkas ir grėsmingas. Vėjas vis 
dar švilpavo tarp akmenų ir viržynų su nepaaiškinamu įsiū- 
čiu, o dažnai pratrūkstantys lietaus pliūpsniai čaižė aštriai 
17 skaudžiai. Mes visi apsikūtojome iki ausų ir nuplumpino- 

me per įmurusį slėnį, atstatę galvas negailestingai plakan- 
čiam lietui. 

Man palengvėjo, kai užėjome už kalvos, ant kurios prieš 
dvi dienas kalbėjausi su Roderiku, bet kai šiaip taip įkopė- 
me įjos viršūnę, vėjas vėl pasitiko mus visa savo jėga. Lie- 
taus lašai smaigstė kaip vinys, ir aš atsukau jiems nugarą, 
kad nors akimirką galėčiau atsikvėpti. Audros gūsis pralė- 
kė pro mane, trukteldamas apsiaustą, ir slėniu nuskriejo že- 
myn prie jūros. 

Viešbutis atrodė tolimas, mažas ir vienišas, o už jo bola- 
vo jūros įlanka, sušiaušta skubančio vėjo šuorų. Mačiau, kaip 
nuo verandos lėtai nuvažiavo automobilis ir pasuko audros 
pliekiamu keliu į Streterdą. Tai buvo didelė gelsva mašina 
su juodu atverčiamu stogu. 

— Marsijos Meling automobilis, - ištarė balsas man prie 
šono. 

Tai buvo Alma Korigen, ji atrodė dalykiškai, vilkėjo „Bar- 
berio“ lietpalčiu, ryšėjo raudonu šaliu ir avėjo milžiniškais 
batais su vinutėmis. Pastebėjau, kad ji atrodė neabejotinai 
patraukliai, vėjui įpūtus raudonio į jos skruostus ir įžiebus 
žiburėlius jos gražiose akyse. Kai pasukome eiti per kalvos 
viršūnę, ji su panieka pridūrė: 

— Negalėjome tikėtis, kad ji eis su mumis, bet be reikalo 
išsitempė vairuotoją. Dabar kiekvienas vyras mums... 

— Ji išvažiuoja, — pasakiau. 

Ji stabtelėjo. 

— Išvažiuoja? Norit pasakyti, išvyksta namo? 

— Taip. Grįžta į Londoną. Ji sakė man jau vakar vakare. 

— Maniau, kad ji ketina paviešėti čia bent savaitę! Tik- 
riausiai šis įvykis, o dar ir anas... 

— Tikriausiai, - abejingai sutikau. Neketinau niekam pa- 
sakoti, kokia buvo tokio staigaus Marsijos sprendimo prie- 
žastis. Ponia Persimon žinojo apie tai, ponia Kaudrei-Simp- 

son taip pat, bet jei vakarykštė Marsijos isterija nesutrikdė 
Almos Korigen, juo geriau. Aš pati labiau nei bet kada bu- 
vau įsitikinusi, kad rytoj išvažiuosiu namo. Bet kadangi aš, 
priešingai nei Marsija, galima sakyti, įspėjimo negavau, jau- 
čiau, kad vargu ar sutiksiu išvažiuoti nesužinojusi, kas atsi- 
tiko Merionai ir Robertai. 

— Na, ką gi, - pasakė ponia Korigen keistoku balsu, kuris 
didžiąja dalimi reiškė palengvėjimą, o likusiąja kažką kita, 
ko nepajėgiau atpažinti. - Negaliu apsimesti, kad sielvar- 
tauju dėl jos išvykimo. Ji išbuvo čia tik penkias dienas, ir... — 
ji staiga nutilo ir paskersavo į mane iš po ilgų blakstienų, - 
...Jūs suprastumėt, ką jaučiu, jei būtumėt ištekėjusi mote- 
ris, panele Bruk. 

— Be abejonės. - Ir švelniai pridūriau: - Žinote, ji kitaip 
negali... Manau, ji išlepinta, bet vis tiek labai miela asme- 
nybė. 

— Jūs geraširdiškesnė nei aš, - pasakė Alma Korigen niū- 
rokai. - Tai suprantama — jums negresia pavojus prarasti 
tiek, kiek man. 

Neapsimečiau jos nesupratusi. 

— Jai buvo būtina, kad vyrai ja nuolat žavėtųsi, - pasa- 
kiau, — nesvarbu, kas dėl to nukenčia. Atleiskit, bet, jumis 
dėta, pasistengčiau nustumti visa tai į praeitį. Ar negalite 
apsimesti, jog nieko neįvyko? 

Ji prisiversdama dusliai nusijuokė. 

— Iš karto matyti, kad neturite patirties, kaip elgtis su 
vyrais. 

Kurį laiką nieko nesakiau. Suirzusi svarsčiau, kodėl 1š- 
tekėjusios moterys taip mėgsta tokį toną, kone išdidaus pa- 
sitenkinimo dėl to, ką joms teko iškentėti. Tada tariau sau, 
kad ji tikriausiai teisi. Juk man visiškai nepavyko su vyru, 
už kurio buvau ištekėjusi, tad kaip galiu jai patarinėti? Su 
1r0nija pagalvojau, kad patarimų apskritai niekam nereikia; 
daugelis žmonių ieško tik, kas patvirtintų jų požiūrį. 

Mes ėjome pro Karūnavimo šventės laužą ir aš pakei- 
čiau pokalbio temą. 

— Vargu ar dabar šis laužas bus uždegtas. Noriu pasaky- 
ti, kad visai netiks švęsti, jei abi merginas ištiko kokia ne- 
laimė. 

Ji niauriai pasakė: 

— Koks skirtumas, vis vien malkos šlapios, - 1r rūškanai 
pridūrė, ryžtingai grįždama prie ankstesnės temos kaip pe- 
lė prie savo monotoniško įprasto darbo: - Bet negi Hartas 
gali tikėtis ir toliau taip elgtis? Nuo tos akimirkos, kai ji 
atvyko, jis sekiojo ją kaip šunytis, versdamas mane jaustis 
kvaile. O, jūs ne viską matėte. Vakar ji jau puolė prie to 
Drario, iš tikrųjų visi tai pastebėjo. Lengva sakyti, kad ji 
kitaip negali. O Hartas? Kodėl Hartui turėtų būti leista ši- 
taip elgtis? Po galais, aš ketinu... 

Aš ją nutraukiau: ' 

— Ar jūs norite, kad vyras liktų su jumis, ar nenorite? 

— Aš? Žinoma, noriu! Kvailas klausimas! 

— Tai palikite jį ramybėje, - pasakiau. — Ar dar nesuprato- 
te, kad santuokoje išdidumui vietos nėra? Jūs privalote rink- 
tis. Jei negalite tylėti, tai pasirenkite jo netekti. O jei norite 
jį turėti, nurykite išdidumą ir užsičiaupkite. Žaizda užgis; jos 
visada užgyja, tik reikia laiko ir trupučio ramybės. 

Ji prasižiojo, gal norėdama paklausti, ką aš apie tai 1š- 
manau. 

— Mes atsiliekame, - pasakiau beveik šiurkščiai. - Pas- 
kubėkime. 

Atsitraukiau nuo jos ir nuskubėjau greitai statėjančiu taku. 

Buvome jau gan aukštai įkopę, kai pastebėjau, jog lipant 
vorele į viršų elnių takais vakariniu Bleiwveno kraštu, vėjas 
susilpnėjo. Gūsiai nebebuvo tokie dažni ir stiprūs, o kai pa- 
siekėme pirmosios žvirgždo atšlaitės papėdę, lietus staiga 
liovėsi, tarsi kažkas būtų užsukęs čiaupą. 


Vidurnakčio laužai 9] 


Visa grupė dabar buvo ištįsusi į vorelę, smailiu kampu 
kopiančią išilgai kalno šlaito. Dauguma vyrų nešėsi ryšu- 
lius; keletas jų turėjo į ritinį susuktas virves. Eiti darėsi vis 
sunkiau; elnių takai siaurėjo ir statėjo. Iš jų teliko pėdos 
platumo įdubos tarp aukštų, kelius siekiančių viržių, kurios, 
lietui lyjant, buvo nepatikimos ir pavojingos. Kartais mums 
tekdavo aplenkti didžiules krūvas akmenų, ir tada mes lai- 
kėmės įsikibę už šaknų ir viržių kuokštų, o kojos slidinėjo, 
čiūžčiodamos ant siauros purvinos briaunos, nes tai buvo 
visa, kas liko iš mūsų tako. 

Virš mūsų stūksojo milžiniškos uolos, juodai žvilgančios 
lietuje, staigiai kylančios iš skardingų akmenynų šlaitų kaip 
žvynuotos pabaisos iš bangų. Jau patys akmenynai buvo pa- 
kankamai šiurpūs. Jie leidosi nuo uolų papėdžių, šimtai pė- 
dų riedulių, slidžių 1r apsamanojusių, apgaulingų ir kelian- 
čių pavojų nematomų duobių ir palaidų akmenų, ir atrodė, 
kad, žengtelėjus vieną klaidingą žingsnį, pusė kalno nurie- 
dės Žemyn pražūtinga lavina. 

Vieta, kur Dugalas Makrėjus matė alpinistus, buvo Blei- 
veno vakarinio šlaito pusiaukelėje. Čia kalno ketera kilo virš 
akmenų nuogriuvos milžinišku gūbriu, susidedančiu 1š dan- 
tytų viršukalnių. Du tūkstančiai ar daugiau pėdų niūrių pli- 
kų uolų, įsirėmusių į dangų su skriejančiais debesimis. Su- 
stojau ir pažvelgiau į viršų. Vėjo išblaškyti miglos kuokštai 
driekėsi ir drisko užkliuvę už grėsmingų uolų atramų; vėt- 
ros genami debesys kaip dūmų sūkuriai blaškėsi aplink jų 
skardžius; o virš audros sukeltų gūsių, virš tumulais lenk- 
tyniaujančių pilkų debesų pasirodydavo, dingdavo ir vėl pa- 
sirodydavo juodos ir grėsmingos velnio smailės, skrosda- 
mcs dangų ir skirdamos vėjų nešamas debesų sroves. Blei- 
venas plaikstė audras kaip vėliavas. 

Iš kažkurio aukšto tamsaus duburio tarp viršukalnių te- 
kėjo siaura vandens srovelė, kuri toliau virto Sputan Du upe- 

liu. Aš vos įžvelgiau ją, iškilusią aukštai ant tolimos, bau- 
gios uolos — siauras baltas kaspinas, ne daugiau, kybantis 
pilkame fone, liauna tvirta juosta, ir regėjosi, kad ji nejuda, 
išskyrus tas akimirkas, kai stiprus vėjo gūsis priversdavo 
ją susiūbuoti, kaip lengvai pučiamą voratinklį. Lėtai krin- 
tantis voratinklio siūlas per amžius giliai įsirėžė į gyvą uolą 
1r išgraužė joje ilgą plyšį per visą kalną iki pat apačios. Sro- 
velė slysta šiuo plyšiu, bėga 1r vėl slysta, tai pasislėpdama, 
tai vėl iššokdama į paviršių, bet nuolat didėdama ir garsė- 
dama, įgydama jėgos, kol pasiekia pačią kalno šlaito apačią 
1r triukšmingai dingsta iš akių plyšyje, kuris atskiria viršu- 
tinę keterą, iškilusią virš akmenyno. 

Ir tada pagaliau ji išsilaisvina iš kalno. Iš plyšio, esančio 
keleto šimtų pėdų aukštyje išoriniame kalno šlaite, vanduo 
krinta kaip iš latako, siaura riaumojančio vandens srovė, kuri 
atšoka nuo uolos ir įveikdama paskutiniuosius keletą šimtų 
pėdų virsta ištisa baltų putų mase. Tada ji dingsta skardžio- 
je gelmėje daubos, kurią pati prasigraužė. 

Gelbėjimo grupė dabar atsargiai rinkdamasi kelią žings- 
niavo viršutiniu šios daubos kraštu. Protarpiais kuris nors 
šūkteldavo, bet vienintelis atsakas tebuvo išbaidyto juod- 
varnio klyksmas, kai jis pakilęs nusklęsdavo nuo uolos, ki- 
miai krankdamas pakaičiui su jį mėgdžiojančiais aidais. 

Aš sunkiai skyniausi kelią per šlapius akmenis, batai čiu- 
žinėjo gličiais žolės ir gvaizdžių kupstais, burna mėšlungiš- 
kai gaudė orą, veidas buvo drėgnas ir įkaitęs nuo įtampos, 
nors jį nuolat gairino šalto lietingo vėjo gūsiai. Vyrai ne- 
nuilsdami stūmėsi pirmyn tariamai nerūpestinga eigastimi 
sparčiai trumpindami nuotolį. Aš dusdama šlubčiojau jiems 
įkandin, kartais pakeldama akis į grėsmingas juodas uolas 
priešakyje, nepermaldaujamai niūrias ir tolimas, stūksan- 
čias priešais mane aukštai virš besiplaikstančių audros 
skvernų. Apačioje kairėje, pačiame išgraužos dugne, velnio 

duburiuose, virė, riaumojo ir sukosi vanduo. Tai buvo tik- 
ras piktųjų dvasių tarpeklis: juodas, suskilinėjęs, septynias- 
dešimties pėdų gylio, kertantis pusiau akmenuotą šlaitą su 
plikomis, juodomis, varvančiomis sienomis, dugne daugybe 
didelių akmenų ir veržlaus vandens. 

Staiga pirmą kartą aiškiai suvokiau, kad kažkur čia, šiuose 
tyruose, žiaurių uolų ir šniokščiančio vandens aplinkoje, tik- 
riausiai guli dvi negyvos jaunos moterys. Arba, geriausiu 
atveju, gyvos, sužalotos ir negalinčios prisišaukti pagalbos 
per nesibaigiantį vėjo ir vandens riaumojimą. 

Pajutau, kaip sulaikydama kvapą kvailai pašnibždomis 
kartoju: „Roberta... Roberta...“ 

Prieš mane ėjo Alesteras. Jis atsisuko ir padrąsinančiai 
šyptelėjo, tada ištiesė didelę ranką, padėdamas man išlai- 
kyti pusiausvyrą ant šlaito. 

— Neik pernelyg arti krašto, Dženete... taip geriau. Jei 
Dugalas neklydo, netrukus jas rasime. Žinai, tie vyrukai iš 
gelbėjimo grupės pažįsta čia kiekvieną colį. 

— Bet... Alesterai, - iš nuovargio man pynėsi liežuvis, — 
negali būti, kad jos dar gyvos. Jos tikriausiai... tikriausiai... 

— Jeigu jos sugebėjo įšliaužti į kokią nors priedangą, tai 
tikrai turėtų būti gyvos, jeigu, žinoma, rimtai nesusižeidė 
krisdamos. Praėjusi naktis nebuvo šalta. 

— Ar tu tiki, kad jie buvo trise? 

— Dugalas Makrėjus ne iš tų, kuriuos valdo vaizduotė, - 
pasakė Alesteras. 

— Ar pasigendama kurio nors iš vietinių žmonių? 

— Jau sakė, kad ne. 

— Vadinasi, jei ten buvo trys žmonės, tai trečiasis alpinis- 
tas — vienas iš viešbučio gyventojų. Bet viešbutyje taip pat 
nė vieno nepasigendama. 

— Būtent taip, - pasakė Alesteras sutrikęs ir tarsi 1šsisu- 
kinėdamas. 

— O jeigu niekas iš viešbučio gyventojų nepranešė apie 
nelaimingą įvykį, vadinasi... 

— Būtent taip, - pakartojo Alesteras. Jis stabtelėjo ir pa- 
ėmė mane už rankos, tada laisvąja ranka parodė į viršų, tru- 
putį į dešinę nuo tos vietos, kurioje stovėjome. - Štai ten tą 
naktį degė laužas, - pasakė jis. Tuomet paleido mano ranką 
17 vėl ėmė kopti aukštyn. 

Nustėrusi ir priblokšta nusekiau iš paskos. Žmogžudys- 
tė? Vėl? Kas, po galais, norėtų nužudyti Merioną ir Rober- 
tą? Absurdiška mintis. Kita vertus, dėl ko reikėjo žudyti He- 
ter Makrėj... ir dar šitaip? Bet vėlgi, tariau sau, tarp šių dvie- 
jų įvykių negali būti jokio ryšio. Dviejų alpinisčių dingimas 
buvo jei ne natūralus, tai bent neturėjo fantastinio, beveik 
ritualinio anos mirties atspalvio. O gal turėjo? Kai rasime 
kūnus... 

Virpančia ranka nubraukiau nuo veido šlapius plaukus ir 
pažvelgiau į viršų. 

Vyrai, kopę priekyje, sustojo ties daubos kraštu toje vie- 
toje, kur vanduo krinta nuo viršutinės uolos paskutiniąsias 
šimtą pėdų. Kažkuris rodė į apačią. Pradėta išvynioti virves. 

Užsivilkau paskutinį žingsnį uola ir sustojau. Tada lėtai 
nuėjau prie jų. 

Aš bijojau, siaubingai bijojau. Jaučiau, kad jokia pasaulio 
jėga neprivers manęs pažvelgti žemyn per uolos kraštą, pa- 
matyti nereges Robertos akis, spoksančias iš ten į mane, 
jos perpjautą gerklę kaip prašmatniosios Marsijos lėlės, ryš- 
kų kraują, nušviesintą lietaus, lėtai sruvenantį tarp žydin- 
čių gvaizdžių guotų. 


Bet paaiškėjo, kad dar nebuvo pastebėta nė ženklo nei 
Robertos, nei Merionos, nors nerimastingos akys išnaršė 
visą tamsiojo plyšio gilumą. Dugalas Makrėjus parodė ki- 

tiems vyrams vietą, kurioje buvo matęs alpinistes. Tiesą 
sakant, jis matė jas ne ant pačios uolos, o tik kopiančias 
tokiu kampu, kuris leido manyti, kad jos ketino arba kopti 
Stulpo išoriniu šlaitu, arba kirsti jį virš krioklio per viršuti- 
nes uolas. 

Roderikas Grantas pasuko galvą, pamatė mane ir priėjo, 
traukdamas aplamdytą cigarečių pakelį iš kažkurios vidinės 
kišenės. Jis padavė man vieną ir mes jas užsidegėme, o tai 
buvo nelengvas darbas, nes stiprūs vėjo gūsiai dar nebuvo 
pakankamai nurimę. 

— Ką jie ketina daryti? — paklausiau sunerimusi. 

— Jei Dugalas neklysta ir jos buvo pradėjusios kopti sker- 
sai Stulpo, tai pirmiausiai eisime jų pėdomis. Gal akmenyse 
virš tarpeklio liko kokių nors pėdsakų, arba gelbėtojai galės 
pasižvalgyti apačioje prie krioklio. 

— Ar vakar naktį buvote net iki čia atėję? 

— Taip, bet, žinoma, be naudos, nes buvo tamsu. Galėjo- 
me tik šūkauti. 

Žvilgterėjau žemyn į tarpeklį, kuriame siautė, šokinėjo 
1r šėlo putota upė. Tarpeklio sienos žvilgėjo, nuo jų lašėjo 
vanduo, kabantys paparčių ir viržių kuokštai blaškėsi nuo 
vėjo, kuris riaumodamas skriejo tarpekliu kaip oras venti- 
liacijos vamzdžiu. Kiekvienas vėjo šuoras blokšdavo kriok- 
lio vandenį atgal ir priplodavo jį su visais purslais prie uo- 
los. Aidas buvo šiurpus. 

Aš sudrebėjau ir vėl pažvelgiau į niūrų nuožulnų šlaitą 
virš mūsų. 

— Ar šia vieta labai sunku kopti? 

Jis atsakė labai rimtai. 

— Labai sunku kiekvienam, o naujokei... na, tai gryna be- 
protybė. 

— Ar vyrai galės nusileisti į properšą, jeigu... jeigu jiems 
tektų? — paklausiau baimingai. 

— O, taip. Byglas sako, kad jis leisis į apačią, o Rodris 
Makdauelas eis su juo. Jis vietinis vaikinas ir puikus alpi- 
nistas. 

Vėl žvilgterėjau į aidu skambančią gilumą. 

— Gal žemiau dauba lygesnė? Tai yra, gal jie galėtų nusi- 
leisti ten ir dugnu ateiti iki čia? 

— Šitaip greičiau. Iš apačios tektų eiti valandų valandas. 
Srovė teka šuoliais, vanduo šokteli į viršų nuo septynių iki 
dvidešimties pėdų. Daug paprasčiau leistis nuo čia. 

Uolos papėdėje prasidėjo darbai. Trys vyrai, tarp jų ir 
Byglas, rišosi virve vienas prie kito, rengdamiesi skersai 
perkopti Stulpą. Kiti komandos nariai išsiskirstė nedidelė- 
mis grupelėmis ir patraukė atgal kalvos kraštu pasidairyti 
po mažesnes įdubas ir tarp akmenų nuolaužų. 

— Ką mes darysime? - paklausiau Roderiko. 

— Tavimi dėtas, laukčiau čia. Jeigu jas ras sužeistas, tu 
galėsi pagelbėti. — Jis padrąsinančiai man nusišypsojo. — Rei- 
kalai ne tokie prasti, kaip atrodo, Dženete. Netrukus sau- 
giai pargabensime jas į viešbutį. 

Tada jis nuėjo, palikęs mane su Alma Korigen 1r nedide- 
liu būreliu vyrų, kurie liko stebėti, kaip bus keliamasi per 
tarpeklį. 


10 


X š net neapsimetu, kad ką 


nors išmanau apie alpinizmą. Buvo matyti, kad tie trys vy- 
rai, kopiantys išoriniu šlaitu, yra tikri savo darbo žinovai; iš 
tiesų jie judėjo uola taip lengvai ir sklandžiai, kad buvo sun- 
ku patikėti, jog perėjimas iš tiesų toks pavojingas, kaip tvir- 
tina Roderikas. 

Aš paėjau tolėliau akmenynu iki ten, iš kur jie pradėjo 

kopti, 1r nervingai rūkydama sėdėjau ir stebėjau, kaip trys 
alpinistai nenukrypdami ir nesvyruodami: suko ratą po rato 
aplink lietaus permerktą uolą. Jų pasirinktas takas kilo sta- 
čiai uolos paviršiumi, vienoje vietoje apglėbdamas siauro 
plyšio puses virš vandens srauto. Net mano nepatyrusiai 
akiai buvo aišku, kad šlapia uola ir vėjo gūsiai gerokai padi- 
dina kopimo pavojų, bet atrodė, kad alpinistams sąlygos ne- 
turėjo jokios įtakos. Ronaldas Byglas lipo pirmas, apsijuo- 
sęs virve, ir taip tiksliai 17 sklandžiai vedė komandą, kad 
buvo gražu žiūrėti. Kiti du, Rodris Makdauelas ir vaikinas, 
vardu Jenas, buvo vietinės gelbėjimo komandos nariai. Visi 
trys — bent man taip atrodė - kopė labai iš lėto, su ilgomis 
pertraukomis prieš kiekvieną žingsnį, kaip supratau, ieško- 
dami kitų alpinistų paliktų pėdsakų. Tačiau jie neparodė nė 
ženklo, kad ką nors būtų radę, tik neskubėdami judėjo aukš- 
tyn ir skersai siaubingojo plyšio. 

Dugalas Makrėjus ištarė man už nugaros: 

— Kaip gražiai jie lipa. 

Ronaldas Byglas jau buvo beveik užsiropštęs ant žvilgan- 
čios uolos, kuri priminė skersai permestą plokštę, baisų at- 
virą šlaitą, nes plokštė gulėjo pasvirusi tiesiai virš tarpeklio. 
Jis kopė ritmiškai ir lengvai, įveikdamas dar vieną etapą, pa- 
svirusią iškyšą, iškilusią virš jo per penkiolika pėdų. 

— Nuostabiai, — pritariau šiltai. — Nieko neišmanau apie 
alpinizmą, bet man regis, kad tai nepaprastai sudėtinga. 

— Ši vieta labai sunki, - sutiko Dugalas. - O ta, kurioje 
dabar yra ponas Byglas, — baisiausia iš visų. 

— Taip 1r atrodo. 

— Jis dabar tiesiai virš plyšio. Aha, užlipo. Dabar prisi- 
tvirtino. 

Byglas lengvai užkopė ant iškyšos ir dabar, darydamas 
kilpą, rišosi prie gretimos uolos atsikišimo. Tada pasisuko 
17 kažką šūktelėjo vyrams apačioje. Negirdėjau, ką jis sakė, 

bet tikriausiai liepė palaukti, nes nė vienas nepajudėjo iš 
savo vietos. Byglas atsisuko veidu ir, pritvirtintos virvės 
laikomas, nušliaužė pasižvalgyti po plyšį. 

Nespėjusi suvokti, ką darau, sušukau: 

— Bet ten jų negali būti, pone Makrėjau! Tai neįmanoma! 

Jis apsiniaukęs panarino akis, žiūrėdamas žemyn per 
pypkės galą. 

— Jei jos nukrito nuo šitos uolos, tai tik ten ir gali būti. 

— Tai ir turiu galvoje. - Sugrubusiais pirštais graibiau ki- 
tos cigaretės. — Jos niekada nebūtų perkopusios per tokią 
uolą. Toji mergina, Roberta Saims, dar nėra bandžiusi šitaip 
kopti. Ji iš viso dar nėra kopusi į kalnus! 

Jo antakiai nusileido. 

— Iš tikrųjų? 

— Ji pati mums sakė. Panelė Bredford, matyt, buvo gera 
alpinistė. Ji nebūtų leidusi Robertai išbandyti šito maršru- 
to, tikrai ne! 

— Ne. Turbūt ne. - Jis vėl susirūpinęs pakėlė akis į pavo- 
jingąjį šlaitą. — Ne. Bet kai jas mačiau, jos ėjo būtent čionai. 
Ir buvo tikrai panašu, kad jos ketina perlipti Sputan Du. O, 
jie vėl pajudėjo. 

Rodris Makdauelas, vidurinysis vyras, tuo metu atsidū- 
rė ant Byglo iškyšos, o pats Byglas buvo dingęs už nuosvy- 
ros, kybojusios virš tolimojo tarpeklio krašto. Jenas, pasku- 
tinis prie virvės, dabar kopė į viršų. 

Nervingai traukiau cigaretės dūmą, po to užgesinau ją į 
šlapią akmenį. 

— Man... man... įdomu, ar jie ten... apačioje, ką nors pa- 
matė? — Mano virpančius, nenoromis išspaustus žodžius nu- 
sinešė drėgnas vėjas. 

— Mums belieka tikėtis, kad jūs teisi ir jie tikrai neleido 
tai mergaitei bandyti čia kopti. Gali būti, kad... 

— Jie? — Greitai atsigręžiau į jį. - Juk tai jūs sakėte, kad 

jie buvo trise, ar ne? Jūs negalėjote suklysti, tiesa? Ar esa- 
te įsitikinęs? 

— O, taip. - Švelnus jo balsas buvo ryžtingas. - Jie buvo 
trise, nėra abejonių. 

— O tas trečiasis... buvo vyras ar moteris? 

— Nežinau. Mačiau juos iš taip toli, kad negaliu nieko pa- 
sakyti. Be to, moterys šiais laikais kopia į kalnus vilkėda- 
mos kelnėmis. Nieko išskirtinio nepastebėjau, tik tai, kad 
žmogus viduryje dėvėjo raudoną striukę. 

— Tai panelė Saims, - pasakiau aš ir su skausmu prisi- 
miniau, kaip ryškiai raudona neperpučiama striukė tiko 
prie Robertos skaistaus olandiškos lėlės veidelio ir tam- 
sių plaukų. 

— Kai pagalvoji, dėl to dabar būtų lengviau ją surasti, - 
pasakė Dugalas. 

— Taip... tikriausiai. 

Štai dingo ir antrasis alpinistas. Šviesi ir lygi kaip pieš- 
tuku nubrėžta virvės linija blizgėjo ant iškyšos ir Jenas da- 
bar kopė ja ant briaunos. Štai jis jau pasiekė ją ir prisitvirti- 
no. Girdėjau, kaip jis kažką šūktelėjo ir netrukus šiek tiek 
tolėliau vėl išniro Ronaldas Byglas, bandantis įveikti pas- 
kutinį kelio etapą, platoką iškyšą virš akmenyno tolimaja- 
me tarpeklio krašte, nuo kurios nusirepečkoti buvo jau vie- 
nas juokas. 

Dar po keleto minučių visi trys vyrai susirinko ant išky- 
šos ir atrodė, kad ten vyksta kažkoks pasitarimas. Žmonės, 
kurie liko mūsiškėje tarpeklio pusėje, - Alma Korigen, Du- 
galas Makrėjus, aš ir saujelė vyrų, kurie nėjo apžiūrėti ak- 
menuotų šlaitų, stebėjome juos, apgaubti slegiančios tylos, 
sustingdyti nelaimę pranašaujančios nuojautos. Aš sėdėjau 
pamiršusi apie cigaretę, kurios galas rūko tarp šlapių pirš- 
tų, kvailai įtempusi akis ir ausis, stengdamasi suprasti toli- 
mus vyrų pokalbio garsus ir gestus. 

Staiga Dugalas pasakė: 

— Man regis, jie tarpeklyje kažką pamatė. 

— Ne, - pasakiau ir vėl kvailai pakartojau, tarsi bandyda- 
ma nustumti šalin šią galimybę. - Ne. 

— Rodris Makdauelas rodo ranka. Aš manau, kad jis kaž- 
ką pamatė, kai buvo ant uolos. 

Mirksėdama stebeilijau priešais drėgną vėją ir pamačiau, 
jog vienas iš vyrų tikrai rodė į tarpeklį už savęs. Visi trys 
dabar jau atsirišo nuo virvės 1r skubėdami leidosi akmenuotu 
šlaitu prie tolimojo tarpeklio krašto. Buvo aiškiai matyti, 
kad jie skuba, turėdami konkretų tikslą, dėl to Dugalo pa- 
staba nuskambėjo taip nelinksmai. 

Staiga nuo gretimos grupelės atsiskyrė Alma Korigen ir 
atžingsniavo prie mūsų. 

— Jos ten, apačioje, - tiesiai pranešė ji. 

Aš tik spoksojau į ją, nepajėgdama ištarti nė žodžio, ir 
nevikriai atsistojau. Už jos nugaros greitai prakalbo viešbu- 
čio valdytojas Bilas Persimonas: 

— Dar tikrai nežinome, bet panašu, kad jie kažką pamatė. 

— Vadinasi, leisitės žemyn į tarpeklį, - pasakė Dugalas 
Makrėjus. 

— Tikriausiai. — Bilas Persimonas nusigręžė ir toliau ste- 
bėjo artėjančius gelbėtojus. 

Už nugaros išgirdome, kaip per viržius brūžuoja ir slidi- 
nėja kažkieno batai. Šlaitu leidosi Nikolas, o jam pavymui 
ėjo Roderikas. Nikolo akys, primerktos nuo lietaus, atidžiai 
stebėjo Byglą, artėjantį kitu tarpeklio kraštu. 

— Laikas pakeisti juos, - pasakė jis ūmiai. - Jei jas rado 
tarpeklio dugne, aš ten nulipsiu. O tu, Bilai? 

— Manau, - pradėjo majoras Persimonas, —- kad turė- 
tume... 

— Ar jie tikrai apačioje kažką pamatė? —- pertraukė jį ne- 
ramus Roderiko balsas. - Mes grįžome, nes regėjosi... nes 

mums pasirodė... - Jis žvilgterėjo man į veidą, nutilo, grei- 
tai priėjęs atsistojo šalia ir padrąsinančiai nusišypsojo. 

Bet aš tik papurčiau galvą. 

— Bijau, kad pamatė, - ištariau tyliai. - Dugalas sako, kad 
vienas iš vyrų kažką pamatė. 

— Taip. Rodris. Matėm, kaip jis rodė ranka. Labai bijau, 
kad... - Jis vėl nutilo ir prikando apatinę lūpą. - Gal geriau 
grįžk į viešbutį, Dženete. 

— O Viešpatie, - šūktelėjau beveik įniršusi. - Ne dėl ma- 
nęs turite nerimauti. Juk man nieko neatsitiko. 

Dabar visi trys vyrai jau buvo prie tarpeklio krašto. Tarp 
vėjo gūsių ir vandens šniokštimo vis pasigirsdavo Byglo bal- 
so nuotrupos. 

— ...Žemiau telkinio... nepavyko gerai įžiūrėti... gali bū- 
ti... koja... lipsiu žemyn... 

Klestelėjau ant savo akmens. Nustebau, kad dabar, kai 
tai jau įvyko, nebejaučiau siaubo, tik stingulį. Visokios men- 
kos nepatogios smulkmenos, kaip peršlapę batai, šalta dulks- 
na, purvina nosinė palto kišenėje, viena po kitos įkyriai trau- 
kė dėmesį, ir aš apstulbusi galvojau tik apie save. Gal tai 
buvo nevalinga savisauga, o gal šitaip pasireiškė šokas; kad 
1r kas tai buvo, aš tik sėdėjau ir grūdau rankas į drėgnas 
pirštines, o aplink mane buvo gyvai ruošiamasi paskutiniam 
atradimo siaubui. 

Byglas 1r Rodris Makdauelas galiausiai nusileido žemyn. 
Man, bešališkai, beveik su vaikišku smalsumu stebinčiai 
juos, visa ši operacija atrodė stulbinanti. Jie veikė neįtikėti- 
nai greitai. Byglas vis dar kažką šūkčiojo iš anos tarpeklio 
pusės, o Rodris ir tas kitas vaikinas Jenas permetė virvę 
per uolos atramą, kyšančią tarp jų. Abu virvės galai rangy- 
damiesi nuvinguriavo gilyn, pasiekė dugną ir pakibo. Rod- 
ris kažką tarstelėjo Jenui, kažkaip ištraukė virvę sau tarp 
kojų, permetė per petį ir tada tiesiog atbulas žengė nuo 

uolos. Jis sparčiai leidosi nugara žemyn, prisilaikydamas vir- 
vės, kuri, pasirodo, buvo jam atrama leidžiantis. Tai atrodė 
paprasta ir kartu beprotiška. Matyt, šūktelėjau, nes Roderi- 
kas, stovėjęs šalia manęs, prunkštelėjo. 

— Tai vadinama nusileidimu virve... - Jis pats jau irgi tvar- 
kė virvę. —- Normalus ir pats greičiausias nusileidimo bū- 
das... Ne, Bilai, eisiu aš. Mes tuoj pat duosime ženklą, jei 
mums reikės pastiprinimo. 

Rodris jau buvo dingęs. Jenas liko šalia uolos smaigalio, 
prie kurio buvo pritvirtinta virvė, tad dabar jau ir Byglas 
leidosi žemyn. Nikolas grįžo nuo tarpeklio pakraščio. 

— Aš leisiuosi žemyn, - pasakė jis trumpai. 

Roderikas, kuris pasilenkęs tvirtino savo virvę, greitai 
pakėlė į jį akis ir sumikčiojo: 

— Tu? Nežinojau, kad tu alpinistas. 

— Nežinojai? — paklausė Nikolas ne itin mandagiai. 

Roderiko akys plykstelėjo, bet jis tik maloniai atsakė: 

— Gal geriau aš lipsiu pirmas. 

Ir jis dingo greitai kaip Rodris, tik dar sklandžiau. Ni- 
kolas stebėjo, kaip jis leidosi, atgręžęs nugarą į tą pusę, 
kur aš kūpsojau ant šlapio akmens. Tada, išgirdęs šūksnį 
1$ apačios, jis 1rg1 apsivyniojo virve ir atsargiai nusileido 
per kraštą. 

Mažoji laukiančių vyrų grupelė priėjo prie tarpeklio briau- 
nos ir sužiuro į aidinčią gilumą, vėl atgaivindami tą pačią 
pikta lemiančią nuojautą, kuri būgštavimus paverčia tikro- 
ve. Atsistojau ir priėjau prie jų. 

Ir beveik tą pačią akimirką iš apačios pasigirdo šūktelė- 
jimas, bežodis garsas, kurio prasmė buvo taip siaubingai aiš- 
ki. Puoliau bėgti, bet pajutau, kaip Dugalo Makrėjaus ranka 
suspaudė man alkūnę. 

— Ramiau! 

— Jis jas rado! — sušukau. 

— Taip. Manau, kad rado. 

Majoras Persimonas klūpėjo prie tarpeklio krašto, bu- 
vo girdėti susišūkčiojant, bet vėjas išblaškė žodžius. Tada 
vyrų grupė, iki šiol stovėjusi nejudėdama, ėmė sparčiai ir 
įgudusiai veikti. Dar du vietinės gelbėtojų komandos na- 
riai ruošėsi lipti apačion, o pagrindinė grupė nuskubėjo šlai- 
tu žemyn. 

— Kur jie eina? 

— Neštuvų, - atsakė Dugalas. 

Viltis miršta paskutinė. Atsidūrusi tarp karšto troškimo 
1r visiško neišmanymo, aš buvau tarsi kurčia jo balso into- 
nacijai ir kitų vyrų žodžiams. Energingai išsiveržiau iš jo 
gniaužtų ir puoliau prie tarpeklio krašto. 

— Neštuvų? Jos gyvos? Ar gali būti, kad jos dar gyvos? 

Tada pamačiau tai, kas buvo tarpeklio dugne. Nikolas ir 
Byglas nešė ją dviese, iš lėto, klupinėdami per akmenis, už- 
tvėrusius vandens tėkmę. Nekilo jokių abejonių dėl nešu- 
lio, kurį jie ištraukė iš po krintančio vandens purslų... Bu- 
vau pamiršusi, kad negyvėliai esti sustingę, tarsi grotes- 
kiškos medžio skulptūros, surakinti graudžia paskutine 
mirties poza. Tamsiai mėlynos kelnės, žydra striukė buvo 
tokios purvinos ir permirkusios, kad atrodė juodos, ant ran- 
kų, išskėstų iš siaubo, geltonavo nešvarios pirštinės... Me- 
riona Bredtford. 

Bet tai buvo ne Meriona Bredford; vyrai nešė baisią me- 
dinę lėlę, kurios galva maskatavo ant nusvirusio kaklo... 

Greitai grįžau prie savo akmens, atsisėdau ir įsistebeili- 
jau į kojas. 

Nepajudėjau ir tada, kai atnešė neštuvus. Aš čia niekuo 
negalėjau padėti, bet mintis vienai grįžti į viešbutį taip pat 
buvo atgrasi, nes Alma Korigen irgi nebuvo nusiteikusi iš- 
eiti. Tad likau ten, kur sėdėjau, intensyviai rūkiau ir sten- 
giausi nukreipti žvilgsnį nuo tarpeklio į pilką kalnų grandi- 

ne, 0 už nugaros girdėjau gelbėjimo darbų bruzdesį, nors iš 
tikrųjų tai jau nebuvo gelbėjimas. Įtemptos virvės tratėji- 
mas; švelni gėlų kalba; krenkšėjimas; tolimas ir iškreiptas 
Roderiko šūktelėjimas; įsakmus Byglo balsas; arti pasigir- 
dę majoro Persimono žodžiai: „Ką? Dieve mano!“, tada dar 
vienas gėlų kalbos pliūpsnis, šį kartą toks nerimastingas, 
kad aš susijaudinau, nejaukiai pasimuisčiau ir apsižvalgiau. 

Tai šūktelėjo Dugalas. Jis ir majoras Persimonas klūpėjo 
šalia ir atidžiai žiūrėjo žemyn į tarpeklį. Girdėjau, kaip Per- 
simonas pakartojo: „Dieve mano“, tada abu vyrai lėtai atsi- 
stojo, žvelgdami vienas į kitą. 

— Jis teisus, Dugalai. 

Dugalas nieko neatsakė. Jo veidas buvo rūstus kaip 1š- 
kaltas iš granito. 

— Kas yra? Ko jie ten apačioje šūkauja? - Almos Korigen 
balsas perėjo į spiegimą. 

Bilas Persimonas atsakė: 

— Ji tikrai nukrito nuo iškyšos. Kūnas vis dar apjuostas 
virve. Virvė nupjauta. 

Jos veidas, pridengtas ryškiu šaliku, išblyško. 

— Ką... ką jūs turite omenyje? 

Jis truktelėjo petimi ir pavargęs atsakė: 

— Tai, ką pasakiau. Kažkas nupjovė virvę ir ji nukrito. 

Alma Korigen tyliai ir sausai sušnibždėjo: 

— Žmogžudystė. 

Tada aš paklausiau: 

— O Roberta Saims? 

Jo išsiblaškęs žvilgsnis stabtelėjo ties manimi ir vėl grį- 
žo prie tarpeklio krašto. 

— Jos dar nerado. 

Jie jos taip 1r nerado, nors išnaršė baisųjį tarpeklį nuo 
vieno galo iki kito ir visą likusią dienos dalį praleido dar 
kartą plūkdamiesi begaliniu akmenynu aukštyn ir žemyn. 

D stos tęsėsi visą dieną. Vė- 
lyvą popietę vėjas nurimo, tik retkarčiais atgydavo šuorin- 
gais gūsiais. Lietus liovėsi, bet didžiuliai tamsiai pilki de- 
besys kabojo žemai, visai uždengę Kuliną ir grėsmingai su- 
sitelkę virš Bleiveno viršukalnės. Marsko kalnas, stūksantis 
toliau į šiaurę, buvo visai neįžvelgiamas, o giliai apačioje it 
švinas dūlavo Kreithyčo įlanka. 

Apie ketvirtą valandą Merionos Bredford kūnas buvo 
pagaliau nugabentas žemyn iki tarpeklio papėdės. Iš aukš- 
tai, nuo akmenų šlaito, stebėjau liūdną retą eiseną, su var- 
gu besiskiriančią kelią pro šlapius viržius, o tamsūs debe- 
sys karojo jiems virš galvų. Eisena priartėjo prie žemuti- 
nio Ant Srono gūbrio ir niūriai nuvingiavo jo ketera pro 
ironiškai graudų šventės laužą, perkopė per kalvą ir dingo 
iš akių. 

Prislėgta atsigręžiau į pilkąjį akmenyną, žvejodama nau- 
jos cigaretės. Karūnavimo šventės laužas... rytoj Londone 
skambės visi varpai, gros orkestrai, tuo tarpu čia... čia rytoj 
nebus jokios šventės. Rytoj, kaip ir šiandien, Kemesanerio 
slėnio tylą tedrums tik vienišas didžiosios kuolingos bur- 
buliavimas, be galo liūdnas dirvinio sėjiko pypsėjimas ir to- 
limas jūros gaudesys. O jeigu dar neras Robertos... 

Išgirdau, kaip virš manęs ant akmenų sučežėjo batai, ir 
pakėlusi akis pamačiau Roderiką Grantą, besileidžiantį vie- 
na iš nesuskaičiuojamos daugybės atbrailų, atsirėmusių į 
uolą, pakibusią virš Sputan Du. Jis buvo be kepurės, švie- 
sūs plaukai patamsėję nuo lietaus. Atrodė neapsakomai pa- 
vargęs Ir nusiminęs, iš rankos bėgo kraujas. Prisiminiau, 
ką Marsija buvo man sakiusi, ir staiga panorau sužinoti, ar 
jis numanė apie tai, kad Meriona Bredford buvo jam neabe- 
jinga, 1r ar dabar bent truputį sau priekaištavo. 

Pamačius mane, jo veidas šiek tiek praskaidrėjo, bet ne- 
trukus jį vėl užtemdė įtampos kaukė. Blausioje šviesoje akys 
atrodė pilkšvai mėlynos. 

— Tau reikėtų grįžti į viešbutį, - pasakė jis netikėtai. — 
Atrodai visai nusikamavusi. 

— Gal ir taip, — atsakiau vangiai. Mano rankos buvo drėg- 
nos ir šaltos, kai pirštais negrabiai bandžiau įžiebti degtu- 
ką. Jis švelniai suėmė mane už pečių ir stumtelėjo sėstis 
ant akmens. Dėkinga susmukau, o jis tuo tarpu įžiebė žieb- 
tuvėlį, pridegė man cigaretę, atrišo kuprinę ir išėmė ryšu- 
lėlį su maistu. 

— Ką valgei? 

— A, sumuštinių. Jau pamiršau. 

— Pamiršai, nes valgei labai seniai, - pasakė jis. - Imk. 
Įsidėjau dvigubą porciją. Padėk man suvalgyti. Gal turi 
kavos? 

— Turiu. 

Jis ištiesė man plokščią sidabrinę gertuvę. 

— Gurkštelk lašelį, padės. 

Jis neklydo. Tai buvo gryna degtinė ir per penkias se- 
kundes ji visai mane atgaivino. Atsitiesiau ir paėmiau antrą 
sumuštinį. 

Roderikas mane stebėjo. 

— Dabar jau geriau. Bet vis tiek verčiau grįžk į viešbutį. 

Papurčiau galvą. 

— Jokiu būdu. Dar ne. Dabar tikrai dar negalėsiu nusira- 
minti ir laukti. Turime rasti Robertą. Jei ji dar vieną naktį 
liks kalnuose... 

Jis prabilo švelniu balsu: 

— Abejoju, ar Robertai svarbi dar viena naktis, Dženete. 

— Ji turi būti gyva, - nenusileidau. - Jei būtų įkritusi į 
tarpeklį kartu su Meriona Bredford, ją jau būtų radę. Du- 
galas Makrėjus sako, kad ji galėjo įstrigti kur nors aukš- 

čiau, prie iškyšos ar dar kur nors. Juk prie tarpeklio vir- 
šaus yra tokių vietelių... 

— Aš jau du kartus išieškojau visą aukštutinę slėnio da- 
lį, — tarė jis išvargusiu balsu. — Draris, aš ir Korigenas pra- 
leidome ten visą dieną. Jos nėra nė pėdsako. 

— Juk kažkur ji turi būti. — Mano balsas skambėjo atkak- 
liai ir kvailai. — Ji tikriausiai sužeista, nes kitaip būtų atsi- 
liepusi; o jeigu ji sužeista, tai negalėjo toli nueiti. Nebent... 

Pajutau, kaip nervingai susitraukė raumenys, nes tik da- 
bar pirmą kartą aiškiai suvokiau, ką galėjo reikšti nupjauta- 
sis virvės galas. Išsigandusi atsigręžiau į Grantą. 

— Roderikai, - nesvarstydama kreipiausi į jį vardu. —- Tu 
buvai nusileidęs į tarpeklį. Matei Merionos virvę. Juk nu- 
pjauta virvė gali reikšti tik viena, tiesa? 

Jis stipriai užsitraukė cigaretę ir išleido debesį dūmų kaip 
gilų atodūsį. 

— Tiesa. Vėl žmogžudystė... 

Prabilau iš lėto: 

— Dugalas prisiekia, kad buvo trečias alpinistas, tik jis 
neįžiūrėjo, kas: vyras ar moteris. 

Jis nekantriai mostelėjo. 

— Jei galima juo tikėti. 

— Manau, kad galima. Jei šiame pasaulyje galima kuo nors 
pasitikėti, tai tik Dugalu Makrėjumi. Jei trečio alpinisto ne- 
buvo, mes priversti manyti, kad virvę nupjovė Roberta, o 
tai jau tikra fantastika. 

— Taip manai? 

Aš išpūčiau akis. 

— Nejaugi tiki, kad Roberta... 

— Ji buvo naujokė. Jei Meriona nusprūdo ir traukė ją že- 
myn nuo ten, kur ji laikėsi, ji galėjo persigąsti ir... 

— Netikiu! Beje, tu taip pat netiki! 

Jis kreivai šyptelėjo. 

— Netikiu. 

— Vadinasi, trečiasis alpinistas buvo, - pasakiau. — Ir jis 
nupjovė virvę, taigi jis žmogžudys. Jis buvo ten, kai Merio- 
na nukrito. O Robertos neranda nei: nukritusios, nei svei- 
kos. Dėl to padėtis ne aiškesnė, tiesa? 

— Ar manai, kad žmogžudys pernešė Robertą? 

— O ką kita mums belieka manyti? Mes jos nerandame. 
Jei ji būtų buvusi negyva, jis lengva širdimi būtų ją palikęs. 
Jei ji buvo tik sužeista, jis turėjo ją nutildyti. Galbūt jis nu- 
žudė ją ir paslėpė, tikėdamasis, kad jeigu kūnų ilgai neras, 
jam išeis tik į gera. - Ašatsidusau. — Nežinau. Jaučiuosi kaip 
patekusi į tamsų sūkurį, meldžiuosi, kad tik ji būtų sveika, 
1r... Dieve mano, tuo pat metu žinau, kad tai neįmanoma. 

Aš atsistojau. 

— Teks su ta mintimi apsiprasti, - pasakiau. 


Jau ėmė temti, o gelbėtojai nenuilsdami toliau darbavosi 
visuose kalno šlaituose. Byglas 1r Rodris Makdauelas, ku- 
rie buvo nusileidę su neštuvais, grįždami atsinešė iš vieš- 
bučio maisto, sriubos, kavos ir deglus. Valgėme ir gėrėme 
sustoję ratu, gaubiami tirštėjančios tamsos. Beveik niekas 
nekalbėjo; vyrų veidai buvo persikreipę ir įsitempę, jude- 
siai sunkūs. Trumpi pokalbiai sukosi tik apie paieškų rezul- 
tatus ir tolesnius žvalgymo darbus. 

Aš atsidūriau šalia Ronaldo Byglo, kuris, gelbstint buvęs 
toks reiklus, dabar beveik visai atsipalaidavo. Jis baigė tuš- 
tinti savo puoduką karštos kavos, kai priėjo Alesteras, tam- 
soje šalia žemesniojo vyro įgaudamas didelį ir grėsmingą 
pavidalą. 

— Tas tarpeklis po Sputan Du, - paklausė jis greitai. — 
Koks jo dugnas? 

Byglas kilstelėjo į jį akis ir atsakė švelniai nustebusiu 
balsu: 

— Gana nelygus. Pilnas duburių ir nuriedėjusių akmenų. 
Srovė keletoje vietų krinta kriokliais į akmenyno papėdę. 
O ką? Gali neabejoti, mes tikrai būtume ją pastebėję. 

— Ar tarpeklio sienose yra olų ar plyšių? 

— Daugybė. - Ronaldas Byglas pasilenkė rr įdėjo puodelį 
į viešbučio krepšį. - Bet mes ten buvome keturiese, taigi 
galiu laiduoti... 

— Ar gali laiduoti, - ramiai tęsė Alesteras, - kad bent po 
du 1š jūsų apieškojo kiekvieną plyšį? 

Akimirką buvo tylu; mačiau, kaip trumpai sužėravusi ge- 
so, įsidegė ir vėl geso Alestero cigaretė. Tada šalia jo sušvi- 
to dar viena cigaretė ir iš ten pasigirdo Roderiko balsas. 

— Kodėl klausi? Ką nori tuo pasakyti? 

— Noriu pasakyti, kad vienas iš mūsų yra žudikas, - 
šiurkščiai atsakė Alesteras. 

Įsiterpė Hartlis Korigenas. 

— Nedora šitaip kalbėti! Tai tolygu kaltinti Byglą, Grantą 
ar Drarį. 

— Žinai, jis teisus, - tyliai pritarė Byglas. - Juo gali būti 
kiekvienas iš mūsų. Bet kam žudikui slėpti antrąjį kūną, jei 
pirmasis jau surastas? Žinoma, jei ji dar gyva, jis turėtų bū- 
ti suinteresuotas pirmasis ją rasti ir nutildyti. - Jis vėl pa- 
kėlė akis į Alesterą. - Bet jis to nepadarė. Manau, kad kiek- 
vienas iš mūsų, po vieną ir kartu, apieškojome visus tar- 
peklio plyšelius. 

— Tai faktas, - staiga atsklido iš tamsos Rodrio Makdau- 
elo balsas. 

— Gerai jau, gerai, - nusileido Alesteras. Jis pažiūrėjo į 
Byglą. - Juk supranti, mūsų tokia padėtis... 

— Suprantu. Viskas gerai. 

Vyrams dar kartą grįžtant kiekvienam į savo paieškos 
komandą, grupė vėl judėjo, šešėlių būreliai tai glaudėsi, tai 
vėl skirstėsi. Šalia savęs pamačiau Nikolą. 


16 Mary Stewart 


Jis tarstelėjo šiurkščiu iš nuovargio balsu: 

— Tai neprotinga, Džianeta. Tuoj pat grįžk į viešbutį. 

Nebeturėjau jėgų piktintis jo balso tonu. 

— Dar negaliu pasiduoti, - atsakiau dusliai. - Neištver- 
čiau sedinėdama, laukdama, su Kaudrei-Simpsonais klau- 
sydamasi Žinių apie Everestą ir nė minutę nesustodama gal- 
voti apie tai, kas vyksta kalnuose. 

— Jums nėra jokios prasmės čia būti, - pritarė jam Ro- 
naldas Byglas. — Grįžkit, pailsėkit ir pasistenkit išmesti iš 
galvos visą šį reikalą. Beje, apie Everestą... - Jis krestelė- 
jo kuprinę ir prabilo garsiau. Mačiau, kaip jam netikėtai 
nusišypsojus, sužvilgo balti dantys. - Pamiršau jums pa- 
sakyti, — kreipėsi jis į visas išsibarsčiusias grupeles, dūla- 
vusias aplink jį, - kad neseniai per karinę stotį išgirdome 
žinią. Jiems pavyko. Kaip Dievą myliu, pavyko. Jie įkopė į 
Everestą. 

Prasidėjo sujaudintas bruzdesys, trumpą akimirką vi- 
si pamiršo, dėl kokios niūrios užduoties čia susirinko, ir 
Byglas buvo apipiltas klausimais. Jis atsakinėjo rimtai kaip 
visada, bet netrukus paėjėjo į šalį, visai vienas, ir draugi- 
ja tuoj pat iširo bei mažomis grupelėmis pasklido į visas 
puses tęsti paieškų. Jiems tolstant girdėjau jų balsus, gy- 
vai aptarinėjančius Byglo naujieną. Man atrodė, kad jis 
sąmoningai laukė progos paskelbti žinią, kuri suteiktų nu- 
vargusiems ieškotojams naujų jėgų. Mano pagarba jam dar 
išaugo. 

Šalia manęs vėl piktai prabilo Nikolas: 

— Klausyk, Džianeta... 

Bet Roderikas nutraukė jį: 

— Palik ją ramybėje. 

— Ką nori tuo pasakyti, po galais? 

Netoliese mirksėjo fakelai ir jų trūkinėjančiame žybčio- 
jime mačiau Roderiko veidą. Jis buvo išblyškęs ir degė kaž- 

kokiu nervingu pykčiu. Jo akys buvo įsmeigtos į Nikolą, o 
liepsnos apšviestos jos atrodė juodos ir pavojingos. 

— Tą, ką pasakiau. Ne tavo reikalas, ką Dženetė veikia, 
aš esu įsitikinęs, kad jai labiau patiktų, jei paliktum ją ra- 
mybėje. 

Tai buvo kokti, atgrasi scena ir ji prasidėjo taip greitai, 
kad aš išstovėjau tarp jų išsižiojusi geras penkiolika sekun- 
džių, kol suvokiau, kas įvyko. Marsijos darbelis, kad ją kur 
galas. 

— Tuoj pat abudu liaukitės, — pasakiau griežtai. — Tai, ką 
veikiu, yra mano ir niekieno kito reikalas. - Tvėriau Rode- 
rikui už rankos ir spustelėjau. - Jis teisus, Roderikai. Iš ma- 
nes čia jokios naudos ir aš grįžtu atgal. Todėl abu palikite 
mane ramybėje. - Išsitraukiau iš kišenės vilnones piršti- 
nes ir ėmiau traukti jas ant šaltų rankų. —- Mes visi pavargę 
1r sudirgę, tad, dėl Dievo meilės, nereikia tų scenų. Aš su- 
sikrausiu termosus bei kitus indus ir nunešiu tiesiai į vieš- 
butį, o tada eisiu miegoti. 

Atsiklaupiau ir pradėjau krauti indus į krepšį. Į Nikolą 
net nepažvelgiau. Jis neištarė nė žodžio, bet mačiau, kaip 
įniršęs sviedė Žemyn cigaretę, tylėdamas nusisuko ir dingo 
tamsoje paskui Ronaldą Byglą. Roderikas iš viršaus dvejo- 
damas paklausė: 

— Ar turi deglą? 

— Taip, - atsakiau. —- Dėl manęs nesirūpink. Aš rasiu ke- 
lią. Eik ir padėk kitiems. — Neryžtingai pažvelgiau aukštyn 
į jį. - Roderikai... 

— Ką? — jo balsas tebebuvo įsitempęs ir niūrus. 

— Rask ją, būk geras. 

— Pasistengsiu. 

Ir jis taip pat nuėjo. Susirinkau visą laužą daiktų, kuriuos 
apšvietė mano deglas, tada porą akimirkų atsisėdau ir užsi- 
degiau dar vieną cigarete. Vieną ką tik buvau surūkius:, bet 

tebesijaučiau sudirgusi, o pastaroji scena su visomis savo 
keistomis užuominomis prislėgė mane labiau, nei norėjau 
pripažinti. 

Jau buvo visai tamsu. Kalva už manęs blykčiojo paskli- 
dusių deglų liepsnelėmis, o tarp vėjo gūsių girdėjau paski- 
rus ieškotojų šūksnius. Nutilus vėjui išgirsdavau batų girgž- 
dėjimą ant žvirgždo, o toli kairėje pusėje porą kartų kažkas 
šaižiai sulojo, tikriausiai kalnų lapė. 

Pagaliau atsistojau, sutrypiau kulnu nuorūką, paėmiau 
krepšį 1r pradėjau atsargiai leistis žemyn nuo kalno. Plačiu 
lanku apėjau tarpeklį 1r, pasišviesdama deglu, lėtai ir apdai- 
riai repečkojausi žemyn pro netvarkingai suvirtusius Žvirgž- 
dyno akmenis. Žinojau, kad pusiaukelėje turiu išeiti į elnių 
taką, kuris sunkiai, bet saugiai vedė prie žemutinio Ant Sro- 
no gūbrio. Toli apačioje nuo kranto pakilo pulkas triukšmin- 
gai besikivirčijančių jūrinių šarkų ir nuskrido virš slėnio. 
Girdėjau jų džiugų šiurkštų čeksėjimą, aidu atsimušantį nuo 
įlankos vandens ir tirpstantį tyloje. Vėjas stipriai pūtė man 
į veidą, jaučiau aštrų jūros, žolės ir durpių kvapą. Atsargiai 
žengiau ant dumblinos atbrailos ir pamačiau, kad jau einu 
elnių taku. 

Dabar eiti buvo jau lengviau, bet vis tiek žingsniavau ne- 
skubėdama ir atsargiai, suvaržyta tempiamo krepšio ir deg- 
lo, tad, jei slystelėčiau, neturėčiau laisvos rankos susilaiky- 
ti. Po turbūt daugiau nei valandą trukusios kelionės su pa- 
lengvėjimu pasijutau jau minanti viržiais per kalvagūbrį, 
jungiantį Bleiveną su Ant Sronu. 

Aš taip bijojau suklupti arba nuklysti nuo elnių tako, kad 
lipau nuo kalvos, neatplėšdama akių nuo mažo, deglo apšvies- 
to žemės sklypelio prie pat mano kojų. Bet kai pasiekiau ly- 
gius kalvagūbrio viržius, mano nosis užuodė naują aštraus 
vėjo gūsių atnešamą kvapą. Nors ir atpažinau, kad tai dūmų 
kvapas, be baimės ir apie nieką negalvodama ėjau toliau. 

Kol pakėliau akis ir ne toliau nei už šimto jardų išvydau 
blyškų vinguriuojantį dūmų stulpą. 

Laužas. Kažkas užkūrė laužą. Dūmas nuo drėgnų malkų 
tai kilo stulpu, tai lingavo kaip šmėkla tamsioje naktyje, bet 
stulpo apačia tebežėravo raudonai ir aš girdėjau, kaip sprag- 
sėdami šokinėjo liepsnos liežuviai. 

Man regis, kad stovėjau ir spoksojau į liepsną ištisą pu- 
sę minutės, kol mano lėtas protas suvokė, jog kažkas, neži- 
nantis apie nelaimę, užkūrė šventinį laužą. Suspragsėjo ki- 
ta pliauska, subangavo rausvas dūmas ir šviesos fone suju- 
dėjo tamsi: vyro figūra. 

Akimirksniu mano smegenyse tarsi spragtelėjo užrak- 
tas 1r vietoj šio vaizdo man prieš akis iškilo seniau matyta- 
sis. Ugnies stulpas ir priešais jį groteskiškai šokančio vyro 
šešėlis. Pajuodęs laužas, o ant jo - rūpestingai kaip auko- 
jant paguldyta nužudyta mergaitė... 

Roberta! 

Štai kam žudikas pasiliko Robertą. 

Su triukšmu išmečiau krepšį ir kaip pamišusi nulėkiau 
prie rūkstančio laužo. Nežinojau, ką darysiu. Veikiau gryno 
instinkto genama. Puoliau į priekį šaukdama, tvirtai kaip 
kirvį sugniaužusi rankoje sunkų deglą. 

Kažkas atsiliepdamas šūktelėjo nuo kalvos man už nu- 
garos, visai arti, bet aš nekreipiau dėmesio. Bėgau žūtbūti- 
nai, sukandusi dantis, verkdama, gaudydama kvapą. Ugnis 
vėl bandė įsidegti. Vėjas blaškė dūmus į šalis 17 dusinančiu 
debesiu suko juos aplink mane. 

Ir štai pribėgau prie laužo. Dūmai raizgėsi aplink mane ir 
plaikstydamiesi kilo į juodą dangų. Trakštelint įsidegusioms 
smulkioms šakutėms, liepsnos pliūpteldavo į viršų, o kryž- 
mai sudėtos degančios šakos kūpsojo jų kelyje kaip užtvaros. 

Slidinėdama ir dusdama sustojau prie pat laužo ir paban- 
džiau prisidengti akis prieš pakeldama jas aukštyn. 

Mačiau, kaip dūmai tarsi vėduoklė skleidžiasi po kažkuo, 
gulinčiu ant malkų krūvos viršaus. Mačiau, kaip raudona 
liepsna atsispindi rankinio laikrodžio stikle. Mačiau taba- 
luojantį batą, o padų vinutės blykčiojo kaip liepsnos liežu- 
vėliai. 

Puoliau prie degančios krūvos ir pabandžiau nutverti ran- 
ką ar koją. 

Tada iš dūmų už manęs išniro šešėlis. Tvirtos vyro ran- 
kos stvėrė mane ir atitraukė atgal. Aš muisčiausi ir dūriau 
deglu. Vyras nusikeikė ir tada jau stipriai surakino mane 
glėbyje. Priešinausi kaip pašėlusi ir, regis, šaukiau. Jo glė- 
bys tiesiog traiškė mane. Tada vyras parvirto ir aš nugriu- 
vau į šlapius viržius, prispausta sunkaus užpuoliko kūno. 

Tarsi per miglą išgirdau šūksnius, kojų trepsėjimą ir ki- 
mų balsą: „Džianeta!“ Kažkas nutraukė nuo manęs užpuo- 
liką. Išgirdau apstulbusį Alestero balsą: „Džeimsi Farleinai:! 
Dėl Dievo meilės, kas čia darosi?“ ir jaunuolis atsidūrė jo 
galingame glėbyje. Dugalas Makrėjus padėjo man atsistoti 
ant kojų. Aš drebėjau ir, rodos, verkiau. Jis paklausė: 

— Ar jums nieko neatsitiko, panele? 

Stipriai įsitvėriau į jį ir drebančiomis lūpomis šnibždėjau: 

— Ant laužo... Roberta... greičiau. 

Jis apkabino mane. Jo didelis kūnas taip pat drebėjo 1r, 
kai suvokiau, dėl ko, gailestis jam padėjo man susitvardyti. 
Jau ramiau paklausiau: 

— Ar ji mirusi? 

Man atsakė kitas balsas. Nuvargusi pažvelgiau aukštyn. 
Netoli laužo stovėjo vyras. Tai buvo Hartlis Korigenas. Jis 
žiūrėjo žemyn į daiktą, gulintį prie jo kojų. 

Jo balsas buvo be jokios išraiškos, kai jis pasakė: 

— Tai ne Roberta Saims. Tai Byglas. Kažkas perpjovė jam 
gerklę. 

Ka rytą po košmarų nakties 
miegojau ilgai, o atsibudau jau šviesiame pasaulyje. Rūkas 
vis dar dengė kalnų viršūnes, sniego dribsniais rinkosi siau- 
ruose plyšiuose ir duburiuose, bet vėjas jau buvo nurimęs 
1r švietė saulė. Bleivenas atrodė mėlynas, 0 jūra žėrėjo. 

Bet nuotaika nepasitaisė, kai nulipusi apačion sužinojau, 
kad Robertos dar nerado ir atvyko policija. Valgyti negalė- 
jau, bet išgėriau kavos 1r spoksojau pro tuščio valgomojo 
langą, kol įėjo nuvargęs ir liūdnas Bilas Persimonas ir pasa- 
kė, kad policija norėtų šnektelėti su manimi. 

Kaip tyčia iš Elgolio tą rytą buvo atvykęs pareigūnas, 
vadovavęs Makrėj nužudymo tyrimui ir ketinęs papildomai 
apklausti gyventojus dėl anos bylos... Taigi naujųjų įvykių 
pėdsakais, šviežesniais, nei tikėtasi tiriant žmogžudystę, iš 
Inverneso atvyko ramių akių inspektorius Makenzis, o drau- 
ge sujuo stambus rudaplaukis jaunas seržantas, vardu Hek- 
toras Manrou. Gydytojas, skubiai iškviestas telefonu dar 
brėkštant, jau buvo apžiūrėjęs Merionos 1r Byglo kūnus, o 
prie naujojo laužo buvo pasiųstas konsteblis saugoti visų 
įkalčių, kuriuos inspektorius galėtų ten surinkti, baigęs pa- 
rengiamąją apklausą viešbutyje. 

Šią informaciją skubomis man perdavė Bilas Persimonas, 
vesdamas mane į mažytę svetainę už poilsio kambario, kur 
laikinai buvo įkurtas inspektoriaus kabinetas. 

Kad ir kaip tai buvo kvaila, aš nervinausi ir nenusirami- 
nau, net kai paaiškėjo, kad inspektorius - geraširdis viduti- 
nio amžiaus vyras žilstančiais plaukais ir giliomis pilkomis 
akimis, kurių kampučiai buvo išvagoti raukšlelių kaip daug 
juoktis mėgstančio žmogaus. Man įėjus jis atsistojo ir mes 
oficialiai paspaudėme vienas kitam ranką. Klestelėjau ant 
kėdės, kurią jis man nurodė, ir mudu sėdėjome abipus nedi- 

delio stalelio vienas priešais kitą. Stambusis rudaplaukis ser- 
žantas, iškilmingai pasitempęs, laukiantis su užrašų knyge- 
le rankoje, užgožė stalą, savo siaurą kėdę ir, tiesą sakant, 
visą kambarėlį. 

— Na, panele Bruk... - Inspektorius žvilgterėjo į popie- 
rių krūvą, gulėjusią priešais jį, tarsi abejodamas dėl mano 
asmenybės ir norėdamas pasitikslinti. - Kaip suprantu, jūs 
atvykote tik šeštadienį po pietų. 

— Taip, inspektoriau. 

— Ar prieš atvykdama čionai jūs ką nors žinojote apie 
Heter Makrėj nužudymą? 

Nustebau ir neslėpiau to. 

— Ką jūs, ne. 

— Ir neskaitėte laikraščiuose? 

— Kiek pamenu, ne. 

— Aha. - Jis tebežiūrėjo į stalą ir nerūpestingai kalbė- 
jo: - O kas jums apie ją papasakojo? 

Atsakiau atsargiai, svarstydama, ko jis siekia. 

— Iš užuominų, kurias išgirdau iš įvairių Žmonių, supra- 
tau, kad įvyko kažkas baisaus, todėl paklausiau pono Gran- 
to 1r jis man viską papasakojo. 

— Vadinasi, Roderikas Grantas, tiesa? - Jis pervertė ke- 
letą popieriaus lapų, o seržantas kažką užsirašė. 

— Taip. Kitą rytą ponas Hėjus vėl apie tai prašneko. - Ir 
mandagiai pridūriau seržantui: - Ponas Hubertas Hėjus. 
Laisvas menininkas. 

— Teisingai. — Inspektoriaus akių kampučių raukšlės aki- 
mirką pagilėjo. - Gerai, kol kas apie tai nekalbėsime. Aš 
supratau, kad būtent jūs vakar vakare aptikote ant laužo po- 
no Byglo kūną. 

— Taip. Tiksliau, aš pirmoji tą vaizdą pamačiau. Bet neži- 
nau, kas jį nuo laužo nukėlė. 

Pirmą kartą inspektorius pažvelgė tiesiai į mane ir aš 

pastebėjau, kad jo akys buvo bereikšmės, tolimos ir netgi 
šaltos. Dėl to jo paprastas malonus veidas kėlė nerimą ir 
šiek tiek baugino. Jis tarė: 

— Kada jūs pastebėjote, kad laužas uždegtas? 

— Tik tada, kai jau buvau netoli jo. Ar jūs žinote tą kalvą, 
inspektoriau Makenzi? 

— Pastarąsias tris savaites dažnai ant jos buvojau. 

— Iš tiesų. Kaip kvailai paklausiau. 

Netikėtai jis nusišypsojo. 

— Mudu su Hekiu turime žemėlapį. Na, panele Bruk, da- 
bar paprasčiausiai papasakokite savais žodžiais, kas įvyko 
jums leidžiantis nuo kalvos. 

Aš papasakojau. Jis klausėsi tylėdamas, jo pilkos akys 
žvelgė ramiai ir tiriamai. Šalia jo rudaplaukis seržantas, toks 
pat ramus, įgudusia ranka stenografavo mano žodžius. 

— ...Ir tada prie laužo pamačiau tarsi vyro šešėlį. 

— Tik vieną? 

— Taip. 

— Kaip suprantu, jūs jo nepažinote. 

— Ne. 

— Ar jis tuo metu nešė, ar tempė kūną? 

— O, ne. Jis tik judėjo šone prie rūkstančių dūmų, ku- 
riuos vėjas plaikstė šen ir ten. Aš prisiminiau tą... tą kitą 
žmogžudystę ir pamaniau, kad šį kartą nužudė Robertą. 

— Robertą? 

— Robertą Saims, merginą, kurios pasigendama. Inspek- 
toriau, ar nebūtų geriau, jei dabar mes visi ieškotume... 

Jis ramiai atsakė: 

— Ant kalvos yra vyrų. Tęskite. 

— Tai viskas. Aš pradėjau bėgti prie laužo. Negalvoda- 
ma, ką darysiu. Ir tada ant jo kažką išvydau... kūną... o kai 
bandžiau jį pasiekti, kol dar neapėmė liepsna, žudikas puolė 
mane. 

— Tiesą sakant, - ramiai įsiterpė inspektorius, - jus už- 
puolė Džeimsis Farleinas. 

Aš spoksojau į jį. 

— Žinau. Tikrai... 

Jis nutraukė mane: 

— Na, gerai. Išsiaiškinkime. Jūs, be abejo, suvokiate, kad 
ponas Byglas buvo nužudytas visai prieš jums jį aptinkant. 
Ar nieko nesutikote ir su niekuo neprasilenkėte, leisdama- 
si žemyn į Ant Sroną? 

— Ne. 

— Gal ką nors girdėjote? Žingsnius arba... 

— Nieko. Tik girdėjau, kaip toli šlaite šūkčioja vyrai, bet 
daugiau nieko. Kai pamačiau laužą ir surikau, kažkas šūkte- 
lėjo visai man už nugaros, bet iki tos akimirkos jo negirdė- 
jau. Mat vėjas pūtė gana stipriai ir... 

— Tiesa. — Atrodė, kad jis vėl susimąstęs apžiūrinėja prie- 
šais stovintį stalą. - Jūs paskutinė matėte poną Byglą gyvą, 
kai grupė vakar naktį išsiskirstė baigiamajai paieškai, ar ne? 

— Aš... Inspektoriau, ar jums leidžiama pateikti primena- 
muosius klausimus? 

Jis nusišypsojo. 

— Jau tūkstantį kartų girdėjau atsakymą į šį klausimą. 
Taupau laiką. Tai ar taip? 

— Taip. 

— Ar matėte, į kurią pusę jis nuėjo? 

— Kalva žemyn. 

— Vienas? 

— Taip. 

— Tikrai? 

Žvelgiau į jį atvirai. 

— Visiškai. 

— Aišku. Dabar grįžkime prie laužo, gerai? Jūs pribėgote 
prie jo ir surikote. Ar pažinote, kas šūktelėjo atsiliepdamas 
jums už nugaros, - regis, taip sakėte? 

— Ne, nepažinau. Bet spėju, kad tai buvo Alesteras, po- 
nas Breinas, nes jis atitraukė Džeimsį Farleiną nuo ma- 
nęs. Matyt, jis ten atsirado labai greitai. Dar buvo ir Duga- 
las Makrėjus. 

— Vadinasi, pirmasis, ir labai greitai, scenoje pasirodė 
ponas Alesteras Breinas. — Jo balsas buvo mąslus ir malo- 
nus. Pajutau, kaip įsitempia mano raumenys. - Kas dar ten 
buvo? 

— Ponas Korigenas. Jis stovėjo prie laužo. Matyt, jis 1š- 
traukė iš ugnies kūną. — Nurijau seiles ir greitai pridūriau: — 
Jiedu su Alesteru tikriausiai nusileido drauge. 

— Ne, —atsakė inspektorius švelniai kreipdamasis į sta- 
lo viršų. — Abu džentelmenai teigė, kad atėjo atskirai. — Jo 
akys, pakeltos į mane, staiga tapo griežtos ir gyvos. — Kas 
dar ten buvo? 

— Daugiau nieko. 

— Džeimsis Farleinas 179 Dugalas Makrėjus, ponas Brei- 
nas ir ponas Korigenas, visi, kurie subėgo jums surikus. Kas 
dar? 

Pažvelgiau į jį. 

— Viskas. Daugiau nieko nemačiau. 

Jo pilkos akys tyrinėjo mane, tada nukrypo žemyn. 

— Šit kaip, - pasakė inspektorius neaiškiai, bet man liko 
nejaukus įspūdis, kad per pastarąsias penkias minutes jis 
priėjo išvadą, kuri jam pačiam nekėlė jokių abejonių. Jis be 
tikslo pavartaliojo kelis popierius ir nepakeldamas akių pa- 
klausė: — Ar jūs užsisakėte kambarį prieš savaitę? 

— Na taip. 

— Po Heter Makrėj nužudymo? 

— Turbūt. Aš nežinojau... 

— Suprantama. Seržantas Manrou užrašė jūsų parody- 
mus... Panele Bruk, jūs užsisakėte kambarį Drari, ponios 
Nikolas Drari vardu. 

Kaip kvaila, kad jis elgiasi su manimi, kaip su priešiška 
liudytoja ir kad turiu sėdėti čia trūkčiojančiais nervais, tvir- 
tai sugniaužusi rankas tik dėl to, kad jo elgesys su manimi 
tapo nebe toks draugiškas. 

Atsakiau kaltu ir drauge įžūliu balsu: 

— Tokia mano pavardė. 

— Tai kodėl, vos atvykusi, pakeitėte ją į Bruk? Ir kodėl 
jūs 1r jūsų vyras stengiatės išvengti vienas kito? 

— Jis nebe mano vyras. - Nepajutau, kaip puoliau aiškin- 
tis. —- Mes išsiskyrėme prieš ketverius metus. Aš nežino- 
jau, kadjis čia. Kai pirmąjį vakarą čia jį pamačiau, labai su- 
glumau ir užsiregistravau mergautine pavarde, kad išveng- 
čiau klausimų. 

— Supratau. - Ir jis staiga nusišypsojo. - Atleiskit, kad 
privarginau jus, panele Bruk. Jūs man padėjote, tikrai labai 
padėjote. 

Keista, bet jo žodžiai anaiptol manęs neįtikino. Griežtai 
paklausiau: 

— Kodėl jums visa tai taip svarbu? Ar dabar jau tikrai vis- 
kas aišku? Jūs žinote, kas yra žudikas, rr... 

Jo antakiai pakilo. 

— Žinome, kas yra žudikas? 

— Džeimsis Farleinas! - sušukau. - Džeimsis Farleinas! 
Kas kitas galėtų būti? Jis buvo prie laužo, jis ten mane už- 
puolė. Ko jums dar reikia? 

— Šio to daugiau, - atsakė inspektorius Makenzis, nežy- 
miai šypsodamasis. —- Farleinas sako, kad jis ėjo iš viešbu- 
čio, nugabenęs ten neštuvus. Jis buvo Ant Srono papėdėje, 
kai pamatė, kad užsidegė laužas. Jis kaip galėdamas sku- 
biau užkopė į kalvą ir buvo jau beveik pačiame viršuje, kai 
išgirdo jūsų riksmą, tada jūs pradėjote bėgti ir, anot jo, puo- 
lėte į laužą. Jam pasirodė, kad jūs galite apdegti, tad jis prišo- 

ko 1r jus nutempė. Jūs trenkėte jam, prasidėjo imtynės ir 
Judu pargriuvote ant viržių šlaito... Ar tiesa, Heki? 

— Tiesa, sere. - Hektoras Manrou palingavo savo rudą 
galvą. 

— Matote? - pasakė inspektorius Makenzis man. 

— Gal ir tiesa, - sutikau. 

Jis nusišypsojo. 

— Gal. Juolab kad Dugalas Makrėjus visą laiką buvo 
kartu su juo. 

Stojo trumpa įtempta tyla. Tada jis pakilo ir pradėjo rinkti 
savo popierius. Aš irgi atsistojau. 

— Jei galima, - pasakė jis, — vėliau norėčiau dar su jumis 
pasikalbėti, bet dabar geriau palypėsiu į Ant Sroną. - Jis pa- 
brėžtinai mandagiai praleido mane pro duris. - Kaip supran- 
tu, būsite čia visą dieną. 

— Aš taip pat lipsiu į kalvą, - atsakiau, nesugebėdama nu- 
slėpti balse atšiaurumo. — Juk vieno asmens vis dar pasi- 
gendama. 

— Nepamiršau, - atsakė jis rimtai ir uždarė už manęs duris. 


13 


G. naktys 1r viena diena - la- 
bai ilgas laikas, jei esi kalnuose. Man regis, kad dabar jau 
visi buvome praradę viltį rasti Robertą gyvą. Aš pati daug 
vyliausi dėl to, kad jos pėdsakų nebuvo aplink tą vietą, kur 
rado Merionos Bredford kūną. Įkritusi į tą patį tarpeklį, ji 
tikrai būtų užsimušusi. O kadangi jos niekur arti nesimatė, 
piršosi mintis, jog ne itin rimtas sužeidimas nesukliudė jai 
1šropoti ir susirasti priedangą. Bet, žinoma, jei ji neprarado 
sąmonės, turėjo girdėti gelbėtojų šūksnius. O dvi naktys ir 
viena diena net vasaros oru yra labai ilgas laiko tarpas... 

Jau buvau atmetusi savo šiurpią teoriją, kad žudikas — 
trečiasis alpinistas — nusitempė Robertą, gyvą ar mirusią, 
saviems tikslams. Jei žudikas, kuris degino laužus, ir žudi- 
kas, kuris nupjovė virvę, yra vienas ir tas pats asmuo, - O 
tai yra taip įmanoma, kad beveik galima vadinti neabejotinu 
faktu, — tada, turėdamas rankose Robertos kūną, vargu ar 
jis būtų žudęs vargšą Byglą savo antrajam laužui. 

Negalėjau patikėti, kad jis turėjo kokį tikrą motyvą žu- 
dyti Ronaldą Byglą. Labiau nei kada nors anksčiau atrodė 
akivaizdu, jog susidūrėme su maniaku. Žudynių pobūdis buvo 
toks beprasmis ir pamišėliškas, kad vien apie tai pagalvojus 
imdavo pykinti. Aš vėl stipriai nusipurčiau prisiminusi Hu- 
berto Hėjaus žodį „aukojimas“. 

Niekaip nesuvokiau, kuo šie du aiškiai ritualiniai nužu- 
dymai galėjo sietis su Merionos ir Robertos mirtimi. Todėl 
vėl kėblindama elnių taku paskui Hubertą Hėjų galvojau, 
kad mes bent šį tą galime veikti. Jei rastume Robertą ar jos 
kūną, vis šiek tiek padėtume policijai gaudyti neabejotiną 
pamišėlį. 

Saulė vis dar skaisčiai švietė mėlyname danguje. Vakar, 
kai dangus kabojo sunkus ir pilkas, nesunkiai įsivaizdavo- 
me kalno šlaitus kaip tragedijos foną, bet šiandien, saulei 
žarstant auksinių pluoštų arabeskas ant jaunų papartynų 
1r iš prožirnių traukiant karštą kokoso kvapą, Bleivenas 
jau nebeatrodė toks bloga lemiantis kaip vakar. Vasara jį 
atgaivino. Kalnų čivyliai čypsėdami ir treliuodami žaidė virš 
ryškių dygiakrūmių brūzgynų, o visuose pilkų uolynų kam- 
puose skaisčia rausvai violetine spalva švietė ankstyvųjų 
šilojų žiedai. 

Ieškotojų grupės pagaliau paliko Juodąjį Stulpą ir išsi- 
barstė po kalną, vis dar dairydamosi po žvirgždynus ir aukštų 
viržių atšlaites. Viena grupė, kaip sakė man Hubertas Hė- 
jus, įkopė į uolas virš Sputan Du ir, pasiekusi aukščiausią 

kalno tašką, dingo iš akių. Vėl akras po akro skvarbydama 
žvilgsniu stačius akmenuotus šlaitus, išraižytus tarpekliais 
ir plyšiais, supratau, kodėl žmonės gali išgulėti kalnuose 
savaitę ar mėnesį, ir niekas neras jų kūnų. Vis dar yra alpi- 
nistų, pasakė man Hubertas Hėjus, kurie dingo prieš dau- 
gelį metų, o jų pėdsakų iki šiol taip niekas ir neaptiko. 

Kai pasiekėme vietą, kur vakar sutikau Roderiką, lipantį 
žemyn nuo Juodojo Stulpo, išgirdome šūktelint ir dešinėje 
pusėje pamatėme nedidelę grupelę vyrų, o vienas iš jų, re- 
gis, Hartlis Korigenas, mojavo ranka ir kažką sakė. 

— Ar manai, kad rado? — paklausiau užgniaužusi kvapą. 

— Nepanašu, - atsakė Hubertas Hėjus. — Matyt, jie suda- 
rė naują paieškų planą. Nueisiu ir šnektelsiu su jais. 

Jis pasuko prie grupelės, o aš, likusi viena, dar šiek tiek 
pastovėjau žiūrėdama aukštyn į uolas. Pastebėjau, kad bu- 
vau lygiai po ta vieta, kur rado Heter Makrėj. Akimirką pa- 
sidaviau klaikiai minčiai, kad čia, ant pajuodusios iškyšos, 
rasime gulinčią Robertą. Bet nupurčiau tą mintį kaip bai- 
saus praėjusios nakties sapno skiautes 1r nukreipiau žvilgs- 
nį į lengviau įveikiamą kelią, kuris vedė link Juodojo Stulpo 
perėjos. 

Žinojau, kad visa teritorija jau apieškota; be to, dirbo vy- 
rų komanda, nepalyginti geriau išmananti apie kalnus nei 
aš. Bet kažkas mumyse nenori sutikti su kitų pateiktais pra- 
nešimais, kad ir kokie patikimi jie būtų, jog kažkas kitas 
ieškojo ir nerado. Mes negalime nurimti, kol patys visur 
neišieškome. Juk galėjo atsitikti, sakiau sau, kad jie pralei- 
do kokį kampelį, skylę ar plyšį šioje baisioje vietovėje. 

Pradėjau atkakliai ropštis į viršų prie Sputan Du šlaito 
ten, kur netvarkingai suvirtusios uolos pramaišiui kaitalio- 
j051 su viržių ploteliais. 

Kopti buvo be galo sunku. Uolos šiandien buvo sausos, 
vėjas nepūtė, bet reikėjo repečkotis ant kiekvieno didesnio 

akmens, o tarp jų žiojėjo pavojingos duobės, plonai prideng- 
tos viksvomis ir viržiais. Netrukus mane i1špylė prakaitas, o 
galva svaigo nuo per dažno žvalgymosi po iškyšomis ir smul- 
kių akmenų kiaurymėmis, prasiraususiomis tarp didesnių 
uolų. Keberiojausi į viršų nesuvokdama, kaip aukštai užli- 
pau, kol nuovargis privertė mane sustoti ir atsigręžus pa- 
žvelgti žemyn į kelią, kurį įveikiau. 

Tą pačią akimirką mano akys už kažko užkliuvo - mažy- 
tė švieselė tarp viržių, spindulys, sklindantis nuo mažutė- 
lės gintaro spalvos žvaigždelės. Pamačiau žvilgant metalą ir 
pasilenkiau patyrinėti iš arčiau. 

Tai buvo segė, kokios paprastai pardavinėjamos Škotijos 
suvenyrų parduotuvėse. Apvali sidabro plokštelė su jaspio 
akmenukais. Staiga susijaudinusi pasilenkiau jos pakelti. Ro- 
berta... Iš tikrųjų ar ne Roberta segėjo ją pirmąjį vakarą vieš- 
butyje? Nuvaliau nuo jos purvą, užsidegiau cigaretę ir atsi- 
sėdau laikydama segę rankoje, galvodama apie ją. Tai galėjo 
reikšti tik viena — kad Roberta nuėjo šiuo keliu, bet tai jau 
žinojau iš Dugalo Makrėjaus žodžių. Toji mirksinti gintari- 
nė žvaigždelė buvo man džiugus atradimas ir aš su atgimu- 
sia viltimi ėmiau naršyti po tuščius šlaitus. 

Ieškotojų komanda manęs nematė ir aš nebegirdėjau jų 
balsų. Vienintelis garsas, tvyrojęs vasaros ore, buvo krin- 
tančio vandens šniokštimas ir netikėtai pratrūkusi sodri 
strazdo giesmė, kai pabaidžiau jį nuo šakos. Suraukusi kak- 
tą Žvelgiau į stačią uolos viršūnę virš tarpeklio, stengdama- 
si įsivaizduoti, kas čia galėjo atsitikti prieš dvi dienas. 

Pažvelgusi atgal dabar suvokiu, kad tai buvo turbūt keis- 
čiausia viso to įvykio akimirka. Jei nebūčiau buvusi tokia 
beviltiška neišmanėlė ir tokia kvaila, ir, užuot kopusi per 
Sputan Du, būčiau apsvarsčiusi visus turimus įrodymus 
(kaip kiti svarstė net dabar), aš taip pat būčiau nutolusi 
nuo tarpeklio ir ieškojusi kitur, taigi istorijos pabaiga būtų 

visai kitokia. Bet aš sėdėjau saulėkaitoje, rūkiau, lipdžiau 
iš gabalėlių savo įrodymus ir nusprendžiau, jog, kad ir kas 
atsitiktų, privalau pati įsitikinti, ar Roberta yra šioje Spu- 
tan Du pusėje. Taigi užgesinau cigaretės nuorūką ir paki- 
lau ieškoti toliau. 

Neįsivaizduoju, kiek tai truko. Aš ropščiausi, slysčiojau 
1r žvalgiausi, praskleisdama viržių ir viksvų paklotą, įrėp- 
lindama į pačias neįtikimiausias vietas. Iš pradžių retsykiais 
šūkteldavau, ir duslus „Roberta!“ keistai atsimušdavo nuo 
viršutinių uolų. Netrukus nebeliko jėgų šūkčioti, aš tik ko- 
piau ir Žžvalgiausi, niūriai tylėdama ir sunkiai kvėpuodama, 
1r kas akimirką vis labiau pripažindama, kad Roderikas ne- 
klydo sakydamas, jog apieškojo kiekvieną colį. Robertos čia 
nebuvo. 

Galiausiai, kai jau nusiteikiau pasiduoti ir baigiau apžiū- 
rinėti iškyšą, mano koja slystelėjo. Briauna buvo pakanka- 
mai plati —- tad joks rimtas pavojus man negrėsė, bet jos kraš- 
tas kyšojo virš tarpeklio, ir aš taip išsigandau, kad atsisė- 
dau, prispaudžiau nugarą prie uolos sienos ir stengiausi 
susikaupti 1r atgauti drąsą. 

Saulė žėrė spindulius, išraižydama uolą violetiniais še- 
šėliais. Aukštyn kylantys skardžiai užgožė visus garsus, 1š- 
skyrus vienišą tekančio vandens šniokštimą. Viskas aplink 
nutolo per šimtus mylių. Tyla buvo slogi, gąsdinanti ir šiur- 
pi. Sėdėjau ramiai, klausydamas: savo širdies dūžių. 

Ir tada išgirdau dejonę. 

Ji sklido kažkur iš kairės pusės man už nugaros. 

Akimirksniu pašokau ant kojų, pamiršusi nuovargį ir 
baimę. 

— Roberta! 

Mano balsas nuskambėjo veriamai ir šiurkščiai. Palaukiau. 

Vėl pasigirdo tyli gyvo padaro dejonė. Jis sklido kažkur 
nuo iškyšos, kažkur iš už jos, tarsi iš pačios uolos... Ryžtin- 

gai atgrežiau nugarą į tarpeklį ir, atsisukusi į skardį, kiek 
išdrįsdama greičiau žengiau garso link. 

Priėjau prie atsikišusios uolos ir pažvelgiau per jos kam- 
pą, o širdis kūju dunksėjo gerklėje. Už uolos atbraila tęsėsi 
išilgai tarpeklio krašto, palaipsniui kildama ir siaurėdama 
iki paprasto uolos plyšio. Mačiau jį visą iš tos vietos, kur 
stovėjau. Ten nieko nebuvo. Nieko. 

Aš vėl šūktelėjau: 

— Roberta! 

Palaukiau. Nė garso. Tik saulė plieskė į tuščią uolą. 

— Roberta! 

Štai ir vėl pasigirdo silpna dejonė. 

Atsargiai prasispraudžiau pro kampą ir nuėjau atbraila. Ji 
buvo pakankamai plati net tokiai neprityrusiai alpinistei kaip 
aš, bet kai pamačiau, kad ji siaurėja ir kartu darosi vis nuo- 
žulnesnė, suglumusi sustojau ir vėl išsigandau. Ant iškyšos 
nieko nebuvo. Bet taip pat akivaizdžiai matėsi, kad ja jau 
buvo vaikščiota. Mačiau batų pėdas, vedančias iki kampo. 
Vaizduotė įtemptai dirbo. 

Tą akimirką vėl išgirdau silpną skausmingą dejonę, bet 
šį kartą kairėje sau už nugaros. 

Atsigręžiau į tą pusę, iš kur atėjau, beveik svaigdama nuo 
sumišimo ir susijaudinimo, širdis daužėsi, o kojos ir rankų 
riešai nusilpo. 

Tada supratau galvosūkio sprendimą. Aš prasispraudžiau 
pro atsikišusį uolos pagrindo kampą ir nepastebėjau, kad už 
jo uolos gilumon vedė siauras plyšys. Beveik visą jo angą 
dengė kabantis žolių ir viržių kilimas, bet po jais buvo likę 
erdvės, pro kurią kažkas galėjo įropoti. 

Karštligiškai plėšiau viržių kilimą. Jis buvo stiprus, bet 
gabalai pasidavė ir aš mėčiau juos į tarpeklį. Ant iškyšos 
pabiro Žvirgždas ir durpės. Įnirtingai trūktelėjau žaliąją 

uždangą ir sviedžiau žemyn, ir pro mane praslydę saulės 
spinduliai nutvieskė nedidelę sausą olą. 

Ji buvo ten. Gulėjo susirietusi į kamuoliuką, nugarą pri- 
glaudusi prie olos sienos. Viena koja kyšojo siaubingu kam- 
pu, rankos buvo apdraskytos, purvinos ir apskretusios 
krauju. 

Bet ji buvo gyva. Puoliau per olą ir atsiklaupiau šalia. Jos 
akys buvo užmerktos, skaistus veidas, kurį puikiai prisimi- 
niau, buvo šiurpios balkšvai pilkos spalvos, išmuštas pra- 
kaito plėvele. Raumenys atrodė pridžiūvę prie kaulų, dėl to 
nosis styrojo kaip aštrus tilviko snapas. 

Pakišau drebančią ranką po puikia raudona striuke, ban- 
dydama apčiuopti širdį... 

Olos grindis užtemdė vyro šešėlis. 


14 
E kinis balsas pasakė: 


— O Dieve, ir kaipgi tu ją radai! 

Atsigręžiau į jį, su palengvėjimu pratrūkusi raudoti. 

— Roderikai... ačiū Dievui, bent kas atėjo! Ji gyva ir... 

— Gyva? — Iš balso jutau, kad jam sunku patikėti. Jis per- 
ėjo olą ir palinko prie mūsų. - Gyva? 

— Taip. Taip, ji gyva! Išgirdau ją dejuojant, taip 1r radau. 

Dabar jis jau klūpojo šalia manęs, rankomis liesdamas 
Robertą. Jo veidas buvo niūrus. 

— Taip. Ji gyva. Bet tik ko! kas, Dženete. Labai bijau, kad... 

Jis nutilo, o jo rankos atsargiai tikrino jos galvą. Ji su- 
inkštė ir krustelėjo. Aš pasakiau: 

— Aš liksiu su ja, Roderikai. Tu eik ir pakviesk kitus. Tu 
nueisi greičiau negu aš. 

Atrodė, kad jis manęs negirdi. Jis vis taip pat atsidėjęs 

1r susimąstęs tikrino Robertą. Kai prabilo, šnekėjo labai 
įsakmiai. 

— Dženete, atbrailos gale palikau kuprinę. Kišenėlėje ra- 
si gertuvę su brendžiu. Atnešk, būk gera. 

Skubiai išėjau. Kai žengiau pro olos angą, saulė mane 
pasitiko svaiginančia šviesa ir šiluma. Už nugaros vėl sude- 
javo Roberta ir kažką pasakė neaiškiu leisgyviu balsu. Nu- 
girdau vieną žodį: „Meriona...“ 

Šis žodis sustabdė mane pusiaukelėj, nes pirmą kartą iki 
galo suvokiau Robertos suradimo reikšmę, baisiąją reikš- 
mę. Staiga atsigręžiau. Roderikas pasuko galvą ir siaubo pil- 
nos mano akys sutiko jo žvilgsnį. Po išoriniu atsainiu šaltu- 
mu įžvelgiau tą pačią mintį, kuri vertė mano širdį pašėlusiai 
plakti krūtinėje. 

— Roderikai, - beveik pašnibždomis kreipiausi į jį. - Ro- 
derikai, ji... žino, kas tai padarė. 

Jo veidas niūriai persikreipė. 

— Taip, - pasakė jis. - Dievas mato, ji liks gyva, kol galės 
mums pasakyti. Prašau, eik ir atnešk tą brendį. 

— Iš pradžių apklostykime ją. Imk mano paltą... Turime 
kaip nors ją sušildyti, kol pakviesime kitus. 

Nusivilkau. Jis greitai pasekė mano pavyzdžiu, ir aš atsi- 
klaupiau, stengdamasi kuo šilčiau apklostyti nurimusią Ro- 
bertą mūsų abiejų drabužiais. 

Jis pridūrė su ta pačia niūria gaidele balse: 

— Aš neisiu ieškoti pagalbos ir nepaliksiu tavęs čia vie- 
nos su šia potencialaus dinamito našta; ir daugiau po kalvą 
viena nevaikščiosi, brangioji. Atnešk brendį, kol aš apžiūrė- 
siu jos koją, o tada nueisi prie iškyšos krašto ir šauksi apie 
kruviną žmogžudystę, kol kas nors ateis. O jei tau nepatiks 
tas, kuris ateis, šauk man: „Žudo!“ — Staiga jis nusišypso- 
jo. - Aš būsiu čia. Dabar paskubėk. 

— Gerai, —- atsakiau. Bet kai kišdama sušalusias Rober- 

tos rankas po apsiaustu bandžiau jas pakelti, ji vėl neramiai 
sujudėjo. Papilkėjusios lūpos prasižiojo nuo dejonės, ir aš 
mačiau, kaip suvirpėjo akių vokai. 

- Ji atsigauna, - sušnibždėjau. Širdis vėl tuksėjo kaip pa- 
mišusi. Roderiko ranka suspaudė man petį. 

Tada Roberta plačiai atsimerkė; akys buvo patamsėju- 
sios, kupinos skausmo, bet suprantančios. Akimirką ji spok- 
sojo į mane tarsi sumišusi, paskui jos žvilgsnis nuslydo 
į šalį. 

Atbraila kažkas artėjo. 

Robertos rankos mano saujoje silpnai suvirpėjo kaip du 
išgąsdinti žvėreliai. Akys išsiplėtė iš tikro siaubo. Ir ji vėl 
nualpo. 

Atsigręžiau. Siauroje olos angoje stovėjo Hartlis Korige- 
nas, o užjo Nikolas. Girdėjau ir Alestero balsą, jam ateinant 
paskui kitus per iškyšą. 


Alma Korigen laukė atbrailos gale, ir dabar jie šūktelė- 
jo jai ateiti. Pasirodžius kitiems, mano atsakomybės našta 
sumažėjo ir aš spėjau pajusti, kaip nervinė įtampa, kilusi 
dėl reakcijos į šiuos įvykius, atslūgo. Akimirksniu kaip 
skandinanti banga mane užliejo nuovargis, o kartu ir tik- 
ras dėkingumas už tai, kad šalia manęs atsirado ponia Ko- 
rigen, kuri drauge su Roderiku ėmė rūpintis Roberta. Gir- 
dėjau, kaip ji greitai duoda nurodymus suteikti pirmąją pa- 
galbą, o Roderikas tuo tarpu trumpai paliepė Nikolui nueiti 
1r pakviesti kitus ieškotojus bei pasirūpinti, kad atgabentų 
neštuvus. 

Dabar į olą buvo prisigrūdę neįprastai daug žmonių, bet, 
prisiminusi siaubą Robertos akyse, niekur nesitraukiau. Iš- 
ėjau ant atbrailos, bet ten ir likau, atsirėmusi į saulės nu- 
šviestą uolą, stebėdama kitus, triūsiančius viduje. Jei vie- 
nas iš šių Žmonių buvo žudikas, bandęs užmušti Robertą, 

vargu ar jis galėtų užbaigti pradėtą darbą dabar, kol ji ne- 
spėjo prašnekti ir išduoti jį, bet aš neketinau rizikuoti. Ry- 
mojau prie šiltos uolos ir stebėjau, kaip visi kiti oloje rūpi- 
nasi Roberta. 

Netrukus išgirdau, kaip tolėliau, prie pagrindinės uolos, 
šūktelėjo Nikolas. Jam atsakė dar tolimesnis balsas. Gana 
greitai pasirodė grupė vyrų su neštuvais, tad pagaliau galė- 
jau palikti savo postą ir užleisti jiems vietą ant atbrailos. 

Su jais buvo Dugalas Makrėjus, jaunasis Jenas ir Huber- 
tas Hėjus, kuris tikrai negalėjo būti trečiasis alpinistas, nes 
tada, kai Meriona krisdama užsimušė, jis buvo su manimi 
Sgur na Stri kalne. Dabar Roberta turėtų būti pakankamai 
saugi, kitaip tariant, jei žudikas neatliko savo darbo perne- 
lyg gerai ir ji nemirs dėl užslėpto sužeidimo. 

Gerai bent tai, kad ją suradom. Ilgas įtampos laikas bai- 
gėsi. Sėdėjau tarp viržių, laukdama, kol neštuvus nuneš nuo 
atbrailos, pakėlusi veidą į saulę ir pirmą kartą per dvi die- 
nas pajutau, kad atsikvėpiau. Šią šiltą saldžiais viržiais kve- 
piančią popietę kiekviena vyturio giesmės gaida, kiekvie- 
nas čivylio čirptelėjimas liudijo, kad 1r diena, ir vieta yra 
niekuo neišsiskiriančios iš kitų. Net ir tada, kai, lydimi ne- 
garsių žodžių ir atsargaus batų čežėjimo į akmenis, neštu- 
vai buvo apsukriai pernešti atbraila ir atsargiai nukelti ant 
šlaito, net ir tada jaučiausi keistai atsipalaidavusi, tarsi tai, 
kas blogiausia, jau būtų praėję. 

Visai pamiršau, kad užtektų Robertai praverti burną, ir 
žmogus — mano pažįstamas — būtų pakartas ir užkastas po 
negesintomis kalkėmis kalėjimo kieme. 


Inspektorius Makenzis drauge su stambiuoju Hekiu ir 
Nilu, jaunu vietiniu konstebliu, buvo Ant Srone, kai ten nu- 
gabeno neštuvus. Hekis liko vietoje ir toliau apžiūrinėjo že- 
mę aplink laužą, bet inspektorius Makenzis, kartą žvilgte- 


Vidurnakčio I|laužai 13/ 


rėjęs į Robertą, liepė jaunajam Nilui baigti darbą ir jie drau- 
ge nulydėjo neštuvus į viešbutį. 

Vos tik jam pasakė, kad Robertą radau aš, jis atsiliko su 
manimi nuo pagrindinės grupės ir pradėjo klausinėti. Papa- 
sakojau jam, kas įvyko, kiek įmanoma tiksliau. Jis tylėda- 
mas klausėsi, bet vos tik baigiau, vėl liepė man pradėti nuo 
pradžių, retsykiais įterpdamas kokį klausimą, kol pakarto- 
jau kiekvieną veiksmą, kiekvieną žodį nuo tos akimirkos, 
kai išgirdau dejonę, iki tos, kai atėjo grupė su neštuvais. 
Kol pasakojau savo istoriją, išsikamavusi vilkdama kojas šalia 
jo per slėnį, aš suvokiau, kad netikra ramybė, gaubusi ma- 
ne tą trumpą valandėlę ant kalvos, dabar išsisklaidė, išgara- 
vo kaip lašas ant įkaitusio akmens, ir aš vėl viena skyniausi 
kelią per pilką netikrumo ir nevilties dykynę. Vėl šaltas siau- 
bo gūsis lediniais pirštais grabinėjo ir pešiojo man rankovę, 
1r pasakodama vieną ar du kartus susipainiojau. Bet aš pa- 
kankamai dorai ir garbingai išklojau viską, ką prisiminiau, 
1r leidau jam pačiam daryti išvadas. 

Tada jis mane nustebino. Žvilgterėjo į mane iš šono ir 
netikėtai pasakė: 

— Įsakysiu jaunajam Nilui saugoti mergaitę ir tuoj pat iš- 
siųsime Žmogų parvežti apylinkės seselės. Bet ji atvyks tik 
rytoj, nes daktaras šį rytą sakė man, kad kol kas ji negali 
pasitraukti nuo sunkaus ligonio. Tad kas nors turi pagloboti 
panelę Saims, kol seselė atvažiuos. Ar jūs ką nors išmanote 
apie slaugymą? 

— Regis, šiek tiek išmanau, bet... 

— Puiku. Ar sutiksite? Ar pabūsite šalia jos per naktį ir ją 
pasaugosite? 

— Taip, Žinoma, - atsakiau. - Bet gal kas nors kitas —- aš 
norėjau pasakyti, argi nėra geriau išmanančio ir patyrusio 
žmogaus nei aš? Man atrodo, kad ponia Korigen šį tą moka, 
tikriausiai ir ponia Persimon... 

— Neabejoju, —- sutiko jis sausai. — Bet ar jums netoptelė- 
jo, panele, kad jūs esate vienintelė viešnia, kurios nebuvo 
viešbutyje, kai įvyko pirmoji žmogžudystė? 

— Na taip, žinoma. Bet, inspektoriau, negi jūs įtariate mo- 
terį? Tai yra... 

— (Gal ir ne, - atsakė jis, - bet ponios Korigen 1r Persi- 
mon turi vyrus. O aš nenoriu, kad tame kambaryje liktų 
asmuo, bent kiek... hm... susijęs su tuo, kas įvyko. - Jis 
pervėrė mane keistu žvilgsniu. - Kad ir mažiausiai susijęs 
asmuo dėl menkiausios priežasties. Ar suprantate mane? 

— Jei turite mintyje Nikolą, - išpoškinau aš, - tai aš tik- 
rai nebesu su juo „susijusi“ ir galiu jus užtikrinti, kad į tą 
kambarį jis nejeis. 

Jo veido išraiška truputį suminkštėjo. 

— Na, na, mergyt, —- pasakė jis kone nuolaidžiai, - nieko 
panašaus galvoje ir neturėjau. Vadinasi, jei teisingai supra- 
tau, sutinkate? 

— Žinoma. - Smalsiai žvelgiau į jį. - Ar norite pasakyti, 
kad esu čia vienintelis žmogus, kurio neįtariate? 

— Tarkime, - pradėjo jis atsargiai, — kad aš neįtariu jūsų 
norint nužudyti Robertą Saims. 

Su tais žodžiais priėjome viešbutį. Merionos Bredford 
kūnas buvo paliktas tame kambaryje, kuriame ji gyveno su 
Roberta, o policija jį užrakino, tad aš pasiūliau paguldyti Ro- 
bertą mano kambario antroje lovoje. Inspektorius mano pa- 
siūlymui pritarė, o Persimonai dėkingi sutiko, nes jau buvo 
nepaprastai išvargę. Palikau ponias Persimon ir Kaudrei- 
Simpson jos įkurdinti, kol kambaryje buvo inspektorius ir 
Nilas, 0 pati nuėjau į vonią išsimaudyti. 

Kai pagaliau grįžau į savo kambarį, pamačiau, kad židi- 
nyje skaisčiai liepsnoja ugnis, o ant grotelių linksmai dai- 
nuoja arbatinis. Jau buvo atnešti visi arbatos reikmenys, o 
ant stalelio šalia lovos žybčiojo pusbutelis brendžio. 

Inspektorius jau buvo išėjes, bet ponia Persimon dar triū- 
sė prie židinio. Nilas atsistojo nuo kėdės prie židinio ir dro- 
viai nusišypsojo man. Tai buvo aukštas ištįsęs dvidešimt- 
metis jaunuolis grakščiais kumeliuko judesiais, juodais plau- 
kais ir mėlynomis akimis, tikras keltas. Jis tarė: 

— Daktaras tuoj ateis, panele Bruk. Inspektorius Maken- 
zis liepė jums tai pranešti. Jis klausė, ar iki to laiko galite 
pabūti čia su manimi. 

— Žinoma. Ar laukdami galime jai kuo nors padėti? 

Ponia Persimon atsistojo. 

— Mes apkamšėme ją šildyklėmis, - pasakė ji. - Pasisten- 
gėme, kad jai būtų kiek įmanoma šilčiau, ir dabar belieka 
tik laukti gydytojo. - Ji susirūpinusi palinko prie Robertos 
lovos ir be jokio reikalo ėmė taisinėti paklodes. Tai buvo 
nedidukė moterėlė apvaliu, geraširdišku veidu ir plonais ru- 
dais nesutvarkytais plaukais. Jos akys buvo retos pilko stiklo 
spalvos, atviros ir mielos, bet tą akimirką buvo primerktos 
1r apniukusios iš nerimo. - Jei ji sustiprės tiek, kad pajėgs 
ryti, duokite jai truputį saldžios arbatos, 0 aš eisiu į apačią 
ir išvirsiu gero skaidraus sultinio. Bet tai ir viskas, ką šią 
akimirką dėl jos galime padaryti. 

— Išskyrus tai, - švelniai įsiterpė Nilas, - kad dabar gali- 
me ją stebėti. 

Mes abi pažvelgėme į jį. Aš dvejodama pasakiau: 

— Visa tai labai... labai baisu, Nilai. Ar inspektorius tik- 
rai mano, kad žudikas kėsinsis į ją šičia? 

Jis skėstelėjo įdiržusiomis, nuostabios formos rankomis. 

— Jei ji prabils, mes galėsime jį pakarti, - pasakė jis pa- 
prastai. 

Priėjau prie lovos ir pažvelgiau į Robertą. Dabar ji gulėjo 
labai ramiai, ir nors atrodė, kad ledinio odos blizgesio nebe- 
liko, įtemptas blyškumas neišnyko, ir tai mus gąsdino. Jos 
veidas buvo iškankintas ir susmulkėjęs, o kūnas, apkamšy- 

tas antklodėmis, atrodė ramus i1r menkutis. Visai nepavo- 
jingas, ne „potencialus dinamitas“; nevertas baisios rizikos, 
bandant ją nutildyti... Buvo sunku patikėti, kad šios sausos 
lūpos kada nors prabils. 

Bet man gręžiantis nuo lovos ji pajudėjo, suvaitojo ir jos 
akių vokai krustelėjo. Tamsiaplaukė galva neramiai pasisu- 
ko ant pagalvės. 

— Štai, — atsiliepė ponia Persimon nuo židinio. - Štai ar- 
bata. 

Rūpestingai, susikaupusios mes įpylėme keletą saldaus 
skysčio lašelių jai tarp lūpų ir su džiaugsmu pastebėjome, 
kaip ryjant sujudėjo jos gerklės raumenys. Pradėjau pilti jai 
gyvybės jėgas atstatančią gliukozę, vieną šaukštelį po kito, 
su nerimu vildamasi pastebėti jos veide bent menkiausią 
pokytį. 

— Eisiu, pasirūpinsiu sultiniu, — pagaliau sukruto ponia 
Persimon ir išėjo. 

Suskambėjo telefonas. Krūptelėjusi pašokau ir išpyliau 
arbatą ant patalynės. Nilas pakėlė ragelį, išklausė ir tarė 
man: 

— Inspektorius lipa į viršų, ponia. Daktaras jau čia. 

— Ačiū Dievui, — ištariau karštai. 

— Taip, iš tikrųjų. 

Po akimirkos įleidome inspektorių Makenzį ir daktarą, 
1r su pasitenkinimu stebėjome, kaip išmanančiai pastarasis 
apžiūrinėja Robertą. Galiausiai jis nuklojo antklodę ir per 
lovą pažvelgė į inspektorių. 

— Niekas nesužeista, tik kojos, — ištarė jis šiurkščiai. — 
Yra mėlynių ir kraujosruvų. Laikui bėgant jos užgis. Bet 
dabar turime sutvarkyti koją. Tegu ponia Persimon ir dar 
kas nors padeda man. 

Jis žvilgterėjo į mane, klausiamai pakėlęs antakius, bet 
įsikišo inspektorius. 

— Ne. Panelė Bruk šiandien ir taip pasistengė, be to, ji 
budės naktį. Liepkite poniai Persimon atvesti vieną iš tar- 
naičių, o aš pats liksiu čia. Štai telefonas, daktare, jei jums 
reikia duoti nurodymus. 

— Ką? A, taip, žinoma. 

Daktaras pakėlė ragelį ir pradėjo diktuoti reikalavimų są- 
rašą. 

Inspektorius Makenzis atsisuko į mane. 

— Paprašiau virėjos kuo greičiau tave pamaitinti, — pasa- 
kė jis. —- Po dešimties minučių valgis bus paruoštas virtu- 
vėje. Lipk žemyn, mergyte. Aš pakviesiu, kai norėsime, kad 
grįžtum. 

Dar kartą žvilgterėjau į mažytę figūrėlę lovoje ir nulipau 
laiptais į svetainę. 

laukė manęs, nes vos tik pasirodžiau, neramus priėjo prie 
laiptų apačios. 

— Kaip ji? Ką sakė daktaras? 

— Jis nedaug pasakė, - atsiliepiau. — Nerado rimtų sužei- 
dimų, išskyrus lūžusią koją, bet manau, kad ją gali pražudy- 
ti tos dvi naktys, praleistos oloje. 

— Kokia jo nuomonė apie jos galimybes pasveikti? 

— Jis nesakė. Manau, kad jos ne mažesnės, nei kiekvieno, 
patyrusio tiek, kiek jai teko patirti. Ji jauna ir labai stipri, ir ji 
susirado sausą kampelį, apsaugotą nuo vėjo ir lietaus. 

— Ji, žinoma, tebėra be sąmonės? 

— O, taip. 

— Išsikapstys, —- pareiškė jis nesvyruodamas. — Kai tik jai 
sutvarkys koją... Tikiuosi, kad jie dabar tuo ir užsiėmę? 

— Taip. Jiems padeda ponia Persimon. Mane išsiuntė že- 
myn, ir aš tuo džiaugiuosi. 

— Aš taip pat. Atrodai išvargusi, Dženete. 

Aš nusišypsojau. 

— Ačiū už komplimentą. 

— Apgailestauju, bet tai tiesa. - Jis vis dar atrodė susirū- 
pinęs. - Tau nebereikės grįžti ir sėdėti prie jos, ar ne? 

— Man regis, inspektorius norėtų, kad šiąnakt likčiau ta- 
me kambaryje. 

— Bet tai nesąmonė! —- pareiškė jis piktai. — Tu ir taip per 
dieną nuveikei daugiau nei užtektinai! Kodėl ponia Korigen 
negalėtų prie jos pabudėti? 

— Ji nuveikė ne mažiau už mane. 

— Na, tuomet ponia Kaudrei-Simpson. 

Atsargiai paaiškinau: 

— Inspektorius Makenzis leido man suprasti, kad neįtrau- 
kė manęs į savo įtariamųjų sąrašą. 

— Neįtraukė?.. - Jis staiga nutilo ir jo mėlynos akys su- 
siaurėjo. — Negi jis įtaria kurią nors iš moterų? 

— Sakyčiau, kad jis įtaria visus, — išdrožiau negailestin- 
gai. - Šiaip ar taip, aš nesu net įtariamojo žmona. 

Jis prasižiojo kažką sakyti, bet tuoj pat vėl kietai suspau- 
dė lūpas. Tada nusuko akis ir ėmė tyrinėti kilimo raštą. 

Nurijau seilę ir greitai pasakiau: 

— Aš susitvarkysiu, Roderikai. Visas mano darbas - ret- 
sykiais duoti jai gerti, o per tas pertraukas galėsiu pamie- 
goti. Tiesą sakant, ten labai jauku: kūrenasi židinys, arbati- 
nyje verda vanduo ir visi tie rankdarbiai! 

— O ar inspektorius... - Jis nutilo, greitai apžvelgė holą 
1r eme kalbėti tyliau. - Ar inspektorius mano, kad Robertai 
vis dar gresia pavojus iš... 1š jo? 

Paskutinieji žodžiai, sušnibždėti tuščiame hole, nuskambėjo 
keistai. Pajutau, kad atsakydama taip pat pritildžiau balsą. 

— Manau, kad taip. Bet jis 1msis atsargumo priemonių. 
Roberta bus saugi, o su ja kartu ir aš. —- Vėl nusišypsojau 
jam. — Todėl nesirūpink. 

— Puiku, tada nesirūpinsiu. Tiesą sakant, - pradėjo jis stai- 
ga niūriai, išsiblaškęs, — tiesą sakant, tu tikriausiai esi vie- 
nintelis svečias viešbutyje, kurio... 

— Kurio neįtaria žmogžudyste? 

— Ne. Kuriam iš žudiko negresia pavojus. 

Jis pažvelgė į mane keistu dvejojančiu žvilgsniu, kuria- 
me atsispindėjo užuojauta, sumišusi su baime bei dar kaž- 
kuo, ko negalėjau suprasti. Jaučiau, kaip krūtinėje daužosi 
1r spurda širdis, ir nepajėgiau atlaikyti jo žvilgsnio. Staiga 
nusukau akis į svetainės duris ir pasakiau sausu bespalviu 
balsu: 

— Einu, paskambinsiu, kad atneštų išgerti. 

Svetainėje buvo minia žmonių, susispietusių grupelėmis 
prie liepsnojančio židinio. Oras putojo nuo pašnibždų, ku- 
rios, man įėjus, beregint nutilo. Atsigręžė galvos, įsmigo 
akys ir ant manęs pažiro klausimų kruša. 

— Kaip ji? — vienu metu paklausė ponia Kaudrei-Simpson, 
jos vyras, Hubertas Hėjus ir Alesteras. Almos Korigen klau- 
simas: „Ar ji jau ką nors pasakė?“ — smeigė tarsi peiliu. 

Priėjau prie židinio ir atkišau rankas į liepsną. 

— Dabar pas ją daktaras, jis įtveria jai koją. Kiti sužeidi- 
mai tik paviršiniai, ir daktaras dar nekalbėjo apie tai, ar ji 
pasveiks, taip ilgai išbuvusi kalnuose. 

Pažvelgiau į Almą Korigen, kuri suko ir suko tarp pirštų 
tuščią viskio taurę. Man pasirodė, kad ji išsigandusi. 

— Kol kas ji dar niekam nieko nesakė, - nuraminau. 

Kai pasisukau paskambinti ir užsisakyti gėrimo, pama- 
čiau, kad Hartlis Korigenas priėjo prie žmonos ir atsisėdo 
ant krėslo atramos. Ką gi, puiki permaina, pamaniau ir su 
1rONija pasvarsčiau, kur dabar galėtų -*t: **-- sija. Viena aiš- 

ku - ji pasitraukė kuo toliau nuo visko, kas čia vyko, nors 
šią akimirką man kaip tik praverstų dar vienas žmogus, ku- 
rio padėtis būtų tokia pat dviprasmiška kaip mano. Kamba- 
ryje susirinkusieji savo elgesiu neišsidavė, kad jie žino ar 
piktinasi tuo, jog esu vienintelė, kurios policija neįtaria, bet 
vis tiek man buvo nejauku, nes jaučiau, kad esu išskirta, 
tarsi avis tarp ožkų. O Hartlio Korigeno elgesyje įžvelgiau 
keistą norą apsiginti. 

Ponia Kaudrei-Simpson vėl pakėlė akis nuo nesibaigian- 
čio mezginio. 

— Aš manau... aš tikiuosi, kad policija imsis tinkamų prie- 
monių apsaugoti mergaitei nuo to žvėries, kuris laisvas 
vaikščioja tarp mūsų. 

Sakinys nuskambėjo neįprastai sukrečiančiai, ir pati kal- 
bėjusioji tai pajuto, nes blyškios akys po akiniais atsigręžė į 
grupę ir ji beveik teisindamasi pasakė: 

— Šiame kambaryje yra žudikas. Nuo šio fakto nepasi- 
slėpsite. 

— Nebūtinai, - sausokai atšovė Alesteras. - Juk mes 
čia ne visi. Grantas, Draris, Persimonas, neminint Džeim- 
sio Farleino... jie šiek tiek pailgina sąrašą, ponia Kaud- 
rei-Simpson. 

Jis nusijuokė atšiauriu juoku be kruopelės linksmumo. 

— Kokį sąrašą aš šiek tiek pailginu? - pasiteiravo Rode- 
rikas, įeidamas pro suveriamas duris su dviem taurėmis 
rankose. 

— Mes pradedame rimtai vertinti faktą, kad kažkuris iš 
viešbučio svečių yra žudikas, - atsakė Alesteras. 

Roderikas padavė man taurę ir mes greitai susižvalgė- 
me. Jis šaltai tarė: 

— Ką pasieksite diskutuodami? Man regis, kad policija 
puikiai tvarkosi su byla. Galime jais pasitikėti, jie savo dar- 
bą atliks. 

— Jeigu jie pasirūpins Roberta ir padės jai atsigauti, — pa- 
reiškė ponia Kaudrei-Simpson, - ji atliks už juos visą darbą. 

— Konsteblis saugos ją per naktį, - pareiškiau aš. 

— Jaunasis Nilas Grehemas? Ar to... pakaks? 

Aš padvejojusi atsakiau: 

— Ir aš ten būsiu. - Ir netvirtai pridūriau: - Ji guli mano 
kambaryje. 

— O000... 

Vėl pajutau, kaip visi tarsi atsitraukė, palikdami mane 
vieną ant kilimėlio prie židinio kaip negyvenamoj saloj, at- 
skirtą dėl to, kad esu nekalta. 

— Ar nebijosite? 

Klausė Alma Korigen. Ar tikrai jos balse išgirdau pagie- 
žą, ar tik įsivaizdavau? 

— Manau, kad ne. - Pakėliau taurę ir per jos kraštą grei- 
tai apžvelgiau draugiją. —- Kur ponas Draris? 

— Regis, kad nuėjo į garažą, - atsakė Hubertas Hėjus. - 
Jis pasigedo knygos ir nusprendė, kad paliko ją automo- 
bilyje. 

— O ką? - paklausė Alma Korigen, ir šį kartą jos balse 
tikrai išgirdau įtūžį. — Ar inspektorius įpareigojo jus pra- 
nešti apie kiekvieną mūsų žingsnį? 

Jutau, kaip mane išpylė raudonis, bet užgniaužiau pyktį 
1r labai ramiai atsakiau: 

— Policija nepasamdė manęs jūsų šnipinėti, kaip jūs ban- 
dote teigti, ponia Korigen. Mano padėtis palanki tuo, kad 
nesu įtariamoji dėl labai paprastos priežasties: tuo metu, 
kai įvyko pirmoji žmogžudystė, manęs čia nebuvo, o ka- 
dangi žudikas yra tik vienas, 0 ne du, aš negaliu juo būti. 
Taigi inspektorius gali palikti mane su Roberta, kol atvyks 
slaugė. 

— Bjauru ir absurdiška, kad... - karštai kreipėsi Roderi- 
kas į Almą Korigen, bet aš jį nutraukiau. 

— Tiek to, Roderikai. Ir mintis ne tokia jau absurdiška. 
Aš tikrai padedu policijai. Tikiuosi, kad padedame visi. Ir 
jeigu ta pagalba reiškia ir informuoti apie visų jūsų žings- 
nius kiekvieną akimirką, aš pasistengsiu kuo tiksliau tai 
atlikti. 

— Na, žinote, - pradėjo Alma Korigen. - Turiu pasakyti, 
kad... 

Jos vyras uždėjo plaštaką jai ant rankos ir ji nutilo. 

Tada aš šaltai pareiškiau jai: 

— Tikriausiai nereikia nė sakyti, kad tai nėra policijos byla 
prieš visą būrį įtariamųjų. Tai žudiko byla prieš kiekvieną 
iš Čia esančių. 

— Tuo geriau jums, - netikėtai pareiškė Hubertas Hėjus. 

Pulkininkas Kaudrei-Simpsonas atsikrenkštė. Jo veidas 
tapo rimtas ir tolimas, jis netikėtai nušvito vidine išminti- 
mi, kurią anksčiau slėpė švelnumas. Išraiška buvo atlaidi ir 
užjaučianti, labiau deranti teisėjui, o ne kariui. Pasijutau be- 
svarstanti, ar jis kartais ne teisėjas. 

— Tai ne viskas, mieloji panele, - tarė jis man. - Kiek- 
viena žmogžudystės byla yra žmogžudžio byla prieš kiek- 
vieną civilizuotą asmenį. Kai tik jis pakelia ranką žudyti, 
tuoj pat atsiduria už įstatymo ribų. Pasakyčiau dar daugiau. 
Aš linkęs manyti, kad jeigu žmogui kyla mintis, jog nužudy- 
mas yra priimtinas problemos sprendimas, tuomet jam gre- 
sia pavojus netekti civilizuotos būtybės vardo. 

— Labai griežtai pasakyta, pone, — pareiškė Roderikas. 

— Mano nuomonė dėl to tikrai tvirta, - atkirto pulki- 
ninkas. 

— Ar tą patį principą kaip atskiriems asmenims taikote ir 
valstybėms? Jūs, būdamas kariškis? 

— Taikau. 

— Ir karo veiksmams? 

— Agresijos veiksmams. Jei valstybei atrodo, kad prie- 

varta yra politikos įnagis, ji paneigia šimtmečių intelekto 
vystymosi progresą. 

— Vis vien, —- užsispyrusi pakartojo Alma Korigen, - ne- 
sąmonė, kad su mumis elgiamasi kaip su įtariamaisiais. Po- 
licija turėtų žinoti, kas nužudė. 

— Jei dar nežino, - įsiterpė Hubertas Hėjus, - tai nedel- 
siant sužinos, kai tik Roberta pravers burną. 

Trumpai stojo nejauki tyla. 

Pastačiau taurę ir ji dzingtelėjo į stiklinį stalo paviršių. 

— Ką gi, - tariau, - dėl visų tų čia esančių, kurie nėra 
žudikai, aš pasistengsiu, kad Roberta būtų saugi, kol galės 
praverti burną. 

Ir išėjau iš kambario. 

Kaip nedaug tereikia, pamaniau, nulupti mandagumo ir 
apsimetimo luobui nuo žmonių, kuriems gresia pavojus. Šį- 
vakar svetainėje tekėjo stiprios povandeninės srovės, ir aš 
jaučiau, kad jeigu kam nors būtų pavykę jas aptikti, jis labai 
priartėtų prie paslapties atskleidimo. Sprendžiant iš išorės, 
svarsčiau eidama per holą ir leisdamasi tamsiu koridoriumi 
į virtuvę 1r pagalbines patalpas, aš būčiau linkusi išteisinti 
pulkininką. Jis taip įtikinamai išdėstė savo principus; kita 
vertus, su neviltimi pridūriau, gal būtent šitaip žudikas ir 
elgtųs12 Dievas mato, mūsiškis žudikas protingas. Tai akto- 
rius, kuris net vilkolakio instinktus sugebėtų paslėpti po 
nepriekaištingu civilizuotu paviršiumi. Nė vienas iš šįvakar 
buvusiųjų svetainėje nė nemirktelėjo, išgirdęs, kad yra pa- 
smerktas, atskirtas nuo mūsų visų. Bet juk visai įmanoma, 
kad žudiko svetainėje nė nebuvo... Kaip pabrėžė Alesteras, 
yra dar ir kitų galimybių. 

Pasukau už koridoriaus kampo ir susidūriau su Nikolu. 

Tikrąja žodžio prasme susidūriau su juo. Jis pagavo ma- 
ne už rankų ir sustabdė, įdėmiai žiūrėdamas man į veidą 
koridoriaus prieblandoje. 

— Na, - pradėjo jis švelniai, - mūsų mažoji policijos šni- 
pe. Inspektoriaus čia nėra, mieloji. 

Ir aš netekau kantrybės. Žybtelėjau akimis ir bandžiau 
išsilaisvinti 1š jo rankų. 

— Paleisk mane, po galais! Paleisk! Nedrįsk šitaip su ma- 
nim kalbėti! Tu neturi teisės... 

— Tai jau ne kartą man sakei. Kur eini? 

— Ne tavo sumautas reikalas! 

— Šioje žmogžudiškoje aplinkoje kiekvieno reikalas ne- 
leisti tau vienai vaikščioti tamsoje. 

— Einu į virtuvę pasiimti valgyti, — tariau dygiai, — ir la- 
bai skubu. 

Jis nepajudėjo. 

— Kur tavo draugas? 

— Koks draugas? 

— Galantiškasis auksaplaukis kavalierius. Kodėl jis nesi- 
deda tavo asmens sargybiniu? 

— Esi vis toks pat nešvankėlis, Nikolai, - pasakiau su kar- 
tėliu. 

— Tikrai, ar ne? - Jis nusišaipė. — Ši savybė vertingas tur- 
tas rašytojui, bet ne vyrui... 

— Teisingai. Dabar leisk man eiti. 

— Lukterk. Beje, aš kalbu visai rimtai, Džianeta. Man re- 
gis, tu pernelyg mielai vaikštinėji viena... arba su tais, ku- 
rių nepažįsti. Jei turėtum bent krislą sveiko proto, supras- 
tum, kad tas vyrukas nejuokauja. Argi tu nebijai? 

— Prieš tris minutes dar nebijojau, —- atsakiau šiurkščiai. 

Nesuprantu, kas privertė mane ištarti tuos žodžius. Vos 
pasakiusi, ėmiau gailėtis, bet buvo per vėlu. Jis paleido ma- 
no rankas ir stovėjo patamsyje, žiūrėdamas į mane. Man 
atrodė, kad jis girdi, kaip daužosi mano širdis. 

— Oho, - ištarė jis pagaliau ir švelniai pridūrė: — Tai štai 
iš kur vėjai pučia. 

Aš tylėjau. Norėjau pabėgti nuo jo į šviesią ir šiltą virtu- 
vę, bet negalėjau pajudėti, tarsi mano pačios širdies dūžiai 
būtų prikalę mane prie koridoriaus sienos. 

Nikolas pasakė: 

— Vadinasi, tu bijai, kad nenužudyčiau tavęs, manoji Džia- 
neta?.. Negi tikrai manai, kad galėčiau taip pasielgti, Džia- 
neta? Perpjauti tą gražų kaklą, Džianeta... ir dėl ko? Dėl se- 
niai praėjusių dalykų? 

— Ar tau reikia priežasties? — Mano balsas virto kužde- 
siu, kuris man pačiai nuskambėjo keistai. Negali būti, kad 
tai tikrovė; negali būti, kad iš tikrųjų vyksta šis nerealus 
pokalbis... — Ar tau reikia priežasties? — sušnibždėjau. 

Jis neatsakė. Stovėjo ir tylėdamas žiūrėjo į mane, 0 jo 
veidas dulsvoje šviesoje buvo neįžvelgiamas. Pagaliau jis 
prabilo visai kitu tonu: 

— Ar turi įrodymų? 

Aš beveik pašokau. 

— Aš jų neturiu. 

— O jei turėtum, ar įduotum mane... dėl seniai praėjusių 
dalykų? 

Iliuzija... ji tirštėjo aplink mus kaip voro audžiamas tin- 
klas. Tarsi jis būtų paklausęs, ar man dar reikia pinigų na- 
mų reikalams. Prispaudžiau ranką prie kaktos. 

— Aš... aš nežinau, Nikolai. 

— Tu... nežinai. 

Jo tonas privertė mane parausti. 

— Nikolai, — tariau beviltiškai, — pasistenk suprasti... 

— Tu buvai mano žmona. 

— Žinau, bet... 

— Tu nuolat kartodavai, kad netiki skyrybomis. 

— Žinau, - sutikau liūdnai. Tai buvo tikrai seniai praėję 
reikalai. Visi mūsų barniai baigdavosi tuo, kad aš būdavau 
priversta gintis. Dabar vėl pajutau, kaip nedrąsiai, bet siuti- 

namai į mano balsą skverbiasi atsiprašymo gaidelės. - Bet 
išsiskyrėme ne dėl mano kaltės. 

— Net jeigu ir taip, prisimenant tai, ką sakydavai, tu vis dar 
turėtum jaustis su manim susijusi... o gal dabar jau nebe... 

— Dabar? Nesuprantu. 

— Ne? Grįžtu prie šviesiaplaukio draugo. 

— Kad tave kur galas, Nikolai! 

Jis trumpai ir šiurkščiai nusijuokė. 

— Sprendi bjaurią problemą, ar ne, Džianeta? Moralinis 
lojalumas prieš pilietinę pareigą. O gal situacija dabar pa- 
prastesnė: senoji meilė prieš naująją? Išvengtum daug bė- 
dų, jei galėtum šią akimirką mane įduoti, ar ne? 

Pyktis, kuris mane užliejo, buvo tikras, apčiuopiamas, 
kaip šokas. Balsas tapo šaltas it ledas ir ramus. 

— Jei dabar būtum buvęs svetainėje, būtum girdėjęs, kaip 
pulkininkas Kaudrei-Simpsonas pasakė tai, ką aš galvoju. O 
jis pasakė, kad vykdydamas prievartą, taigi 1r žmogžudystę, 
žmogus atskiria save nuo savo bičiulių ir netenka teisės būti 
žmogumi. Jei vis dar būčiau tavo žmona... - Aš prispaudžiau 
rankas prie sienos ir pajutau tvirtą drąsinančią paramą. — 
Jei vis dar teisiškai būčiau tavo žmona, aš nesistengčiau ap- 
kaltinti tavęs, net jei galėčiau, nes kaip tavo Žmona būčiau 
sutapatinta su viskuo, ką tu padarei... bet aš tave palikčiau. 
Negalėčiau gyventi šalia taves, žinodama, kad tu esi... 

— Kainas? 

— Taip. 

Jo balse atsirado keista gaidelė. 

— O jei taip yra? 

— Jei taip yra... - Nutilau ir, savo siaubui, pajutau, kad 
1mu kalbėti verksmingai. —- Jei taip yra, - pasakiau šiurkš- 
čiai, — tada nežinau, po galais. Paleisk mane. 

Netaręs nė žodžio jis pasitraukė, aš praėjau pro jį ir nu- 
skubėjau žemyn į virtuvę. 

P buvo šviesu ir šilta, 
1r gardžiai kvepėjo maistu. Virėja triūsė prie viryklės, o viena 
iš mergaičių, kurios patarnaudavo prie stalo, tvarkė kalnus 
lėkščių. 

Tarpduryje stabtelėjau, staiga pajutusi, kaip dreba ran- 
kos, o akys pilnos ašarų, bet virėja pažvelgė į mane, apdo- 
vanojo smagia riebia šypsena ir parodė į vietą, padengtą vie- 
name didelio nušveisto stalo gale. 

- Jei neprieštarausite, panele, - sutratėjo ji Žzmumų gy- 
ventojos greitakalbe, - papietaukite čia. Bus šilčiau ir grei- 
čiau. Inspektorius sakė, kad valgysit dabar. 

— Jūs labai gera. Tikiuosi, kad nepridariau jums rūpesčių. 

— Jokių rūpesčių, —- nuramino mane virėja, nesitraukda- 
ma nuo viryklės. - Efe, įpilk panelei sriubos. 

Efė buvo liesa tamsiaplaukė mergina didžiulėmis akimis, 
kurios smalsiai mane stebėjo. Ji atnešė man lėkštę garuo- 
jančios sriubos ir atsargiai pastatė priešais, tarsi bijodama, 
kad jai neįkąsčiau. Tada pasitraukė porą žingsnių atgal ir 
įsikibo į prijuostės kraštus. 

— Na jau, Efe, - pasigirdo griežtas virėjos balsas. - Ne- 
stovėk, nešk indus į valgomąjį. 

Efė išėjo, metusi į mane ilgesingą, delsiantį žvilgsnį. Kai 
virtuvės durys už jos užsivėrė, virėja padėjo samtį ir su- 
šnibždėjo įspūdingu kimiu balsu: 

— Ji visai pamišo dėl tų žudikų, panele! Bet tai iš tiesų 
šiurpulinga. Net kraujas stingsta! 

Nesvarstydama sutikau. Karšta sriuba nuostabiai rami- 
no. Ir švies! virtuvės šiluma netruko išsklaidyti to nerea- 
las pašnekesio koridoriuje įspūdį. Virėja atsirėmė putliais 
raudonais kumščiais kitame stalo gale ir stebėjo mane su 
puikiai savo darbą išmanančio žmogaus pasitenkinimu. 

— Na, gardus sultinys, tiesa? 

— Taip, labai gardus, ponia. 

— Nuo jo jūsų skruostai bent kiek parausvės. Atrodėte 
visai nuvargusi ir išblyškusi, kai įėjote, pasakysiu aš jums. 
Šneka, kad ją radote jūs? 

— Taip. Man pasisekė. 

— Tai jai pasisekė, vargšei mergaitei, kad ji iki šiol gy- 
va. - Ji sunkiai palingavo galvą. - O jums visai nepasisekė. 
Ir atsitik tu man šitaip. 

— Ką gi, - atsakiau. - Juk ne kasmet vyksta žmogžu- 
dystės. 

— Ne. Ačiū Dievui. Bet aš ne tai turėjau galvoje. - Ji pa- 
traukė tuščią sriubos lėkštę 1r vietoj jos pastūmė man avie- 
nos šonkauliukus su žirneliais ir keptomis bulvėmis. — Aš 
kalbėjau apie nelaimingus atsitikimus kalnuose. 

— Taip? — Prisiminiau kažką girdėjusi iš kitų. - Ar šie me- 
tai tikrai nelemtesni už kitus? 

— Taip, tikrai, panele. Tos dvi merginos, - ji kryptelėjo 
galva į lubas, - tai jau trečias nelaimingas atsitikimas šiais 
metais, nekalbant apie žmogžudystes. 

— O kas buvo tie kiti? 

— Na, vieni iš jų —- pora iš Londono. Tie keistuoliai bandė 
įkopti į Kuliną be žemėlapio ir be kompaso. Juos rado tik po 
savaitės, gulinčius prarajos dugne. 

— Kaip siaubinga. Ar juos paklaidino migla? 

— Ta diena, kai jie išėjo, buvo skaidri kaip sultinys, - pa- 
sakė virėja. — Niekas nežino, kas atsitiko. 

— Brangiai sumokėjo už neatsargumą, - pastebėjau. 

— Taip, tikrai. Bet kalnų lengvai neįveiksi, ir tas vargšas 
žmogelis, kuris guli ten, viršuje, ne kartą šitai sakė, O jis 
buvo puikus alpinistas. Obuolių pyragas. 

— Atsiprašau? A, supratau. Ačiū, ponia. Jis labai skanus. 

— Neprastas, — sutiko virėja patenkinta, stebėdama, kaip 
doroju jos sotų, minkštą pyragą. - Dar buvo du Oksfordo ir 
Kembridžo studentai. Jie abu nusprūdo nuo šlapios uolos 
beveik toje pačioje vietoje. 

— Užsimušė? 

— Taip. Krito kaip akmenys. Nutrūko virvė. 

Atsargiai padėjau greta šaukštą ir šakutę į tuščią lėkštę 
1r kelias sekundes į juos spoksojau, nieko nematydama. Keis- 
toje šmėkštelėjusioje vizijoje regėjau dvi poras alpinistų, 
kopiančių į Kuliną... bet kiekvienu atveju eidavo dar vie- 
nas - trečiasis, kuriam esant trūkinėjo virvės, o kūnai kri- 
to, mirtinai susitrenkdami. 

— Gal puodelį kavos? - pasiūlė virėja. 

— Labai norėčiau, - atsakiau, - bet išgersiu ją viršuje. 
Daktaras tikriausiai jau baigė tvarkytis, o ponia Persimon 
norėtų nulipti žemyn. 

— Kaip jautėsi mergaitė, kai ją palikote? - Ji pastatė ant 
stalo didelį mėlyną puodelį ir pradėjo pilti į jį kavą. 

— Ne itin gerai. Bet manau, kad ji pasveiks. 

— Ačiū Dievui. Duodu jums didelį puodelį. Neškitės grei- 
čiau, kol kava dar karšta. Cukraus? 

— Taip, prašyčiau. Ačiū jums, ponia. Buvo nuostabu. Jau- 
čiuosi daug geriau. 

— Taip ir atrodo, - pasakė virėja. - Nepamirškite nakčiai 
užsirakinti durų, panelyte. 

— Nepamiršiu, - užtikrinau ją karštai, ir kai ji nusigręžė 
prie viryklės, aš atsistojau. 

Koridoriuje nieko nebuvo. Nuskubėjau juo besidaužan- 
čia širdimi, pasukau už kampo 1r įėjau į atvirą holą. Nikolas 
buvo ten. Palinkęs virš administratoriaus pertvaros, jis pus- 
balsiu kalbėjosi su Bilu Persimonu. Jis mane pamatė, bet 
tik truktelėjo antakiais ir daugiau neparodė jokių ženklų. 

Apsimečiau jo nematanti 1r beveik tekina užskubėjau laip- 
tais, stengdamasi neišlaistyti kavos. 

Laiptų aikštelėje sutikau ponią Persimon 1r kambarinę. 

— O, štai ir jūs, panele Bruk! — Ponios Persimon balsas 
vis dar buvo sutrikęs, ir tai mane stebino. - Ar pavalgėte 
pietus? 

— Taip, ačiū. Labai skaniai pavalgiau. 

— Puiku, puiku. Man regis, policija jau laukia jūsų. 

— Kaip panelė Saims? 

— Tiesiog nežinau. Vis dar be sąmonės, o daktaras mažai 
šneka. Ak, Dieve, Dieve... - Ir ji nuskubėjo žemyn, lydima 
kambarinės su glebiu suglamžytos patalynės. 

Vis dar girdėjau ją tyliai dejuojant, kai priėjau prie savo 
kambario ir pabeldžiau į duris. 

Inspektorius jas atidarė. 

— O, panelė Bruk. Prašau įeiti. 

Jis rūpestingai uždarė duris paskui mane. Daktaras jau 
buvo išėjęs. Roberta po antklodėmis atrodė labai tyki ir iš- 
blyškusi, tokia išblyškusi, kad aš sunerimusi paklausiau: 

— Inspektoriau Makenzi, ar jai nieko neatsitiko? 

Jis papurtė galvą. 

— Daktaras mano, kad viskas gerai. Ji ištvers. 

— Tai nuostabu! 

Jis žiūrėjo į ramų, nebylų Robertos veidą. 

— Taip, — pasakė jis be jokios išraiškos. Tada pasisuko į 
mane. — O kaip jūs? Ar pavalgėte? 

— Taip. Virėja pamaitino mane virtuvėje. 

— Gerai. Kaip dabar jaučiatės? 

Aš nusišypsojau. 

— Aš viskam pasiruošusi. Bet tikiuosi, kad paaiškinsite 
man, ką daryti, prieš palikdami mane vieną su ligone. 

— Daktaras paliko nurodymus, aš jums juos užrašiau. — 
Jis parodė į popieriaus lapelį ant naktinio stalelio. - Bet pa- 

grindiniai darbai bus palaikyti šildykles karštas, o kambarį 
šiltą. Galite duoti jai truputį sultinio arba arbatos su lašeliu 
brendžio, kada tik ji panorės. Daktaro laukia gimdyvė, tad 
jis turėjo išvykti, bet jeigu jums pasidarys labai neramu, su- 
siraskite mane, aš paskambinsiu į Brodfordo ligoninę ir pa- 
klausiu patarimo. 

— Ar turėsiu atsiųsti pas jus Nilą? 

— Ne. Paskambinkite telefonu. Aš pasinaudosiu panelės 
Meling kambariu. Turbūt per naktį nemiegosiu, bet kai tik 
užlipsiu į viršų, prisijungsiu telefoną. Jei bent truputį susi- 
nervinsit ar susirūpinsit, skambinkit, nesivaržykit. Mes bū- 
sime čia iki ryto. 

— Gerai, skambinsiu. 

— Puiku. O dabar... - Jis atsigręžė į Nilą, pasirodžiusį tarp- 
duryje. — Nilai, tu žinai, ką daryti. Įsikurk patogiai. Seržan- 
tas Manrou pakeis tave antrą valandą, 0 aš vis užeisiu pa- 
žiūrėti, kaip jums sekasi. Abejoju, ar kuris iš mūsų šiąnakt 
galėsime išsimiegoti. — Jis priėjo prie lango ir pažvelgė į lau- 
ką. - Atslenka migla. Gaila. Ji nepadeda tokiam darbui kaip 
mūsų. Aš manau... - Jis ištiesė ranką ir užsklendė langi- 
nę. - Šitaip bus tikriau. Ar pakentėsite, jei bus tvankoka? 

— Tokiomis aplinkybėmis pakentėsiu. 

— Tuomet viskas gerai. Ką gi, paliksiu jus. Jums prieš 
akis ilga naktis, bet manau, kad ji bus saugi. Aha, tiesa, po- 
nas Persimonas visą naktį neišjungs generatoriaus, todėl 
šviesa degs. Viskas aišku, Nilai? 

— Taip, sere. 

Jis atsigręžė į mane. 

— Ar jautriai miegate, panele? 

— Regis, kad taip. 

— Visai nebūtina budėti visą naktį. Ji miegos, 0 jeigu jai 
ko nors prireiks, Nilas jus pažadins. O per tą laiką pailsėki- 
te. Sutarta? 

— Taip. 

— Na, labanakt, mergyte. 

— Inspektoriau Makenzi... 

Jis jau buvo prie durų. Atsisuko, ranką laikydamas ant 
rankenos. 

— Ką? 

— Dar keletas dalykų... manau, kad turėtumėte žinoti dar - 
keletą dalykų. 

— Svarbių? 

— Na, nežinau. 

— Ar jie padės man dabar ir čia suimti mūsų žudiką? 

— O, ne. Ne. 

Jo akys keistai tyrė mane. 

— Gal išsiaiškinote, kas jis? 

— Ne! — Žodį išrėkiau garsiai, nustebindama save ne ma- 
Žiau nei inspektorių. 

— Tada drįstu prašyti, kad palauktumėt iki ryto, pane- 
le, - pasakė jis. 

Ir išėjo. Greitai perėjau kambarį ir pasukau raktą. Už- 
rakto gergždimas ir spragtelėjimas nuramino, 0 kleptelėju- 
si sklendė visiškai užtikrino mums saugumą. 


17 


ao praslinko ilgas vakaras 
1r stojo naktis. Aš knapsėjau prie židinio su „Lamermuro 
sužadėtine“ rankose, kovodama su beviltišku nuovargiu, ku- 
ris baigė mane priveikti. Nilas sėdėjo šešėliuose prie Ro- 
bertos lovos, jo ilgas kūnas ramiai ilsėjosi pintoje kėdėje 
nugara į mane ir į visą kambarį. Roberta kartą ar du sujudė- 


jo, bet jos kvėpavimas pamažu išsilygino, veidas atgavo spal- 

vą, tad pagaliau, visai pagrįstai nurimusi, aš padėjau knygą 
ir nusprendžiau pabandyti numigti. 

Tyliai perėjau per kambarį prie savo lovos. 

— Labanakt, Nilai. 

— Labanakt, panele, - atsakė jis, nepasukdamas galvos 
1r, kad ir kaip keista, nuo jo tylaus atsakymo mane užliejo 
nusiraminimo banga. Atrodė, kad vienas iš tykiųjų kamba- 
rio šešėlių skleidė ramybę; bet tuo pat metu aš nemaloniai 
suvokiau, kad, nepaisant visų atsargumo priemonių ir Nilo 
buvimo čia, iš tikrųjų aš labai nervinausi. Griežtai sudrau- 
džiau save, prisukau savo mažytį naktinį laikrodį 1r nusi- 
spyriau šlepetes. Kambarys buvo užrakintas, tiek durys, tiek 
langas, su manimi buvo Nilas, tvirtas 1r patikimas Nilas; ir 
čia pat, ranka pasiekiamas, kitame telefono laido gale, bu- 
dėjo inspektorius Makenzis. 

Kilstelėjau pūkinę antklodę ir palindau po ja, susisukda- 
ma į chalato skvernus. Iš nuovargio gėlė visą kūną, bet aš 
nesibaiminau, jog galiu įmigti taip kietai, kad neišgirsčiau 
Robertos judant. Visai kitokie būgštavimai turėjo neleisti 
man atitolti nuo budrumo ribos... 

Aš neklydau. Tai užsnūsdavau, tai pabusdavau, tai vėl už- 
snūsdavau trumpomis nejaukaus miego valandėlėmis, ku- 
rios galėjo tęstis ir minutę, ir valandą. Du kartus Roberta 
sujudėjo ir sudejavo, ir aš akimirksniu pašokau, pasirėmusi 
ant alkūnės; bet ji bematant vėl nugrimzdavo į miegą. Kar- 
tą, tuoj po vidurnakčio, ji atrodė daugiau prabudusi, todėl 
atsikėliau, pašildžiau sultinį 1 mums su Nilu pavyko pri- 
versti ją nutyti keletą šaukštelių, tada ji nekantriu judesiu 
nusigręžė ir vėl paniro į miegą. Kitą kartą, pamenu, kaiti- 
nau vandenį šildyklėms ir lyg per miglą mačiau, kaip tyliai 
pasikeitė budėtojai, kai antrą valandą Hektoras Manrou pa- 
leido Nilą; pamenu, kaip tarsi per sapną girdėjau inspekto- 
riaus balsą už užrakintų durų, klausiantį, kaip mums seka- 

si. Kartą pačioje nakties gūdumoje Hekis išvirė puodelį ar- 
batos, šį sykį labai stiprios, ir aš ją Išgėriau, jaukiai susisu- 
pusi į pūkinę antklodę, o tada vėl atsikėliau pripilti į šildyk- 
les karšto vandens. 

Savo darbą atlikau pakankamai kvalifikuotai, tai aš Žinau, 
bet judėjau šiame liepsnos apšviestame iliuziniame pasau- 
lyje tarsi įstrigusi tarp realybės ir sapno, tad dabar, žvelg- 
dama atgal, negalėčiau pasakyti, kur baigėsi realybė, o kur 
prasidėjo košmaras. Iš tiesų prisimenu tą naktį kaip nesi- 
baigiantį košmarą, kuriame man patikėti paprasti darbai ne- 
pajėgė išgainioti šešėlių, nejaukiai man besivaidenančių 
židinio apšviesto kambario kampuose. Mano mažojo laikro- 
džio tiksėjimas, kasdieniškas verdančio arbatinuko šnypš- 
timas, — visi šie įprasti garsai man snaudžiant ankstyvomis 
priešaušrio valandomis virto iškreiptais košmaro vaizdi- 
niais, - kurie buvo tokie pat klaikūs ir šiurpūs, kaip šešė- 
liai, virpantys virš mano galvos ant ugnies apšviestų lubų. 
Šešėliai ir liepsna... šešėliai ir atspindžiai... šešėliai, kurie 
man stebint susiliedavo į žudiko siluetą, gestikuliuojantį 
priešais ugnį, pamišėliškai šokantį aplink sukrautą laužą, 
kuris augo, didėjo, plėtėsi, ko! virto didžiuliu rūkstančiu rau- 
donai įkaitusiu Parakutino laužu, tikru pragaro kalnu... Štai 
jis jau virto Bleivenu ir dunkso virš manes, apšviestas lieps- 
nų. Vienišas beveidis alpinistas ropščiasi į tą velnio viršū- 
nę, tempdamas paskui save nupjautos virvės galą. Kažkur 
sužybsi peilis, ir aš girdžiu, kaip švelniai pakaičiui dundena 
du balsai, plevenantys per krintančio vandens gausmą: „Tu 
buvai mano žmona... Tu jį radai, ar ne?.. Susidūrei su bjau- 
ria problema, tiesa?.. Tu jį radai, ar ne?.. Ar ne?..“ 

Pagaliau mane pabudino mano pačios: „Ne!“ ir aš taip 
krūptelėjau, kad suabejojau, ar nesušukau garsiai, tad įtem- 
piau ausis, bene išgirsiu savo pačios balso virpesį tarp še- 
šėlių. O gal tai Hekis kalbėjo? Arba Roberta? Pasikėliau ant 

alkūnės ir per lovą pažvelgiau į ją. Ji judėjo, gailiai dejuoda- 
ma iš skausmo, bet ne dėl to mano širdis krūptelėjo, o kū- 
nas sustingo savo mažame lizdelyje po pūkine antklode. He- 
kio nebebuvo. 

Nors mano reakcija išdavė varganą mano nervų būklę, 
aš pasukau galvą ir pamačiau jį, kaip mano sapnų šmėklą, 
stovintį priešais ugnį. Bet ši ugnis nemetė į kambarį baugi- 
nančio šešėlio, ir dėl pačios blogiausios priežasties. Ji buvo 
beveik visai užgesusi. 

Žvilgterėjusi į laikrodį pamačiau, kad penkiolika po ke- 
turių. Mano miegota trumpai, o Hekis, matyt, visai nebuvo 
nusnūdęs, bet durpės, sukrautos nepatyrusia ranka, išblė- 
so Ir virto negyva juodos velėnos mase. 

Neišmanančiam ne taip paprasta kūrenti durpes. Kol de- 
ga, jos būna nuostabiai karštos, raudona kaitri masė prime- 
na aukštakrosnės pakurą. Ponia Persimon buvo pakrovusi 
durpes įgudusia ranka, Nilas taip pat būtų žinojęs, ką dary- 
ti, bet Hekis buvo miestietis ir gyveno Slėnyje, o aš buvau 
bejėgiškiausia iš visų neišmanėlių. Tarp mūsų šnekant, mes 
taip nevykusiai kūrenome, kad ugnis beveik užgeso, o kai 
Hekis pajudino durpes, jos suiro ir pabiro mažais gabalė- 
liais, kurie pradėjo sparčiai juoduoti. 

Aš iššokau iš lovos, sukišau kojas į šlepetes ir tyliai pri- 
ėjau prie židinio. 

— Ar neužges visai, seržante? 

— Neužges. 

— Ar nebėra durpių? 

— O, yra daug. Visa gudrybė - kaip teisingai jas pakrauti. 
Ar jūs ką nors apie tai išmanote, panele? 

— Beveik nieko, bet privalome pabandyti. 

Prie židinio gulėjo nedidelė krūvelė šviežių durpių. At- 
siklaupiau šalia Hekio, mes drauge dėliojome jas ant žarijų 
1 pūsdami bandėme įdegti. Bet mums nepavyko; raudoni 

pelenai blyško ir tamsėjo, o durpės niūriai dūmavo, tamsios 
1r abejingos. Kambarys atvėso. 

— Negerai, - pasakiau. - Ugnis gęsta. 

Nusivylę susižvelgėme ir aš atsistojau, prikandusi lūpą. 
Turėjau pakeisti Robertos šildykles karštesnėmis. Turėjau 
būti pasirengusi vėl duoti jai atsigerti. Turėjau sušildyti kam- 
barį 1r apsaugoti jį nuo priešaušrio vėsos. 

— Atsiprašau, — pasakiau Hekiui. — Aš... 

— Mano kaltė ne menkesnė nei jūsų. Tiesą sakant, nega- 
lima nė vieno iš mūsų kaltinti dėl to, kad nemokame tvar- 
kytis su šiuo prakeiktu daiktu. Mudu turėjome nueiti pas 
ponią Persimon ir paprašyti malkų, kad durpės lengviau įS1- 
degtų. Deja, man ir į galvą netoptelėjo. 

Jis atsistojo, švelniai valydamasis nuo dulkių rankas. 

— Gal paprašyti inspektoriaus Makenzio, kad atneštų 
mums malkų? 

— Jų kur nors turėtų būti, - pasakiau. — Svetainės židiny- 
je kūrenosi pliauskos, aš pamenu. Galbūt... 

— Aš surasiu, kur jų yra. - Jis jau stovėjo prie telefono. — 
Žinote, man ne kartą teko apžiūrėti visą namą. Malkos tu- 
rėtų būti anoje pusėje. - Jis padėjo ragelį ir pažvelgė į ma- 
ne. - Niekas neatsako. Tikriausiai jis išėjo apsižvalgyti ap- 
link namą. 

— Tuomet... gal mums būtų geriau palaukti? 

Jis Žvilgterėjo į juoduojantį židinį. 

— Užtruksiu ne ilgiau nei penkias minutes. Geriau eisiu 
pats. 

Aš abejodama paklausiau: 

— Ar tikrai jūs pats turite eiti? 

— Juk reikia, kad židinys kūrentųsi, ar ne? 

— Taip. Taip, reikia. 

— Tuomet manau, kad eisiu. Ir jeigu jūs iki man sugrįž- 
tant neatidarysite durų, nieko blogo neatsitiks. 

— Tikriausiai ne. O kai jūs grįšite, kaip aš pažinsiu, kad 
tai jūs? 

— Aš pabelsiu štai šitaip. 

Jis priėjo arčiau ir ištiesė ranką prie židinio atbrailos 
šalia manęs. Sujudėjo pirštas. Išgirdau švelnų barbeni- 
mą. Tokį triukšmą galėjo sukelti žiogas, nevikriai stryk- 
telėjęs ant lapo: tak-taktak-taktaktak-tak. Niekas nega- 
lėjo išgirsti to garso, tik mano ausis, esanti už keleto co- 
lių nuo piršto. 

— Gerai — sutikau. — Tik, dėl Dievo meilės, grįžkite kuo 
skubiau. Ir... ee... seržante... 

— Ką, panele? 

— Ar jums nieko neatsitiks? 

Jis žvelgė į mane ir šypsojosi. 

— Dėl manęs nesijaudinkite. Kad ir kas jis būtų, atiduo- 
čiau visų metų atlyginimą, kad tik sutikčiau jį prie malki- 
nės! Sugaišiu ne ilgiau nei penkias minutes, panele, 0 jeigu 
pamatysiu besižvalgantį inspektorių Makenzį, tuoj pat at- 
siųsiu jį jums. 

Jis išėjo, o aš užrakinau ir užsklendžiau paskui jį duris. 
Girdėjau, kaip jis lengvai nuskubėjo koridoriumi. Tyla. 

Mano širdis nejaukiai daužėsi, ir aš vėl griežtai prisiver- 
čiau daryti tai, ką privalėjau. Ryžtingai pasukau nuo durų ir 
nuėjau pažiūrėti, kaip laikosi Roberta. Ji atrodė ramesnė, 
kvėpavimas nebebuvo toks paviršinis, bet akių vokai trūk- 
čiojo, tarsi jai kliudytų šviesa. Ištraukiau iš stalčiaus savo 
žaliąjį šalį, užmečiau ant lemputės šalia jos lovos ir grįžau 
prie židinio puoselėti raudono žaizdro kauburėlio, kol He- 
kis pareis. 

Jis grįžo neįtikėtinai greitai. Buvau išplėšusi porą lapų iš 
„The Autocar“ žurnalo. Popierius ir keletas gabalėlių dur- 
pių padėjo man įkurti nedidelį liepsnos liežuvėlį, kai išgir- 
dau beldžiant į duris. 

Jau spėjau perbėgti pusę kambario, kai suvokiau, kad bel- 
dimas visai neprimena žiogo striksėjimo, kaip buvo suma- 
nęs Hekis. 

Vėl pasigirdo tylus stuksenimas: tak tak tak. 

Stovėjau už trijų pėdų nuo durų, rankas sugniaužusi į 
kumščius ir prispaudusi jas prie šlaunų. Širdis plakė smar- 
kiais svaiginančiais dūžiais. Stovėjau, sustingusi į marmu- 
rą, akis įsmeigusi į duris, o naktinis laikrodukas kaip pami- 
šęs skaičiavo sekundes. 

Labai švelniai sujudėjo durų rankena. Taip pat švelniai 
brakštelėjo durys, kai kažkas bandė jas pastumti. 

Jei šauksiu, pamaniau, žmonės nubus ir čia pat pagaus 
Jį... žudiką, bandantį patekti pas Robertą. 

Bet jei šauksiu, mano riksmas prasiskverbs ir į ramų Ro- 
bertos miegą, ir aš nežinau, kaip ją toks šokas paveiks. Jau- 
čiau, kad neturiu teisės šitaip rizikuoti. 

Vėl atsidūriau prie durų. 

— Kas ten? - Nustebau, kaip normaliai skambėjo mano 
balsas. — Ar tai jūs, seržante? 

Be abejo, ten buvo ne jis; bet jeigu jis atsakys, kad taip... 

— Ne. — Taip energingai šnibždėjo tikrai ne Hekis. - Ins- 
pektorius Makenzis. Atėjau žvilgterėti į ją. Atidaryk, mer- 
gyte. 

Nors nuo jo žodžių man akimirksniu palengvėjo, aš dar 
kartą nustebinau pati save. Išgirdau save ramiai sakant: 

— Lukterkit, inspektoriau. Apsivilksiu chalatą. 

Trim šuoliais atsidūriau prie telefono ir pakėliau ragelį. 
Mano laikrodukas tiksėjo šalia manęs kaip pašėlęs... dvi, 
keturios, septynios sekundės, septyni ilgi šviesmečiai, kol 
išgirdau kitame laido gale pakelto ragelio trakštelėjimą ir 
švelnus, bet budrus inspektoriaus Makenzio balsas aštriai 
pasakė: 

— Makenzis klauso. Kas yra? 

Delnu pridengiau ragelį ir sušnibždėjau: 

— Greičiau ateikite! Greičiau! Jis prie durų! 

Linija išsijungė. Man pakirto pakinklius ir aš lėtai atsi- 
sėdau ant lovos, rankoje tebespausdama ragelį. Galvą, su- 
stingusią kaip lėlės, buvau pasukus: ir stebėjau duris. 

Nesigirdėjo jokio garso, jokio braškesio, durų rankena 
nebejudėjo. Durys stovėjo aklinos, šviečiančios glotniais bal- 
tais dažais ir nieko nebylojo. 

Koridoriuje pasigirdo greiti vos girdimi žingsniai. Ir balsas. 

— Inspektoriau? Kas atsitiko? 

— Kur tave velnias nešioja, Hektorai Manrou? 

— Buvau malkų. Atleiskit, sere. Ar kas nors atsitiko? 

Durys atsidarė. Išgirdau aštrų nervingą Hartlio Korige- 
no balsą. 

— Kas per velniava čia dedasi? 

Tada pasigirdo jo žmonos šnibždesys: 

— Ar kas nors... atsitiko? 

— Nieko, ponia. Prašau grįžti į lovą. 

Inspektoriaus balsas virto raminančiu murmėjimu, 0 aš, 
girdėdama koridoriuje tris ar keturis pritildytus balsus, ati- 
dariau duris. 

Korigenai dabar grįžo į savo kambarį, esantį priešais ma- 
nąjį. Kiti du žmonės, kuriuos prikėlė šitas bruzdesys, buvo 
pulkininkas Kaudrei-Simpsonas ir Hubertas Hėjus. Jų kam- 
bariai buvo už kampo, pagrindiniame koridoriuje. Kai atida- 
riau duris, Hekis, stovintis susigėdęs prieš inspektorių su 
glėbiu malkų vienoje rankoje ir vis dar garuojančiu arbati- 
niu kitoje, atsisuko, pamatė mane ir su palengvėjimu atsku- 
bėjo koridoriumi. 

Inspektorius Makenzis puolė paskui jį. Jo balsas buvo že- 
mas, bet skardus ir įsakmus. 

— Heki! Neliesk durų! Panele Bruk, prašau pasitraukti 
nuo durų! 

— Klausykite, inspektoriau... - prabilo pulkininkas Kaud- 
rei-Simpsonas, nelauktai valdingas, nors apsivilkęs palai- 
kiu chalatu ir išsiėmęs dirbtinius dantis. - Kas atsitiko? 

— Prašau patikėti, nieko neatsitiko, pone. Nuraminkite 
ponią Kaudrei-Simpson. O jums, pone Hėjau, pažadu, kad 
jeigu man reiks pagalbos, aš kreipsiuos į jus, bet dabar... 

— Gerai. Aš išeinu. - Ir Hubertas Hėjus nenoromis din- 
go, šiugždendamas Paislio šilku. 

Inspektorius greitai priėjo ten, kur aš tebestovėjau. 

— Na, tai kas čia atsitiko? 

Jis kreipėsi į mane tokiu standartiniu policininko klausi- 
mu, kad mane suėmė kvailas juokas. Trūkčiojančiu balsu 
pasakiau: 

— Jis... jis buvo prie durų. Žudikas. Jis pasakė... jis pa- 
sakė... 

Jis paėmė mane už rankos ir švelniai nuvedė per kamba- 
rį prie lovos. 

— Sėskis čia. Ir nesistenk kalbėti. - Jis greitai žvilgterė- 
jo į Robertą ir, regis, liko patenkintas. - Heki, pakurk židi- 
nį... Ne, persigalvojau, leisk, aš jį pakursiu. Tu nueik į ma- 
no kambarį, atnešk lagaminėlį ir atidžiai apžiūrėk duris. — 
Jis pažvelgė į mane. - Sakei, kad jis buvo prie durų. Tikiuo- 
si, kad jis prisilietė prie jų? 

— Taip. Jis stumtelėjo jas ir pasuko rankeną. 

Inspektorius patenkintas krenkštelėjo. 

— Rankeną, Heki. Ne, vyruti, palik duris atviras, kad 
šmėkla nenuvalytų jos, kol tu sugrįši. Ooo00! 

Jis džiugiai šūktelėjo, kai sausos malkos įsidegė ir traš- 
kančios liepsnos riaumodamos šoko į židinio kaminą. 

— Ateidamas turbūt nieko nepastebėjote? — pasiteiravau. 

— Nieko. 

Jis išmanančiai krovė durpes. 

— Tikriausiai išgirdo, kai jums skambinau. Apgailestauju. 

— Priešingai. Tu pasielgei labai gerai. 

— Tada apgailestauju, kad priverčiau Hekį nulipti į apa- 
čią. Aš kalta, kad leidau ugniai užgesti, bet juk privalėjau 
vėl ją įkurti. 

Jis stumtelėjo arbatinį arčiau prie žeėrinčių durpių 1r atsi- 
stojo. 

— Be abejo, būtų labiau pasisekę, — pareiškė jis, — jei 
būtumėm pamatę žudiką. Dabar tau teks man viską papa- 
sakoti. 

Viską jam papasakojau, kol Hekis apžiūrinėjo durų pa- 
viršių, o Roberta tyliai gulėjo po antklodėmis, apšviesta ža- 
lios naktinės lemputės. 

Jis klausėsi tylėdamas, akis įsmeigęs man į veidą. 

— Hm, — pratarė pagaliau. - Arba jis girdėjo, kaip Hekis 
išėjo, arba matė jį einantį per kiemą. Bet tai nedaug mums 
paaiškina, išskyrus vieną dalyką. 

— Kokį? 

— Tai įrodo, kad panelė Saims gali jį apkaltinti. Jis tikrai 
buvo trečiasis alpinistas. Jis nupjovė tą virvę. 

Aš griežtai paklausiau: 

— Inspektoriau, ar žinote, kas tas žudikas? 

— Ar jau baigei, Heki? 

— Taip, sere. Jau baigiu. 

— Inspektoriau, maldauju... 

— Ar ką nors radai, Heki? 

Hekis išsitiesė. Jo veidas buvo liūdnas. 

— Ne, sere. Durys nuvalytos. 

— Ką? — Trim šuoliais inspektorius perbėgo per kambarį 
1r pats emė jas apžiūrinėti kietai suspaudęs lūpas. —- Po ga- 
lais! — pratrūko jis, 1r pridūrė: - Gerai, Heki. Uždaryk duris 
1r sėsk į savo kėdę. - Jis piktas grįžo į kambarį. - Mano įkal- 
tis dingo, - pridūrė karčiai. 

— Įkaltis? —- paklausiau. — Vadinasi, jūs žinote, kas jis. 

— Žinau. Nors tai gal pernelyg kategoriškai pasakyta. Ge- 
riau pavadinkime tai pagrįstu spėjimu... Bet spėjimo polici- 
ninkui per maža, o mes neturime jokių įrodymų, nė šapelio. 
Ir jeigu ta lovoje gulinti mergaitė kuo greičiau neprabils, 
bijau to, kas gali atsitikti. Kad ir ši naktis. Matei, kokia ga- 
limybe jis paskubėjo naudotis. Ir jam gali pavykti, Dieve sau- 
gok mus, nes nė vienas blaiviai mąstantis Žmogus neįtars, 
kad jis galėtų šitaip rizikuoti. 

— Vienas kartas nemeluos, — pasakiau. 

— Vienas kartas! - Jo balsas tarsi sprogo, tariant šiuos 
žodžius. - Jis nužudė Heter Makrėj šalia dvidešimties pėdų 
laužo liepsnos atvirame Bleiveno šlaite. Jis nužudė panelę 
Bredford, matant visam Kemesanerio slėniui vidury švie- 
sios dienos. Jis perpjovė Byglui gerklę per keletą jardų —- 
jardų! - nuo liudininkų. O dabar tai! - Jis žvilgterėjo į mane 
ir jau ramiai pridūrė: - Stebėjau koridorių visą naktį. Tik 
prieš dvidešimt minučių nusileidau žemyn į kontorą. Ir ta- 
da, kaip tik tada, židinys užgeso ir jis pamatė, kaip Hekis 
Manrou išėjo, palikęs tave vieną. 

— Aš... aš labai apgailestauju, — išlemenau. 

Jis nusišypsojo. 

— Nereikia, mergyte. Aš tau sakiau, kad tu dėl to nekal- 
ta. Buvai puiki policijos pagalbininkė, iš tiesų... Arbatinis 
verda. Įpilsiu į šildykles karšto vandens, gerai? 

— Aš pati, ačiū. 

Pradėjau pilti vandenį į Robertos šildykles. 

Jis stovėjo prie lovos ir stebėjo jos veidą, tarsi norėdamas 
ištraukti paslaptį iš po blyškių antakių užtvaros. Jo kakta bu- 
vo suraukta, plaukai išsitaršę, neskustas smakras apžėlęs ži- 
lais šeriais, kumščiai giliai sukišti į kišenes, pečiai nuleisti. 
Jis atrodė kaip eilinis susirūpinęs vidutinio amžiaus vyras, 
raudančio vaiko pabudintas iš miego. Tada jis atsigręžė ir jo 
ramios protingos akys išsklaidė klaidingą įspūdį. 

— Ar neprieštarausi, jei paliksiu tave budėti iki ryto? 

— Neprieštarausiu. 

— Tik daugiau nebeišsiųsk Hekio. 

— Tikrai nebeišsiųsiu. 

— Manes prie telefono nebebus. Turiu kai ką padaryti. 
Bet nesijaudink. Kas žino, gal viskas baigsis greičiau, nei 
manai. Mes jį pagausime. Taip, mes jį pagausime... 

Jo akys buvo nebe geros, bet šaltos ir bauginančios. 


18 


Ki pagaliau, išleidusi jį, vėl 


užrakinau ir užsklendžiau duris, užsiėmiau Roberta. Šitaip 
triūsiant praėjo dvidešimt minučių, o kai baigiau, visi mie- 
gai jau buvo išlakstę. 

Atitraukiau užuolaidą ir pažvelgiau pro langą. Lauke vis 
dar buvo ūkanota. Mačiau, kaip pro rūko uždangą skverbia- 
si pirmoji miglota pilka ryto šviesa kaip spindulys pro per- 
1ą. Ji buvo drėgna ir vėsi, ir aš džiaugiausi galėdama grįžti į 
židinio apšviestą kambarį. 

Hekis buvo paruošęs arbatos, ir aš nusinešiau puodelį į 
lovą, apgailestaudama, kad neturiu nieko rimtesnio paskai- 
tyti. Šią ankstyvą ryto valandą mano širdis purtėsi nuo min- 
ties apie „Lamermuro sužadėtinę“, o beveik visą „The Au- 
tocar“ žurnalą buvau suplėšiusi ugniai įkurti. Tad liko tik 
„Auksinė šaka“. Keista buvo rasti šią knygą atokiame Ško- 
tijos viešbutyje. Pavadinimas atrodė patrauklus, bet neaiš- 
kiai jutau, kad ir ją bus nelengva skaityti kaip „Lamermu- 
ro sužadėtinę“. Tikriausiai joje aprašytos primityviosios 
religijos. Vargu ar ji tinkama skaityti lovoje, ir vargu, pa- 
maniau i1mdama ją be jokio susidomėjimo, ar ji padės su- 


168 Mary Stewart 


trumpinti pačią drėgniausią dieną Skai saloje. Nebent, aiš- 
ku, sekmadienį, nes tą dieną niekas nemeškerioja. 

Bet kažkas buvo ją skaitęs. Tarp lapų buvo įspraustas 
žymeklis, senas vokas, 1r sunki knyga atsivertė toje vieto- 
je, kurioje buvo pažymėta. Ji atsivertė greitai ir įprastai kaip 
knyga, kurios skaitytojui dažniausiai prisireikdavo būtent 
šio puslapio. 

Žvilgterėjau į ją truputį susidomėjusi. 

„Beltanės laužai“, - perskaičiau pavadinimą. — „Centri- 
nės Škotijos kalnuose gegužės 1-4 dieną būdavo kūrenami 
apeigų laužai, vadinami Beltanės laužais. Yra neabejotinų ir 
aiškių Žmonių aukojimo pėdsakų...“ 

Atsisėdau ir apstulbusi spoksojau į puslapį, o galvoje 
spengė. Atrodė, kad žodžiai sprogo kambario tyloje, ir aš 
pažiūrėjau per kambarį į plačią Hekio Manrou nugarą, sun- 
kiai galėdama patikėti, kad jis nejuto jų smūgio. Mano akys 
perbėgo šaltą ir tikslų lapą. Iš jo, tarsi iškeverzoti švytin- 
čiais dažais, į mane šokinėjo žodžiai ir frazės. „Todėl jie au- 
kodavo atvirame ore, dažnai ant kalvų viršūnių... sukrauda- 
vo malkas ar kitą kurą... Skai, Malo ir Tirio salose... naudo- 
davo tam tikras kerpes, kurios auga ant senų beržų ir yra 
labai degios...“ 

Tarp manęs ir spausdinto lapo iškilo gyvas prisiminimas: 
beržynėlis, pasidabinęs sidabruotais vasaros nėriniais, ap- 
laužytos kerpės, pabirusios ant drėgnos žemės tarp glot- 
nialiemenių medžių. Ir rudos kerpių vėduoklės, iškėlusios 
delnus nuo keleto lieknų kamienų. „Labai degios...“ 

Aš skaičiau toliau, o šalta abejinga proza piešė mano ver- 
petuojančiose mintyse vieną paveikslą po kito: „Hebridų sa- 
lose, Velse, Airijoje“ — tie laužai buvo deginami atokiausiuo- 
se keltų žemių kampeliuose, buvo atliekami groteskiški ri- 
tualai, nekaltai pakartojantys niūrius ir kruvinus senųjų laikų 
ritualus. Gegužės pirmosios laužai, Joninių laužai, Visų šven- 

tųjų dienos laužai. Nesuskaičiuojamą daugybę metų jie ap- 
valydavo žemę, saugojo gyvulius nuo maro, degino raganas... 

„Degino raganas“. Iškilo kitas pasibaisėjimą keliantis pri- 
siminimas: jauna mergaitė guli ant žarijų su perpjauta ger- 
kle; Huberto Hėjaus balsas, pasakojantis apie magiją ir fol- 
klorą, ir rašytojai, kurie klausinėjo Heter Makrėj apie se- 
novės prietarus. 

Pajutau, kad mano rankos sudrėko nuo prakaito, o raidės 
mirguliavo prieš akis. Tai buvo absurdas. Absurdas. Nė vie- 
na šiuolaikiška aštuoniolikos metų mergina, kad ir kokiame 
atokiame žemės kampelyje ji gyventų, negalėjo būti paau- 
kota kaip ragana. Ši dalis - visiška nesąmonė. Bet tuomet 
kodėl ją nužudė tokiu neabejotinai ritualiniu būdu? Vargu ar 
norėdami apsaugoti derlių. Net Džeimsis Farleinas, gimęs 
1r augęs kalnuose, tuo nebetikėtų... 

Nupurčiau tas mintis ir skaičiau toliau. Skaičiau apie tai, 
kaip aukojimui sukrautas laužas būdavo užkuriamas ne „su- 
tramdyta“, o šviežia ugnimi, šventąja gyvąja ugnimi, įskelta 
1š sauso ąžuolo ir kurstoma laukinėmis kerpėmis. Skaičiau, 
kaip tie, kurie skeldavo gyvąją ugnį, „išversdavo kišenes ir 
šitaip atsikratydavo pinigų ir visų kitų metalinių daiktų“. 
Skaičiau, kad kai kuriose vietovėse ugnį galėjo kurstyti tik 
jauni ir nekalti... 

Žodžiai pradėjo šokti laukinį gramzdinantį šokį ir teks- 
tas nuplaukė tolyn. Prispaudžiau delnus prie veido ir, min- 
tims lėtai ir skausmingai šviesėjant, galvojau apie Heter 
Makrėj, kuri buvo jauna ir nekalta ir kuri nusiėmė visus 
savo varganus papuošalus, kad galėtų įkurti žudikui šven- 
tąją ugnį. Tikriausiai visas tas dalykas jai atrodė kvailas, 
karčiai svarsčiau aš, bet ji manė, kad tai smagu, kad tai yra 
„kitaip“, kad tai tarsi romantiškas kvailiojimas, kuriame 
protingas, apsiskaitęs džentelmenas iš Londono norėtų da- 
lyvauti. 

Mano mintys spruko nuo to paties protingojo džentel- 
meno iš Londono, kai veltui bandžiau įsprausti kitas žmog- 
žudystes į tuos pačius primityvaus ritualo rėmus. Kur šia- 
me pirmykščiame žudiko mąstyme galėtų pritikti Ronaldo 
Byglo nužudymas? Arba nupjauta Merionos Bredford vir- 
vė? Arba Oksfordo ir Kembridžo studentai? Arba Marsijos 
Meling lėlė? 

Remdamasi knyga aš tvirtai įsitikinau, kad vienintelė 10- 
gika, kuri galėjo sieti tokias skirtingas žmogžudystes, buvo 
nesveika pamišėlio logika. Neabejojau, kad knyga yra daik- 
tinis įrodymas. Pernelyg daug panašumų galima įžvelgti tarp 
joje pateiktų abejingų teiginių 1r pamišėliškos ritualinės 
žmogžudystės ant Bleiveno kalvos. Ir pati knyga negalėjo 
atsirasti čia, viešbutyje, netyčia. Ji greičiausiai priklausė žu- 
dikui: žmogui, kuris tyrinėdamas pakankamai gerai susipa- 
žino su tokiais ritualais ir papročiais; protiškai nesveikam 
žmogui, kuris, psichikai visai pakrikus, galėjo atlikti tokį 
iškreiptą nedorą ritualą, koks dabar atrodė Heter nužudy- 
mas. Arba galėjo būti... 

Pajutau, kad drėgname kumštyje vis dar spaudžiu sulam- 
dytą voką, žymėjusį knygos puslapį. Išlyginau jį, lengvai pa- 
purtydama ranką. 

Sėdėjau ir ilgai į jį spoksojau. 

Pažinau savo tėvo rašyseną. Ant voko nebuvo pašto 
ženklo, bet aiškiu, dailiu raštu buvo išvedžiota pavardė ir 
adresas: 


Nikolui Drariui, Eskv., 
Kemes Fjonarido viešbutis, 
Skai sala, 
Invernesšyras 

jų atnešė mums miglotą 


saulės šviesą ir slaugę. Ji buvo apyjaunė tvirtai suręsta mo- 
teris, atrodė labai gera ir nepaprastai profesionali. Su pa- 
lengvėjimu perdaviau jai Robertą ir nusileidau žemyn pus- 
ryčiauti. 

Kai įėjau į valgyklą, visų galvos pasigręžė, o ponia Kaud- 
rei-Simpson greitai paklausė: 

— Kaip jaučiasi mergaitė? 

Aš nusišypsojau. 

— Iki šiol gerai, ačiū. Dabar su ja liko slaugė. Ji sako, kad 
ligonė sveiksta. 

— Kaip džiaugiuosi! Bijojau, kad tas nakties sąmyšis... 

— Nieko neatsitiko, - nuraminau aš. — Netyčia užgesinau 
židinį, o inspektorius išgirdo, kaip seržantas Manrou tyki- 
no laiptais žemyn atnešti man malkų. 

Kol valgiau pusryčius, niekas daugiau manęs nekalbino 
1r aš buvau dėkinga. Pastebėjau, kad kiek galėdama vengiu 
pagauti kieno nors žvilgsnį. Vos spėjau įsipilti antrą puodelį 
kavos, kai man prie šono atsirado kukulakė Efė. 

— Jei teiksitės, panele, inspektorius sakė, kad kai jau 
būsite pasirengusi... Jis sakė, kad jokiu būdu nesitrukdy- 
tumėte... | 

Jos balsas rėžė ausį ir buvo ypač skardus. Mirtinoje au- 
syloje tyloje atsakiau: 

— Tuoj pat ateisiu ir susitiksiu su inspektorium. Ačiū 
tau, Efe. 

Paėmiau „Auksinę šaką“, kurią buvau suvyniojusi į „The 
Autocar“ numerį, kita ranka pasiemiau kavos puodelį ir 1š- 
ėjau iš valgomojo, vis dar gaubiamo nejaukios tylos. Mano 
veidas liepsnojo. Praėjusios nakties karantinas tebeskyrė 
mane nuo kitų, o Nikolo pašnibždomis ištarta pašaipi frazė 

vyte išvijo mane iš kambario. Kiekviename mane sekusia- 
me žvilgsnyje jaučiau tą patį priešiškumą. Viena akių pora 
galėjo žiūrėti į mane su baime. Mano skruostai vis dar degė 
kaip raudonos vėliavos, kai įžengiau į laikinąjį inspektoriaus 
kabinetą. 

Jis džiugiai mane pasveikino ir gudriai žvilgterėjo man į 
veidą, ir aš nesusilaikiau kandžiai nepareiškusi: 

— Mielai atsisakyčiau neįtariamosios vaidmens, inspek- 
toriau Makenzi! 

Jis nesutriko. 

— Iš tikrųjų? Ar jiems tai nepatiko? 

— Žinoma, nepatiko! Jaučiuosi nuo jų atskirta. Ir, kas keis- 
čiausia, kalta jaučiuosi būtent aš. Norėčiau, kad viskas jau 
būtų pasibaigę! 

— Šiuo atžvilgiu jums pritariu. - Jis ištiesė ranką. - Ar ji 
man? 

Padaviau jam „Auksinę šaką“. Keistai jaučiau, kad pa- 
duodama jam knygą aš tarsi kažkuo įsipareigojau, tarsi žen- 
giau į taką, iš kurio nebėra kelio atgal. Aš atsisėdau. 

— Tą vietą pažymėjau, - pasakiau. 

Pasilenkiau prie kavos puodelio ir ėmiau ją be jokio rei- 
kalo maišyti, susikaupusi ties rudo skysčio sūkuriu tarp mė- 
lynų puodelio kraštų. Išgirdau, kaip inspektorius keistai 
krenkštelėjo 1r aštriai paklausė: 

— Kur jūs ją radot? 

Pasakiau jam. 

— O kada pastebėjot šitą pažymėtą pastraipą? 

— Vakar naktį. - Ir apie tai viską jam papasakojau. Tik 
apie sulamdytą voką nieko nesakiau. Jis buvo mano kišenė- 
je. Taip toli žengti taku negalėjau. Dar ne. 

— Ar jūs pati pažymėjot pastraipas? 

— Taip. 

— Ar žinot, kieno ši knyga? 

Vokas svilte svilo mano kišenėje. 

— Ne. 

Stojo pauzė. Pakėliau akis 1r pamačiau, kad jis mane 
stebi. 

— Kiek prisimenu, jau anksčiau turėjot ką man pasakyti. 
Sakėt pati, prieš rasdama šitą knygą. Na, panele Bruk, - šį 
rytą jis kalbėjo labai formaliai, - ką, jūsų manymu, dar turė- 
čiau žinoti? 

— Visų pirma, —- pradėjau, - apie nupjautą virvę, dėl ku- 
rios žuvo Meriona Bredford. 

— Klausau. 

Pradėjau pasakoti jam apie tai, kaip pirmąją naktį vieš- 
butyje patamsyje nusileidau laiptais žemyn ir viešbučio ve- 
randoje pamačiau Džeimsį Farleiną ir Alesterą Breiną. 

— Ponas Korigenas žvejojo kartu su jais, - tęsiau iš lė- 
to. - Alesteras teigia, kad tada jis jau buvo grįžęs, bet vakar 
jo žmona sakė, kad jis parsirado tik trečią valandą. Aš kal- 
bėjausi su Alesteru pusę trijų. 

Inspektorius paskubomis rašė. Kai nutilau, jis pakėlė 
akis. 

— Jūs bandote man įteigti, kad visi tie trys vyrai turėjo 
galimybę įpjauti merginos laipiojimo virvę iš vakaro prieš 
jai kopiant į kalną? 

— Taip, — sutikau liūdnai. 

— Tai koks tuomet Dugalo Makrėjaus trečiojo alpinisto 
vaidmuo? 

— Jis gali būti visai nekaltas, - pasakiau. —- Tik išsigando. 
Kai pamatė, kad jos krinta... 

— Taip, taip, mergyte, —- sausai sutiko inspektorius ir vėl 
atidžiai mane nužvelgė. - Ar dar turite ką man pasakyti? 

Aš dvejojau. Apie voką? Dar ne, tariau sau, dar ne... O 
tas kitas dalykas? Tas pusiau melas, kurį papasakojau apie 
tai, kas įvyko prie antrojo laužo? Tai ne įrodymas, beviltiš- 

kai įtikinėjau save, 0 jam reikia tik įrodymų. Tikrai neturiu 
jam to sakyti. Dar ne... Jis atidžiai stebėjo mane iš kitos 
stalo pusės. Karštligiškai ėmiau pasakoti jam įvykį su Mar- 
sijos lėle. Pagaliau atsilošiau ir nelaiminga pažiūrėjau į jį 
per stalą. 

— Bet tikriausiai jūs jau žinojote. 

Jis linktelėjo patvirtindamas. 

— Man apie tai papasakojo ponia Persimon. Galit tą įvykį 
pamiršti. Jis jau nebe paslaptis, jis 17 nebuvo šios paslapties 
dalis. Manau, kad galiu jums pasakyti, jog tai buvo nedidelė 
asmeninio priešiškumo tarp ponios Korigen ir panelės Me- 
ling išraiška. 

— Ką? Jūs norite pasakyti, kad tai padarė Alma Korigen? 

— Taip. Ji man šįryt pasisakė. Ji norėjo pagąsdinti panelę 
Meling, kad toji išvažiuotų iš viešbučio. Ji turėjo... hm... 
savų priežasčių. 

— Supratau. - Prisiminiau Almos Korigen veidą, kai ji ste- 
bėjo Marsijos automobilį, išvažiuojantį slėniu. - Regis, tai 
padėjo. 

Jo veidas truputį sušvelnėjo. 

— Dar 1r kaip. - Jis peržvelgė savo užrašus. - Labai dė- 
koju, kad visa tai man papasakojot. Jūs teisingai pasielgėt. 
Ar dar ką nors pasakysit? 

— Ne, —- atsakiau, bet nepakankamai užtikrintai, ir jo akys 
greitai įsmigo man į veidą. Jos net susiaurėjo iš smalsumo. 

Jis tiesiai paklausė: 

— Jūs man meluojat, ar ne? Kažkas liko nepasakyta. 

— Ne, - paneigiau pernelyg garsiai. 

Keletą akimirkų jis rimtai žvelgė į mane. Tada rūpestin- 
gai paguldė pieštuką ant savo popierių ir sudėjo rankas ant 
stalo delnais į apačią. 

— Mergyte, - jo tonas nebebuvo oficialus. Jis kalbėjo ma- 
loniai. - Vakar jūs man pamelavot, ar ne? 

— Aš? Pamelavau? Kaip... 

— Kai pasakėt, kad neįsivaizduojat, kuris galėtų būti žu- 
dikas. 

Prikandau lūpą ir sėdėjau įsitempusi, akis įsmeigusi į 
grindis. 

Jis prabilo: 

— Negi tikrai manot, kad tokia patyrusi alpinistė kaip Me- 
riona Bredford nebūtų pastebėjusi, jog virvė įpjauta, kai ji 
Jjąjuosėsi? Negi manot, kad virvę įpjovė viešbučio verando- 
je tą naktį? 

— Juk... galėjo taip atsitikti. 

— Galėjo. Bet jūs nemanot, kad taip atsitiko. 

— N-ne. 

Jis patylėjo. 

— Pasakysiu, kaip, mūsų nuomone, ta žmogžudystė įvy- 
ko, — pradėjo jis pagaliau. — Be abejo, suprantat, kad Rober- 
ta Saims niekada neperkopė per Sputan Du. 

Man bespoksant į jį, pridūrė: 

— Ant jos kūno nebuvo virvės, ar ne? 

Lėtai atsakiau. 

— Ne. Ne, nebuvo. Žinoma... jei ji būtų kopusi viduryje, 
žudikas nebūtų galėjęs nupjauti virvės tarp jos ir Merionos. 
Žinote, aš apie tai nepagalvojau. Kokia aš kvaila! 

— Gerai, kad nepagalvojot, nes būtumėt nulipusi nuo Spu- 
tan Du ieškoti jos kitur. 

— Tai kas iš tikrųjų atsitiko? 

— Mes manome, kad jis pasisiūlė kopti su Meriona Bred- 
ford, o Roberta liko stebėti. Kai panelė Bredford jau buvo 
perkopusi į kitą vienos viršūnės pusę - ten yra tokia paki- 
busi uola... 

- Žinau. Pastebėjau ją. Tada jis galėjo nupjauti virvę nie- 
kieno nepastebėtas, kai jo nesimatė. 

Jis linktelėjo. 

— Jis nutraukė Merioną ir nupjovė virvę. Roberta galėjo 
matyti „nelaimingą įvykį“, matyti, kaip ji krinta. Tada ji iš- 
girdo jį garsiai šaukiant, kad jis tuoj pat sugrįš. Jis galėjo 
lengvai sugrįžti vienas, eidamas aukštėliau tarpeklio... Ji lau- 
kė jo prie tarpeklio krašto, apimta siaubingų minčių. Grįžęs 
jis nustūmė ir ją. Nustūmęs tikriausiai jos nebematė, nes, 
jei būtų įtaręs, kad ji dar gyva, būtų nusileidęs jos pribaigti. 

Aš tylėjau. Negalėjau kalbėti, negalėjau galvoti. Regis, 
net užsimerkiau. Tik atmenu, kad drebėjau. 

— Mergyte, - kreipėsi jis į mane labai švelniai, - jei tas 
vyras žmogžudys, ir dar toks žmogžudys, pakvaišęs ir... taip, 
žiaurus ir pakvaišęs, jis nevertas, kad jį gintumėt. 

Springdama atsakiau: 

— Ištikimybė... 

— Ji čia visai netinka. Tas žmogus nusikaltėlis. Jūs tu- 
rit būti ištikima mums visiems, eiliniams sveiko proto 
žmonėms, kurie norime izoliuoti jį, kad galėtume jaustis 
saugūs. 

— Kodėl nesuimate jo, jei esate taip tvirtai įsitikinęs? 

— Aš jau sakiau. Be įrodymų negaliu nė pajudėti. Laukiu 
informacijos iš Londono. Arba... 15 Robertos. 

— Kodėl palikote mane su ja, jei esate įsitikinęs, kad aš 
užstoju žudiką? — sušukau. 

— Nes aš pakankamai gerai pažįstu žmones ir žinau, kad, 
kai prireiks, jūs sugebėsit teisingai pasirinkti, nesvarbu, kam 
norėtumėt būti ištikima. 

— Turite galvoje mano instinktus, - ištariau su kartėliu. — 
Jei vakar vakare būtumėt buvęs svetainėje, būtumėt girdė- 
jęs, kaip gražiai ir išsamiau dėsčiau savo principus, bet da- 
bar... - Aš atsistojau. - Ar jums niekas nesakė, kad mote- 
rims Žmonės svarbiau už principus? Aš moteris, inspekto- 
riau Makenzi. 

Jis jau buvo atsistojęs ir jo akys ramiai žvelgė į mane. 


Vidurnakčio laužai 177 


— Kaip 19 Heter Makrėj. 

Po šių jo žodžių aš ėmiau karščiuotis. 

— Nesuprantu, kodėl pamokslaujate apie ištikimybę, ins- 
pektoriau Makenzi! Jei aš ir atspėčiau, kuris iš jų yra Žudi- 
kas, tai būtų tik spėlionė! Kaip galiu padėti jums jį sugauti? 
Aš jums viską pasakiau... 

— Ne. —- Jo balsas buvo švelnus, bet akimirksniu mane 
sustabdė. - Aš vis dar netikiu jumis. —- Jis niūriai stebėjo 
mane. — O jeigu tas jūsų slepiamas faktas, kad ir koks jis 
būtų, pasirodys esąs įrodymas, kurio man reikia, tuomet pri- 
valau jus perspėti, kad... 

— Įrodymas? Aš neturiu jokių įrodymų! Prisiekiu, netu- 
riu! O jei turėčiau... Dieve, man reikia laiko apsvarstyti, — 
pasakiau netvirtai 1r beveik bėgte išpuoliau iš kambario. 

Hole galėjo būti žmonių, bet aš jų nepastebėjau. Perėjau 
jį kaip akla ir nesąmoningai pasukau į stiklinę verandą, į 
gryną orą, į slėnio laisvę. Sprausdamasi pro besisukančias 
duris į verandą, aš akis į akį susidūriau su įeinančiu Dugalu 
Makrėjumi. Jis rimtai pasisveikino su manim. 

— Labas rytas, panele. Koks puikus rytas, nepaisant to 
trupučio miglos, kuri kyla nuo įlankos. Ar norėtumėt eiti 
tuoj pat? 

— Eiti? — Žiūrėjau į jį nieko nesuprasdama. 

— Juk šiandien aš veduosi jus žvejoti, panele Bruk. Ar 
pamiršote? 

— Žvejoti? Ak... - Pradėjau negarsiai juoktis, tada atsi- 
prašiau. — Atleiskit, bet keista galvoti apie žvejybą po to... 
po to, kas čia įvyko. 

— Be jokių abejonių. Bet kas iš to, jei tik sėdėsite čia ir 
lauksite, kas bus toliau, panele. Geriau išeiti į gryną orą ir 
pažvejoti Abein Kemes Fjonaride, kad nebegalvotumėte apie 
tuos įvykius. Aš tai gerai žinau. 

— Taip, manau, kad žinote... Na, gerai, pone Makrėjau, aš 
eisiu. Palaukite manęs penkias minutes. 

Po ketvirčio valandos, jau stovėdama viržiuose toje vie- 
toje, kur Kemesanerio upė išteka iš Kreithyčo ežero, aš su- 
pratau, kad Dugalas buvo teisus. 

Migla, kuri anksti rytą buvo apklojusi slėnį, jau pakilo ir 
kamuoliais riedėjo tolyn, ilgomis garų skraistėmis nutįsda- 
ma virš žemesniųjų Bleiveno ir Sgur na Stri šlaitų. Visai 
šalia mūsų esančio Ant Srono pro rūko dangą visai nesima- 
tė, o nuo jo papėdės į šiaurę driekėsi blyškiai žvilgantis eže- 
ras, susiliejantis su virš jo kabančia migla ir virstantis ju- 
dančiu, visom vaivorykštės spalvom besimainančiu rūku. 
Marskas išnyko; Kulinas taip pat dingo už tos neperregi- 
mos uždangos, bet virš mūsų galvų dangus buvo žydras ir 
giedras ir švietė šilta saulė. Upė, slystanti iš ežero plačia 
šliaužiančia sidabro vėduokle, siaurėjo ties ta vieta, kur mes 
stovėjome, ir virto gilesne vaga, kuri raitėsi ir blykčiojo tarp 
riedulių, ištikšdama putomis arba peršokdama per juos žė- 
rinčiais lankais, be galo primenančiais šokinėjančių lašišų 
nugaras. Prie pat krantų, nedideliuose užutėkėliuose, ru- 
dame kaip alus vandenyje virė ir burbuliavo putos. Džiūs- 
tančių viržių ir durpingo vandens kvapas, stiprus ir švie- 
žias, maišėsi su aitriu gailės aromatu. 

Dugalas buvo geras mokytojas. Greitai jis išmokė mane, 
kaip surinkti mano išsinuomotą meškerę, pririšti valą, pri- 
kabinti musę, o tada neįsivaizduojamai kantriai pradėjo mo- 
kyti mane užmesti. Mudu šnekėjome tik apie tai, ką veikė- 
me, bet ir tai labai nedaug. Neilgai trukus nustebau suvo- 
kusi, kad šis sudėtingas mano išmėginamas menas buvo 
kupinas tokio galingo žavesio, kad praeitis išnyko, ateitis 
atsitraukė, o visa dabartis susitelkė ties šia žvilgančio, spin- 
duliuojančio vandens juosta ir musele, kurią stengiausi už- 

mesti. Šis laikui nepavaldus reginys ir amžinas vandens bal- 
sas sukūrė stiprią hipnotizuojančią jėgą, kuriai pasidavus 
viešbutis su visais savo gyventojais ir jų rūpesčiais atrodė 
tolimas ir palyginti nesvarbus. 

Ir nors mano pačios problema nenutolo drauge su kito- 
mis, aš taip karštai nenorėjau jos spręsti, kad ji šiek tiek 
atleido gniaužtus, veržiančius mano smegenis. 

Dugalas paruošė ir savo meškerę, bet iš pradžių nežve- 
jojo. Jis sėdėjo ant kranto, rūkė ir stebėjo mane, retsykiais 
atsistodamas, kad parodytų, kaip užmesti. Žinoma, aš nieko 
nepagavau; nė viena žuvelė net nepakibino mano jauko. Bet 
vietos tyla ir amžinumas taip stipriai mane veikė, kad kai 
pagaliau Dugalas pradėjo dėlioti sumuštinius priešpiečiams, 
aš jau galėjau pakankamai blaiviai galvoti ir kalbėti. 

Iš pradžių valgėme tylėdami, tik rusvas vanduo bur- 
buliuodamas tekėjo pro šalį, o virš upės vidurio cypsėda- 
mas praskrido narutis. Sidabriniu lanku blykstelėjo iššo- 
kusi Žuvis. 

— Kaip tik ten, kur aš meškeriojau, - pasakiau susigėdu- 
si. - Matyt, visą laiką užmesdavau jauką už jos, dėl to nepa- 
gavau. 

— Dar galite pagauti. Atsitinka ir keistesnių dalykų, - 
pareiškė Dugalas. Vargu ar galėjau pavadinti šį atsakymą 
padrąsinančiu, bet spėjau, kad šie žodžiai, pasakyti kal- 
niečio, buvo lygūs reikšmingam pagyrimui. Jis pažvelgė į 
dangų. — Tiesą sakant, pernelyg giedras oras žvejoti. Jei 
migla nors truputį nusileistų ir išnyktų spindėjimas, sek- 
tųsi geriau. 

— Gaila, kad tenka norėti, jog saulė pasislėptų. 

— Kai pradėsite žvejoti, to net nepastebėsit. 

Tylėdami baigėme valgyti, tada Dugalas išsitraukė seno- 
vinę pypkę, 0 aš ėmiau naršyti po kišenes, ieškodama c1ga- 

rečių. Kai pirštai sugriebė vakarykštį gerokai aplamdytą 
„Players“ pakelį, jie apčiuopė ir kitą, metalinį ir nepažįsta- 
mą daiktą. 

Aiktelėjau prisiminusi, koks tai daiktas. Dugalas klau- 
siamai žvilgterėjo į mano pusę pro lengvutį pypkės dūmą. 

— Man regis, turėjau atiduoti ją inspektoriui, - tariau, 
traukdama iš kišenės ranką, kurioje laikiau jaspio akmenu- 
kų segę. — Visai apie ją pamiršau. Ji Robertos ir... 

— Iš kur ją gavote? — Aukštojo škoto balsas buvo kimus. 
Paleista pypkė nukrito į viržius, jis staiga ištiesė ranką ir 
čiupo segę man nuo delno. Jis sukiojo ją ir sukiojo, 0 jo ran- 
ka tuo metu smarkiau drebėjo. 

— Radau ją ant kalvos, vakar, - atsakiau abejodama. — Ak- 
menų šlaite netoli Sputan Du. Pamaniau, kad... kad panelė 
Saims bus ją pametusi. 

— Tai Heter segė. - Dugalo balsas irgi buvo netvirtas. 

— Heter? — Sumišusi stengiausi prisiminti, kur ją radau... 
Taip, ji gulėjo akmenyne po atbraila, ant kurios rado mer- 
gaitę. Ar ji galėjo būti nukritusi ar nuspirta nuo tos nedidu- 
kės metalo krūvelės kampe?.. Atsigręžiau pažiūrėti į Blei- 
veną, bet pamačiau tik miglą, kuri ritosi jo šlaitais žemyn 
mas, o didžiulė nepajudinama miglos siena vienodai sklido 
po slėnį už mūsų, sugadindama popietę. 

— Šią segę aš padovanojau jai gimtadienio proga, - pasa- 
kė Dugalas, o jo balsas buvo nenatūraliai garsus ir šiurkš- 
tus. - Ji segėjo ją tą vakarą, kai išėjo... - Dar sekundę pa- 
žiūrėjęs į segę, atkišo ją man. — Geriau paimkite ją, panele. 
Atiduokite inspektoriui ir pasakykite jam, kur ją radote. Die- 
vas mato, jam tai ne ką padės, bet... - Jis užsikirto, nusisu- 
ko ir pasilenkęs ėmė ieškoti pypkės. Kai susirado ir užside- 
gė, jo veidas vėl buvo ramus, o rankos nebedrebėjo. Jis nu- 
žvelgė tyliai atslenkančią miglą. 

— Bus geriau meškerioti, - pasakė jis ir vėl nugrimzdo į 
tylą. 

Saulė dingo, o su ja dingo ir šios vietos ramybė. Atras- 
toji vargana segė pernelyg gyvai priminė tą siaubą, kuris 
buvo apgulęs šį gražų slėnį. Mano pačios nelinksmos abe- 
jonės ir baimė vėl prislėgė mane kartu su slopinančia pilkš- 
va migla. Jau nesimatė kito upės kranto. Atrodė, kad mu- 
du su Dugalu atsidūrėme pačiame riedančių pilkų debesų 
centre, atkirsti tarp garsiai šniokščiančios upės ir ežero, 
kurio ramus ir niūrus blizgėjimas pamažu virto pilka ne- 
būties migla. 

Aš nusipurčiau. 

— Ar nemanote, kad mums geriau grįžti, pone Makrėjau? 
Turėtume tuoj pat atiduoti segę inspektoriui. 

Jis atsistojo. 

— Kaip norite, panele. Ar ir meškeres paimti? 

Aš padvejojau. Gal kaltas buvo tik migla užkloto slėnio 
klaikumas, bet aš staiga baisiai panorau dingti iš čia. Ilgiau 
nebegalėjau slapstytis; privalėjau tuoj pat spręsti savo pro- 
blemą ir tenkintis ta ramybe, kuri man po to liks. 

— Mes turime grįžti, - galų gale pasakiau. - Reikia susi- 
tikt su inspektorium dar ir dėl kitų priežasčių. Nebegaliu 
atidėlioti. Be to, man nepatinka migla. 

— Net ir tokioje migloje nepaklysime, eidami palei upės 
krantą. Dėl miglos galite nesibaiminti. Tik ramiai lukterkit, 
kol paimsiu savo meškerę, ir galėsime grįžti. 

Jis pasuko pasroviui ir vos nuėjęs dešimtį jardų dingo 
migloje. Aš užgesinau cigaretę į jau atvėsusį akmenį ir ste- 
bėjau pilką sūkurį, kuris jį prarijo. Viską gožiantis debesis 
priartėjo, užgulė viržius, uolą, čiurlenantį vandenį. 

Pirmasis mane įspėjo narutis. Jis purptelėjo iš miglos ir 
nuskrido prieš srovę čerkšdamas apie pavojų, priversdamas 
mano nervus krūptelėti ir sudilgsėti. 

Tada akliną miglos sieną perplėšė riksmas. Keiksmas. 
Duslus trūkčiojantis kvėpavimas, atgrasus smūgio garsas. 
Ir aštrus Dugalo riksmas: 

— Mergyte! Bėk! 

Tada baisus gargaliuojantis kriokimas, sklindantis 1š už- 
spaustos gerklės; dar vienas smūgis; ir tyla. 

7 AR aš suklykiau. Šaižus 
garsas kaip peilis perskrodė miglą. Bet pilki sūkuriai jį nu- 
slopino; jie vijosi aplinkui, čiupdami ir liesdami mane, 0 aš 
klupinėdama skubėiau į tą pusę, iš kurios pasigirdo Duga- 
lo balsas. - 

Aš nesu drąsi. Mane apėmė šlykštus pykinantis siaubas. 
Bet nemanau, kad normalus žmogus nedvejodamas pabėg- 
tų, išgirdęs, jog netoliese užpuolė jo draugą. 

Taigi puoliau į priekį, bet paknopstomis nulėkusi penke- 
tą jardų užkliuvau ir suklupau, nes per miglą, apglėbusią 
viržyną, visai nieko nebemačiau. Upės kranto nesimatė ir 
skubėdama galėjau išsinarinti kulkšnį arba, geriausiu atve- 
ju, įkristi į per akmenis siaučiantį vandenį. Kvailai ištiesiau 
Į priekį rankas ir ėjau apgraibomis, tarsi būčiau galėjusi pra- 
skirti blyškią miglos užuolaidą. Dar ketvertą jardų yriausi 
per ją, tada po kojomis nieko nebeliko, aš vis atsitrenkdama 
ėmiau riedėti žemyn nuo kranto ir nukritau ant kelių į gi- 
lius viržius. 

Tik tada pastebėjau, kokia netrikdoma tyla tvyro aplink 
mane. Grumtynių garsų nebesigirdėjo. Net upė, kurią nuo 
manęs skyrė krantas, pritilusi tekėjo migloje. Aš rėpliojau, 
sukrėsta ir išsigandusi, laikydamasi už šlapių viržių stiebų, 
išplėstomis neregėmis akimis spoksodama į mane supančią 

tuštumą. Pajutau, kaip rangydamasi aklai sukioju galvą į vi- 
sas puses, uosdama orą lyg naujagimis žvėris. Migla spaudė 
1š arti, siaubinga, visus pojūčius sugerianti miglos nebūtis, 
ir aš nebežinojau, į kurią pusę teka upė, iš kur girdėjau vy- 
rų Muštynių garsus ir kurioje pusėje dabar buvo ar galėjo 
būti žmogžudys. 

Tada išgirdau jį kvėpuojant. 

Jis žengė vieną žingsnį, kitą. Nuo viržių patiško vanduo; 
kietos viksvos sušnarėjo ir nurimo. Tyla. 

Jis buvo priešais mane, dešinėje. Dėl to neabejojau, bet 
kaip toli?.. 

Dabar tikrai išgirdau kvėpuojant man už nugaros. Staiga 
pasukau galvą, o kaklo raumenys buvo įsitempeę ir sausi kaip 
virvė. Jaučiau, kaip išsiplėtė akys, iš siaubo atvipo burna. 
Rankos taip stipriai įsikibo į viržių stiebus, kad pamaniau, 
jog jis išgirs, kaip traška mano kaulai. 

Dabar kvėpavimas nutilo. Kažkur po durpingais krantais 
upė ginė savo nerūpestingus vandenis. Už manęs? Prieš ma- 
ne? Dešinėje? Jutau, kad nebegaliu pasitikėti savo pojūčiais, 
1r dėl tokios jų išdavystės prasidėjo panika. 

Akimirksniu migla prisipildė garsų. Viržių šnarėjimas at- 
rodė kaip žudiko kvėpavimas, mano širdies dūžiai atrodė kaip 
jo žingsniai; į smilkinius suplūdęs kraujas susiliejo su ne- 
matomos upės bėgimu, garsai sukosi verpetais ir pleveno, 
svaiginančios miglos iškraipyti ir paversti į vieną gryniau- 
sio siaubo pavidalą... 

Burnoje pajutau sūrų skonį - kraujas. Lūpa skausmingai 
tvinkčiojo toje vietoje, kur įsikandau, bet skausmas suma- 
žino paniką. Aš atsiguliau tarp ilgų viržių, užsimerkiau ir 
įsi klausiau. 

Jis buvo čia, dėl to negalėjo būti jokių abejonių. Jis buvo 
gana arti, judėjo link manęs, bet truputį į šalį - tarp manęs 
1r upės. Dabar jau aiškiai girdėjau tekantį vandenį už keleto 

jardų į dešinę. Aš dar giliau pasislėpiau viržiuose, prisiplo- 
jau kaip medžiojamas žvėrelis, dabar jau džiaugdamasi glu- 
minančia migla, kuri buvo daugiau medžiojamojo, nei me- 
džiotojo bičiulė. Man reikėjo tik ramiai tūnoti; galbūt, kai 
jis pro mane praeis, aš galėsiu išlįsti iš slėptuvės, bėgti ir... 

Dabar jis susilygino su manimi, atsidūrė tarp manęs ir 
upės. Kvėpavo negiliai, greitai, susijaudinęs. Jis sustojo. 

Tada tolėliau, kažkur ant upės kranto, išgirdau kitą gar- 
są. Žingsnių, sunkių, netvirtų žingsnių, kurie dunksėjo ant 
viržių, o vėliau čežėjo per akmenis. Kimus Dugalo Makrė- 
jaus balsas šūktelėjo: 

— Mergyte... mergyte, ar esi ten? 

Didžiulio dėkingumo graudulys sugniaužė man gerklę, 
bet aš jį nurijau, pašėlusiai svarstydama, ką daryti. Jei atsi- 
liepsiu... Žinojau, kad žudikas yra už šešių jardų nuo ma- 
nęs. Girdėjau, kaip jis sulaikė savo šiurkštų kvėpavimą, ju- 
tau, kaip įsitempė jo raumenys, kai suprato, kad jam nepa- 
vyko sunaikinti Dugalo. Jei Dugalui atsiliepsiu, ar bus kas 
išgelbsti mano kaklą nuo aštraus skerdiko peilio, tykančio 
už dvidešimties pėdų? Nuo peilio, kuris per sekundę per- 
skros mane ir atgręš krauju lašantį smaigalį, laukdamas, kol 
Dugalas atsilieps į mano riksmą... 

Bet aš privalau atsiliepti. Ne šaukdamasi pagalbos, bet 
kad įspečiau. Turiu rėkti, pasakyti Dugalui, kad jis čia, Žu- 
dikas čia, visai šalia manęs. Aš privalau šūktelėti, o tada 
bėgti, bėgti į tą mielą akinančią miglą, kuo toliau nuo peilio 
17 nuo nekantrių skerdiko rankų, siekiančių mane nutverti. 

O Dugalas artėjo. Jis yrėsi į mus drąsiai ir sunkiai, kaip 
įsiutęs bulius. Aš atsiklaupiau, burna prasižiojo įspėjamai 
šūktelėti, kai staiga žudikas pasisuko ir nubėgo upės kran- 
tu prieš srovę. Girdėjau, kaip jis tarsi elnias šuoliavo per 
aukštus viržius. Dugalas taip pat jį išgirdo. Jis suriko keik- 
damasis ir metėsi paskui sprunkantį vyrą. Mačiau jį šmėkš- 

čiojant migloje. Jo pakeltoje rankoje spėjau pamatyti žėrin- 
čius ašmenis, veidas buvo toks išbalęs ir iškreiptas pykčio, 
kad tapo neatpažįstamas. Jis buvo panašus į keršijantį mil- 
žiną iš senovinio mito. 

Jam puolant pirmyn pro mane, aš kažką šūktelėjau, bet 
jam buvo nė motais. Jis pralėkė, tarsi manęs iš viso nebūtų 
buvę, ir klupdamas nubėgo per miglą paskui žudiką. Net kai 
panikos apimta šūktelėjau: „Dugalai!“, jis nestabtelėjęs nu- 
bėgo prieš srovę ir dingo rūke. Tikriausiai jis pastebėjo ar- 
ba išgirdo savo persekiojamąjį, nes mano šūktelėjimas din- 
go šiurkščiame baisiame riksme, pagonišku aidu sudrebi- 
nusiame niūrius viržius ir išbaidžiusiame būrelį jūršarkių, 
kurios rėkdamos kaip raganos pakilo migloje. 

— Žmogžudy! Šėtone! Ei! Prakeiktas kruvinas žudike! Ei! 

Vienas paukštis praskriejo man virš galvos krykdamas 
kaip prakeikta siela, o migla nuo jo sparnų gulė kuokštais 
tarsi pilkos žolės pradalgės. 

Paukštis dingo, jo vietą vėl užpildė migla ir klampi tyla 
nuslopino bėgančių vyrų žingsnius. 

Aš apsigręžiau 1r aklai nubėgau į priešingą pusę. 


Nežinau, ar ilgai taip klupinėdama ir išsigandusi bėgau 
per viržius. Pagaliau pasidaviau tikrai panikai - bemintei, 
bejausmei, raudančiai panikai. Žudiko jau nebebijojau. Pasi- 
telkusi paskutinius šalto proto likučius suvokiau, kad aš jam 
neberūpiu. Pulti iš miglos nieko neįtariantį žmogų yra vie- 
na; visai kas kita stoti į atvirą kovą su kalniečiu, besikau- 
nančiu savo žemėje. Ne, žudikas turėjo labai gudriai paklai- 
dinti Dugalą migloje prieš išdrįsdamas grįžti manęs. Tik ta- 
da jis pasistengs mane rasti. 

Bet panika nepasidavė šaltam protui. Dabar šaltas pro- 
tas nuslydo nuo sraigtelių ir smegenys sukosi pašėlusiu grei- 
čiu, nevaldomai ir be naudos. Aš bėgau, šokinėjau ir slidi- 

nėjau, sūrios ašaros riedėjo veidu kartu su drėgnos miglos 
lašais ir varvėjo man į atvirą burną ant liežuvio. Balta migla 
pasitiko mane kaip aklina siena; rankas buvau ištiesusi kaip 
akloji; veido ir delnų oda virpčiojo, kai it pamišusi skver- 
biausi pro neapčiuopiamą barjerą. Bėgdama kvailai sau kar- 
tojau: „Ne... 0, ne... o, ne...“ 

Staiga atsipeikėjau, sustingau, ir panika dingo kaip po 
botago kirčio: žemė, kuria pakniopstomis lėkiau, ėmė lin- 
guoti po mano kojomis. 

Pusiau apsvaigusi spoksojau į samanų kuokštus, per ku- 
riuos bėgau. Bandydama žengiau dar vieną žingsnį. Žemė 
susiūbavo, ir aš greitai atitraukiau koją, pajutusi, kad pel- 
kės paviršius linguoja kaip plokščiadugnės valties lentos. 

Stovėjau labai ramiai. 

Po kojomis pasigirdo tylus siaubingas garsas, tarsi šliurp- 
dama įkvėpė žemė. 

O ais proto praradimas man 
brangiai kainavo. Aš įbėgau toli į pelkę, apie kurią Roderi- 
kas kartą pasakojo, bet supratau, kad nežinau, kaip toli. Ir 
nebegalėjau tiksliai pasakyti, iš kurios pusės atbėgau, kai 
padariau šį baisų atradimą. 

Siaubas iš naujo ėmė plakti mane šikšnosparnio sparnais, 
bet aš stipriai papurčiau galvą, tarsi šitaip tikėdamasi jį nu- 
baidyti. Stovėjau ten, kur sustojau, stengdamasi nekreipti 
dėmesio į pražūtingą žemės liulėjimą, 1r bandžiau išgirsti 
tekančią upę. 

Jokios naudos. Kuo stipriau įtempiau klausą, tuo neaiš- 
kesni darėsi garsai, verpetuojantys ir besisupantys aplink 
mane migloje. Išgirdau silpną, prislopintą upės tekėjimą, 

bet atrodė, kad girdžiu jį iš visų keturių pusių vienu metu, 
atsimušantį nuo rūko pakraščių, o virš jo šnibždėjo ir kliuk- 
sėjo nematomas pelkės gyvenimas: neryškus čiulpsėjimas, 
siurbimas, milijonų burbuliukų sproginėjimas, sunkūs ato- 
dūsiai... 

Mano kojos pradėjo grimzti. Beveik per jėgą sutelkiau 
paskutinius savitvardos likučius ir ramiai Žengiau prie vVir- 
žių kupstų už keleto jardų. Kai pajutau po kojomis kietus ir 
tvirtus jų stiebus, nervai aprimo, bet kūnas nevaldomai dre- 
bėjo ir barškėjo dantys. Stovėjau ant viržių kupsto kaip sa- 
lelėje, veltui apžiūrinėdama žemę aplinkui - visur mačiau 
tik keletą pėdų tokios pačios pelkių žalumos, plūduriuojan- 
čios ir besimainančios po apgaulingos miglos sluoksniu. 

Bet aš supratau, kad turiu judėti iš čia, palikti mažąjį sau- 
gų kemselį ir eiti kuria nors kryptimi, nesvarbu kuria. Įtiki- 
nėjau save, kad pelkė neturėtų būti iš tiesų pavojinga, bet 
vėlgi šaltas protas menkai man tepadėjo. Manau, kad pani- 
ka taip negailestingai mane smaugė dėl to, kad nieko nema- 
čiau. Jei būčiau galėjusi įžvelgti ką nors bent už keturių jar- 
dų, matyti, kur einu, bent penkis žingsnius į priekį, nebūtų 
buvę taip baisu. Bet dabar man tektų aklai žengti per šį šlykš- 
tų, liulantį raistą, nesuvokiant tikrojo pavojaus rimtumo, ir, 
galimas daiktas, nubrisčiau į dar baisesnę vietą... 

Suspaudžiau rankas į ledinius kumščius, pasisukau į tą 
pusę, kur įsivaizdavau esant upę, ir iš lėto pradėjau eiti 
pirmyn. 

Pastangos susivaldyti ir prisiversti žengti kuo lėčiau at- 
emė daug jėgų ir, ačiū Dievui, neleido man galvoti apie nie- 
ką kitą. Aš norėjau bėgti, Dieve brangus, kaip aš norėjau 
begti! Bet prisiverčiau eiti lėtai, atsargiai išbandydama kiek- 
vieną žingsnį. Vieną kartą netyčia žengiau ant šviesesnės 
žalumos lopinėlio ir iki kelių nugrimzdau į juodą purvą. Kuo- 
met išsikrapščiau iš šviesiojo lopinėlio ir apdairiai kėliau 

koją nuo vieno samanų kupsto ant kito, aš vėl nebežinojau, 
į kurią pusę einu, tad kai iš miglos šalia manęs išplaukė į 
skeletą panašus vaiduokliškas šešėlis, mano kūnas susipurtė 
iš baimės kaip marionetė. Tai buvo tik blanki jauno berželio 
šmėkla, tuščiaviduris stuobrys, gulintis ir pūvantis raiste, 
pūzras, baigiantis sutrupėti; tačiau miglotame liūne jis at- 
rodė tvirtas, o toje vietoje, kur jis gulėjo, smilgų krūmai 
buvo aukšti ir tamsūs ir viliojo mane saugumu. 

Su viltimi atsikvėpiau. Šešėlis, kuris per miglą atrodė 
toks neryškus, buvo man jau matytas. Jokių abejonių, mudu 
su Roderiku praėjome pro šį nulūžusį beržą, kai pirmąjį va- 
karą buvome išėję pasivaikščioti. Tada jis gulėjo mums iš 
kairės, už keleto jardų tarp mūsų ir upės. Man liko tik prisi- 
minti, kurioje pusėje tako jis gulėjo, 1r tada nedvejodama 
išeisiu į saugią žemę. 

Atsargiai mažais žingsneliais ėjau link jo, stengdamasi 
mintyse atgaivinti medį tokį, kokį jį mačiau pirmąjį vakarą. 
Tai galėjo būti ne tas pats medis, bet miglos sūkuryje, nu- 
šluojančiame visas mintis, net šis trapus kompasas atrodė 
tikras kaip laužo liepsna neįžengiamame miške. Stovėjau 
šalia, prikaustyta jo apgaulingo tvirtumo, ir stengiausi pri- 
siminti, kartu sąmoningai ramindama save viltimi. 

Medis gulėjo apytikriai iš šiaurės į pietus. Dėl to visai 
neabejojau. Ir aš dabar tikrai stovėjau toje pusėje, kur upė. 
Tuomet maždaug už trisdešimties jardų turėtų būti kieta 
žemė. Jei ją pasieksiu, anksčiau ar vėliau rasiu avių taką, 
kuris išves mane į slėnį, ten, kur jau girdėsiu jūros ošimą. 
O gal aptiksiu kokią tekančio vandens srovelę, kuri saugiai 
nuves prie upės ir iki viešbučio. 

Man už nugaros iš miglos šūstelėjo tamsus šešėlis, pra- 
skriejo pro mane ir dingo neperregimame rūke. Tetervinas. 
Tyliai pasiunčiau jam keiksmą ir vėl nuraminau besidaužan- 

čią širdį. Tada atsargiai peržengiau medį ir, įtemptai žvelg- 
dama į miglą, nustačiau padėtį, kurioje maniau esanti. 

Ir tik tada visiškai suvokiau tai, kas jau kurį laiką nedavė 
ramybės mano nuojautai. Žemė lingavo. Aš stovėjau visiš- 
kai ramiai, bet žemė lingavo. 

Aš buvau taip apimta naujos baimės, kad visai pamiršau, 
jog kažkur ten, neperregimame pasaulyje, manęs ieško Žžu- 
dikas su peiliu rankoje... Bet štai jis čia, ir atkakliai brauna- 
si per šliurpsintį raistą. 

Kritau veidu žemyn šalia beržo stuobrio. Viksvos buvo 
aukštos ir tankios. Po manimi virpėjo ir dūsavo žemė. Gu- 
lėjau sustingusi, jau net nebe išsigandusi, tik sustirusi, 1e- 
dinė, nutirpusiu kūnu. Abejoju, ar peilis, skrodžiantis mig- 
1ą, būtų privertęs mane pajudėti. 

— Džianeta... 

Tai buvo vos girdimas šnibždesys, ne garsesnis už stip- 
rų kvėptelėjimą. Šitaip kvėptelėti galėjo ir raistas, išleidžian- 
tis pelkių dujas milijonais mažų burbuliukų. 

— Džianeta... - Šnibždesys priartėjo. - Džianeta... 

Migla nešė mano vardą. Jis sklandė mažyčiais sausais 
šnipštelėjimais kaip krintantys lapai ir supdamasis leidosi 
ilsėtis ant linguojančios žemės. 

Žmogus slinko iš lėto; po savo kūnu jaučiau ritmingus jo 
žingsnių virpesius. Jo ranka tikriausiai ištiesta ir graibo ma- 
nes; jo šnibždesys patikrino tylą ir bandė mane nutverti. 

Žinoma, aš tą šnibždesį pažinau. Taip, žinojau, kieno jis, 
dėl to nekilo abejonių. Žinojau, kad mano nelinksmi spėlio- 
jimai buvo teisingi; supratau, kodėl inspektorius manęs gai- 
lėjosi; kodėl Alesteras prieš dvi dienas pažvelgė į mane ty- 
lios užuojautos žvilgsniu. 

— Džianeta... 

Vėl išgirdau tą vardą, kuriuo niekas kitas manęs nevadi- 

no... vardą, kurį girdėjau šaukiamą tamsoje prie Ronaldo 
Byglo laidotuvių laužo... Jo balsas plaukė per miglą, dabar 
jau šiek tiek tyliau, tarsi jis būtų nusigręžęs. 

— Džianeta, kur tu? Dėl Dievo, kur tu esi? 

Roderikas, žinoma, taip pat teisingai spėjo. Spausdamasi 
visu kūnu prie drėgnos žemės svarsčiau, kodėl jis buvo taip 
tvirtai įsitikinęs, kad aš vienintelė iš „Kemesanerio“ gy- 
ventojų nenukentėsiu. 

— Ar tu ten esi, Džianeta? Nebijok... 

Regis, aš 1r nebebijojau, kai įsitikinau, kad tai Nikolas. 
Nebijojau ne dėl to, kad tikėjau, kaip Roderikas, jog vardan 
praeities Nikolas niekada manęs nenuskriaus. Tiesiog kai 
baisusis šnibždesys atgaivino įtarimus ir juos patvirtino, man 
buvo jau nebesvarbu. Niekas nebesvarbu. 

— Džianeta... Džianeta... Džianeta... 

Žodžių skiemenys tekšeno migloje fantastišku dusliu rit- 
mu. Prispaudžiau šaltą skruostą prie permirkusios žolės ir 
tyliai verkiau, migla lingavo ir šnibždėjo mano vardą, o jos 
pamėkliški pilki pirštai spaudė mane į liūną. 

Tada jo nebeliko. Grabinėjantis balsas išnyko, nuskam- 
bėjo aidu ir prapuolė. Raistas nebepliumpsėjo. Virš žolės 
tyliai purptelėjo niekieno nepabaidytas paukštis. Nikolo ne- 
bebuvo. 

Aš nerangiai atsikėliau ir pati judėdama kaip šmėkla, į 
šmėklą nekreipdama dėmesio ir apie nieką negalvodama, 
nusivilkau per raistą kuo toliau nuo paskutinio pašaipaus jo 
balso aido. 

Beveik tą pačią minutę atsistojau ant kietos žemės tarp 
akmenų ir aukštų viržių. Instinktyviai paspartinau žingsnį. 
Žemė tolyn nuo raisto vis kilo į viršų, ir dabar migla jau 
vyniojos! ir pynėsi aplink mane. Kopiau šlaitu vis sparčiau, 
o mano akiratis platėjo. Migla praretėjo, susitraukė ir nu- 
slūgo man už nugaros. 

Staiga, išnirusi kaip plaukikė iš putotos bangos įkvėpti 
oro, aš išsiveržiau iš paskutinio miglos verpeto į ryškią 
saulę. 

M. taip nežmoniškai pa- 


lengvėjo, mano išsigelbėjimas buvo toks neįtikimas, kad aš 
tik stovėjau ir mirksėjau ryškioje popiečio saulėje. Praėjo 
keletas akimirkų, ko! mano akys, miglos apakintos ir vis dar 
apspangusios nuo ašarų, priprato prie šviesos srauto. Tada 
pamačiau, kur esu. Buvau palypėjusi kairiuoju Bleiveno šlai- 
tu toje vietoje, kur didžioji akmenų užtvara kirto žvirgždy- 
ną ir tarsi milžiniška tvirtovės siena, sauganti nuo aukštu- 
tinių uolų, kilo kalva į viršų. 

Migla laižė šio įtvirtinimo papėdę, todėl apatinės žemės 
po jos blyškia jūra vis dar nesimatė. Pats slėnis, fiordas, 
Atlanto įlanka slypėjo paskendę migloje, kuri driekėsi kaip 
balto vandens ežeras nuo Bleiveno iki Sgur na Stri, nuo 
Garsveno iki Marsko. O iš jo visose pusėse saulės apšviesti 
kilo rausvi, mėlyni, violetiniai ir aukso bei žalios spalvos 
kalnai, plaukiantys virš miglotos jūros kaip pasakiškos sa- 
los. Apačioje neperžvelgiamas siaubas vis dar taikėsi įtraukti 
į dusinančią pilkumą; čia, viršuje, kur stovėjau, švytėjo nau- 
jas auksinis pasaulis. Tarsi aš viena būčiau atsidūrusi laiko 
priešaušryje ir stebėjusi, kaip iš chaoso debesų randasi pir- 
mieji kalnai... 

Bet aš buvau ne viena. 

Vos akys spėjo priprasti prie žėrinčios naujojo pasaulio 
virš debesų erdvės, kai maždaug už penkiasdešimties jardų 
nuo savęs pajutau kažką esant. Jis manęs dar nepastebėjo, 
bet stovėjo akmeninės sienos papėdėje ir žvelgė pro ją į 

kitą pusę, į atvirą pietvakarių horizontą. Tai buvo Roderi- 
kas Grantas. Mačiau, kaip saulėje tamsiu auksu žvilga jo 
plaukai. 

— Roderikai! — pašaukiau jį ir nustebau, kaip šiurkščiai 
sugargė mano balsas iš sustingusios gerklės. 

Jis nepajudėjo. Keliai man drebėjo, ir aš sunkiai, netvir- 
tais žingsniais pajudėjau per nelygią žemę link jo. 

Dar kartą pašaukiau jį vardu. 

— Roderikai! 

Šį kartą jis išgirdo. Greitai atsigręžė. Atsiliepė. 

— Ką? — ir pridūrė: - Dženete! 

Jo balsas sušvokštė iš netikėtumo, bet dėl to nevertėjo 
stebėtis. Dievas žino, kaip aš atrodžiau, mirtinai išblyškusi 
17 drebanti, sušlapusi ir purvina, o siaubo ir nevilties šmėk- 
los vis dar žvelgė man iš akių. 

Jis žengė porą sparčių žingsnių manęs pasitikti ir paėmė 
už rankų, nes būčiau parkritusi. Tada pasodino mane ant 
plokščios uolos, nugara atremdamas į šiltą sienos akmenį. 
Užsimerkiau, o saulė plieskė man į vokus raudonais, auksi- 
niais ir violetiniais verpetais. Jaučiau, kaip jos karštis už- 
lieja mane didelėmis gaivinančiomis bangomis, aš atsipalai- 
davau ir pradėjau lygiau kvėpuoti. Pagaliau atsimerkiau ir 
pažvelgiau aukštyn į Roderiką. 

Jis stovėjo priešais ir stebėjo mane, 0 jo mėlynose akyse 
vėl pamačiau tą nepakenčiamą užjaučiantį žvilgsnį. Dabar 
žinojau, ką jis reiškia, ir nepajėgiau jo atremti. Nusukau akis 
1r pradėjau autis purvinus batus, atsisagsčiau paltą, jis nu- 
slydo man nuo pečių ir šlapiu gumulu šleptelėjo ant akmens. 
Palaidinukė buvo vos drėgna ir maloni šiluma skverbėsi pro 
ją Man į pečius. 

Tada jis prakalbo. 

— Tu... nežinai? 

Aš papurčiau galvą. 


Vidurnakčio laužai 193 


Jis atsakė iš lėto, su keista gaidele balse: 

— Sakiau tau, kad tu nenukentėsi. Neturėjau to sakyti. 
Tai buvo... 

— Nebesvarbu, — atsakiau nuvargusi. - Bet nesuprantu, 
kodėl po to, ką Nikolas privertė mane patirti per skyrybas, 
tu dar tikėjai, kad dabar jis turės dėl manęs kažkokių dvejo- 
nių? — Ranka buvau atsirėmusi į akmenį. Ant bevardžio pirš- 
to, kur anksčiau mūvėjau vestuvinį žiedą, aiškiai ryškėjo 
baltas ruoželis. Vis dar neatsikračiusi slegiančio liūdesio ta- 
riau: — Aš klydau, bandydama jį apginti, nors įtariau, kas jis. 
Dabar įsitikinau. Nevalia statyti žmonių aukščiau už princi- 
pus. Juo labiau, jei tie žmonės - nusikaltėliai. 

Mano balsas sudrebėjo ir nutrūko. Jis nusisuko nuo ma- 
nęs ir jo žvilgsnis nuklydo į Kulino viršūnes, plaukiančias 
virš ūkanų ežero. 

— Kodėl tu taip elgeisi? 

Aš kvailai sumirksėjau. 

— Kaip elgiausi? 

— Gyneijį. - Jo balse nugirdau keistą intonaciją, tarsi jam 
būtų palengvėję. 

Padvejojusi išpyškinau: 

— Dėl to, kad aš jo žmona. 

Jis staigiai atsigręžė. 

— Buvusi. 

— Na, taip, bet... kai kurie dalykai po skyrybų nepasikei- 
čia. Aš noriu pasakyti, kad išlieka tam tikri sentimentai... 

Jis mane šiurkščiai nutraukė. 

— Sentimentai? Kodėl kalbi apie sentimentus, kai turi gal- 
voje meilę? 

Aš nieko neatsakiau. 

— Ar ne tiesa? 

— Gal ir taip... 

Jis tylėjo. Po to staiga paklausė: 


194 Mary Stewart 


— Kas ten apačioje įvyko? Kaip tu supratai? 

— Jis ieškojo manęs migloje. Jis mane šaukė. Aš pažinau 
jo balsą. 

— Jis tave šaukė? Na, žinai... 

— Mudu su Dugalu Makrėjumi čia žvejojome, kai užslin- 
ko migla. Dugalas nuėjo pasiimti meškerės. Girdėjau, kaip 
vyko muštynės ir Dugalas tikriausiai buvo partrenktas, o 
jis, Nikolas, ėmė ieškoti manęs. Tada Dugalas atsipeikėjo ir 
nuskubėjo paskui jį. Jie abu dingo migloje, o aš pabėgau, bet 
pasiklydau. O tada... tada... 

— Kas? 

— Girdėjau, kaip jis ėjo per raistą, šaukdamas mane. Tie- 
są sakant, ne garsiai šaukdamas, o šnibždėdamas. Manau, 
kad jis leido Dugalui pasprukti 17 dabar mėtydamas pėdas 
grįžo ieškoti manęs. Jis nedrįso garsiai šaukti, kad Dugalas 
neišgirstų. 

— Jis tikriausiai suprato, kad tu jau žinai, kas jis. 

Mane nupurtė šiurpas. 

— Taip. 

Dabar jis Žiūrėjo į tankią skraistę, dengiančią slėnį. 

— Vadinasi, Draris apačioje. Ten? 

— Taip. 

— Ar toli? 

— Nežinau. Man regis, kad viskas įvyko tik prieš keletą 
minučių. 

Jis atsisuko į mane taip staigiai, kad aš net išsigandau. 

— Ei1me, - paliepė jis trumpai, beveik šiurkščiai. — Turi- 
me nešdintis iš čia. Pasiimk batus. 

Jis jau buvo nutvėręs mane už riešo ir pastatęs ant kojų. 

- Žemyn į mMiglą? — paklausiau dvejodama. - Ar ne ge- 
riau, jei palauktume, kol migla išsisklaidys? Juk jis... 

— Žemyn? Žinoma, ne. Mes lipsime aukštyn. 

— Ką tu sumanei, po galais? 

Jis beveik linksmai nusikvatojo. 

— „Aš pakelsiu akis į kalvas...“ — Paėmė nuo akmens ma- 
no paltą ir išpurtė šlapias klostes. Kažkas skambiai dzing- 
telėjo į akmenį ir žybtelėjęs nuriedėjo. - Geriau neklausi- 
nėk, Dženete. Daryk, ką sakau. Kas tai? 

— Oi! — šūktelėjau lenkdamasi jos paimti. — Tai Heter segė! 

— Heter segė? - Jis paklausė abejingai, taip abejingai, kad 
nustebusi žvilgterėjau į jį. 

— Taip. Radau ją vakar po ta baisiąja atbraila. Maniau, 
kad ji Robertos, bet Dugalas pasakė... 

Mano balsas užsikirto ir įstrigo gerklėje. Atsistojau, lai- 
kydama rankoje segę, ir pažvelgiau jam į akis. 

Tada prabilau. 

— Pirmąjį vakarą man čia atvykus tu papasakojai apie 
Heter nužudymą. Papasakojai ir apie papuošalų krūvelę, 
rastą ant atbrailos. Sakei, kad ten buvo apyrankė, segė ir 
kiti daiktai. Bet kai ją rado, segės ant atbrailos nebuvo. 
Kadangi ji buvo gavusi segę tik tą pačią dieną kaip gimta- 
dienio dovaną, tu negalėjai to žinoti, nebent pats matei 74 
pasipuošusią ta sege. Nebent tu bats badejai j4 į tą krūvelę 
ant atbrailos šalia laužo. 

Kažkur aukštai čireno vieversys. Aplink mus giedroje, 
virš miglos, ramiai plaukė kalnai. Roderikas Grantas šypso- 
josi, žvelgdamas į mane, o jo akys ryškiai blizgėjo. 

— Taip, - ištarė jis švelniai. — Žinoma. Bet kaip gaila, kad 


tu tai prisiminėei, ar ne? 

si mudu stovėjome vienas 
priešais kitą, žmogžudys ir aš, įstrigę ant naujojo Ararato 
salelės virš debesų tvano, visai vieni virš tylaus pasaulio, 
ant kalno, kur jis jau buvo nusiuntęs myriop tris žmones. 

Jis tebesišypsojo, 0 jo veide vėl įžvelgiau užuojautą, ku- 
rios prasmę dabar supratau. Aš jam patikau, bet jis ketino 
mane nužudyti. Jis apgailestavo, bet ketino mane nužudyti. 

Bet vieną akimirką net šį žinojimą išstūmė mane užlie- 
jusi pakili banga. Visas šis tylus pasaulis virš debesų buvo 
pripildytas saulės šviesos, vyturio giesmės ir suvokimo, kad 
dėl Nikolo aš nusikaltėliškai, kvailai, žiauriai klydau. Man 
regis, kad porą gerų minučių aš spoksojau į mėlynas pami- 
šusias Roderiko Granto akis ir, užuot galvojusi: „Aš viena 
su žudiku maniaku“, mintyse kartojau: „Tai ne Nikolas, tai 
ne Nikolas...“ 

Roderikas apgailestaudamas pasakė: 

— Man labai gaila, Dženete. Iš tikrųjų. Kai išgirdau tave 
kalbantis su Dugalu prie upės, supratau, kad anksčiau ar 
vėliau tu prisiminsi. Tikrai to nenorėjau, bet dabar, žinoma, 
būsiu priverstas tave nužudyti. 

Pati nustebau išgirdusi, kaip ramiai nuskambėjo mano 
balsas. Aš pasakiau: 

— Tavęs tai neišgelbės, Roderikai. Inspektorius viską 
žino. 

Jis susiraukė. 

— Aš tavimi netikiu. 

— Jis man pats sakė. Dabar laukia informacijos iš Londo- 
no, kuri patvirtins tai, ką jis žino. Be to, dar yra Roberta. 

Jo veidas apsiniaukė. 

— Taip. Roberta. 

Prisiminus nesėkmę su Roberta, jo gyvos akys prigeso. 

Aš svarsčiau, ar jis nužudė Dugalą, o gal Dugalas ir Nikolas 
vis dar naršo po miglą apačioje... po tą mielą saugią miglą 
tik už keleto jardų po mūsų kojomis. 

— Nebandyk bėgti, - perspėjo Roderikas. - Tuomet man 
teks parsivesti tave atgal. Ir nešauk, Dženete, nes tada tu- 
rėsiu tave pasmaugti, o paprastai, - jis man švelniai nusi- 
šypsojo, — paprastai aš perpjaunu aukoms gerklę, jei tik ga- 
liu. Geriausias būdas. 

Aš prisispaudžiau prie akmeninio įtvirtinimo. Siena bu- 
vo šilta ir tvirta, 0 mano pirštai plyšiuose užčiuopė mažy- 
čius uolaskėlių kuokštelius. Tikrus. Normalius. Prisiverčiau 
sustingusiomis lūpomis nusišypsoti Roderikui. Dabar svar- 
biausia — priversti jį nesustoti kalbėjus. Palaikyti jo bepro- 
tiško švelnumo nuotaiką. Turiu šnekėti sklandžiai ir ramiai. 
Jei vėl pasiduosiu panikai, mano baimė taps kibirkštimi, ku- 
ri sutrikdys pamišusio žudiko minčių eigą. 

Taigi aš nusišypsojau. 

— Kodėl tu žudai, Roderikai? Kodėl nužudei Heter Mak- 
rėj ir kitus? 

Jis pažvelgė į mane nustebęs. 

— Jie to norėjo. 

— Jie? 

— Kalnai. - Jis padarė keistai gražų gestą. - Daugybę me- 
tų, daugybę amžių jie laukė, štai šitaip snausdami virš de- 
besų, iš aukštai stebėdami žalią slėnių gyvenimą. Kadaise, 
labai seniai, žmonės juos garbino, degino jiems ugnį, kas- 
met aukojo aukas, bet dabar... - Jo balse pasigirdo išsiblaš- 
kiusi susimąstymo gaidelė. - Dabar jie patys turi pasiimti 
tai, ką gali. Kasmet po gyvybę, štai ko jiems reikia... kraujo, 
ugnies ir Gegužės šventės aukų, kurias žmonės jiems ati- 
duodavo, kai pasaulis dar buvo jaunas ir nesudėtingas, ir 
žmonės pažinojo dievus, gyvenusius kalnuose. 

Jis pažvelgė į mane. Kaip šiurpu ir siaubinga žiūrėti į 

pažįstamą veidą, klausytis pažįstamo balso ir matyti visiš- 
kai svetimo žmogaus akis! 

— Ji padėjo man sunešti malkas ir durpes. Drauge mes 
surinkome laužui devynis krituolius medžius, kerpių ir 4ąžuo- 
liuką. Ji užkūrė man laužą, tada aš perpjoviau jai gerklę rr... 

Privalėjau nutraukti jį. Todėl aštriai įsiterpiau: 

— Bet už ką tu nužudei Merioną Bredford? 

Jo veidas patamsėjo iš pykčio. 

— Tos dvi moteriškės! Tu girdėjai, ką tą vakarą kalbėjo 
jaunesnioji, Roberta. Girdėjai tą šventvagystę, kai ji pliauš- 
kė, kad užkariaus, užkariaus juos. — Ir vėl toks pat grakštus 
gestas, apglėbiantis snaudžiančias viršūnės. — O ta antroji, 
panelė Bredford, irgi ne geresnė. —- Staiga jis nusijuokė ir 
tapo visai normalus bei žavingas. — Buvo visai lengva. Man 
regis, kad vyresnioji, ta baisioji kvaiša, buvo šiek tiek mane 
įsimylėjusi. Ji džiaugėsi ir jautėsi pamaloninta, kai pasiti- 
kau jas ant kalno ir pasisiūliau parodyti, kur galima perkop- 
ti per Sputan Du. 

— Palikdamas jas tenai tikriausiai manei, kad jos abi 
nebegyvos. 

— Taip ir turėjo būti, - atsakė jis. —- Sėkmė mane apleido. 

— Tikrai apleido, - atsakiau sausai. Mano akys nukly- 
do pro jį ir tyrinėjo miglos pakraščius. Nė gyvos dvasios. 
Nieko. 

Jis niūriai žiūrėjo į viržių šakelę, kurią buvo išsirovęs. 

— Ta atbraila, kur radai Robertą... - pradėjo jis. —- Tris kar- 
tus buvau nuėjęs į tą prakeiktą vietą, bet įsitikinęs, kad ant 
atbrailos nieko nėra, nė sykio nepasukau už kampo. Aišku, 
norėjau pirmas ją rasti. 

— Be abejo. 

Vyturėlis nustojo čirenti. Žydroje ir auksinėje dienoje ne- 
sigirdėjo kitų garsų, tik mūsų malonūs, mandagūs balsai, 
kalbantys apie žudynes. 

— Bet tu ją radai. - Jo antakių išlinkis buvo beveik aikš- 
tingas. — Ir vos vos, iš tiesų, vos vos nesuteikei man gali- 
mybės, kurios man taip reikėjo, Dženete. 

Užmiršau, kad turiu kalbėti ramiai ir tyliai. Ir išrėkiau: 

— Tada, kai nusiuntei mane atnešti gertuvės! Tada tu ke- 
tinai ją nužudyti! 

Jis linktelėjo. 

— Tada ir ketinau ją nužudyti. Truputėlį spustelėti gerklę 
ir... - Šį kartą jo gestas buvo siaubingas. - Bet tu sugrįžai, 
Dženete. 

Apsilaižiau lūpas. 

— Kai ji atsimerkė, - pradėjau aš kimiai, - ji pamatė tave. 
Tave, stovintį už manęs. 

— Žinoma. - Jis nusijuokė. - O tu manei, kad tai Drario 
darbas, ar ne? Tu manei, kad Draris nužudė ir Ronaldą 
Byglą... 

— Kodėl tu nužudei ir jį? 

Jis padvejojo ir jo mėlynose akyse atsirado naivios nuo- 
stabos išraiška. 

— Tiesiog pats nežinau, Dženete. Aš jau seniai jo neken- 
čiau, nes žinojau, kad, anot jo, kalnai — tai tik daugybė vir- 
šūnių, kurias reikia užkariauti, tik daugybė vardų, kuriuos 
reikia įrašyti. Tą vakarą jis užlipo su mumis ant kalno ir 
pliauškė kažką apie Everestą. Everestas užkariautas, ne- 
liesti sniegynai išvaikščioti ir sutrypti, nors aš maniau, kad 
joks Žmogus ten niekada neįkels savo šventvagiškos kojos... 
Tai tavo žodžiai, Dženete. Prisimeni? Kartą tu šitaip kalbė- 
jai 1r dėl to aš pamaniau, kad niekada tavęs nenuskriausiu. 
Bet Byglas... aš nusekiau paskui jį kalva žemyn. Puoliau jį 
iš užpakalio ir nužudžiau. - Jo akys nuoširdžiai žvelgė į ma- 
nąsias. — Man regis, - pasakė jis, - kad aš buvau truputį 
kvaištelėjęs. 

Nieko neatsakiau. Stebėjau miglos kraštą, putojantį i1š1l- 
gai tuščio kalno šlaito. 

— Na, - pradėjo Roderikas, apsičiupinėdamas savo palto 
kišenes, —- kur mano peilis? — Jis stropiai tapšnojo paltą kaip 
žmogus, besistebintis, kur galėjo padėti pypkę. Saulė spin- 
dėjo jo tamsiai auksiniuose plaukuose. — Atrodo, jo čia nė- 
ra. Ak, tiesa, prisiminiau. Aš jį galandau. Ir kažkur padė- 
jau. - Jis man nusišypsojo ir ėmė nekantriai ieškoti viržiuo- 
se. - Dženete, mieloji, ar tu jo nematai? 

Gerkle ėmė kilti isterijos burbuliukai. Pirštai už nuga- 
ros gremžėsi ir kabinosi į akmenį. Krūptelėjusi sustingau ir 
ištiesiau ranką, rodydama į žemę už jo. 

— Ten, Roderikai, jis ten. 

Jis staigiai nusigręžė ir ėmė žvalgytis. 

Man nepavyktų prasmukti pro jį ir dingti migloje. Teks 
kopti į viršų. 

Lipau sienos briauna kaip katė, kaip driežas, rasdama at- 
ramas ten, kur jų nebuvo, kabindamasi už uolų kojinėmis 
apautomis kojomis ir rankų pirštais, kurie tarsi įgijo ste- 
buklingos, kibios jėgos. 

Girdėjau, kaip jis šaukė: „Dženete!“, ir tas garsas veikė 
mane kaip botagas nartų arklį. Vienu neįtikėtinu šuoliu už- 
sirepečkojau uola dešimt pėdų į viršų ir kryžiumi kritau ant 
plokščios sienos iškyšos. 

Milžiniškas akmens sparnas kabojo priešais mane ir bai- 
gėsi prie pat stačių uolų. Jo viršūnė buvo kokių aštuonių 
pėdų pločio ir kilo į viršų svaiginančiu kampu, didžiulėmis 
pakopomis ir atbrailomis kaip milžiniški aplūžę laiptai. Man 
kažkaip pavyko užsiropšti ant žemiausios pakopos ir aš lyg 
paklaikusi bandžiau įveikti antrąją, kai batų dunksėjimas į 
akmenis pasakė man, kad jis pradėjo mane vytis. 

Pati nežinau, kaip man pavyko įkopti į dvidešimties pėdų 
aukštumo beveik stačią uolą. Bet paklaikęs impulsas ginė 

mane, padėjo man išsilaikyti ant uolos, instinktyviai kabi- 
nantis rankomis už plyšių, statant kojas ant saugių uolos 
iškyšų, 1r kėlė mane į viršų nieko nesvarstant ir taip pati- 
kimai, tarsi būčiau musė, ropojanti siena. 

Besikilnojančia kaip dumplės krūtine mėšlungiškai pri- 
sitraukusi užsiropščiau ant platesnės atbrailos, kuri žymėjo 
antrąją pakopą. Kita stati uola negailestingai užtvėrė man 
kelią. Nuo viršūnės iki papėdės ją kirto vertikalus plyšys, 
arba tarpeklis. Puoliau prie jo, bet staiga sustojau, nes pa- 
mačiau, kad uola, ant kurios stovėjau, buvo tik nuolauža, 
tik gabalas, atskilęs nuo pagrindinės sienos, o tarp manęs 
1r kitos pakopos žiojėjo tarpas, kuris leidosi iki pat akmeny- 
no šlaito. 

Tarpas buvo keturių pėdų, ne platesnis. Kitoje pusėje, 
vienoje plyšio sienoje matėsi nedidukė trikampė atbraila, 
virš kurios gilioji įduba metė skersą šešėlį. 

Štai už ko galėčiau įsitverti rankomis, štai ir atrama ko- 
joms, jei tik sugebėčiau peršokti per baisųjį tarpą... Bet aš 
buvau visai išsekusi ir tai supratau. Skausmingai gaudžiau 
orą, viena koja buvo sužeista, rankos kraujavo. 

Dvejojau, stovėdama ant uolos atbrailos kraštelio. Tada 
už nugaros išgirdau riedančius akmenukus... visai šalia ma- 
nęs. Atsisukau, išsigandusi ir pasiryžusi gintis, o akys be- 
viltiškai ieškojo kito kelio pasprukti nuo nuolaužos. Į kairę 
1r į dešinę uola smigo trisdešimt pėdų žemyn iki žvirgždo 
šlaito. Priešais mane žiojėjo bedugnė. Virš atbrailos, ant ku- 
rios stovėjau, pasirodė ranka. Paskui ją iškilo ir tamsiai auk- 
sinė galva. Į mane spoksojo pamišėlio akys, kuriose nebe- 
buvo nė pėdsako žmogiškumo. 

Apsigręžiau ir negalvodama šokau per tarpą. Nusileidau 
ant mažytės atbrailos. Keliai atsimušė į akmenį, bet aš nie- 
ko nejutau, nes rankos, pašėlusiai kabindamosi, surado ply- 

šyje saugią atramą. Tada ir mano keliai pasiekė ją. Raityda- 
masi užsliuogiau pati ir atsidūriau plyšyje, kuris buvo toks 
siauras, kad galėjau spraustis viena puse, o kitoje ieškoti, 
už ko laikytis. Rėpliojau aukštyn kaip kaminkrėčio padėjė- 
jas, kurio šeimininkas apačioje pakūrė ugnį. 

Tada mano ranka nuslydo į gilią įtrūką uoloje; tvirtai įsi- 
kibau ir paskutiniu judesiu, paskutine pastanga iškėliau sa- 
ve iš to plyšio, atsidurdama ant plačios atbrailos, virš ku- 
rios kabojo nuosvyra. 

Šį kartą buvau įsprausta į kampą. Žinojau tai. Net jei su- 
gebėčiau užkopti nuosvyra, kyšančia virš manęs, mane stū- 
musi jėga jau buvo išsikvėpusi; nugalėjo prigimtis. Aš bu- 
vau pribaigta. Vieta, kurioje įstrigau, buvo nedidelė uolos 
atbraila, keturiasdešimties pėdų pločio, apibirusi smulkiu 
žvyru ir liepsnojanti nuo šilojų. 

Nuropojau per kvepiančias gėles ir pažvelgiau žemyn. 

Roderikas stovėjo apačioje už dvidešimties pėdų prie pat 
plyšio krašto, perkreiptą veidą pakėlęs į mane. Kvėpavo 
trūkčiodamas, siaubingai. Mačiau, kaip žvilgėjo prakaitas ant 
jo įraudusių skruostų ir ant kumščio, kuriame laikė peilį, 
krumplių... 

Tada aš surikau. Balsas atsimušė į uolas ir pažiro milijo- 
nais šaižių, draskančių aidų, kurie supleėšė į skutus popie- 
tės tylą. Išgąsdintas varnas kranksėdamas nuplasnojo aukš- 
tai virš manęs. 

Kažkas švilptelėjęs kaip vytelė praskriejo man pro skruos- 
tą. Veidu pajutau dvelktelėjimą. Roderiko peilis atsitrenkė į 
uolą už manęs ir suskilo į šimtus dzingtelėjimų, kurie, man 
vėl surikus, susimaišė su mano balso aidu. 

Tuščia uola grąžino man buką tvinksintį siaubą. Varnas 
krankdamas pakilo į tuščią žydrą orą. Toli vakaruose, dar 
erdvesnėje tuštumoje, abejingai snaudė Kulinas. Aš gūžiausi 

savo kamputyje aukštai virš debesų jūros kaip menkas va- 
balėlis, besispraudžiantis į sienos plyšį. 

Apačioje šiurkščiai keikėsi Roderikas, pakėlęs tuščias 
rankas, sulenkęs pirštus kaip paukščio nagus. 

— Aš ateinu, — ištarė jis grėsmingu, trūkčiojančiu balsu 
ir aš pamačiau, kaip jis pritūpė, ruošdamasis šuoliui per pra- 
rają. 

Mano pirštai ėmė grabinėti tarp viržių, surado didelį kam- 
puotą akmenį ir laikė jį iškėlę virš atbrailos krašto. 

— Nesiartink! — sukriokiau. —- Lik, kur esi, nes sutriuš- 
kinsiu tau galvą! 

Jis Žžvilgterėjo į viršų ir aš pastebėjau, kaip žengtelėjo 
pusę žingsnio atgal. Tada nusijuokė, ir jo juokas sudarkė 
mūsų padėtį, pridėdamas jai dar daugiau kvailumo, nes juo- 
kas buvo nuoširdus ir smagus. Nuo veido, atkreipto aukš- 
tyn į mane, žiaurumas buvo dingęs be pėdsakų; jame įžvel- 
giau gerai pažįstamą linksmumą bei žavesį, ir, be jokių abe- 
jonių, švelnumą. 

Jis liūdnai pasakė: 

— Aš sulaužiau peilį, Dženete. Leisk man užlipti. 

Bet aš klausiau blaivaus proto likučių. 

— Ne! Lik, kur esi, nes mesiu jį tiesiai į tave! 

Jis nusibraukė nuo akių plaukus. 

— Nieko panašaus tu nepadarysi, mieloji Dženete, - pa- 
reiškė ir elnio šuoliu peršoko per prarają. 

Jis jau stovėjo apačioje ant nedidelės trikampės atbrai- 
los, viena ranka įsikibęs į plyšį. Mačiau, kaip įsitempė jo 
raumenys jam rengiantis išsiropšti iš siauro tarpeklio pas 
mane. 

Jis atlošė galvą; mėlynos akys spitrino į mane. 

— Nieko panašaus negalėtum padaryti, ar ne? — tarė jis. 

Ir tikrai, tegu Dievas man padeda, aš negalėjau. Pirštai 

spaudė kampuotą akmenį. Aš pakėliau jį, pasirengusi smog- 
ti, bet kažkas mane sulaikė... gal akmens smūgio į kūną 
vaizdas, į košę suknežinti kaulai, akys, plaukai... Negalė- 
jau smogti. Nusisukau, jausdama šleikštulį ir apsvaigusi, 
o akmuo išslydo man iš rankos ir nukrito ant atbrailos tarp 
gėlių. 

— Ne, - pasakiau ir ištiesiau abi rankas, tarsi norėdama 
atstumti vaizdą žiaurumo, kurio nepajėgiau įvykdyti. —- Ne, 
negaliu... 

Jis vėl nusijuokė, ir aš pamačiau, kaip pabalo jo krum- 
pliai bandant prisitraukti aukštyn. Tada kažkas trinktelėjo į 
uolą ne toliau, nei už penkių colių nuo jo galvos. Šūvio 
trfėnksmas nuaidėjo kalnais riaumodamas kaip BIEIBASIS trau- 
kinys, besiveržiantis iš tunelio. 

— Nesirūpink, Džianeta, aš galiu, - rūsčiai ištarė Nikolas 
1r dar kartą iššovė. 

4 tada pastebėjau, kad tru- 
putį atokiau į šiaurę miglos kraštas pagaliau praplyšo, ėmė 
suktis ir iš jos išlindę vyrai skubiai pradėjo kopti kalvos šlai- 
tu; inspektorius, Hekis, Nilas 17 Džeimsis Farleinas — visi 
1š paskutiniųjų stengėsi pasiekti uolos papėdę. 

Nikolas gerokai juos pralenkė ir jau atsidūrė ten, kur 
prasideda siena. Jo antrojo šūvio trenksmas gabalais su- 
draskė aidą ir akmuo šalia Roderiko rankos pažiro skevel- 
dromis. Girdėjau, kaip zvimbtelėjo atšokusi kulka, ir pa- 
mačiau, kaip Roderikas sudrebėjo ir akimirką sustingo, pri- 
sispaudęs prie uolos. 

Kiti vyrai, pavojingai greitai lekiantys žvirgždo šlaitu, jau 
pavijo Nikolą. Girdėjau, kaip inspektorius kažką šūktelėjo. 

Roderikas pasisuko ant savo mažytės atbrailos, greitai 
pasiryžo ir šoko atgal per plyšį tarp atbrailos ir tarpeklio. Jo 
batų vinutės cypdamos braižė akmeninį pagrindą, kol paga- 
liau įkibo. Tą pačią akimirką išgirdau krebždant ir dzingsint 
batus, kai persekiotojai, išsiskleidę plačiu lanku, pradėjo 
kopti šiauriniu sienos šlaitu. 

Roderikas stabtelėjo, stengdamasis išlaikyti pusiausvy- 
rą prieš šokdamas ant akmenų krūvos. Saulė žaidė jo auksi- 
niuose plaukuose, 0 jis tuo metu skubiai dairėsi - į vieną 
puse, paskui į kitą... Tada stryktelėjo ant pietinio akmeny- 
no krašto, persirito per jį ir dingo iš akių. 

Kažkas suriko. Hekis jau buvo pusiau užkopęs ant apati- 
nio sienos laipto ir pastebėjo jį. Mačiau, kaip, rodydamas į 
Jį, jis beldė ir šaukė, o tada dar įnirtingiau pradėjo ropštis 
ant uolos. 

Bet Roderikas buvo jau gerai įsibėgėjęs ir kopė kaip kal- 
nų ožys. Nespėjau nė mirktelėti, o jau mačiau jį bėgantį link 
akmenyno į pietus nuo sienos ir sukantį žemyn kalva. II- 
gais greitais šuoliais jis stengėsi pasiekti miglą ir aš išgir- 
dau, kaip nusikeikė inspektorius, pats pasileisdamas bėgti 
žemyn nuo kalvos. 

Bet Nikolas buvo vikresnis. Matyt, jis jau buvo išgirdęs, 
kaip Roderikas nušoko ant žvirgždo, nes vos tik bėglys puolė 
ieškoti prieglobsčio migloje, Nikolas apsigręžė ir ėmė leis- 
tis Šiaurine siena... 

Iš savo svaiginančių aukštumų mačiau juos abu. Lenkty- 
nės apačioje buvo tokia įstabi visos šios neįtikėtinos dienos 
kulminacija, kokią tik begalima įsivaizduoti. Didžiulis grio- 
vys stačiu skardžiu smigo žemyn nuo kalno šlaito ir dingo 
miglos jūroje; vienu jo krantu bėgo medžiotojas, kitu —- me- 
džiojamasis, vienu - įstatymo saugotojas, kitu - jo pažeidė- 
jas, nutrūktgalviškai slidinėdami, šuoliuodami, čiuoždami že- 

myn pavojingu žvirgždo šlaitu, lenktyniaudami paskutinėje 
beprotiškoje dvikovoje. 

Kartą Roderikas slystelėjo ir suklupo ant vieno kelio, bet 
susilaikė rankomis. Nikolas spėjo nubėgti keturis didelius 
žingsnius, kol Roderikas nesusižeidęs atsistojo ir vėl pasi- 
leido žemyn nuo kalvos, skubėdamas pasislėpti migloje. Jau 
nebetoli... gal trisdešimt ar dvidešimt jardų... juos skirianti 
tvirtovės siena virto gūbriu, žema pertvara... ir tada Rode- 
rikas pamatė Nikolą, stačiu kampu pasuko į šalį ir puolė ieš- 
koti apsaugos kuo toliau nuo jo. 

Mačiau, kaip Nikolas ištiesė koją ir, slysdamas per palai- 
dus akmenis, bandė sustoti. Jo rankoje kažkas sužvilgėjo. 

Iš nematomos vietos kažkur po manimi pasigirdo inspek- 
toriaus riksmas: 

— Tik nebandyk šauti! 

Pistoletas blykstelėjęs dingo tarp viržių, kai Nikolas at- 
sirėmė ranka į žemą pylimą ir jį peršoko. Roderikas greitai 
žvilgterėjo per petį ir trimis didžiuliais šuoliais pasiekė mig- 
los kraštą. Ši subangavo ir plyšo nuo jo veržlaus kūno, pra- 
rijo jį ir pavertė nematomu. 

Po dvidešimties sekundžių tas pats miglos plotelis su- 
lingavo ir įtrūko, kai Nikolas prasiveržė pro jį ir dingo. 

Tada viskas, kas mane supo, uolos ir skaidrus žydras oras 
sulingavo, susiūbavo ir ištirpo tarsi pati migla. Mane ap- 
siautė viržių kvapas, pykinančiai saldus kaip eterio garai, o 
saulė sudužo į milijonus besisukančių šviesos taškelių, į ku- 
rių verpetą buvau bejėgiškai įtraukta. Sūkurys, viesulas... 
1r aš jame. Pasijutau lengva kaip kamštis, kaip plunksnelė, 
netvari kaip pučiama dulkė... | 

Tuomet verpetuojančioje maišatyje pasigirdo inspekto- 
riaus Makenzio balsas, ramus, dalykiškas ir visai artimas. 

Jis pasakė: 

— Atsibuskit, mergyte, laikas jums nuo ten nulipti. 

Pasirodo, rankomis buvau užsidengusi akis. Atitraukiau 
jas ir sūkuriuojanti šviesa po truputį aprimo. Pasaulis siū- 
buodamas grįžo į vietą ir aš pažiūrėjau žemyn. 

Inspektorius Makenzis stovėjo ant akmenų krūvos vir- 
šaus, ten, kur pirma stovėjo Roderikas. Su juo buvo ir 
Džeimsis Farleinas. 

— Po galais, kaip jūs ten užsiropštėt? 

— Neprisimenu, - prisipažinau. Sėdėjau ant viržių pagal- 
vės ir žvelgiau žemyn į abu vyrus, staiga pasijutusi absur- 
diškai. — Aš... aš negaliu nulipti, inspektoriau. 

Jis pagyvėjo. 

— Ką gi, mergyte, teks jus nukelti. Laukit ten. 

Jie abu pradėjo ruošti virves, tada Džeimsis priėjo prie 
mano uolos. Juokingai lengvai jis peršoko plyšį ir sustojo, 
apžiūrinėdamas jį. 

Mačiau, kaip inspektorius žiūri sau per petį. 

— Nikolas... —- pradėjau prikimusiu balsu, bet jis mane nu- 
traukė. 

— Velnias jo negriebs, — kiek teko girdėti, jis vartojo tą 
vienintelį tikrai škotišką posakį. - Nesirūpinkit. Hekis ir Ni- 
las nuėjo paskui jį. Būtumėt ir pati mačiusi, jei nebūtumėt 
pasistengusi nualpti. Jūsiškis saugus, mieloji. 

Vos tik jis baigė šnekėti, pamačiau Nikolą, lėtai išnyrantį 
iš miglos. Jis judėjo kaip sukaustytas, tarsi labai nuvargęs 
žmogus, bet neatrodė, kad būtų sužeistas. Pakėlęs galvą ir 
pažvelgęs į mus, jis pagreitino žingsnį ir ranka padarė mos- 
tą, kurio prasmės nesupratau, bet kuris, regis, patenkino 
inspektorių, nes šis krenkštelėjo, linktelėjo galva ir vėl nu- 
sisuko stebėti, kaip sekasi Džeimsiui. 

Nemanyčiau, kad buvau vargšui Džeimsiui kas nors dau- 
giau nei nemaloni įkyruolė, kai pagaliau atsiradęs su virve 
šalia manęs ant atbrailos jis bandė rodyti man, kaip nulipti 
iš aukštybių... Tiesą sakant, dabar jau nepamenu, kaip man 

galų gale pavyko nuo ten nusikraustyti. Pamenu tik, kaip 
jis apjuosė mane virve ir kaip po truputį leido žemyn, per- 
metes ją per save ir per uolos viršūnę. Dar pamenu, kaip, 
man pradėjus leistis, ant galvos liejosi raminančių nurody- 
mų srovelė, bet nežinau, ar aš paklusau jiems, ar ne. Įta- 
riu, kad ne; tiesą sakant, jam pačiam teko nuleisti mane, 
bejėgiškai kabalduojančią ant virvės galo. Aš nebūčiau pa- 
jėgusi peršokti per plyšį iki tvirto akmenų pagrindo, todėl 
Džeimsis nuleido mane dar maždaug trisdešimt pėdų tie- 
siai ant plyšio dugno. Pamenu, kaip mane apstulbino staigi 
vėsa, kai nutūpiau nuo saulės apšviestos uolos į siauros 
lomos šešėlį. 

Mano kojos palietė žvirgždą ir tą pačią akimirką kažkas 
tvėrė mane ir stipriai apkabino. 

Spėjau ištarti: „Ak, Nikolai!“ 1r vėl viskas nuslydo į ver- 
petuojančią saulės nutviekstą užmarštį. 

"( Nikolas panėrė paskui 


Roderiką į miglos tvenkinį, jis buvo atsilikęs nuo jo ne dau- 
giau nei dvidešimt jardų, ir nors per tokią tirštą miglą vis 
dar nieko nesimatė, jis gerai girdėjo bėglio keliamą triukš- 
mą. Tikriausiai Roderikas buvo įsitikinęs, kad Nikolas te- 
beturi pistoletą, o jis pats, pametęs peilį, liko beginklis; gal- 
būt jis girdėjo ir kaip Nilas su Hekiu dundėjo kalva žemyn 
pagelbėti Nikolui; o gal jis tiesiog pasidavė panikai ir, pra- 
dėjęs bėgti, nebegalėjo sustoti. Kad ir kaip ten buvo, jis ne- 
bandė pulti persekiotojo ir lėkė pirma jo per miglą, kol pa- 
galiau jie abu pasiekė lygų slėnio durpyną. 

Čia eiti buvo lengviau, bet netrukus Nikolas suprato, kad 
jis sparčiai vejasi savo auką. Reikia prisiminti, kad Roderi- 

kas tą popietę jau buvo gerokai nuvargęs, tad dabar jo jėgos 
sparčiai seko; panikos sukeltas impulsas užgeso, o kartu su 
juo ir energija. Nikolas vis artėjo, štai jau penkiolika jardų, 
dešimt, septyni... o kai tarpo nebeliko, panika vėl jį užval- 
dė, Roderikas atsisuko ir iš miglos šoko ant persekiotojo. 

Prasidėjo įnirtingos, smarkios trumpos grumtynės, ku- 
riose viskas buvo leidžiama. Tačiau jos buvo nelygios, nes 
Nikolas turėjo tik leidimą sulaikyti sprunkantį bėglį, tuo tar- 
pu žudikas norėjo užmušti persekiotoją, jei tik būtų įmano- 
ma. Sunku spėlioti, kuo tai galėjo baigtis, bet Nilas ir He- 
kis, muštynių triukšmo vedami, netruko prisistatyti, ir nors 
Roderikas kovėsi kaip pamišęs, jis buvo sulaikytas. O kai 
Dugalas Makrėjus, vis dar veikiamas laužo ir skerdynių dva- 
sios, išniro, tarsi pats būtų iš miglos, viskas buvo baigta. 
Roderikas nebesipriešino ir trys vyrai nuvedė jį į viešbutį, 
kur turėjo laikyti iki atvykstant mašinai jo išvežti. Nikolas, 
sunkiai kvėpuodamas ir vis paliesdamas įdrėskimą ant 
skruosto, stebėjo, kaip juos apglėbė migla, tada apsisuko ir 
grįžo kalva aukštyn į saulę. 


Visa tai sužinojau, sėdėdama šalia Nikolo ant viržių ak- 
meninės sienos papėdėje, atsirėmusi į šiltą jos kraštą. Ma- 
ne pastiprino viskiu ir cigarete, ir akimirką jaučiausi paten- 
kinta, ilsėdamasi saulėkaitoje prieš žygį atgal į viešbutį. 

Pasirodo, inspektorius privalėjo tuoj pat gabenti suimtą- 
jį į Invernesą. Prieš nueidamas jis sustojo prie mūsų. 

— Ar tikrai jums viskas gerai, mergyte? 

— Ačiū, man viskas gerai, —- atsakiau ir nusišypsojau pro 
cigaretės dūmus. 

Jis pažvelgė į Nikolą, tada vėl į mane. 

— Pasirodo, aš klydau, - pridūrė jis sausai. 

— Dėl ko klydote? 

— Įtardamas, kad slepiate svarbų įkaltį. 

Pajutau, kaip paraudau. 

— Ką, jūsų manymu, aš žinojau ir jums nepasakiau? 

— Maniau, kad pažinot vyrą, kurį matėt kitapus laužo. 

— Ak, ne. Nepažinau. Tikrai nepažinau. 

— Aš jumis tikiu... - Bet jo žvilgsnis buvo mąslus, ir aš 
dar skaisčiau paraudau. —- Net jei ir taip, galėčiau prisiekti, 
kad jūs man kažką melavot. 

— Melavau, - sutikau aš, - bet ne apie tai. Melavau apie 
tai, ką girdėjau, bet ne apie tai, ką mačiau. 

Jo žvilgsnis dar kartą nuklydo prie Nikolo ir jis nusišyp- 
sojo. 

— Aha, - pasakė. — Šit kaip. Na ką gi, aš išvykstu. Džiau- 
giuosi palikdamas jus tokiose gerose rankose. Pasirūpinki- 
te ja, sere. Jai nemažai teko iškęsti. 

— Pasirūpinsiu, — pažadėjo Nikolas. 

— Beje, - inspektorius Makenzis pervėrė jį gana griežtu 
žvilgsniu. - Neabejoju, kad turite leidimą laikyti pistoletui. 

— Pistoletui? — paklausė Nikolas sutrikęs. - Kokiam pis- 
toletui? 

Inspektorius pritardamas linktelėjo. 

— Ir aš taip manau, - pasakė jis sausai. —- Ką gi, pasisten- 
kite jį gauti. 

Dar kartą linktelėjęs jis nusisuko ir migla akimirksniu 
prarijo jį. 

Likome vieni kalno šlaite tarsi miglos ežero salelėje, o 
aplinkui auksinėje tolumoje slinko kalnų viršūnės, skendė- 
damos savo ramiose svajonėse. Mus supo kaitroje sustiprė- 
jęs saldus ir -aitrus medaus kvapas, sklindantis nuo uolas- 
kėlių ir viržių, o vyturėlis vėl pakilo aukštai į dangų, tilin- 
džiuodamas giesmele kaip sidabro varpeliu. 

Aš giliai įkvėpiau ir patenkinta prispaudžiau pečius prie 
šiltos uolos. 

— Viskas baigta, - ištariau. - Sunku patikėti, bet viskas 
baigta. 

— Dieve mano, na ir prisijaudinau dėl tavęs, - pasakė Ni- 
kolas. - Aš žinojau, kad Grantas išėjo, bet inspektorius bu- 
vo įsakęs Nilui sekti jį, o kai migla šitaip staiga užgriuvo, 
Nilas grįžo ir pareiškė, kad pametė sekamąjį. - Jis žvilgte- 
rėjo į mane. - Aš žinojau, kur judu su Dugalu meškeriojate, 
todėl nuskubėjau kiek pajėgdamas greičiau upės krantu prieš 
srovę. Policija nusekė paskui Grantą. Tada išgirdau šaukiant 
Dugalą, paskui surikai tu, ir aš pasileidau bėgti kaip pami- 
šęs. Radau jūsų meškeres, bet tavęs nebebuvo, taigi ėmiau 
tavęs ieškoti. Perbėgau per raistą... 

— Žinau. Girdėjau tave. Slėpiausi visai arti. 

— Kvaila velniūkšte. 

— Buvau labai išsigandusi. Maniau, kad tu esi žudikas, o 
tu mano baimės visai neišsklaidei, nes taip šiurpiai šnibž- 
dėjai mano vardą. 

Jis liūdnai nusijuokė. 

— Atleisk. Žinojau, kad Grantas gali būti arčiau tavęs nei 
aš, Ir jei tu būtum atsiliepusi iš toliau, jis galėjo pirmas tave 
pasiekti. Ne, aš norėjau saugiai priglausti tave po savo spar- 
nu, 0 tada... 

— Vadinasi, tu žinojai, kad tai Roderikas. 

Jis nuleido akis, žiūrėdamas pro mane. 

— Tada jau žinojau. Jau kurį laiką domėjausi juo, kaip ir 
inspektorius Makenzis, bet neturėjau jokių įrodymų. 

— Kokios informacijos inspektorius laukė iš Londono? 
Ar... ne, geriau pradėk nuo pradžios, Nikolai. Pasakyk man... 

— Tai ir yra pradžia. Informacija, kurią šiandien gavome, 
ir yra istorijos pradžia. Ji apie Roderiko Granto šeimą. Ar 
žinai, kad jo tėvas buvo pastorius? 

— Jis šiek tiek pasakojo man apie tai. Man buvo truputį 
gaila to vienišo berniuko šiaurės vėjų pagairėje, kaip jis va- 
dino savo namus. 

— Visai neprastas apibūdinimas. Man teko būti Oklekty- 
je. Tai nedidukas tuzino trobelių kaimas netoli Bein a Burd 
slėnio. Sodyba, kurioje gyveno Grantai, buvo už keturių ki- 
lometrų nuo kaimelio, vos aukštėliau, įsikūrusi šalia seno- 
sios bažnyčios ir jos senoviškų kapinių griuvėsių. Naujoji 
bažnyčia buvo pastatyta pačiame kaimelyje, o pastoriaus so- 
dybos kaimynystėje buvo tik nedidelis durpyno plotelis, ati- 
tvertas nuo viržyno, pilnas palaidų akmenų ir riedulių, ap- 
augusių gebenėmis, gervuogėmis ir senais, vėjo iškraipy- 
tais kukmedžiais. 

— Jis man pasakojo, kad gyveno vienas su tėvu. 

— Taip ir buvo. Motina mirė gimdydama jį, o močiutė, 
tėvo motina, augino berniuką iki devynerių metų. Tada ji 
mirė —- beprotnamyje. 

— Ak, Nikolai, kaip baisu. Vadinasi, jo tėvas... jo tėvo 
šeima... 

— Taigi. Jo tėvas buvo griežtas, nenuolaidus, asketiš- 
kas, dievobaimingas presbiterionas, toks, kokių paprastai 
pasitaiko literatūroje, bet kartais ir gyvenime. Jo... liga 1š 
pradžių pasireiškė vis didėjančiu užsisklendimu 1r aske- 
tizmu, aistringu atsidavimu praeities tyrinėjimams, ir pa- 
mažu praeitis visai jį užvaldė, tapo realesnė už gyvenimą, 
kuris jį supo, jei tikruoju gyvenimu galima vadinti tai, kas 
vyko mažame kaimelyje, keturias mylias įbridusiame į tuš- 
čią slėnį. Seniai mirusių žmonių, palaidotų seniai sugriu- 
vusiose kapinėse, istorijos metams bėgant tapo vieninte- 
liu jam svarbiu dalyku. O mažasis berniukas rūpėjo tik tiek, 
kiek jis galėjo kimšti jam savo pusiau mokslines, pusiau 
pamišėliškas teorijas apie kalniečių senovės papročius ir 
legendas. 

— Roderikas man sakė, kad jis išmoko garbinti kalnus, — 
įsiterpiau aš. — Neįtariau, kad jo žodžiai turėjo tiesioginę 
prasmę. 

— Bet jis iš tikrųjų garbino kalnus. Matyt, didžiąją vai- 
kystės dalį praleido klausydamasis tėvo istorijų ir teorijų, 
sugerdamas beprotiškas, iškraipytas šiaurės tautų papročių 
versijas, ryšio neturinčius, netikslius niekalus, kuriuos jis 
tau šiandien dėstė. Savo nesveikoje galvoje jis po trupinėlį 
susikūrė naują mitologiją, o konkretus jos pavyzdys - vadi- 
namasis „ritualinis“ Heter Makrėj nužudymas; faktų nuo- 
trupos, surinktos iš knygų 1r iš tėvo tyrinėjimų, jau primiršti 
1r iškraipyti tautosakos gabalėliai sukrito kaip stikliukai ka- 
leidoskope ir sukūrė žiaurų paveikslą, kuris bepročio sme- 
genims atrodė visai logiškas. 

— Žinau. Radau keletą tų gabalėlių „Auksinėje šakoje“. 

— AK, taip, mano „Auksinėje šakoje“! Inspektorius sakė, 
kad tu paėmei tą knygą. Vakar vakare išieškojau jos visame 
viešbutyje. Maniau, kad palikau automobilyje. 

— Paėmiau ją paskaityti, visai atsitiktinai. 

Papasakojau jam viską. Jis žvelgė į mane su mįslinga vei- 
do išraiška. 

— Ir perdavei ją inspektoriui. Jei būtum žinojusi, kad kny- 
ga mano... 

— Aš žinojau. Joje buvo vokas, adresuotas tau tėčio ran- 
ka. Turiu jį kišenėje. 

— Tikrai? — Jaučiau įsmeigtas į mane jo akis, bet pati ne- 
drįsau į jį pažvelgti. - Kodėl ir laiško neatidavei inspekto- 
riui, jei žinojai, kad knyga mano? 

— Aš... aš nežinau. 

Vieversėlis, maloniai čirendamas, leidosi žemyn. 

— Iš kur tėtis žinojo, kad tu esi čia? 

— Ką? - Jo balsas buvo keistai sutrikęs. — A, rašiau jam ir 
prašiau, kad paskolintų man savąjį šios knygos egzemplio- 
rių. Mano namai tušti, todėl neturėjau į ką kreiptis, kad at- 
siųstų mano knygą. Mat Grantas yra parašęs vieną kitą pa- 
stabą, kurios privertė mane juo susidomėti. Tai keisti mela- 


214 Mary Stewart 


gingi teiginiai ir netikslumai, kurie primena pusiau užmirš- 
tas citatas iš Freizerio ir senesnių knygų, kuriomis Freize- 
ris rėmėsi... Ir kai pamačiau, kad kai kurios Freizerio pa- 
teiktos smulkmenos sutampa su nelaimingosios Heter Mak- 
rėj aukojimo ritualu per Gegužės šventę... 

— Per Gegužės šventę? 

— Pagal senąjį kalendorių Gegužės šventė pažymima ge- 
gužės tryliktą dieną. Ir vėl senovės papročiai. Viskas atiti- 
ko, nors ir tokiu keistu beprotišku būdu, tad suprantama, 
kad parodžiau knygą inspektoriui Makenziui. 

— Ką tu padarei? — sušukau. — Kada tai įvyko? 

— Praėjusią savaitę. 

— Vadinasi, jis žinojo, kad knyga tavo! 

— Be abejo. 

— Tuomet kodėl... - Į atmintį grįžo geras, užjaučiantis 
inspektoriaus žvilgsnis. - Ar jis niekada neįtarė tavęs, Ni- 
kolai? 

— Iš pradžių gal ir įtarė. Žinoma, net po to, kai parodžiau 
jam „Auksinę šaką“, jis dar įtarinėjo mane ir Hubertą Hėjų, 
kadangi mudu, kaip ir Grantas, tyrinėjome vietos tautosa- 
ką. Bet dėl Merionos mirties Hėjus turėjo alibi - tavo dėka, 
O aš, jei atmesime nepakenčiamas akių dūmimo ar dvigubos 
apgavystės galimybes, įrodžiau savo nekaltumą, duodamas 
policijai parodymus. Ir liko tik Grantas. 

— Tai kodėl, — paklausiau vėl, - kodėl inspektorius buvo 
man šį rytą toks geras ir taip manęs gailėjosi? Kalbėjo apie 
ištikimybę rr... 

— Ir tu pamanei, kad jis tave įspėja, jog aš esu kaltas? 
Kodėl tu nusprendei, kad privalai išsaugoti man kažkokią 
ištikimybę, Džianeta? 

Staiga vieversys suplasnojo ir jo čirenimas liovėsi. Paukš- 
čiukas suglaudė sparnus ir kaip šešėlis nėrė į viržius. Aš 
visai kvailai paklausiau: 

— Vadinasi, jis manė, kad aš prie laužo mačiau Roderiką? 

— Žinoma. Jam atrodė, kad Roderikas Grantas ima tau 
patikti. Bijau, kad dėl to kaltas aš. Pasakiau jam tai be jokių 
rimtesnių įrodymų, bet, kita vertus, Grantas visai akivaiz- 
džiai tavimi domėjosi. 

Aš buvau pritrenkta. 

— Tu pasakei inspektoriui, kad aš įsimylėjau Roderiką 
Grantą? 

— Daugmaž taip. Atleisk man, Džianeta. Elgiausi kaip šuo 
ant šieno. Pavydo didelės akys. 

Praleidau šį posakį pro ausis. Po akimirkos jis tęsė: 

— Inspektorius galėjo patikėti tik mano žodžiu, o kai pa- 
sirodė, kad tu gini Grantą, jis pamanė, kad tu pati jį įtari, 
bet abejoji, ar jį išduoti. 

— Koks absurdas! Aš jo visai nebuvau įsimylėjusi! Jis man 
patiko, tai tiesa. Atrodė žavingas, bet kad įsimylėčiau! —- Kal- 
bėjau karštai, pasipiktinusi. — Didžiausia nesąmonė! 

— Kodėl? - Jo klausimas buvo švelnus kaip grietinėlė. 

— Kodėl? Todėl, kad... - nebaigiau sakinio ir prikandau 
lūpą. Pajutau, kaip skruostus užlieja raudonis. Jo akys, pri- 
simerkusios nuo cigaretės dūmų, svajingai, beveik išsiblaš- 
kiusiai žvelgė į ilgą mirgančią rūko juostą, žyminčią toli- 
mą jūros pakraštį. Bet lūpų kampučiuose virpėjo šypsena. 
Paskubomis paklausiau: — Kada inspektorius galutinai įs1- 
tikino dėl Roderiko? Neabejoju, kad jis įtarė ir kitus vieš- 
bučio gyventojus. 

— Žinoma. Kiekvienas iš likusiųjų vyrų - Breinas, Kori- 
genas, Persimonas, Byglas — tikriausiai tylomis domėjosi 
tautosaka, bet prisimink, kad Merionos nužudymas smar- 
kia: susiaurino įtariamųjų ratą, nes žudikas dar privalėjo būti 
1r geras alpinistas. O netrukus buvo nužudytas vienintelis 
tikras grupės alpinistas - vargšelis Byglas. 

— Ir vėl lieka tik Roderikas. 

— Teisingai. Kai inspektorius atvyko vakar rytą, Roderi- 
kas buvo, galima sakyti, pagrindinis, vienintelis įtariama- 
sis, bet vis tiek buvo neįmanoma ką nors konkretaus jam 
prisegti. Tada tu radai Robertą, inspektorius gavo įrodymą, 
bet jis nedrįso laukti, kol ji pradės kalbėti. Nedelsdamas jis 
dar kartą paskambino į Londoną, stengdamasis gauti apie 
Grantą visą informaciją, kokią tik įmanoma iškapstyti. Jis 
ketino rizikuoti suimdamas jį kaip įtariamą žmogžudyste, 
jei tik gautų bent menkiausią žinią, kuri pateisintų šį jo 
žingsnį. Bet iki šio ryto jis nieko negavo. 

— Kalbi apie tai, kad jo močiutė mirė išprotėjusi? Ar to 
pakako? 

— Tai ne viskas, — rimtai atsakė Nikolas. - Prieš dvejus 
mėtus beprotnamyje mirė jo tėvas. 

— O Dieve! - pasakiau aš. 

— To jau pakako, - niūriai tęsė Nikolas, —- kad būtų gali- 
ma įsakyti sulaikyti jį, neleisti jam veikti, kol Roberta pra- 
bils. Bet buvo jau per vėlu. Ta prakeikta migla užslinko kaip 
užuolaida, Grantas išsprūdo Nilui iš rankų 1r pasileido 1eš- 
koti tavęs. — Nikolas kalbėjo, ranka apkabinęs mane per pe- 
čius. — Prakeiktas kvailys, — pridūrė jis piktai, lūpomis lies- 
damas mano plaukus. 

— Jei ne migla, šalia Dugalo man nieko nebūtų atsitikę, — 
bandžiau pasiteisinti. — Nikolai, pasakyk man vieną dalyką. 

— Kokį? 

— Dugalas... jis turėjo peilį. Aš jį mačiau. Ar jis... kai pa- 
gavote Roderiką, ar jis jo... nesužeidė? 

Jo ranka spustelėjo mane, tarsi bandydama apsaugoti. 

— Ne, - atsakė jis rimtai. - Jis spjaudėsi ugnimi, siera ir 
kerštu, vargšelis, bet vos pamatė Grantą, bemat nutilo. 

— Kodėl? 

— Grantas susmuko. Iš pradžių, kai sučiupau jį, jis daužė- 
si kaip laukinis, bet kai ir Dugalas atėjo, kai jis pamatė, kad 

priešintis beviltiška, tiesiog subliūško. Palūžo. Staiga tapo 
toks bejėgis ir švelnus, ir net žodžių nerandu apsakyti, koks 
tylus. Vaizdas buvo šiurpus. Jis akimirksniu visiškai pasi- 
keitė. 

— Su manim bendraudamas jis elgėsi taip pat. 

— Tikrai? Todėl tu supranti, kaip tai buvo koktu. Aš tren- 
kiau jam į pasmakrę, o jis tik šypsojosi man kaip geras vai- 
kas ir valėsi kraują. 

— Negalvok apie tai, Nikolai. Jis net neprisimins, kad jam 
trenkei. 

— Tikriausiai ne. Jis tik šypsojosi mums visiems. Tada 
Dugalas numetė peilį, paėmė jį už rankos ir pasakė: „Ei- 
me, vaikine. Bus geriau, jei išeisi iš miglos...“ Ir jis lai- 
mingas išėjo su tais trimis vyrais. — Nikolas užsitraukė ci- 
garetę. - Kai jie šiek tiek paėjėjo ir dingo migloje, išgir- 
dau jį dainuojant. 

— Dainuojant? — spoksojau netikėdama. 

— Taip. Dainavo jausmingai, tik sau. - Mūsų žvilgsniai 
susitiko. — „Aš pakelsiu į kalną akis, tik iš jo aš sulauksiu 
stiprybės...“ — Nikolas nusigręžė. - Vargšelis. Pakvaišęs 
vargšelis. 

Aš skubotai paklausiau: 

— Juk jo nepakars, Nikolai, ar ne? 

— Ne. 

Jis užspaudė cigaretę į akmenį ir sviedė ją šalin, tarsi 
norėdamas ištrinti ir užbraukti tos nemalonios scenos pri- 
siminimus. Kai vėl atsigręžė, jo balsas staiga visai pasi- 
keitė. 

— Tu matei mane su Marsija Meling, tiesa? 

— Taip. 

— Girdėjau, kaip tu praėjai, kai ji... kai mes bučiavomės 
prie jos kambario. 

— Girdėjai? Bet aš praslinkau net nebrakštelėjusi. 

Jis kreivai šyptelėjo. 

— Mieloji mano mergaite, tavo atžvilgiu mano instinktai 
veikia be paliovos. Net tamsoje, ir net tada, kai bučiuoju 
kitą moterį. 

— Ypač tada, kai bučiuoji kitą moterį, - atšoviau sausai, 0 
jis Žvilgterėjo į mane iš padilbų. 

— Nusipelniau priekaišto. Bet šiuo atveju, patikėk, grei- 
čiau mane bučiavo, nei aš bučiavau. 

— Visą naktį? — paklausiau. 

Jo antakiai pakilo. 

— Apie ką šneki, po galais? 

Papasakojau jam, kad vėliau naktį jos kambaryje girdė- 
jau kalbant vyrą. 

— Žinoma, supratau, kad tai tu. O kai kitą rytą tavęs 
paklausiau... 

— Viskas aišku. Maniau, kad kalbi apie bučinį, kurį ma- 
tei. Ne, Džianeta, aš nepraleidau nakties pas ją. Aš tik... 
kaip čia pasakius... akimirką užsimiršau, bet ir tai ne savo 
iniciatyva. 

— Neabejoju, kad priešinaisi iš visų jėgų. 

Jis nusišypsojo, bet nieko neatsakė. 

— Vadinasi, vyras, buvęs jos kambaryje - Hartlis Korige- 
nas. Štai kaip, dabar suprantu! Vadinasi, dėl to tą vakarą jis 
grįžo anksti iš žvejybos, o Alma Korigen sakė, kad jis atsi- 
gulė tik trečią. 

— Manau, kad taip. Ir kai ji suvokė, kas įvyko, paėmė sa- 
vo lūpų dažus ir jais „nužudė“ Marsijos lėlę. 

— Vargšė Alma. 

— Taip. Jai tos bėdos irgi baigėsi. Manau, kad jie abu ga- 
nėtinai išsigando ir suvokė, kad vis dėlto vienas kitam dar 
daug reiškia... — Jis patylėjo ir šiek tiek paniuręs žvelgė į 
mane. — O dabar, - pareiškė jis visai kitokiu balsu, - gal pa- 
kalbėkime apie mus? 

Aš neatsakiau. Širdis lengvai ir greitai tuksėjo kažkur 
gerklėje, ir aš nebegalėjau pasitikėti savo balsu. Vėl jaučiau 
į save įsmeigtas jo akis, o kai jis prabilo, kalbėjo lėtai, svars- 
tydamas, tarsi nenoromis. 

Jis pasakė: 

— Nenoriu pradėti atsiprašinėti ar save žeminti, nors, Die- 
vas mato, tu tikrai turi už daug ką man atleisti. Dievas žino ir 
tai, kodėl tu man, regis, jau atleidai. Visa tai aš tau vėliau 
išdėstysiu. Ne, patylėk. Leisk man užbaigti... Aš noriu pasa- 
kyti tau labai paprastą dalyką, bet jis man svarbesnis už vis- 
ką pasaulyje. Noriu, kad grįžtum pas mane, Džianeta. Pra- 
keikimas, kaip noriu, kad grįžtum. Man atrodo, aš pats su- 
pratau, kad elgiausi kaip kvailys, nedovanotinas, šiurkštus 
kvailys, ir taip jaučiausi porą dienų po to, kai mane palikai, 
bet tada išdidumas nugalėjo ir neleido man bėgti paskui tave. 

Prisiminiau, kaip aiškinau Almai Korigen, jog santuoko- 
je išdidumui vietos nėra. Tolesni jo žodžiai nuskambėjo kaip 
aidas... beveik. 

Jis pasakė: 

— Išdidumas ir meilė - nesuderinami, Džianeta. Aš tai 
supratau. Aš myliu tave, brangioji. Ir ne akimirkos nesilio- 
viau mylėti. - Jis švelniai apkabino mane per pečius ir atsu- 
ko veidu į save. - Ar priimsi mane, Džianeta? Atsakyk. 

— Su tavimi niekada nebuvau išdidi, Nikolai, - atsakiau ir 
pabučiavau jį. 

Vėliau, daug vėliau, jis netvirtu balsu paklausė: 

— Tu tuo tikra? Tu tuo tikra, brangioji? 

— Visiškai, — atsakiau, ir nors žodžiai buvo ryžtingi, bal- 
sas neatrodė tvirtas, kaip ir Nikolo. Tada kvailai pridūriau: — 
Brangusis Nikolai. 

— Džianeta mia... 

Vėliau, jau daug vėliau, jis paleido mane iš glėbio ir nu- 
sijuokė. 

— Manau, kad šį kartą niekas nesuabejotų, ko iš tikrųjų 
verti mano jausmai. 

— Kodėl taip manai? 

Jis pažvelgė į mane seniai pažįstamu pašaipiu žvilgsniu. 

— Jei dabar save matytum, miledi Žaliarankove, neklaus- 
tum. O jeigu čia būtų Hugas... 

— Dieve gink... 

— Amen. Ne, nesistenk susitvarkyti. Vis tiek nepavyks. 
Kita vertus, tu man patinki purvina, peršlapusi ir apiplyšu- 
si. Noriu visą dėmesį skirti tavo gražiajai sielai. 

— Pastebėjau. 

Jis nusišypsojo, o ranka tvirčiau apkabino mane per pečius. 

— Ar žinai, kad neatsitiktinai čia tave sutikau? 

— Neatsitiktinai? Bet iš kur... 

— Iš tavo tėvo, - atsakė jis trumpai. 

— Ar nori man pasakyti... 

Jis linktelėjo tebesišypsodamas. 

— Prieš kurį laiką vėl susiradau taviškius. Kaip žinai, sky- 
rybos juos labai nuliūdino, todėl jie mielai ėmėsi padėti man 
taisyti reikalus. — Jis nusišypsojo, žvelgdamas į mane. — 
Vargšele Džianeta, tavo galimybės buvo labai menkos. Tavo 
tevas pasakė man tiesiai, kad be manęs tu niekada nebūsi 
laiminga, o mama... na, man regis, kad ji iki galo taip ir ne- 
suvokė mūsų skyrybų fakto, ar ne? 

— Nesuvokė. Mamai skyrybos iš viso neegzistuoja. 

— Ir aš taip supratau. Taigi atvykau čionai gegužės pra- 
džioje ir iš čia parašiau jam laišką, prašydamas atsiųsti man 
„Auksinę šaką“. Truputį vėliau paskambinau jam (tuo metu 
buvau Armdeile) ir jis man pasakė, kad tu ketini atostogau- 
ti 1r kad jis sumanė... 

— Jis sumanė! — šūktelėjau apstulbusi. Ir pradėjau juok- 
tis. - Ak, senasis Makiavelis! O mama tikriausiai pridūrė, 
kad taip lemta. 

— Taip 1r buvo lemta, - rimtai patvirtino Nikolas. — Bu- 
vau įsitikinęs, kad man reikia tik galimybės su tavim pasi- 
kalbėti... - Jis liūdnai nusišypsojo. - Bet tu tada nuo manęs 
pabėgai, ir aš pamaniau, kad tavo tėvas klydo ir kad viskas 
iš tikrųjų baigta. Pernelyg savimi pasitikėjau ir nusipelniau 
atkirčio. Dievas mato, tikrai nusipelniau. Ir gavau jį. Tu at- 
vykai, o aš negalėjau prie tavęs prisiartinti... 

Jis karčiai nusijuokė. 

— Taigi elgiausi kiek įmanoma blogiau. Prišnekėjau tau 
ne visai malonių dalykų, tiesa? Neturiu kuo pasiteisinti, 
bet maniau, kad pakvaišiu, būdamas taip arti tavęs ir netu- 
rėdamas jokių teisių. Bet labiausiai mano savimeilė buvo 
sukrėsta, kai pamačiau, kad atsisakei mano pavardės ir ma- 
no žiedo. 

— Atsisakiau jų tik tą akimirką, kai registracijos knygoje 
pamačiau tavo pavardę. Žiūrėk. 

Ištiesiau jam kairiąją ranką. Ant įdegusio bevardžio pirš- 
to ryškiai skyrėsi balta juostelė. Nikolas akimirką žiūrėjo 
į ją, jo lūpų kampučių raumenys suvirpėjo, tada jis atsisu- 
ko ir čiupo mane į glėbį. Jo balsas mano plaukuose skam- 
bėjo kimiai. 

— Vadinasi, tu ketini vėl įsileisti mane į savo gyvenimą? 
Po to, ką padariau? Po... 

— Sakei, kad apie tai nebekalbėsime. 

— Taip. Aš nemėgstu sunkumų, tiesa? Ir man būtų gera 
pamoka, jei dabar mane paliktum, jei lieptum man grįžti ten, 
kur man vieta, jei lieptum liautis gadinus tau gyvenimą. 

— Ne. 

Vyturėlis vėl pakilo iš lizdo ir čireno aukštai giedrame 
danguje. Švelniai paliečiau Nikolo ranką. 

— Daugiau niekada, niekada nepalik manęs, Nikolai. Aš 
neištverčiau. 

Jo rankos dar stipriau mane apkabino. Su pašėlusia aist- 
ra jis ištarė: 

— Niekada, Džianeta, daugiau niekada. 

Lengvas kaip plunksnelė, kaip snaigė vyturėlis šokčiojo 
ant krištolinių savo dainelės trelių. Aukšti kalnai snūduria- 
vo tarsi plaukdami, paslėpę galvas permatomoje migloje. 

Sujudėjau jo glėbyje ir įkvėpiau tikros laimės oro. 

— Galiu lažintis, - pasakiau, — kad kai atvyksime į Tenč 
Abasą, mama sutiks mus taip, tarsi nieko nebūtų atsitikę, ir 
ramiai palydės į laisvą kambarį. 

— Tuomet geriau vėl susituokime prieš ten nuvykdami, — 
pasiūlė Nikolas, - nes už padarinius neatsakau. 

Taip ir padarėme. 

INKSAS 


MARY STEWART - viena iš garsiausių šiuolaikinių 
anglų rašytojų - gimė Sanderlende Durhemo gralystėje. 
Baigusi Durhemo universitetą dėstė jame anglų kalbą ir 
literatūrą. Yra sukūrusi apie dvidešimt romanų: roman- 
tiškų meilės istorijų, magiškų suspenso kūrinių ir detek- 
tyvų, išleidžiamų milžiniškais tiražais ir tapusių bestsele- 
riais. „Vidurnakčio laužai“ —- nuostabus visų Šių žanrų 
derinys, kupinas rūstaus Škotijos kalnų grožio ir slėpinių. 
Jų fone dedasi paslaptingi ir kraupūs dalykai. 


„Vidurnakčio laužai“ — tai nuostabiai bapasakola magiška 
detektyvinė suspenso istorija, vykstanti pasakiško grožio Skai 
saloje, Škotijoje, su romantiška pabaiga. 

Romano herojė - Dženela Bruk, nuvarginta darbų iv Lon- 
dono triukšmo, vyksta atostogų į Skai salą, kuv tikisi ramybės ir 
poilsio, tačiau jai tenka tapti „detektyve“. 

Viešbulėlis su keliolika prisiekusių žvejų ir alpinistų stovi 
netoli upės, už jo stūkso Bleiveno kalnas, didžiulis tr grėsmin- 
gas kaip audvos debesis. Jo šlaituose kartais dega paslaptingi 
laužai, sklinda gandai, kad kalnas neša nelaimę, kad žudo. Bel 
kas iš tikrųjų ten slybi? Ir kodel žūsta ir žudomi žmonės. Nejau 
tai kraupus fantastinis ritualas? Ir ką veikia viešbutyje buvęs 
Dženetos vyras Nikolas? 

